Datasets:

haohaa

/

shan-news-ssppssa_org

like 0

2020-09-28T20:29:04

https://ssppssa.org/2020/09/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99-5/

ၽၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) တဵင်ၽၢႆႁဵတ်းၼွင်ပႃပၼ် ပေႃႈမႄႈၵူၼ်းမိူင်းၼႂ်းဢိူင်ႇဝၢၼ်ႈသၢင်း ၸေႈဝဵင်းမၢႆ(18)

September 28, 2020 By – SSPP/ SSA ၼႂ်းလိူၼ်သႅပ်ႉတိမ်ႇပႃႇ 28 ဝၼ်း ပီႊ 2020 ၼီႊၼႆႉ ၽၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်း ၸိုင်ႈတႆး(SSPP/ SSA) ၵႅမ်ၸေႈဝဵင်းမၢႆ(18)ၼမ်ႉတူႈ ၸိုဝ်ႈႁွင်ႉၸၢႆးလႃႉ ၸၼ်ႉသိုၵ်းၵႅမ်ၶုၼ်ႁၢၼ် လႆႈဢွၼ်ႁူဝ်ၵူၼ်းသိုၵ်း(10)ၵေႃႉ ႁူမ်ႈမိုဝ်းၵၼ်တင်းပေႃႈမႄႈၵူၼ်းမိူင်း ၼႂ်းဝၢၼ်ႈၼႃး(28)ၵေႃႉ ႁူမ်ႈႁႅင်းၵူၼ်းသိုၵ်းဢိၵ်ႇၵူၼ်းမိူင်း(38)ၵေႃႉသေ ၵေႃႇသၢင်ႈတဵင်ၽၢႆ ႁဵတ်းၼွင်ပႃ တႃႇပေႃႈမႄႈ ၵူၼ်းမိူင်း ၼႂ်းဝၢၼ်ႈၼႃး ဢိူင်ႇဝၢၼ်ႈသၢင်း ၸေႈဝဵင်းမၢႆ(18)ၼမ်ႉတူႈ ၸိုင်ႈတႆးပွတ်းႁွင်ႇၵႂႃႇယူႇ။ ၶႅပ်းႁၢင်ႈ – ၽၢႆႇဢုပ်ႉပိူင်ႇ(SSPP/ SSA)လႄႈ ပေႃႈမႄႈၵူၼ်းမိူင်း ႁူမ်ႈၵၼ်တဵင်ၽၢႆႁဵတ်းၼွင်ပႃ ၵၢၼ်ၵေႃႇသၢင်ႈတဵင်ၽၢႆ ႁဵတ်းၼွင်ပႃပၼ် ပေႃႈမႄႈၵူၼ်းမိူင်း ဝၢၼ်ႈၼႃး ဢိူင်ႇဝၢၼ်ႈသၢင်ႈၼႆႉ လႆႈတေႁဵတ်းသၢင်ႈမႃး ၼႂ်းလိူၼ်သႅပ်ႉတိမ်ႇပႃႇ 28 ဝၼ်းၼႆႉသေ ယူႇတီႈၽၢႆႇဢုပ်ႉပိူင်ႇ ပႃႇတီႇမႂ်ႇ သုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) တေသိုပ်ႇၶတ်းၸႂ်ႁဵတ်းၵၢၼ်ႁႂ်ႈယဝ်ႉတူဝ်ႈၵႂႃႇ ၼႆယူႇ။တေႇဢဝ်ၼႂ်းလုၵ်ႈလိူၼ်သႅပ်ႉတိမ်ႇပႃႇၵႂႃႇၼႆႉ ထိုင်ၶၢဝ်းယၢမ်းတူင်ႈၼႃးလႄႈ တိူၵ်ႇႁႆႈၸမ်ပွင်ႇ မၢၵ်ႇ ၶဝ်ႈတဝ်ႈၼမ်ႉၵေႃႈ ၸမ်တေသုၵ်းသႂ်သေ ပဵၼ်ၶၢဝ်းယၢမ်းဢၼ်ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်း ၸိုင်ႈတႆး(SSPP/ SSA) တေလႆႈႁၢပ်ႇမႃႇပႃးပၢၼ်ႈ ၸွႆႈထႅမ်ႁွပ်ႇၵူႈဢဝ်မၢၵ်ႇၶဝ်ႈတဝ်ႈၼမ်ႉပၼ် ပေႃႈမႄႈၵူၼ်းမိူင်း ၵႂႃႇယူႇ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2020-09-28T19:08:55

https://ssppssa.org/2020/09/%e1%80%99%e1%80%b1%e1%82%83%e1%80%9a%e1%82%83-%e1%81%bc%e1%82%82%e1%80%ba%e1%80%b8%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84/

မေႃယႃ ၼႂ်းၽၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၸွႆႈထႅမ်ယူတ်းယႃတၢင်းပဵၼ်ပၼ် ပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း

September 28, 2020 By – SSPP/ SSA ၼႂ်းလိူၼ်သႅပ်ႉတိမ်ႇပႃႇ 27 ဝၼ်း ပီႊ 2020 ၼီႊ ၶၢဝ်းယၢမ်းတဵင်ႈဝၼ်း 12:00 မူင်းၼၼ်ႉ မေႃယႃ ၼႂ်းတပ်ႉႁူမ်ႇလူမ်ႈ ၸေႈဝဵင်းမၢႆ(10) ဢၼ်တူင်ႉၼိုင်ၸွမ်း တပ်ႉႁူမ်ႇလူမ်ႈ တပ်ႉငဝ်ႈသိုၵ်း(798) လႆႈ ယူတ်းယႃပၼ်တၢင်းပဵၼ်ႁႅင်းဢေႇ တမ်ႈတီႈပႃႈလွႆသူၺ်ႇဢိင်ႇ ဢႃႇယူႉ(67)ၶူပ်ႇ ယူႇဝၢၼ်ႈပူးၶႃး၊ ၸုမ်း(3) ဢိူင်ႇတူၼ်ႈၵႅင်း ၸေႈဝဵင်းမၢႆ(10)ၵႂႃႇယူႇ။ ၶႅပ်းႁၢင်ႈ – မေႃယႃ ၽၢႆႇဢုပ်ႉပိူင်ႇ(SSPP/ SSA) ၸွႆႈထႅမ်ယူတ်းယႃတၢင်းပဵၼ်ပၼ်ပေႃႈမႄႈၵူၼ်းမိူင်း ၽၢႆႇတပ်ႉ၊ ၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA)တူင်ႉၼိုင်ႁွတ်ႈ ၽႅဝ် ၼႂ်းၼႃႈတီႈလႂ်ၵေႃႈ တေသိုပ်ႇၸွႆႈထႅမ် ပေႃႈမႄႈၵူၼ်းမိူင်းၵႂႃႇယူႇ။

['ပၢႆးယူႇလီ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2020-09-26T15:04:57

https://ssppssa.org/2020/09/%e1%81%bd%e1%80%b0%e1%82%88%e1%80%9c%e1%80%b0%e1%80%84%e1%80%ba%e1%82%89%e1%80%9c%e1%82%85%e1%81%bc%e1%80%ba%e1%82%87%e1%80%95%e1%81%a2%e1%82%86%e1%80%b8%e1%80%95%e1%80%ad%e1%80%af%e1%81%bc%e1%80%ba/

ၽူႈလူင်ႉလႅၼ်ႇပၢႆးပိုၼ်း ၶူးမေႃလူင် တွၵ်ႊတိူဝ်ႊၸၢႆးဢွင်ႇထုၼ်း သဵင်ႈၵၢမ်ႇသုတ်းမုၼ်

September 26,2020 By – SSPP/ SSA ၼႂ်းလိူၼ်သႅပ်ႉတိမ်ႇပႃႇ 25 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 5:30 မူင်း၊ လိူၼ်သိပ်းမႂ်ႇ 8 ၶမ်ႈ ဝၼ်းသုၵ်း ပီႊတႆး 2114 ၼီႈၼၼ်ႉ ၽူႈလူင်ႉလႅၼ်ႇပၢႆးပိုၼ်း ၶူးမေႃလူင် တွၵ်ႊတိူဝ်ႊၸၢႆးဢွင်ႇ ထုၼ်း ဢႃႇယူႉ (88)ပီႊ လႆႈသဵင်ႈၵၢမ်ႇသုတ်းမုၼ်ၵႂႃႇတီႈႁိူၼ်းမၼ်းၸဝ်ႈ ဝဵင်းလူင်တႃႈၵုင်ႈ ၼႆယူႇ။ ၶႅပ်းႁၢင်ႈ – ၽူႈလူင်ႉလႅၼ်ႇပၢႆးပိုၼ်းတႆး ၶူးမေႃလူင် တွၵ်ႊတိူဝ်ႊၸၢႆးဢွင်ႇထုၼ်း လုင်းၸၢႆးဢွင်ႇထုၼ်းၼႆႉ ၵိူတ်ႇမႅၼ်ႈၼႂ်းလိူၼ်ၸူႇလၢႆႇ 3 ဝၼ်း ပီႊ 1932 ၼီႊၼၼ်ႉသေ ၶဝ်ႈပဵၼ် လုၵ်ႈၸၢႆးလုင်းၸၢမ်ႇမူဝ်းလႄႈ ပႃႈၼၢင်းထုၼ်း တီႈယူႇဝၢၼ်ႈတႃႈပူၵ်ႇ တူင်ႇဝဵင်းသီႇပေႃႉ ၼႆယူႇ။ ၼႂ်းပီႊ 1957 ၼီႊၼၼ်ႉ လုင်းၸၢႆးဢွင်ႇထုၼ်း လႆႈႁပ်ႉၸုမ်ႈၶူးၶိုၵ်ႉတွၼ်းၽၢႆႇပၢႆးပိုၼ်း တီႈၸၼ်ႉ ၸွမ်တႃႈၵုင်ႈ(M.A History, Yangon University)မႃးသေ ၼႂ်းပီႊ 1960 ၼီႊၼၼ်ႉ လႆႈသိုပ်ႇ ႁပ်ႉ ၸုမ်ႈၶူးၶိုၵ်ႉတွၼ်း (M.A University of Denver, Colorado U.S )တီႈမိူင်းဢမေႇရိၵႃႊမႃးယူႇ။ တေႇပီႊ 1972 ၼီႊ တေႃႇထိုင် ပီႊ 1985 ၼီႊၼၼ်ႉ လႆႈႁပ်ႉတၼ်းႁဵင်းၶိုၼ်ႈပဵၼ်ၶူးသွၼ်လူင် တီႈႁူင်းႁဵၼ်း ဝဵင်းႁူဝ်ၵဵဝ်(မျိၼ်ႉၵျီးၼႃး)လႄႈ ႁူင်းႁဵၼ်းၽႃႇသႃႇပၢႆးသၢႆႊၼွၵ်ႈမိူင်း(UFL) ၼႆယူႇ။ ၼႂ်းပီႊ 1985 ၼီႊၼၼ်ႉ လႆႈပဵၼ်ၽူႈၶဝ်ႈၶွင်ႇၸီႇၸိုင်ႈမိူင်းမၢၼ်ႈမႃးသေ တေႃႇထိုင် ပီႊ 2008 ၼီႊ ၼၼ်ႉ လႆႈႁပ်ႉပုၼ်ႈၽွၼ်း ၶိုၼ်ႈပဵၼ်ၵႅမ်ႁူဝ်ပဝ်ႈ ၽၢႆႇပၢႆးပိုၼ်းမိူင်းမၢၼ်ႈ ၼႆယူႇ။ ၽူႈလူင်ႉလႅၼ်ႇပၢႆးပိုၼ်း ၶူးမေႃလူင် တွၵ်ႊတိူဝ်ႊၸၢႆးဢွင်ႇထုၼ်းၼႆႉ လႆႈၶူၼ်ႉၶႂႃႉ ၶပ်ႉၶွမ်ႈၶႅၼ်ႇ တႅမ်ႈဢွၵ်ႇ ပပ်ႉပိုၼ်းတႆး ဢၼ်ၸိုဝ်ႈလိုဝ်ႈႁူင် မိူၼ်ၼင်ႇ “ History Of The Shan State” ၸိူဝ်းၼႆႉ မႃးသေ လုၵ်ႉတီႈႁူင်းဢိတ်ႇလိၵ်ႈ Silkworm တီႈဝဵင်းၵဵင်းမႂ်ႇ လႆႈထတ်းထွင်ပိုၼ်ၽေႈဢွၵ်ႇ မိူဝ်ႈ လိူၼ်ၸၼ်ႇဝႃႇ ရီႇ 7 ဝၼ်း ပီႊ 2009 ၼီႊ ၼႆယူႇ။ ၶႅပ်းႁၢင်ႈ – ပပ်ႉပိုၼ်းတႆး (ၽႃႇသႃႇဢၢင်းၵဵတ်ႉ)ဢၼ်ၶူးမေႃလူင်တွၵ်ႊတိူဝ်ႊၸၢႆးဢွင်ႇထုၼ်းတႅမ်ႈဢွၵ်ႇပိုၼ်ၽေ မိူဝ်ႈလိူၼ်ၸၼ်ႇဝႃႇရီႇ 7 ဝၼ်း ပီႊ 2009 ၼီႊ ၶူးမေႃလူင် တွၵ်ႊတိူဝ်ႊၸၢႆးဢွင်ႇထုၼ်းၼႆႉ ၶဝ်ႈပဵၼ်ၽူႈလူင်ႉလႅၼ်ႇ ၽၢႆႇပၢႆးပိုၼ်းတႆးသေ ၼင်ႇႁိုဝ် လိၵ်ႈတႆး၊ ပိုၼ်းတႆး တေႁိူဝ်ႈႁိူင်း ၸွတ်ႇတူဝ်ႈၼႂ်းမိူင်း၊ ၼွၵ်ႈမိူင်းၼၼ်ႉ တၢမ်တူဝ်ၸဝ်ႈ လႆႈဢဝ်ႁႅင်း တူဝ်၊ ႁႅင်းၸႂ်၊ ႁႅင်းၺၢၼ်ႇ၊ ႁႅင်းငိုၼ်းၸိူဝ်းၼႆႉ ႁဵတ်းပဵၼ်တိုၼ်းလၢင်းၶိုၵ်ႉလိုၵ်ႉ တိုတ်ႉတၢႆၸုင်ၸၼ် ၵူၼ်းၼုမ်ႇတႆး သႅၼ်းႁုၼ်ႇမႂ်ႇလႄႈ ထိင်းသိမ်းလိၵ်ႈလၢႆးတႆး “မ”ႁႃႈတူဝ်မႃး ပၢၼ်သိုပ်ႇပၢၼ် တေႃႇ ထိုင်ၵွၵ်းၾႆးၸီႇဝိတ်ႉသၢႆၸႂ်ၸဝ်ႈ ပေႃးမွတ်ႇႁၢႆဝၢႆးၵႂႃႇယူႇယဝ်ႉ။ လိူဝ်ၼၼ်ႉ တွၵ်ႊတိူဝ်ႊၸၢႆးဢွင်ႇထုၼ်း လႆႈပူင်ၶေႃႈၵႂၢမ်းၶိုၵ်ႉလိုၵ်ႉ ပုၼ်ႈပၢင်ႈၵူၼ်းၼုမ်ႇတႆးသႅၼ်း ႁူၼ်ႈမႂ်ႇဝႆႉဝႃႈ “ တႆးၵူႊၵေႃႉ တႆးၵူႊတီႈ ႁႂ်ႈႁူႉမေႃလိၵ်ႈတႆး၊ တႆးၵူႊၵေႃႉ တႆးၵူႊတီႈ ႁႂ်ႈႁူႉထိုင်ပိုၼ်း တႆး၊ တႆးၵူႊၵေႃႉ တႆးၵူႊတီႈ ႁႂ်ႈႁူႉထိုင် မိူင်းတႆး” ၼႆယူႇယဝ်ႉ။ၼႃႈၵၢၼ်တႃငၢၼ်း ဢၼ်ယူႇတီႈၽူႈလူင်ႉလႅၼ်ႇပၢႆးပိုၼ်းတႆး ၶူးမေႃလူင်တွၵ်ႊတိူဝ်ႊၸၢႆးဢွင်ႇ ထုၼ်း ႁဵတ်းသၢင်ႈပႆႇယဝ်ႉတူဝ်ႈၼၼ်ႉၵေႃႈ ၵိုတ်းမီးဝႆႉတၢင်းၼမ်တၢင်းလၢႆလႄႈ ယူႇတီႈၵူၼ်းၼုမ်ႇ တႆးသႅၼ်းႁူၼ်ႈမႂ်ႇႁဝ်းၶႃႈ တေဢွၼ်ၵၼ်ၶတ်းၸႂ်ၽေႃႇၼမ်ႉၼႄတူဝ်ၵႂႃႇယူႇ ဢၼ်ဝႃႈၼၼ်ႉ ႁႂ်ႈ ၶႂၢၼ်ငဝ်း တွၵ်ႊတိူဝ်ႊၸၢႆးဢွင်ႇထုၼ်းႁဝ်း ႁူႉထိုင်ၸွမ်းသေၵမ်းလူၺ်ႈ။

['ၵၢၼ်မိူင်း', 'ၶၢဝ်ႇ']

2020-09-26T10:17:49

https://ssppssa.org/2020/09/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87-%e1%80%95%e1%82%83%e1%82%87%e1%80%90%e1%80%ae%e1%82%87-3/

ၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၸွႆႈထႆသူၼ် လႄႈ ၸွႆႈယူတ်းယႃတၢင်းပဵၼ်ပၼ် ပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း

လိူၼ်သႅပ်ႉတိမ်ႇပႃႇ 25 ဝၼ်း၊ ပီႊ 2020 ၼီႊ By – SSPP/ SSA ၼႂ်းလိူၼ်သႅပ်ႉတိမ်ႇပႃႇ 25 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 9:00 မူင်း တေႃႇထိုင် ၶၢဝ်း ယၢမ်းတဵင်ႈဝၼ်း 12:00 မူင်းၼၼ်ႉ ႁူဝ်သိုၵ်း/ ၸၢႆးၶမ်း လႆႈဢွၼ်ႁူဝ်ေၵႃႉသိုၵ်းၵေႃႉႁၢၼ် ၼႂ်း တပ်ႉႁူမ်ႈလူမ်ႈၸေႈဝဵင်းမၢႆႆ(10) ႁူမ်ႈႁႅင်းၵူၼ်း(4) ၵေႃႉသေၸွႆႈထႆသူၼ်ပၼ် လုင်းပၢၼ်းလႄႈႁၢၼ်ႇ ယူႇဝၢၼ်ႈၵွင်းႁုင်း ဢိူင်ႇတူၼ်ႈၵႅင်း ၸေႈဝဵင်းမၢႆ(10)ၵႂႃႇယူႇ။ ၶႅပ်းႁၢင်ႈ -ၵေႃႉသိုၵ်းၵေႃႉႁၢၼ် ၼႂ်းတပ်ႉႁူမ်ႇလူမ်ႈတပ်ႉငဝ်ႈသိုၵ်း(798) ယူတ်းယႃပၼ်ပေႃႈမႄႈၵူၼ်းမိူင်း ဝၢၼ်ႈၵုၼ်ႉၶႆႉ ဢိူင်ႇတူၼ်ႈၵႅင်း ၼႂ်းလိူၼ်သႅပ်ႉတိမ်ႇပႃႇ 25 ဝၼ်း ပီႊ 2020 ၼီႊ ၶၢဝ်းယၢမ်းတဵင်ႈဝၼ်း 11:00 မူင်း တေႃႇထိုင်ၶၢဝ်း ယၢမ်းဝၢႆးဝၼ်း 12:30 မူင်းၼၼ်ႉ မေႃယႃၼႂ်းတပ်ႉႁူမ်ႇလူမ်ႈ တပ်ႉငဝ်ႈသိုၵ်း(798) လႆႈယူတ်းယႃ ပၼ် တၢင်းပဵၼ်ၶႆႈၼၢဝ်ဝတ်း၊ တၢင်းပဵၼ်လိူတ်ႈၶိုၼ်ႈ၊ တၢင်းပဵၼ်ႁႅင်းဢေႇတမ်ႈတီႈပေႃႈမႄႈၵူၼ်းမိူင်း ၼႂ်းဝၢၼ်ႈၵုၼ်ၶႆႉ ဢိူင်ႇတူၼ်ႈၵႅင်း ၸေႈဝဵင်းမၢႆ(10)ၵႂႃႇထႅင်ႈယူႇ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-09-22T20:40:08

https://ssppssa.org/2020/09/%e1%80%90%e1%80%bd%e1%80%95%e1%80%ba%e1%82%87%e1%81%b5%e1%80%b1%e1%82%88%e1%80%9c%e1%80%bd%e1%80%84%e1%80%ba%e1%82%88%e1%80%a2%e1%80%9d%e1%80%ba%e1%80%84%e1%80%9d%e1%80%ba%e1%80%b8%e1%82%81%e1%81%a2/

တွပ်ႇၵေႈလွင်ႈဢဝ်ငဝ်းႁၢင်ႈသဵင် ၽူႈၵွၼ်းတပ်ႉတၢင်ႇသေ သေႉသွမ်း

ၸုမ်းၽူႈထတ်းလိၵ်ႈ- SSPP info September 22, 2020 ၼႂ်းဝၼ်းထီႉ 20.9.2020 ၼၼ်ႉ ႁၼ်မႅၼ်ႈၸိုဝ်ႈၾဵတ်ႉပူၵ်ႉ Syama putta kusala ဢဝ်ငဝ်းႁၢင်ႈသဵင် (Video)ၽူႈၵွၼ်းတပ်ႉ ၼႂ်းတပ်ႉပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး တၢင်ႇၶိုၼ်ႈ လွင်ႈပၼ်သ ၽေႃးတြႃးတပ်ႉၼၼ်ႉ ႁဵတ်းႁႂ်ႈတုမ်ႉတိူဝ်ႉၼႂ်းၵေႈၵၢင်တႆးႁဝ်းၼင်ႇၵၼ်သေဢမ်ႇၵႃး ပဵၼ်လွင်ႈသေႇ ယူင်းႁႂ်ႈတႆးၼင်ႇၵၼ်ပႅင်းၸင်းၵၼ်တိူဝ်းလိူဝ်ၼၼ်ႉယဝ်ႉ။ ငဝ်းႁၢင်ႈသဵင်(Video)ဢၼ် ၸိုဝ်ႈၾဵတ်ႉ Syama putta kusala သႂ်ႇဝႆႉၶႅပ်းႁၢင်ႈၸဝ်ႈမုၼ်၊ ငဝ်းလႅင်း ႁုၼ်ႈမႂ်ႇ(Ngao Leng Hun Mai)ၶိုၼ်းသိုပ်ႇသူင်ႇထႅင်ႈ၊ တီႈYoutube ၸိုဝ်ႈ(Hsur Heng Mai) ၵႆႉတၢင်ႇလၢႆးၵၢၼ်မႄးႁၵ်ႉ ၽွမ်ႉၸွႆႈၼၼ်ႉၵေႃႈ ဢဝ်ပဵၼ်ၵၢၼ်ဢၼ်ၼိုင်ႈတၢင်ႇၶိုၼ်ႈၵေႃႈႁၼ်ယူႇ ယဝ်ႉ။ လွင်ႈၼႆႉ ပဵၼ်ငဝ်းႁၢင်ႈသဵင်(Video)ၸဵမ်မိူဝ်ႈၼႂ်း ပၢတ်ႈ(9)လိူၼ်ပီႊ 2018 ၼီႈ ၽွင်းပၢင် တိုၵ်းထုင်ႉၼႃးမၢၵ်ႇၶေႃ တူၼ်ႈၵႅင်း ဝၢႆးၽူႈၵွၼ်းတပ်ႉၽၢႆႇ SSPP/SSA လုၵ်ႉၼႃႈသိုၵ်းပွၵ်ႈ ၶိုၼ်းၼၼ်ႉ ထုၵ်ႇၸုမ်း RCSS ပႂ်ႉမူၵ်းယိုဝ်း တီႈၽၢႆႇဢွၵ်ႇဝၢၼ်ႈႁူဝ် ၼႃးၼၼ်ႉလႄႈ လႆႈၶိုၼ်းမႃးပၼ် သၽေႃးတြႃးတပ်ႉ တီႈဝၢၼ်ႈပၢင်ႇလီႉသေႃးၼၼ်ႉ ဢမ်ႇၸႂ်ႈၸွင်ႇ ႁႃထႆႇပူၼ်ႉမႃးလိူၼ်လိူၼ်ပၢႆဢမ်ႇ ၸႂ်ႈ(တိုၼ်းဢမ်ႇၸႂ်ႈ)ၼႆ ၶႂ်ႈတွပ်ႇၵေႈၼင်ႇၼႆ။ ၵဵဝ်ႇလူၺ်ႈလွင်ႈၽူႈၵွၼ်းတပ်ႉၽၢႆႇ SSPP/SSA ၵေႃႉၼိုင်ႈမွၵ်ႇလၢတ်ႈၶေႃႈၵႂၢမ်း ၽွင်းငဝ်းလၢႆးပဵၼ် ပၢင်တိုၵ်းၵၼ်ၼၼ်ႉ ၽူႈၵွၼ်းတပ်ႉၽၢႆႇလႂ်ၵေႃႈလီ တိုၼ်းတေပၼ်သၽေႃးတြႃးလုၵ်ႈတပ်ႉၸိူင်ႉ ၼၼ်ၵူၺ်းၼႆ ၸိူဝ်းမီးပၢႆးဝူၼ်ႉၵၢၼ်မိူင်း ၵၢၼ်ၸိူဝ်ႉၸၢတ်ႈတႄႉ တိုၼ်းတေပွင်ႇၸႂ်ယူႇ။ ၼႂ်းငဝ်းလၢႆး မိူဝ်ႈလဵဝ် ၵူၼ်းလူင်သွင်ၽၢႆႇ ၶတ်းၸႂ်ပိၼ်ႇပႆႇၶဝ်ႈႁႃၵၼ်ယူႇၼႆႉ ဢမ်ႇၵိုင်ႇလီႁႃသဵၼ်ႈႁႃႁွႆး ႁႂ်ႈပဵၼ် ပၼ်ႁႃၵိူတ်ႇၶိုၼ်ႈမႃး မိူၼ်ၼင်ႇၵႂၢမ်းတႆးမီးဝႃႈ“ၶူၼ်ႉတိူၵ်ႇၼႃးယိူဝ်ႈၼဝ်ႈ ၶူၼ်ႉၵႂၢမ်းၵဝ်ႇၽိတ်းၵၼ်” ဢၼ်ပူၼ်ႉၵႂႃႇၼၼ်ႉ ဢဝ်ပဵၼ်တွၼ်ႈသွၼ် ထိုင်ၶၢဝ်းယၢမ်းၼႆႉ လူဝ်ႇဢွၼ်ၵၼ် ဢဝ်ၵၢၼ်ဢွၼ် ထူပ်းမိုဝ်းသေ ၵေႃႇသၢင်ႈၵၢၼ်ၽွမ်ႉႁူမ်ႈႁဝ်းၵႂႃႇယဝ်ႉၼႆ ယူႇတီႈၸုမ်းသိုဝ်ႇၶၢဝ်ႇ ၽၢႆႇပႃႇတီႇမႂ်ႇ သုင်ၸိုင်ႈ တပ်ႉသိုၵ်းၸိုင်ႈတႆး မီးတၢင်းႁၼ်ထိုင်ၼင်ႇၼႆ ႁဵတ်းၵေႃႈႁဵတ်း ၼင်ႇဢၼ်လၢတ်ႈယူႇယဝ်ႉ။ ဢိင်ၼိူဝ်ငဝ်းႁၢင်ႈသဵင်(Video)ၼႆႉသေ ပၼ်ႁႃၼႂ်းတႆးတေႃႇတႆးၵိူတ်ႇၶိုၼ်ႈမႃးပေႃးၼႆၸိုင် ၸဝ်ႈၶွင် ၾဵတ်ႉၸိူဝ်းၼႆႉ တိူၼ်းလူဝ်ႇဢဝ်ပုၼ်ႈၽွၼ်းၵေႈလိတ်ႈၵႂႃႇၼႆ လိုၼ်းသုတ်းၶႂ်ႈမီးၵႂၢမ်းၽၢၵ်ႇၼင်ႇၼႆ ယူႇ။

['ၶၢဝ်ႇၵူႈလွင်ႈလွင်ႈ', 'ၵၢၼ်သိုၵ်း', 'ၶၢဝ်ႇ']

2020-09-20T12:10:26

https://ssppssa.org/2020/09/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-%e1%80%95%e1%82%83%e1%82%87-3/

ၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ပၢတ်ႇၶဝ်ႈၸွႆႈ ပေႃႈမႄႈၵူၼ်းမိူင်း ၼႂ်းတူင်ႇဝဵင်းမိူင်းယႆ

ၶၢဝ်ႇ – SSPP Info ဝၼ်းထီႉ-20,9,2020 ၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၸွႆႈထႅမ်ပၢတ်ႇၶဝ်ႈပၼ် ပေႃႈ မႄႈၵူၼ်းမိူင်း ၼႂ်းတူင်ႇဝဵင်းမိူင်းယႆ ၸိုင်ႈတႆးပွတ်းႁွင်ႇ။ ၼႂ်းလိူၼ် September 19 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 8:30 မူင်းၼၼ်ႉ ၵေႃႉသိုၵ်းၵေႃႉႁၢၼ် ပႃႇ တီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၼႂ်းၸေႈဝဵင်းမၢႆ(10) ႁႅင်းၵူၼ်း(5)ၵေႃႉ ဢိၵ်ႇတင်း ၸၢႆးယိင်းၼုမ်ႇ ၼႂ်းဝၢၼ်ႈၼွင် ႁႅင်းၵူၼ်း(23)ၵေႃႉ ႁူမ်ႈႁႅင်းၵူၼ်း(28) လႆႈပၢတ်ႇၶဝ်ႈႁႆႈ ၸွႆႈထႅမ်မုင်ႉႁေႃ ႁိူၼ်း လုင်းသၢင်ႇဝီႉလႄႈ ပႃႈၼၢင်းၸၢမ် ယူႇဝၢၼ်ႈၼွင် ဢိူင်ႇမိူင်းၸိတ်ႇ တူင်ႇဝဵင်းမိူင်းယႆ ၵႂႃႇယူႇ။ ၵွပ်ႈပဵၼ်ၶၢဝ်းယၢမ်း ပေႃႈမႄႈၵူၼ်းမိူင်း လူဝ်ႇလႆႈႁုပ်ႈသိမ်းမၢၵ်ႇၶဝ်ႈတဝ်ႈၼမ်ႉလႄႈ ယူႇတီႈၽၢႆႇတပ်ႉ၊ ၽၢႆႇ ဢုပ်ႉပိူင်ႇ ၼႂ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) တိုၼ်းမီးၽႅၼ်ၵၢၼ် တႃႇၸွႆႈထႅမ် ပေႃႈမႄႈၵူၼ်း မိူင်း ၵႂႃႇယူႇ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2020-09-14T11:18:53

https://ssppssa.org/2020/09/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8sspp-ssa-%e1%80%90%e1%80%ad%e1%80%b0%e1%80%9d%e1%80%ba%e1%80%b8%e1%81%b6%e1%80%ad%e1%80%af%e1%81%bc%e1%80%ba%e1%82%88/

ငဝ်ႈငုၼ်းSSPP/SSA တိူဝ်းၶိုၼ်ႈၵေး ၵူတ်ႇထတ်းၵူၼ်းၶဝ်ႈ/ဢွၵ်ႇ လႄႈ ဢွၵ်ႇၶေႃႈပူင် ဢၼ်တေလႆႈ တိုဝ်းၵမ်ၸွမ်း ၽွင်းၶၢဝ်းတၢင်းပဵၼ်ၶူဝ်ႊဝိတ်ႉ -19

ၶၢဝ်ႇ- SSPP Info ဝၼ်းထီႉ 14.09.2020 ဢိင်ၼိူဝ်ၵူၼ်းတိတ်းၸပ်းတၢင်းပဵၼ် ၼႂ်းမိူင်းႁူမ်ႈတုမ်မိူင်းမၢၼ်ႈ တိူဝ်းလိူဝ်ၶိုၼ်ႈႁႅင်းမႃးၵူႈမိုဝ်ႉၵူႈဝၼ်း သေ ယူႇတီႈငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆး၊တပ်ႉသိုၵ်းၸိုင်ႈတႆး တိူဝ်းၶိုၼ်ႈၵေး ၵူတ်ႇထတ်း ၵူၼ်းၶဝ်ႈ ၵူၼ်းဢွၵ်ႇ ငဝ်ႈငုၼ်းဝၢၼ်ႈႁႆး၊ တႅၵ်ႈပႃးလူမ်ႈမႆႈ၊ၸႂ်ႉသုၵ်ႈမိုဝ်း၊ သိတ်းပႃးၸဵမ်ၵႃးၸဵမ်ၵူၼ်း၊ ဢဝ်ပႃးၸိုဝ်ႈ၊ တီႈယူႇ၊ လုၵ်ႉလႂ်မႃး၊ မႃးႁဵတ်းသင်ၸိူဝ်းၼႆႉ ၸွမ်းတၢင်းၶဝ်ႈ/ဢွၵ်ႇငဝ်ႈငုၼ်းဝၢၼ်ႈႁႆးၵူႈသဵၼ်ႈ၊ သင်ဝႃႈ ဢမ်ႇၸႂ်ႈၵူၼ်း ၼႂ်းပိုၼ်ႉတီႈ ဢမ်ႇမီးသုၼ်ႇလႆႈ မႃးလိုဝ်ႈယင်ႉ၊ ၼင်ႈၵိၼ်တၢင်းၵိၼ် ၼႂ်းဝၢၼ်ႈႁႆး၊ လတ်း ၽၢၼ်ႇၵႂႃႇမႃးတႄႉ ၵေႃႈ လႆႈယူႇ ၵူၺ်းတေလႆႈတိုဝ်းၵမ်ႁဵတ်းၸွမ်း ပိူင်ၵၢၼ်ႁေႉၵင်ႈ တၢင်းပဵၼ်ၶူဝ်းဝိတ်ႉ-19 ၶွင်ပႃႇတီႇမႂ်ႇသုင်ၸိုင်ႈတႆး၊တပ်ႉသိုၵ်းၸိုင်ႈတႆး ၼႆ။ လိူဝ်သေၼၼ်ႉ ၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆးSSPP/SSA လႆႈဢွၵ်ႇလိၵ်ႈ ပိူင် ၶေႃႈတိုဝ်းၵမ် ပေႃႈမႄႈၵူၼ်းမိူင်း ၼႂ်းၼႃႈတီႈ ဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆးၵႂႃႇ ပိူင်ၶေႃႈတိုဝ်းၵမ်(9)ၶေႃႈ၊ ၼႂ်းၸိူဝ်းၼၼ်ႉ တေဢမ်ႇလႆႈႁဵတ်းပွႆးလၢမ်း၊ သႅင်ႇၵိၼ်ယမ်ႉတၢင်းသဵင်ႈ ဢမ်ႇမီး သုၼ်ႇလႆႈၼင်ႈၵိၼ် (တေလႆႈၸွၵ်း ၵႂႃႇဢဝ်)၊ ပေႃးဢွၵ်ႇတင်းၼွၵ်ႈႁိူၼ်း တေလႆႈတၢပ်ႈ ၽႅၼ်ႇတူမ်းသူမ်း (Mask)ၸၵႂႃႇၸိူဝ်းၼႆႉ သေ သင်ဝႃႈၽူႈလႂ်ၵေႃႉလႂ် ဢမ်ႇ ႁဵတ်းၸွမ်းၸိုင် တေလႆႈၶၢမ်ႇတၢင်းဢဝ်လိူင်ႈ ၸိူဝ်းၼႆႉယူႇယဝ်ႉ။ မိူဝ်ႈလဵဝ် ၼႂ်းမိူင်းႁူမ်ႈတုမ်မိူင်းမၢၼ်ႈ ၵူၼ်းတိတ်းၸပ်းတၢင်းပဵၼ် ၶူဝ်းဝိတ်ႉ-19ၼႆႉ မီး(3015)သေ ၵူၼ်း တၢႆယွၼ်ႉတၢင်းပဵၼ်မီး(24)ၵေႃႉ၊ ၵူၼ်းၸိုၼ်ႈၶႅၼ်းသေ လႆႈလူင်းႁူင်းယႃ(699)ၵေႃႉသေ ယူႇတီႈ ပႃႇတီႇမႂ်ႇ သုင်ၸိုင်ႈတႆး တပ်ႉသိုၵ်းၸိုင်ႈတႆး ၶႂ်ႈပၼ်ၾၢင်ႉထိုင်ပေႃႈမႄႈၵူၼ်းမိူင်း ၼႂ်းပိုၼ်ႉတီႈတင်းသဵင်ႈ ယႃႇယူႇ မဝ်ၵိၼ်မၢင်၊ ႁႂ်ႈႁဵတ်းၸွမ်းတိုဝ်းၵမ်ၸွမ်း ဢၼ်မေႃယႃၶဝ် ၼႄဝႆႉၵၢၼ်ႁေႉၵင်ႈတၢင်းပဵၼ်၊ မိူင်းႁဝ်းၼႆႉ ပႆႇမီးၶိူင်ႈယႃဢီႈယႃသင် လိူဝ်သေ ႁေႉၵင်ႈယႃႇႁႂ်ႈတၢင်းပဵၼ်ၶဝ်ႈမႃးၽေႈတိုၼ်း ၼႂ်းမိူင်းႁဝ်းဝႃႈၼႆ။

['ပၢႆးယူႇလီ', 'ၶၢဝ်ႇ']

2020-09-07T13:52:26

https://ssppssa.org/2020/09/%e1%80%91%e1%80%b0%e1%80%95%e1%80%ba%e1%80%b8%e1%82%81%e1%81%bc%e1%80%ba-%e1%81%b5%e1%80%b0%e1%81%bc%e1%80%ba%e1%80%b8%e1%81%b8%e1%81%a2%e1%82%86%e1%80%b8%e1%81%b5%e1%80%b1%e1%82%83%e1%82%89%e1%81%bc/

ထူပ်းႁၼ် ၵူၼ်းၸၢႆးၵေႃႉၼိုင်ႈ ဢၼ်မၢတ်ႇၸဵပ်းႁၢဝ်ႈႁႅင်း တီႈႁိမ်းဝၢၼ်ႈလူင်လဵၵ်း ၸေႈဝဵင်းတၢင်ႉ ယၢၼ်း

ၶၢဝ်ႇ – SSPP Info ဝၼ်းထီႉ – 07.09.2020 မိူဝ်ႈဝႃး ဝၼ်းထီႉ(6) လိူၼ် သတိၼ်ႇပႃႇ ယၢမ်းၵၢင်ၶမ်ႈ 10:00 ၼႆႉ ၵူၼ်းဝၢၼ်ႈလူင်လဵၵ်း ထူပ်းႁၼ် ၵူၼ်းၸၢႆး (ဢမ်ႇႁူႉၸိုဝ်ႈ) ၵေႃႉၼိုင်ႈ ဢၼ်မၢတ်ႇၸဵပ်းႁၢဝ်ႈႁႅင်း ၼႂ်းၵေႈၵၢင်ဝၢၼ်ႈလူင်လဵၵ်း လႄႈ ဝၢၼ်ႈလွႆငိုၼ်းသေ ၵႂႃႇလၢတ်ႈ တီႈလုမ်းပရိၵ်ႈ တၢင်ႉယၢၼ်း၊ ၽၢႆႇၵႅတ်ႇၶေၾႆး ဝဵင်းတၢင်ႉယၢၼ်း ၶိုၼ်း ဢဝ် ၵႃးတၢင်ႇၵူၼ်းပဵၼ်သေ မႃးသူင်ႇဝႆႉ တီႈႁူင်းယႃတၢင်ႉယၢၼ်း ဝႃႈၼႆ။ ၽူႈမီးပုၼ်ႈၽွၼ်း ၽၢႆႇၶေၾႆး ဝဵင်းတၢင်ႉယၢၼ်း ဢူးၸူဝ်းမူဝ်းၼၢႆႇ လၢတ်ႈဝႃႈ “ ၵူၼ်းၵေႃႉၼႆႉ မၢတ်ႇၸဵပ်းႁၢဝ်ႈႁႅင်း ၼႃႇ၊ ႁၢၼ်ႉတေႃႇၵၢင်ၼႂ်မိူဝ်ႈၼႆႉ ယင်းပႆႇႁူႉတူဝ်၊ ပႆႇၸၢင်ႈထၢမ်သင်၊ မိူဝ်ႈႁဝ်းၶႃႈ ဢဝ်ၵႃးၵႂႃႇတၢင်ႇတႄႉၵေႃႈ ႁိမ်းၶၢင်ႈတူဝ်မၼ်းၼၼ်ႉ ႁၼ်ပႃးထူင်ၶူဝ်းသေ ၼႂ်းထူင်မၼ်းၵေႃႈ မိူၼ်ႁၢင်ႈ သွၵ်ႈတဝ်ဝႆႉ ယုင်ႈယၢင်ႈမူတ်း၊ မၢႆၾၢင်လႄႈငိုၼ်းမၼ်း ဢိၵ်ႇၾူၼ်းတင်းလူတ်ႉၶိူင်ႈ မၼ်းၵေႃႈ ဢမ်ႇႁၼ်ၺႃးသေမျဵဝ်း ၊ ၺႃး သေၵေႃႉၵေႃႉၸူၼ်ႁိမ်ဢဝ်ႁႃႉ၊ ပဵၼ်ယွၼ်ႉယၢမ်ႈဝႆႉၸႂ်တီႈၵၼ်သေပေႃႉႁႅမ် ႁိုဝ်ၵေႃႈ ပႆႇၸၢင်ႈလၢတ်ႈ ” ဝႃႈၼႆ။ မိူဝ်ႈဝႃး ဝၼ်းထီႉ 06.09.2020 ၼၼ်ႉၵေႃႈ ၵူၼ်းသွင်ၵေႃႉၽူဝ်မေး ထုၵ်ႇၺႃးၽႃႉၽၼ်း တီႈဝၢၼ်ႈၶူး ဢိူင်ႇ ၼွင်ၽႃ ၸေႈဝဵင်းတၢင်ႉယၢၼ်း ဝႃႈၼႆ၊ ၼႂ်းသွင်ၵေႃႉ ၽူဝ်မေးၼၼ်ႉ ၵေႃႉပဵၼ်ၽူဝ်တႄႉ ၺႃးၽၼ်းတီႈ ႁူဝ်မႃႇသေ ၶႅၼ်ပုတ်းၵႂႃႇ ၵေႃႉပဵၼ်မေးသမ်ႉ ၺႃးၸဵပ်းမၢတ်ႇၸွမ်းၶႅၼ်ၽွင်ႈ ၸွမ်းၼႃႈဢူၵ်းၽွင်ႈ (ဢမ်ႇ လႆႈမႆႈၸႂ်) ၼႆ၊ ၵေႃႉထုၵ်ႇၺႃးၽၼ်းၼႆႉ ပဵၼ်ဢၢႆႈဢုင်ႇ+ဢေးၼုမ်ႇ၊ ၵေႃႉၽၼ်းသမ်ႉပဵၼ် သၢင်ႇထုၼ်း ပဵၼ်ၵူၼ်းဝၢၼ်ႈလဵဝ်ၵၼ်သေဢမ်ႇၵႃး သၢင်ႇထုၼ်းၼႆႉ သမ်ႉပဵၼ်ထႅင်ႈ ၸိူဝ်ႉၶိူဝ်းပီႈၼွင်ႉ ဢေးၼုမ်ႇ ၶဝ် ထႅင်ႈၵွၼ်ႇ လႆႈႁူႉၸွမ်းၼင်ႇၼႆ။ ၼႂ်းလိူၼ်ၼႆႉၵူၺ်းၼင်ႇၵဝ်ႇ မိူဝ်ႈဝၼ်းထီႉ 02.09.2020 (ဝၼ်းလိူၼ်ၵဝ်ႈမူၼ်း)ၼၼ်ႉၵေႃႈ လုၵ်ႈဢွၼ်ႇ ၸၢႆး ၼႂ်းဝဵင်းတၢင်ႉယၢၼ်း ပဵၼ်ၽုင်ပဵၼ်ၵေ ၽိတ်းမေႃးပေႃႉႁႅမ်ၵၼ် ၸွမ်းၽင်ႇၼွင် ၶုၼ်သႃႇ(ၼွင်သွင် လုၵ်ႈ)သေ ထိုင်တီႈ ႁူဝ်ပဝ်ႈပွၵ်ႉ ဢိၵ်ႇတင်း ၽၢႆႇပရိၵ်ႈၶဝ် ပေႃးလႆႈမႃးထိင်း ၼႆယူႇယဝ်ႉ။

['ၶၢဝ်ႇ', 'ၶၢဝ်ႇၵူႈလွင်ႈလွင်ႈ']

2020-09-07T13:49:40

https://ssppssa.org/2020/09/%e1%80%90%e1%80%ae%e1%82%89%e1%81%ba%e1%80%bd%e1%81%b5%e1%80%ba%e1%80%b8%e1%80%9c%e1%82%86%e1%82%88%e1%81%b5%e1%80%b0%e1%81%bc%e1%80%ba%e1%80%b8%e1%80%9c%e1%81%b5%e1%80%ba%e1%82%89%e1%81%b5%e1%82%83/

တီႉၺွၵ်းလႆႈၵူၼ်းလၵ်ႉၵႃး တီႈမိူင်းၶိူဝ်း တူင်ႇဝဵင်းသီႇပေႃႉ

ၶၢဝ်ႇ SSPP lnfo ဝၼ်းထီႉ – 07.09.2020 မိူဝ်ႈဝၼ်းထီႉ 24.08.2020 ၼၼ်ႉ ၵူၼ်းဝၢၼ်ႈၼမ်ႉၶမ်း ဢိူင်ႇမိူင်းၶိူဝ်း ဝဵင်းသီႇပေႃႉ မႃးလၵ်ႉၵႃး ၸၢႆးသၢႆ လၢဝ် တီႈယူႇဝဵင်းလၢႆးၶႃႈ ၸိုင်ႈတႆးပွတ်းၸၢၼ်း။ ၸၢႆးသၢႆလၢဝ် ၸဝ်ႈၵႃးလၢတ်ႈဝႃႈ “မိူဝ်ႈဢွၼ်တၢင်း ၸၢႆးလိူၼ်(ႁွင်ႉ)ၸၢႆးဝၼ်း ၵေႃႉမႃးလၵ်ႉၵႃးၼႆႉ မၼ်းၵႆႉ မႃးၶၢႆမၢၵ်ႇၵဵင် တီႈဝဵင်းလၢႆးၶႃႈ၊ သမ်ႉၵႆႉမႃးလၢင်ႉၵႃး တီႈသႅင်ႇၶႃႈႁဝ်းလႄႈ မိုတ်ႈၵိုဝ်းၵၼ်ၵႂႃႇ၊ ထိုင်မႃး ဝၼ်း ထီႉ (24)လိူၼ်ပူၼ်ႉမႃးၼႆႉ ၶဝ်မႃးသၢမ်ၵေႃႉ ဝႃႈၶႂ်ႈသိုဝ်ႉၵႃး တေႁေႃႈၸၢမ်းတူၺ်းၼႆသေ ဢဝ်ၵႂႃႇသိုဝ်ႈ ပႅတ်ႈ၊ တႆးၵေႃႉမၼ်း ဢၼ်မႃးၸွမ်းၼၼ်ႉတႄႉ ၵိုတ်းယူႇတီႈသႅင်ႇၶႃႈႁဝ်း၊ ၶႃသွင်ၵေႃႉတႄႉၵေႃႈ လၢတ်ႈ ဝႃႈ ၶႃဢမ်ႇႁူႉၸွမ်းသင် မႃးၸွမ်းလၢႆလၢႆၵူၺ်းၼႆသေ ၽၢႆႇပရိၵ်ႈ ဢၼ်ၽူႈမီးပုၼ်ႈၽွၼ်းတီႈ ဝဵင်းလၢႆးၶႃႈ ၶဝ် ပွႆႇမိူဝ်းၶိုၼ်းၶႃႈဢေႃႈ၊ ဢိင်ၼိူဝ် လႆႈမႃးၵႃးၶႃႈႁဝ်းၶိုၼ်းၼႆႉသေ ယူႇတီႈၶႃႈႁဝ်းၵေႃႉပဵၼ်ၸဝ်ႈၵႃး ငိၼ်းၸူမ်းၶွပ်ႈၸႂ်ထိုင် ၽူႈမီးပုၼ်ႈၽွၼ်း ၵူႈတီႈတီႈ ဢၼ်ၸွႆႈထႅမ် တႃႇလႆႈၵႃးမႃးၶိုၼ်းတႄႉတႄႉဝႃႈဝႃႈ ယူႇၶႃႈဢေႃႈ” လၢတ်ႈၼင်ႇၼႆ။ၸၢႆးလိူၼ်(ႁွင်ႉ)ၸၢႆးဝၼ်းၼႆႉ ယူႇတီႈ ဝၢၼ်ႈၼမ်ႉၶမ်း ဢိူင်ႇမိူင်းၶိူဝ်း တူင်ႇဝဵင်းသီႇပေႃႉ၊ ယူႇတီႈ ပႃႇတီႇ မႂ်ႇသုင်ၸိုင်ႈတႆး၊တပ်ႉသိုၵ်းၸိုင်ႈတႆး ၵပ်းသၢၼ်ႁႃတင်း တပ်ႉသိုၵ်းၵူၼ်းမိူင်း မိူင်းၶိူဝ်းသေ တီႉၺွပ်းလႆႈ ၵေႃႉလၵ်ႉၵႃး မိူဝ်ႈဝၼ်းထီႉ 06.09.2020 (မိူဝ်ႈဝႃး) ၊ ၵႃးဢၼ်ၸၢႆးလိူၼ်(ႁွင်ႉ)ၸၢႆးဝၼ်း လၵ်ႉၵႂႃႇၼႆႉ ပဵၼ် မျဵဝ်းၵႃး XTRAIL သေ ၵႃႈၶၼ် တေမီး (45)သႅၼ်တေႃႇ(50)သႅၼ် ၼႆယူႇယဝ်ႉ။

['ၶၢဝ်ႇၵူႈလွင်ႈလွင်ႈ', 'ၶၢဝ်ႇ']

2020-09-06T14:48:40

https://ssppssa.org/2020/09/%e1%80%9a%e1%80%bd%e1%81%bc%e1%80%ba%e1%82%89%e1%81%b5%e1%80%ad%e1%81%bc%e1%80%ba%e1%81%bc%e1%80%99%e1%80%ba%e1%82%89%e1%80%9e%e1%80%b0%e1%82%87%e1%80%9b%e1%82%83%e1%82%87-%e1%80%91%e1%80%ad%e1%80%af/

ယွၼ်ႉၵိၼ်ၼမ်ႉသူႇရႃႇ ထိုင်တီႈပဵၼ်ၵႂႃႇ ၽေးဢူးပၢတ်ႈထိုင်တူဝ်

ၶၢဝ်ႇ-sspp info September 6, 2020 ၵူၼ်းၼုမ်ႇၸၢႆးၼႂ်းထုင်ႉႁၢင်ၼႃး တူင်ႇဝဵင်းလႃႈသဵဝ်ႈ ၵေႃႉၼိုင်ႈ သႅၼ်းဢႃႇယူႉမွၵ်ႈ 35 ပီ ၵိၼ်လဝ်ႈမဝ်းႁႅင်းသေ ထိုင်တီႈဢဝ်လႅဝ်းတႅင်းတူဝ်ၸဝ်ႈၵဝ်ႇၶိုၼ်းၼႆယူႇ။ ဝၼ်းတီႈ 6 ဝၼ်း လိူၼ်ၸတိၼ်ႇပႃႇ ၶၢဝ်းယၢမ်းၵၢင်ၼႂ်မွၵ်ႈ 02 : 00 မူင်းၼၼ်ႉ ၸိုဝ်ႈသဵင် ၸၢႆးၵျေႃႇဢေး တီႈယူႇ ဝၢၼ်ႈႁိူၼ်းလွၼ်ႉ ၊ ၼႂ်းဢိူင်ႇႁၢင်ၼႃး ၊ တူင်ႇဝဵင်းလႃႈသဵဝ်ႈ ၼႆႉ ယွၼ်ႉၵိၼ်လဝ်ႈမဝ်းႁႅင်းလႄႈဢွၵ်ႇလူမ်းယွင်ႇယၢင်ႇသေ ဢဝ်လႅဝ်းႁၢမ်းငၢႆး ဢၼ်ယၢဝ်း တႅင်းသႂ်ႇတူဝ်ၸဝ်ႈၵဝ်ႇ ၽွင်းယၢမ်းၵၢင်ၶိုၼ်း တီႈႁိူၼ်းမၼ်းၸၢႆးၼၼ်ႉ တႅင်းတိူဝ်ႉၺႃး တီႈလွၵ်းႁူဝ်ၸႂ် ၽၢႆႇၼိူဝ်ပုမ် မၼ်းၸၢႆးၼိုင်ႈၵမ်း တၢင်းလိုၵ်ႉၶဝ်ႈယူႇ မွၵ်ႈ 3 ၼိဝ်ႉပၢႆပၢႆ သေ လႆႈတၢင်းၸဵပ်းမၢတ်ႇႁၢဝ်ႉႁႅင်း ထိုင်တီႈဢမ်ႇတူင်ႉတူဝ်လႆႈ ၼႆယူႇ ၊ ၵဵဝ်ႇလူၺ်ႈလွင်ႈၼႆႉသေ လုင်းသူႉလိင်ႇ (ၵေႃႉပဵၼ်ဢူႈ) လၢတ်ႈၼေဝႃႈ “ မီးမႃး 4 ဝၼ်းၸိူဝ်းၼႆႉယဝ်ႉၶႃႈ ႁဝ်းတူၺ်းမၼ်း ၸႂ်မၼ်းဢမ်ႇပုင်ႇမၢၼ်ႇၶႃႈ ၊ ပိူင်ၼိုင်ႈၵေႃႈမိူဝ်ႈဢွၼ်တၢင်းသမ်ႉမီးလူမ်းယွင်ႇဝႆႉၶႃႈဢေႃႈ ၊ လူမ်းယွင်ႇမၼ်းၼၼ်ႉ ပဵၼ်ၵၢင်ၶိုၼ်းၵူၺ်း ၵၢင်ဝၼ်းတေႉဢမ်ႇပဵၼ်သင် ၊ မိူဝ်ႈမၼ်းတႅင်းတူဝ်မၼ်းၼၼ်ႉ ယွၼ်ႉပဵၼ်ၵၢင်ၶိုၼ်းလႄႈ ႁဵတ်းႁိုဝ်သေတႅင်းၼၼ်ႉတေႉ ဢမ်ႇမီးၽႂ်ႁၼ်သေၵေႃႉၶႃႈ ၊ ႁဝ်းငိၼ်းသဵင်ၵူၼ်းမေႃးသေ မေးမၼ်းမႃးလၢတ်ႈလႄႈ ႁဝ်းၵႂႃႇတူၺ်းၵေႃႈပေႃးပဵၼ်လိူတ်ႈ ပဵၼ်ယၢင်ဝႆႉယူႇယဝ်ႉၶႃႈ၊ မၼ်းသမ်ႉၵႆႉၵိၼ်ၶဝ်ႈၼမ်ဝႆႉၶႃႈဢေႃႈ ၸႂ်မၼ်းၵေႃႈမီးလူမ်းယွင်ႇသေ လွင်ႈၼႆႉပဵၼ်လွင်ႈသင်လီလီ ဢမ်ႇႁူႉယဝ်ႉၶႃႈ ၊ ႁဝ်းၶႃႈတေႉထၢင်ႇမၼ်းၵႂႃႇၽိတ်းၽီမႆႉႁႆး သေ ၽီၶဝ်ႈတူဝ်မၼ်းၼႆၵွၼ်ႇၶႃႈဢေႃႈ၊ မိူဝ်ႈလဵဝ်တေႉႁဝ်းၶႃႈ ၵႂႃႇမွၵ်ႇမေႃယႃၼႂ်းဝၢၼ်ႈ မႃးသမ်းၶဵမ်ပၼ်ဝႆႉသေ ပေႃးမေႃယႃတီႈဝၢၼ်ႈႁဝ်းဝႃႈ ထုၵ်ႇလီဢဝ်ၵႂႃႇႁူင်း ယႃၼႆၵေႃႈ တေဢဝ်ၵႂႃႇယူႇၶႃႈ ‘’ ဝႃႈၼင်ၼႆ။ ၸၢႆးၵျေႃႇဢေးၼႆႉ တေႇၼႃႈႁိူၼ်းၸွမ်း ၼၢင်းၵမ်ႇ တီႈယူႇဝၢၼ်ႈၶၢႆး သေ မီးလုၵ်ႈယိင်းၼိုင်ႈၵေႃႉ လုၵ်ႈၸၢႆးၼိုင်ႈၵေႃႉ ၊တေႇၼႃႈႁိူၼ်းယဝ်ႉလူင်းယူႇႁိူၼ်းႁင်းၵွႆး ၊ပူၼ်ႉမႃး ၼႂ်းပၢတ်ႈ 4 လိူၼ်ပီႊ2020ၼီႊၼႆႉ မၼ်းၸၢႆး ယၢမ်ႈဢွၵ်ႇလူမ်းယွင်ႇ ႁူဝ်ၸႂ်ဢမ်ႇပုင်ႇမၢၼ်ႇၸိူင်ႉၼႆ ပွၵ်ႈၼိုင်ႈလႄႈ ထိုင်တီႈ ဢူႈမႄႈပီႈၼွင်ႉ ၼၢင်းမေး လႆႈဢဝ်ၵႂႃႇယူတ်းယႃလႄႈ လႆႈၸိုၼ်ႈၶႅၼ်းမႃး ၸိူဝ်းၼႆႉၵေႃႈမီးမႃး ယူႇဝႃႈၼႆ။

['ၶၢဝ်ႇၵူႈလွင်ႈလွင်ႈ', 'ၶၢဝ်ႇ']

2020-09-03T08:35:29

https://ssppssa.org/2020/09/%e1%81%bc%e1%82%82%e1%80%ba%e1%80%b8%e1%80%99%e1%80%ad%e1%80%b0%e1%80%84%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88-%e1%81%b5%e1%80%b0%e1%81%bc%e1%80%ba%e1%80%b8%e1%80%90%e1%80%ad/

ၼႂ်းမိူင်းမၢၼ်ႈ ၵူၼ်းတိပ်းၸပ်းတၢင်းပဵၼ် COVID-19 တိူဝ်းၶိုၼ်ႈမႃး တဵမ်ႁဵင်ၵေႃ့

September,3.2020 ၶၢဝ်းယၢမ်း 8:00 မူင်း ဢိင်ဢၢင်ႈတီႈ – Ministry of Health and Sports, Myanmar ၼႂ်းလိူၼ်သႅပ့်တိမ်ႇပႃႇ 2 ဝၼ်း ပီႊ 2020 ၼီႊၼၼ့် ႁွင်ႈၵၢၼ်ၽၢႆႇပၢႆးယူႇလီမိူင်းမၢၼ်ႈ လႆႈႁဵတ်း ၵၢၼ်ၵူတ်ႇထတ်းတၢင်းပဵၼ် COVID-19 မွၵ်ႈ(2,552)ၵမ်းသေ ၵူတ်ႇထတ်းႁၼ်မႅၼ်ႈ ၵူၼ်းတိပ်း ၸပ်းတၢင်းပဵၼ်ထႅင်ႈ(63)ၵေႃ့ ၼႆယူႇ။ ၶႅပ်းႁၢင်ႈ – ၸိူဝ့်မႅင်းတၢင်းပဵၼ် COVID-19 ၼႂ်းလိူၼ်သႅပ့်တိမ်ႇပႃႇ 3 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 8:00 မူင်းၼၼ့်ၵေႃႈ ႁွင်ႈၵၢၼ် ၽွင်းလူင်ၽၢႆႇပၢႆးယူႇလီလႄႈ ၽၢႆႇလဵၼ်ႈႁႅင်း မိူင်းႁူမ်ႈတုမ်မၢၼ်ႈ လႆႈပိုၼ်ၽၢဝ်ႇဢွၵ်ႇဝႃႈ ၵူၼ်း မိူင်းမၢၼ်ႈ ၸိူဝ်းတိတ်းၸပ်းတၢင်းပဵၼ်တိူဝ်းၶိုၼ်ႈမီးမႃးမွၵ်ႈ(1058)ၵေႃ့ ၊ တၢႆ(6)ၵေႃ့ ၼႆယူႇ။ ၵွပ်ႈတၢင်းပဵၼ် COVID-19 ၵိုင့်ၵၢင့်တိူဝ်းၶိုၼ်ႈမႃးလႄႈ ပေႃးထိုင်မႃးၼႂ်းလိူၼ်သႅပ့်တိမ်ႇပႃႇ 6 ဝၼ်း ပီႊ 2020 ၼီႊၼႆ့ ၵိၵ့်လၢၼ်ႇၵႃးႁပ့်ၸၢင်ႈတေႃ့တၢင်ႇသူင်ႇ ၵူၼ်းဢွၵ်ႇၶၢဝ်းတၢင်းတီႈၵႆ ၼႂ်း ၸိုင်ႈမိူင်းမၢၼ်ႈၼၼ့်ၵေႃႈ တေပိၵ့်ဢိုတ်းၵႂႃႇၸူဝ်ႈၶၢဝ်း ၼႆယူႇ။

['ပၢႆးယူႇလီ', 'ၶၢဝ်ႇ']

2020-09-03T08:06:24

https://ssppssa.org/2020/09/%e1%80%90%e1%81%a2%e1%80%84%e1%80%ba%e1%80%b8covid-19-%e1%81%b5%e1%80%ad%e1%80%b0%e1%80%84%e1%80%b7%e1%80%ba%e1%81%b5%e1%81%a2%e1%80%84%e1%80%b7%e1%80%ba%e1%80%90%e1%80%ad%e1%80%b0%e1%80%9d/

တၢင်းCOVID – 19 ၵိူင့်ၵၢင့်တိူဝ်းၶိုၼ်ႈမႃးႁႅင်းလႄႈလၢၼ်ႈၵိၵ့်ၵႃးႁပ့်ၸၢင်ႈ ၵူၼ်းဢွၵ်ႇၶၢဝ်းတၢင်းတီႈၵႆ တေပိၵ့်ဢိုတ်းၸူဝ်ႈၶၢဝ်း

September 3,2020 By – SSPP/ SSA ၼႂ်းလိူၼ်သႅပ့်တိမ်ႇပႃႇ 2 ဝၼ်း ပီႊ 2020 ၼီႊၼၼ့် တၢင်းပဵၼ် COVID-19 ၵိုင့်ၵၢင့်တိူဝ်းၶိုၼ်ႈမႃး ႁၢဝ့်ႁႅင်းႄလႈ ၵူၼ်းၼႂ်းမိူင်းမၢၼ်ႈလႆႈတိတ်းၸပ်းတၢင်းပဵၼ်မွၵ်ႈ(995)ၵေႃ့၊ တၢႆ(6)ၵေႃ့ၼႆယူႇ။ ၶႅပ်းႁၢင်ႈ – ၵိၵ့်လၢၼ်ႇၵႃးႁပ့်ၸၢင်ႈ ၵူၼ်းဢွၵ်ႇၶၢဝ်းတၢင်းတီႈၵႆ SCANIA ၼင်ႇႁိုဝ်တၢင်းပဵၼ် COVID-19 ပေႃးတေဢမ်ႇသိုပ်ႇၽေႈလၢမ်း ၸွတ်ႈတူဝ်ႈမိူင်းမၢၼ်ႈၵႂႃႇၼၼ့် ပေႃးထိုင်မႃး ၼႂ်းလိူၼ်သႅပ့်တိမ်ႇပႃႇ 6 ဝၼ်း ပီႊ 2020 ၼီႊၼႆ့ လၢၼ်ႇၵိၵ့်ၵႃးႁပ့်ၸၢင်ႈတေႃ့ တၢင်ႇသူင်ႇ ၵူၼ်းဢွၵ်ႇတီႈၶၢဝ်းတၢင်းတီႈၵႆ တေပိၵ့်ဢိုတ်းၵႂႃႇၸူဝ်ႈၶၢဝ်းၼႆယူႇ။လၢၼ်ႇၵိၵ့်ၵႃးႁပ့်ၸၢင်ႈတေႃ့တၢင်ႇသူင်ႇ ၵူၼ်းဢွၵ်ႇၶၢဝ်းတၢင်းတီႈၵႆ ၸိူဝ်းတေပိၵ့်ဢိုတ်းၵႂႃႇၼၼ့် ၶဝ်ႈပႃးလူမ်ႊပၼ်ႇၼီႊ Lubini Express ၊ မၢၼ်ႊရႃႇၸႃႇ၊ မျႅတ့်မၢၼ်ႇလႃႇထုၼ်း၊ သူၺ်ႇတွင်ႇယူဝ်ႊ၊ တႅတ့်လၢၼ်း၊ သူၺ်ႇမၢၼ်ႊလႃႇ၊ သူၺ်ႇလုၼ်ႊပျႅၼ်ႇ၊ သူၺ်ႇမၢၼ်းလေး(တႃႈၵုင်ႈ-မၢၼ်းတလေး)၊ သူၺ်ႇၸိၼ်ႇၸိၼ်ႇၵျႃႊ(တႃႈၵုင်ႈ-မၢၼ်းတလေး၊၊ GI Group Express၊ JJ Express(တႃႈၵုင်ႈ-မၢၼ်းတလေး)၊ ၶၢႆႇမၢၼ်းတလေး(တႃႈၵုင်ႈ-မၢၼ်းတလေး၊ ၸေႈၵႅင်း၊ ပၢင်ႇဢူးလူင်၊ ၵျွၵ့်ပတွင်း၊ ပူးၵမ်ႇ-ၺွင်ႇဢူး၊ ပၶူၵ့်ၵူႇ)၊ ၶၢႆႇမၢၼ်းတလေး(တႃႈၵုင်ႈ-တွင်ႇတုၼ်း ၵျီး)၊ ၶၢႆႇမၢၼ်းတလေး(တႃႈၵုင်ႈ-မျိတ့်) ၊ ၼိဝ်ႊမၢၼ်ႇလႃႇထုၼ်း၊ ဢၢၼ်ႇတီႇဝိၼ်း၊ သူၺ်ႇလႃႈသဵဝ်ႈ၊ သူၺ်ႇမျႅၼ်ႇမႃႇ၊ ငူၺ်ႇၼိၼ်း မၢၼ်ႇလႃႇ၊ မိၼ်းလႅတ့်ဝႃး၊ တူၵ့်ထဝတီႇမၢၼ်ႊ(သီႇပေႃ့-မျိတ့်ၵျီးၼႃး)၊ သူၺ်ႇၵၶျိၼ်ႇ၊ မႁႃႇ၊ ၸေႇ ယႃႊမျႅင်ႇၵျီး ၼႆယဝ့်။

['ပၢႆးယူႇလီ', 'ၶၢဝ်ႇ']

2020-09-02T13:58:21

https://ssppssa.org/2020/09/%e1%81%b6%e1%80%b1%e1%82%83%e1%82%88%e1%80%95%e1%80%ad%e1%80%af%e1%81%bc%e1%80%ba%e1%81%bd%e1%81%a2%e1%80%9d%e1%80%ba%e1%82%87%e1%81%be%e1%81%a2%e1%80%84%e1%80%b7%e1%80%ba%e1%80%90%e1%80%ad%e1%80%af/

ၶေႃႈပိုၼ်ၽၢဝ်ႇၾၢင့်တိုၼ်ႇ လွင်ႈတၢင်းပဵၼ် COVID-19

September,2.2020 ၶၢဝ်းယၢမ်း 11:00 မူင်း ဢိင်ဢၢင်ႈတီႈ – Ministry of Health and Sports, Myanmar ၼႂ်းလိူၼ်သႅပ့်တိမ်ႇပႃႇ 1 ဝၼ်း ပီႊ 2020 ၼီႊၼၼ့် ႁွင်ႈၵၢၼ်ၽၢႆႇပၢႆးယူႇလီမိူင်းမၢၼ်ႈ လႆႈႁဵတ်း ၵၢၼ်ၵူတ်ႇထတ်းတၢင်းပဵၼ်(2,441)ၵမ်းသေ ၵူတ်ႇထတ်းႁၼ်မႅၼ်ႈၵူၼ်းတိပ်းၸပ်းတၢင်းပဵၼ် ထႅင်ႈ(51)ၵေႃ့ ၼႆယူႇ။ ၶႅပ်းႁၢင်ႈ – တၢင်းပဵၼ်ၸိူဝ့်မႅင်းပွတ်ႇၵႂ်ႈ COVID-19 ၼႂ်းလိူၼ်သႅပ့်တိမ်ႇပႃႇ 2 ဝၼ်း ပီႊ 2020 ၼီႊ ၶၢဝ်းယၢမ်းဝၢႆးဝၼ်း 11:00 မူင်းၼၼ့်ၵေႃႈ ႁွင်ႈၵၢၼ်ၽွင်းလူင်ၽၢႆႇပၢႆးယူႇလီလႄႈ ၽၢႆႇလဵၼ်ႈႁႅင်း မိူင်းႁူမ်ႈတုမ်မၢၼ်ႈ လႆႈပိုၼ်ၽၢဝ်ႇဢွၵ်ႇ ဝႃႈ ၵူၼ်းမိူင်းမၢၼ်ႈ ၸိူဝ်းတိတ်းၸပ်းတၢင်းပဵၼ်တိူဝ်းၶိုၼ်ႈမီးမႃးမွၵ်ႈ(938)ၵေႃ့ ၊ တၢႆ(6)ၵေႃ့ ၼႆ ယူႇ။

['ပၢႆးယူႇလီ', 'ၶၢဝ်ႇ']

2020-09-01T18:24:38

https://ssppssa.org/2020/09/%e1%80%90%e1%81%a2%e1%80%84%e1%80%ba%e1%80%b8%e1%80%95%e1%80%b5%e1%81%bc%e1%80%ba%e1%80%95%e1%80%bd%e1%80%90%e1%80%ba%e1%82%87%e1%81%b5%e1%82%82%e1%80%ba%e1%82%88-covid-19-%e1%80%90%e1%80%ad%e1%80%b0/

တၢင်းပဵၼ်ပွတ်ႇၵႂ်ႈ COVID-19 တိူဝ်းၶိုၼ်းမႃးႁႅင်းလႄႈ ၵူၼ်းမိူင်းမၢၼ်ႈတိတ်းၸပ်းတၢင်းပဵၼ် ၼမ်မႃး

September,1.2020 By – SSPP/ SSA ၼႂ်းလိူၼ်သႅပ့်တိမ်ႇပႃႇ 1 ဝၼ်း ပီႊ 2020 ၼီႊ ၶၢဝ်းယၢမ်းဝၢႆးဝၼ်း 1:00 မူင်းၼၼ့် ႁွင်ႈၵၢၼ် ၽွင်းလူင်ၽၢႆႇပၢႆးယူႇလီလႄႈ ၽၢႆႇလဵၼ်ႈႁႅင်း ပိုၼ်ၽၢဝ်ႇဢွၵ်ႇဝႃႈ ၵူၼ်းမိူင်းမၢၼ်ႈၸိူဝ်းတိတ်း ၸပ်းတၢင်းပဵၼ်တိူဝ်းၶိုၼ်ႈမီးမႃးမွၵ်ႈ(887)ၵေႃ့ ၼႆယူႇ။ ၼႂ်းလိူၼ်သႅပ့်တိမ်ႇပႃႇၼႆ့ ယွၼ့်တၢင်းပဵၼ်ပွတ်ႇၵႂ်ႈ COVID-19 ၵိုင့်ၵၢင့်တိူဝ်းၶိုၼ်ႈမႃးႁႅင်းလႄႈ ပေႃႈမႄႈၵူၼ်းမိူင်း ၸိူဝ်းၵႂႃႇတႃႈပႆတၢင်း လူဝ်ႇလႆႈဢွၼ်ၵၼ်သႂ်ႇၽႃႈပူၵ့်သူမ်း(Mask)သိုဝ်ႈၽႂ် မၼ်းသေ ႁႂ်ႈဢွၼ်ၵၼ်ၵႆ့ၵႆ့သုၵ်ႈသီပွတ်ႈထူတိၼ်မိုဝ်း သိုဝ်ႈၽႂ်တၼ်းမၼ်းၵႂႃႇလူၺ်ႈ။

['ပၢႆးယူႇလီ', 'ၶၢဝ်ႇ']

2020-08-31T16:04:38

https://ssppssa.org/2020/08/%e1%80%90%e1%81%a2%e1%80%84%e1%80%ba%e1%80%b8%e1%80%95%e1%80%b5%e1%81%bc%e1%80%ba%e1%80%95%e1%80%bd%e1%80%90%e1%80%ba%e1%82%87%e1%81%b5%e1%82%82%e1%80%ba%e1%82%88-covid-19-%e1%81%b5%e1%80%ad/

တၢင်းပဵၼ်ပွတ်ႇၵႂ်ႈ COVID – 19 ၵိူင့်ၵၢင့်တိူဝ်းၶိုၼ်ႈမႃးႁႅင်း

August 31,2020 By – SSPP/ SSA ၼႂ်းႁၢင်လိူၼ်ဢေႃးၵၢတ့် ပီႊ 2020 ၼီႊၼႆ့ တၢင်းပဵၼ်ၸိူဝ့်မႅင်းပွတ်ႇၵႂ်ႈ COVID – 19 ၵိုင့်ၵၢင့်လုၵ့် ႁိုၼ်ႇၶိုၼ်ႈမႃး ၼႂ်းမိူင်းမၢၼ်ႈပတ်းပိုၼ့်ၼႆယူႇ။ ၶႅပ်းႁၢင်ႈ – ၾၢင့်တိုၼ်ႇတၢင်ႇပဵၼ်ၸိူဝ့်မႅင်းပွတ်ႇၵႂ်ႈ COVID-19 ၼႂ်းလိူၼ်ဢေႃးၵၢတ့် 31 ဝၼ်း ယၢမ်းၵၢင်ၼႂ် 8:00 မူင်းၼၼ့် ႁွင်ႈၵၢၼ်ၽွင်းလူင် ၽၢႆႇယူႇ လီလႄႈ ၽၢႆႇလဵၼ်ႈႁႅင်းမိူင်းမၢၼ်ႈ ပိုၼ်ၽၢဝ်ႇဢွၵ်ႇဝႃႈ ၵူၼ်းမိူင်းမၢၼ်ႈ ၸိူဝ်းတိတ်းၸပ်းတၢင်းပဵၼ် COVID-19 မီးမႃး 787 ၵေႃ့၊ ၵူၼ်းယူတ်းယႃၸိုၼ်ႈၶႅၼ်းမီး(352)ၵေႃ့ ၊ ၵူၼ်းတၢႆယွၼ့်တၢင်းပဵၼ်မီး(6)ၵေႃ့ ၼႆယူႇ။ ၵပ်းၵၢႆႇလူၺ်ႈတၢင်းပဵၼ် COVID-19 ၼႆ့သေ ယူႇတီႈပႃႇတီႇမႂ်ႇသုင်ၸိုင်ႈတႆး၊ တပ့်သိုၵ်းၸိုင်ႈတႆး (SSPP/ SSA) ႁဝ်းၶႃႈ တိုၵ်းသူၼ်းထိုင်ပေႃႈမႄႈၵူၼ်းမိူင်းႁဝ်းၶႃႈ ႁႂ်ႈဢွၼ်ၵၼ်ၾၢင့်လွင်ႈၵႂႃႇ မႃးပႆ ႄလႈ ႁႂ်ႈဢွၼ်ၵၼ် ၾၢင့်တိုၼ်ႇၵႅတ်ႇၶႄ ႁႄ့ၵင်ႈတၢင်းပဵၼ်ၵႂႃႇယူႇ။

['ၶၢဝ်ႇ', 'ပၢႆးယူႇလီ']

2020-08-26T19:21:30

https://ssppssa.org/2020/08/%e1%81%b5%e1%80%b0%e1%81%bc%e1%80%ba%e1%80%b8%e1%81%bc%e1%80%af%e1%80%99%e1%80%ba%e1%82%87%e1%81%b8%e1%81%a2%e1%82%86%e1%80%b8%e1%80%9e%e1%80%bd%e1%80%84%e1%80%ba%e1%81%b5%e1%80%b1%e1%82%83%e1%82%89/

ၵူၼ်းၼုမ်ႇၸၢႆးသွင်ၵေႃႉ ထဵင်မေႃးၽိတ်းၵၼ်ထိုင်တီႈဢဝ်ၾႆးၸုတ်ႇႁိူၼ်း

ၶၢဝ်ႇ – ssppssa August 26, 2020 ၵူၼ်းၼုမ်ႇၸၢႆးသွင်ၵေႃႉ သႅၼ်းဢႃႇယူႉ 30 ပၢႆ ၊ ၼႂ်းထုင်ႉၼမ်ႉမႃႉ မွၵ်ႇတွင်း ၼႂ်းတူင်ႇဝဵင်းသီႇပေႃႉ ထဵင်မေႃးၵၼ်သေ ထိုင်တီႈလႆႈဢဝ်ၾႆးၸုတ်ႇၽဝ်ႁိူၼ်းၵၼ် ၼႆယူႇယဝ်ႉ။ ဝၼ်းတီႈ 26 ဝၼ်းလိူၼ်ဢေႃးၵၢတ်ႉ ၶၢဝ်းယၢမ်းၵၢင်ၼႂ် မွၵ်ႈ 11:30 ၼၼ်ႉ ၵူၼ်းၸၢႆးသွင်ၵေႃႉ ၸိုဝ်ႈသဵင်ၸၢႆးၵျေႃႇ လႄႈ ၸၢႆးပုၼ်ႉ တီႈယူႇဝၢၼ်ႈလူင် ၼမ်ႉမႃႉ ၊ ဢိူင်ႇၼႃးၼိဝ်ႉ ၵႂႃႇၽၼ်းမႆႉ တႃႇႁဵတ်းၽၵ်းတူၵျွင်းမူႇၵျႃဝ်ႇသေ ထဵင်မေႃးၵၼ် မိူဝ်ႈၽွင်းၶိုၼ်းပွၵ်ႈမႃးထိုင်တီႈၵျွင်းမူႇၵျူဝ်ႇ ၼၼ်ႉၼႆယူႇ။ ၵဵဝ်ႇလူၺ်ႈလွင်ႈၼႆႉသေ ၸၢႆးပုၼ်ႉ (ၵေႃႉထုၵ်ႇၺႃးၾႆးၸုတ်ႇၽဝ်ႁိူၼ်း) လၢတ်ႈဝႃႈ “ ဢၼ်ၵႂႃႇၽၼ်းမႆႉၵျွင်းၼႆႉ မီးႁဝ်းသၢမ်ႁိူၼ်းၶႃႈဢေႃႈ ၊ ၶႃႈဝႃႈႁင်းမၼ်း မႂ်းလႃႈလီၽၼ်းမႆႉမႃး ၵူဝ်ဢမ်ႇၸႂ်ႉလႆႈ ၵူဝ်ပူႇၵေႇဢမ်ႇလွတ်ႈလႃႇႁႃး ၶႃႈဝႃႈၼႆ ႁင်းမၼ်းၶႃႈဢေႃႈ ၊ မၼ်းသမ်ႉမႃးပၢၼ်း ၽိတ်းၶႃႈဢွၼ်ႈတၢင်းသေ ဢဝ်လၢင်ႉၵၢင်ႉလမ်းၶႃႈ ၊ မၼ်းဢၢပ်ႈမဝ်းလဝ်ႈဝႆႉလႄႈ ၶႃႈၵေႃႈၵူဝ်သေ လႅၼ်ႈမိူဝ်းပႅပ်ႉၼႂ်းသွင်ႇၾႆးပီႈၼၢင်းႁဝ်းၶဝ်ၶႃႈဢေႃႈ ၊ မၼ်းမိူဝ်းဢဝ်တႃမိုဝ်းထုပ်ႉသႂ်ႇႁူဝ်ၶႃႈ ၵမ်းၼိုင်ႈ ပေႃးႁႃႇဢွၵ်ႇလိူတ်ႈ ဝႆႉၶႃႈဢေႃး ၊ ပေႃးမၼ်းထုပ်ႉၶႃႈသေဢွၵ်ႇၵႂႃႇထၢၼ်ႇထၢၼ်ႇၵေႃႈ လုင်းမႃႇလႃႇ လႅၼ်ႈမႃးလၢတ်ႈဝႃႈ ၾႆးမႆႈႁိူၼ်းၶႃႈၼႆၶႃႈဢေႃႈ “ ဝႃႈၼႆယူႇ ။ ႁိူၼ်းၸၢႆးပုၼ်ႉ ဢၼ်ထုၵ်ႇဢဝ်ၾႆးၸုတ်ႇၽဝ်ၼၼ်ႉ ပဵၼ်ႁိူၼ်း ၽၢၵ်ႈမုင်းၶႃး ၊ ႁိူၼ်းတိၼ်တႅမ် ယွၼ်ႉၶေႇၾႆးလႆႈၶိုတ်းတၼ်းလႄႈ ၶူဝ်းၼႂ်းႁိူၼ်းတေႉဢမ်ႇလူႇသုမ်းသင် ၾႆးမႆႈၶႃႈမုင်းဝႆႉၼိူဝ် ၸွမ်ႁိူၼ်း ၶိုင်ႈၼိုင်ႈၼႆယူႇၶႃႈ။ ၸၢႆးၵျေႃႇၼႆႉ မိူဝ်ႈဢွၼ်တၢင်းပဵၼ်ၵူၼ်းယူႇတၢင်း ထုင်ႉၼမ်ႉပွင်ႈ ၵုင်းပဝ်း ၼႃးၶူၵ်ႉ ၼႆႉသေ ၶၢႆႉမႃးယူႇ တီႈဝၢၼ်ႈလူင် ၼႂ်းပီ 2020 မွၵ်ႈႁၢင်လိူၼ် January ၼၼ်ႉၵူၺ်း ထိုင်တီႈလႆႈပဵၼ်ပၼ်ႁႃ လွင်ႈၼႆႉ လႄႈ မိူဝ်ႈလဵဝ်ယူႇတီႈၸဝ်ႈၼႃႈတီႈၽူႈမီးပုၼ်ႈၽွၼ်းၶဝ် ဢဝ်လိူင်ႈၵၢၼ် ၵုမ်းၶင်ဝႆႉ ၸွမ်းၼင်ႇ တၢင်းၽိတ်းမီးၼၼ်ႉ ၼႆယူႇၶႃႈ။

['ၶၢဝ်ႇၵူႈလွင်ႈလွင်ႈ', 'ၶၢဝ်ႇ']

2020-08-16T18:56:03

https://ssppssa.org/2020/08/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8-sspp-ssa-%e1%81%b8%e1%80%90%e1%80%ba%e1%80%b8%e1%82%81%e1%80%b5%e1%80%90%e1%80%ba%e1%80%b8%e1%80%99%e1%81%a2%e1%82%86/

ငဝ်ႈငုၼ်း SSPP/SSA ၸတ်းႁဵတ်းမၢႆတွင်းဝၼ်းၵိူတ်ႇပႃႇတီႇမႂ်ႇသုင်ၸိုင်ႈတႆး ၶူပ်ႇၶွပ်ႈ (49) ပီႊတဵမ်

ၶၢဝ်ႇ-ၸၢႆးၶုၼ် ဝၼ်းထီႉ-16-08-2020 ငဝ်ႈငုၼ်း SSPP/SSA ၸတ်းႁဵတ်းမၢႆတွင်းဝၼ်းၵိူတ်ႇပႃႇတီႇမႂ်ႇသုင်ၸိုင်ႈတႆး SSPP ၶူပ်ႇၶွပ်ႈ (49) ပီႊတဵမ် မီးၸွမ် သိုၵ်းလူင်သိူဝ်ထႅၼ်ႈ ၊ ၸွမ်သိုၵ်းလူင်ပၢင်ႇၾႃႉဢွၼ်ႁူဝ် ၽူႈယႂ်ႇ ၵူၼ်းလူင်ၵေႃႇမတီႇငဝ်ႈငုၼ်းလၢႆလၢႆၸဝ်ႈ လႄႈ ၵေႃႉ သိုၵ်းၵေႃႉႁၢၼ် ဢိၵ်ႇပႃးပေႃႈမႄႈၵူၼ်းမိူင်းၶိုၼ်ႈႁွတ်ႈတၢင်းၼမ်ဝႃႈၼႆ။ မိူဝ်ႈဝၼ်းထီႉ 16-08-2020 ၶၢဝ်းယၢမ်း ၵၢင်ၼႂ် 7:00 မူင်းၼၼ်ႉ ၸွမ်သိုၵ်းလူင်သိူဝ်ထႅၼ်ႈ ဢၼ်ပဵၼ်ၽူႈၼမ်းၼႃႈ (1) SSPP/SSA တေႇမွၵ်ႇလၢတ်ႈၶေႃႈၵႂၢမ်း ပိုတ်ႇၽုၺ်ႇပၢင်ၵႅဝ်ႈသေ သပ်းလႅင်းၼႄ လွင်ႈပိုၼ်းၵႅပ်ႈပႃႇ တီႇမႂ်ႇသုင်ၸိုင်ႈ တႆးတပ်ႉသိုၵ်းၸိုင်ႈတႆးႁဵတ်းႁိုဝ်ပဵၼ်မႃးလႄႈ လႆႈလတ်းၶၢမ်ႈ တၢင်းယၢပ်ႇတၢင်းၽိုတ်ႇၸိူင်ႉႁိုဝ်သေ ၵေႃႇသၢင်ႈမႃး ပႃႇတီႇမႂ်ႇသုင်ၸိုင်ႈတႆး ၊ လွင်ႈတႃႇတေဢဝ်ပႃတီႇဢွၼ်ႁူဝ်တပ်ႉသိုၵ်းသေ သိုပ်ႇၵႂႃႇ ထႅင်ႈတၢင်း ၼႃႈၸဵမ်ၸိူဝ်းၼႆႉဝႃႈ ၼႆ။ ဝၢႆးသေ ၸွမ်သိုၵ်းလူင်သိူဝ်ထႅၼ်ႈ မွၵ်ႇလၢတ်ႈၶေႃႈၵႂၢမ်းယဝ်ႉ ၸဝ်ႈႁၢၼ်ၽုင်းႁၢၼ် ၶိုၼ်းသိုပ်ႇလူဢၢၼ်ႇ ၶူၼ်ႉၶႆႈၼႄ ပိုၼ်းၵႅပ်ႈပႃႇတီႇမႂ်ႇသုင်ၸိုင်ႈတႆး ၵဵဝ်ႇလူၺ်ႈၶၢမ်ႇပိုၼ်ႉၵိူတ်ႇဢွၵ်ႇပႃႇတီႇမႂ်ႇသုင်ၸိုင်ႈတႆး SSPP ၊ လွင်ႈၵွၼ်ႇၵရႅတ်ႉ ပႃႇတီႇမႂ်ႇသုင်ၸိုင်ႈတႆးပွၵ်ႈၵမ်း (1) ဝႆးသေၸဝ်ႈႁၢၼ် ၽုင်းႁၢၼ် လူဢၢၼ်ႇၼႄၽိုၼ်လိၵ်ႈပိုၼ်းၵႅပ်ႈပႃႇတီႇမႂ်ႇသုင် ၸိုင်ႈတႆးယဝ်ႉ ထိုင်မႃးယၢမ်း ၵၢင်ၼႂ် 8 : 45 မူင်းၼၼ်ႉယူႇတီႈၽူႈၶပ်ႉပၢင် ၸွင်ႇလႆႈတူင်ႉတၵ်ႉ ငိၼ်းၸူမ်း ၶွပ်ႈၸႂ် ထိုင်ၽူႈၶိုၼ်ႈႁွတ်ႈတၢင်းသဵင်ႈလႄႈပိုၼ်ၽၢဝ်ႇလွင်ႈပၢင်ၵႅဝ်ႈဢွင်ႇမၢၼ်ယဝ်ႉတူဝ်ႈၵႂႃႇ လီငမ်းယဝ်ႉ ဝႃႈၼႆ။ပႃႇတီႇမႂ်ႇသုင်ၸိုင်ႈတႆးၼႆႉ လႆႈတေႇသၢင်ႈၶွတ်ႇၽွတ်ႈၶိုၼ်ႈမႃးမိူဝ်ႈ 16-08-1971 ၼၼ်ႉသေ ၵွပ်ႈပိူဝ်ႈတႃႇတေဢွၼ် ႁူဝ်တပ်ႉသိုၵ်းၼိုင်ႈဢၼ်ၼႆႉ တိုၼ်းလူဝ်ႇမီးပႃႇတီႇဢွၼ်ႁူဝ် ယုမ်ႇယမ်ဝႃႈၼႆလႄႈ ၸင်ႇလႆႈၶွတ်ႇၽွတ်ႈမီးမႃး ပႃႇတီႇ မႂ်ႇသုင်ၸိုင်ႈတႆးယူႇ ဝႃႈၼႆ။

['ၶၢဝ်ႇ', 'ၵၢၼ်သိုၵ်း', 'ၵၢၼ်မိူင်း']

2020-08-12T07:49:18

https://ssppssa.org/2020/08/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8-sspp-ssa-%e1%81%b8%e1%80%90%e1%80%ba%e1%80%b8%e1%80%95%e1%81%a2%e1%80%84%e1%80%ba%e1%80%9c%e1%80%b5%e1%81%bc%e1%80%ba/

ငဝ်ႈငုၼ်း SSPP/SSA ၸတ်းပၢင်လဵၼ်ႈႁႅင်း မၢႆတွင်းဝၼ်းၵိူတ်ႇပႃႇတီႇမႂ်ႇသုင်ၸိုင်ႈတႆး ၶူပ်ႇၶွပ်ႈ (49) ပီႊ

ၶၢဝ်ႇ-ၸၢႆးၶုၼ်ဝၼ်းထီႉ-12-08-2020 ယူႇတီႈႁွင်ႈၵၢၼ် ႁူင်းႁဵၼ်းၼေႃႇတႅၼ်းၶိူဝ်း ငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး ဢွၼ်ႁူဝ်သေ ၸတ်းႁဵတ်း ပၢင်လဵၼ်ႈႁႅင်း တီႈငဝ်ႈငုၼ်း ဝၢၼ်ႈႁႆး တႃႇႁႂ်ႈပဵၼ်မၢႆတွင်းဝၼ်းၵိူတ်ႇ ပႃႇတီႇမႂ်ႇသုင်ၸိုင်ႈတႆး ၶူပ်ႇၶွပ်ႈ (49) ပီႊဝႃႈၼႆ။ ပၢင်လဵၼ်ႈႁႅင်း တႃႇႁႂ်ႈပဵၼ်မၢႆတွင်း ဝၼ်းၵိူတ်ႇပႃႇတီႇမႂ်ႇသုင်ၸိုင်ႈတႆး ၶူပ်ႇၶွပ်ႈ (49 ) ပီႊၼႆႉ တေႇၸတ်းႁဵတ်း ၵႂႃႇ မိူဝ်ႈဝၼ်းထီႉ 11-08-2020 တေႃႇထိုင် ဝၼ်းထီႉ 16-08-2020 ၶၢဝ်းတၢင်း ( 6 ) ဝၼ်း တေမီးပၢင်ၶေႉၶဵင်ႇ လဵၼ်ႈႁႅင်း ပိတ်ႉမၢၵ်ႇၼင်လွမ်ႈ ၊ ဝႅၼ်သုင် ၊ ပိတ်ႉမၢၵ်ႇသွင်းဝၢႆ လႄႈ ၶေႉၶဵင်ႇလႅၼ်ႈဝႆး ၸိူဝ်းၼႆႉ ၊ ၸုမ်းလုၵ်ႈႁဵၼ်း ၼေႃႇတႅၼ်းၶိူဝ်း ၊ လုၵ်ႈႁဵၼ်း ႁူင်းႁဵၼ်းသိုၵ်း ၊ လုၵ်ႈႁဵၼ်း HRD ၶဝ်တေၶဝ်ႈၶေႉၶဵင်ႇ လဵၼ်ႈႁႅင်းၸွမ်းၵၼ်ၵႂႃႇ။ ၸွမ်သိုၵ်း ၶိၼ်ႇမိၼ်ႇ ၽူႈပွင်ၵၢၼ်သိုၵ်း SSPP/SSA တင်း ၽူႈယႂ်ႇၵူၼ်းလူင် ၸုမ်းပွင်ၵၢၼ်ပၢင်လဵၼ်ႈႁႅင်း ထႅင်ႈ လၢႆလၢႆၸဝ်ႈ ၶဝ်ႈႁူမ်ႈပၼ်ႁႅင်းၸွမ်းတင်းၼမ် ဝႃႈၼႆ။ ၸဝ်ႈႁၢၼ် ၽူင်းႁၢၼ်- မွၵ်ႇလၢတ်ႈၶေႃႈၵႂၢမ်း ၵဵဝ်ႇလူၺ်ႈ ဝၼ်းၵိူတ်ႇပႃႇ တီႇမႂ်ႇသုင်ၸိုင်ႈတႆးသေ ပၼ်ႁႅင်းၸႂ် ၸုမ်း လဵၼ်ႈႁႅင်း ႁႂ်ႈမေႃဝႆႉၸႂ် လွင်ႈမိုတ်ႈၵိုဝ်း ၸမ်ၸႂ်ပဵၼ်ယႂ်ႇ ၊ လွင်ႈပၢႆးယူႇလီ ၸိူဝ်းၼႆႉ ၶတ်းၸႂ်လဵၼ်ႈၸွမ်းၵၼ်ၵႂႃႇ ၊ ဝၢႆးသေပၢင်ၵႅဝ်ႈယဝ်ႉတူဝ်ႈၼၼ်ႉ ၸုမ်းလုၵ်ႈႁဵၼ်းၼေႃႇတႅၼ်းၶိူဝ်း တင်း လုၵ်ႈႁဵၼ်းသိုၵ်း ငဝ်ႈငုၼ်း လဵၼ်ႈၶဵင်ႇ မၢၵ်ႇၼင်လွမ်ႈၸွမ်းၵၼ်ၵႂႃႇ ဝႃႈၼႆ။ ပၢင်လဵၼ်ႈႁႅင်း ၶႄႉၶႅင်ႇၵၼ်ပွၵ်ႈၼႆႉ ဢဝ်ပဵၼ် ဝၼ်းမၢႆတွင်း ဢဝ်ၵုင်ႇမုၼ် ဝၼ်းၵိူတ်ႇပႃႇတီႇမႂ်ႇသုင်ၸိုင်ႈတႆး ၶူပ်ႇၶွပ်ႈ တဵမ် ( 49 ) ပီႊ ၊ ပႃႇတီႇမႂ်ႇသုင်ၸိုင်ႈတႆး ၼႆႉၶွတ်ႇၽွတ်ႈၶိုၼ်ႈမႃး မိူဝ်ႈပီႊ 1971 – လိူၼ်ဢေႃးၵၢသ်ႉ -16 ဝၼ်း သေ ၵွပ်ႈ ပိူဝ်ႈ တႃႇတေဢွၼ်ႁူဝ်တပ်ႉသိုၵ်း ၼိုင်ႈလုၵ်ႈၼႆႉ တိုၼ်းလူဝ်ႇမီးပႃႇတီႇဢွၼ်ႁူဝ်ယုမ်ႇယမ်ၸိူင်ႉၼႆ လႄႈၸင်ႇလႆႈ ၶွတ်ႇၽွတ်ႈမီးမႃးယူႇ ဝႃႈၼႆ။

['ၶၢဝ်ႇ']

2020-08-08T16:15:45

https://ssppssa.org/2020/08/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd%e1%82%86/

ၵေႃႉသိုၵ်းၵေႃႉႁၢၼ် SSPP/SSA ၸွႆႈထႅမ်ပေႃႈမႄႈၵူၼ်းမိူင်းသွမ်ႈၶဝ်ႈၼႃး

ၶၢဝ်ႇ-ၸၢႆးၶုၼ် ဝၼ်းထီႉ- 08-08-2020 ၵေႃႉသိုၵ်းၵေႃႉႁၢၼ်ၽၢႆႇတပ်ႉၽၢႆႇဢုပ်ႉပိူင်ႇ SSPP/SSA ဢၼ်တူင်ႉၼိုင်ၼႂ်းၸေႈဝဵင်း သႅၼ်ဝီ တၢင်းၸေႈဝဵင်းမိူင်းယႆ ၸွႆႈထႅမ်ပေႃႈမႄႈၵူၼ်းမိူင်း ထူၺ်ႈၵႃႈသွမ်ႈၶဝ်ႈၼႃး ဝႃႈၼႆ။ မိူဝ်ႈဝၼ်းထီႉ 06-08-2020 ၼၼ်ႉၵေႃႉသိုၵ်းၵေႃႉႁၢၼ် ၽၢႆႇတပ်ႉၽၢႆႇဢုပ်ႉပိူင်ႇ SSPP/SSA ဢၼ်တူင်ႉၼိုင်တၢင်း ၸေႈဝဵင်းသႅၼ်ဝီၼၼ်ႉ ႁူမ်ႈႁႅင်းသိုၵ်း (13) ၵေႃႉ လႆႈၵႂႃႇၸွႆႈထႅမ်ပေႃႈမႄႈၵူၼ်းမိူင်း ထူၺ်ႈၵႃႈသွမ်ႈၶဝ်ႈၼႃး တီႈဝၢၼ်ႈ ၶွၵ်ႈၵႂၢႆး ဢိူင်ႇမိူင်းပႃး ၸေႈဝဵင်းသႅၼ်ဝီ ၊ ထႅင်ႈၽၢႆႇၼိုင်ႈၵေႃႈ ၵေႃႉသိုၵ်းၵေႃႉႁၢၼ် SSPP/SSA ဢၼ်တူင်ႉၼိုင်တၢင်း လိၼ်ၸၢပ်ႈၸေႈဝဵင်းသီႇပေႃႉ လႄႈ ၸေႈဝဵင်းမိူင်းယႆၼၼ်ႉၵေႃႈ ႁူမ်ႈႁႅင်းသိုၵ်း (5) ၵေႃႉသေ လႆႈၵႂႃႇၸွႆႈထႅမ်ပေႃႈမႄႈ ၵူၼ်းမိူင်း ထူၺ်ႈၵႃႈ သွမ်ႈၶဝ်ႈၼႃး တီႈဝၢၼ်ႈၼႃးလၢၼ်ႇ ဢိူင်ႇပႃႇၵၢင်း ၸေႈဝဵင်းမိူင်းယႆ ဝႃႈၼႆ။ ၵဵဝ်ႇလူၺ်ႈၵၢၼ်ၸွႆႈထႅမ်ပေႃႈမႄႈၵူၼ်းမိူင်း ၼႆႉယူႇတီႈ ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး တိုၼ်းမီးၽႅၼ် ၵၢၼ်တမ်းဝၢင်း ႁဵတ်းသၢင်ႈၵႂႃႇ ၵူႈၼႃႈတီႈ သေ ယူႇတီႈငဝ်းလၢႆးပၼ် လႄႈ ၵႃႈၼင်ႇပွင်ပဵၼ်လႆႈၼၼ်ႉ တေႁူမ်ႈမိုဝ်း တၢင်းပေႃႈမႄႈၵူၼ်းမိူင်း သိုပ်ႇၶၢတ်းၸႂ်ၵႂႃႇတၢင်းၼႃႈထႅင်ႈဝႃႈၼႆ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-08-04T19:38:03

https://ssppssa.org/2020/08/sspp-ssa-%e1%82%81%e1%80%b0%e1%80%99%e1%80%ba%e1%82%88%e1%80%95%e1%80%b1%e1%82%83%e1%82%88%e1%80%99%e1%82%84%e1%82%88%e1%81%b5%e1%80%b0%e1%81%bc%e1%80%ba%e1%80%b8%e1%80%99%e1%80%ad%e1%80%b0%e1%80%84/

SSPP/SSA ႁူမ်ႈပေႃႈမႄႈၵူၼ်းမိူင်းၵေႃႈသၢင်ႈၼမ်ႉ တႃႇပေႃႈမႄႈၵူၼ်းမိူင်းဢိူင်ႇပၢင်မၢၵ်ႇမိုဝ်း ၼႂ်းၸေႈဝဵင်းၵျွၵ်ႉမႄး

ၶၢဝ်ႇ-ၸၢႆးၶုၼ်ဝၼ်းထီႉ-04-08-202 ၽၢႆႇတပ်ႉၽၢႆႇဢုပ်ႉပိူင်ႇ တပ်ႉသိုၵ်းၸိုင်ႈတႆး SSPP/SSA ဢၼ်တူင်ႉၼိုင် ၼႂ်းဢိူင်ႇပၢင်မၢၵ်ႇမိုဝ်း ၸေႈဝဵင်းၵျွၵ်ႉမႄး ၼၼ်ႉ တၢင်တူဝ်ငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆးသေ ႁူမ်ႈၵၼ်တၢင်းပေႃႈမႄႈၵူၼ်းမိူင်း ၵေႃႇ သၢင်ႈႁဵတ်းၼမ်ႉ တႃႇၸႂ်ႉတိုဝ်း ၼႂ်းဝၢၼ်ႈ ပၢင်ႁူႈ ဢိူင်ႇပၢင်မၢၵ်ႇမိုဝ်း ၸေႈဝဵင်းၵျွၵ်ႉမႄးဝႃႈၼႆ။ ၵၢၼ်ၵေႃႇသၢင်ႈႁဵတ်းၼမ်ႉၼႆႉ တေႇၵေႃႇသၢင်ႈမႃး မိူဝ်ႈဝၼ်းထီႉ 15-04-2020 ယူႇတီႈငဝ်ႈငုၼ်းပႃႇတီႇမႂ်ႇ သုင်ၸိုင်ႈ တႆးတပ်ႉသိုၵ်းၸိုင်ႈတႆး ၸွႆႈထႅမ်ငိုၼ်း (60,00000) (ႁူၵ်းသိပ်းသႅၼ်ပျႃး) တပ်ႉငဝ်ႈသိုၵ်း (999) ဢၼ်တူင်ႉ ၼိုင်တၢင်း ၸိုင်ႈတႆးပွတ်းႁွင်ႇ ၸွႆႈထႅမ်ငိုၼ်း (16,50000) (သိပ်းႁူၵ်းသႅၼ်ႁႃႈမိုၼ်ႇပျႃး) ငိုၼ်းၵူၼ်းမိူင်း ဝၢၼ်ႈပၢင်ႁူႈ (23,00000) (သဝ်းသၢမ်သႅၼ်ပျႃး) ဢိၵ်ႇႁႅင်းၵူၼ်းၼႂ်းလုၵ်ႈတပ်ႉ ၽၢႆႇတပ်ႉ ၽၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈ တႆး လႄႈ ပေႃႈမႄႈၵူၼ်းမိူင်း ၼႂ်းဝၢၼ်ႈပၢင်ႁူႈ ဢိူင်ႇပၢင်မၢၵ်ႇမိုဝ်း ႁူမ်ႈၵၼ်ႁဵတ်းသၢင်ႈယဝ်ႉတူဝ်ႈၵႂႃႇ မိူဝ်ႈ ဝၼ်းထီႉ 31-07-2020 ၼၼ်ႉသေ လႆႈႁူမ်ႈလူႇတၢၼ်းယၢတ်ႇၼမ်ႉၵႂႃႇ မိူဝ်ႈဝၼ်းထီႉ 01-08-2020 ၼၼ်ႉဝႃႈၼႆ။ၵၢၼ်ၸွႆႈထႅမ်ပေႃႈမႄႈၵူၼ်းမိူင်း ၼႆႉယူႇတီႈငဝ်ႈငုၼ်းပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး တိုၼ်းတမ်းဝၢင်း ႁဵတ်းသၢင်ႈၵႂႃႇၵူႈၼႃႈတီႈ ၸွမ်းၼင်ႇငဝ်းလၢႆးပၼ်လႄႈ ၵႃႈၼင်ႇပွင်ပဵၼ်လႆႈၼၼ်ႉတေႁူမ်ႈမိုဝ်းပေႃႈမႄႈၵူၼ်းမိူင်း သေသိုပ်ႇၶၢတ်းၸႂ်ၵႂႃႇထႅင်ႈတၢင်းၼႃႈယူႇယဝ်ႉ။

['ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်', 'ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-07-31T18:21:40

https://ssppssa.org/2020/07/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90%e1%82%86%e1%80%b8%e1%80%90%e1%80%95%e1%80%ba/

ပႃႇတီႇသုင်ၸိုင်ႈတႆးတပ်ႉသိုၵ်းၸိုင်ႈတႆး ၵူတ်ႇထတ်းတိၺွပ်းၵူၼ်းပၢင်သိုဝ်ႉၶၢႆယႃႈၼႂ်းၸေႈဝဵင်းပၢင်ႇသၢႆး

ၶၢဝ်ႇ-ၸၢႆးၶုၼ် ဝၼ်းထီႉ-31-07-2020 ၽၢႆႇတပ်ႉလႄႈၽၢႆႇဢုပ်ႉပိူင်ႇ SSPP/SSA ဢၼ်တူင်ႉၼိုင်ၼႂ်းၸေႈဝဵင်းပၢင်ႇသၢႆးၼၼ်ႉ ႁူမ်ႈၵၼ်ၶဝ်ႈၵူတ်ႇထတ်းတိ ၺွပ်းပၢင်သိုဝ်ႉၶၢႆယႃႈမဝ်းၵမ်လၢႆလၢႆတီႈ ၼႂ်းၸေႈဝဵင်းပၢင်ႇသၢႆး ဝႃႈၼႆ။ မိူဝ်ႈဝၼ်းထီႉ 21/22/27-July-2020 ၼၼ်ႉၽၢႆႇတပ်ႉၽၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ဢၼ် တူင်ႉၼိုင်ၼႂ်းၸေႈဝဵင်းပၢင်ႇသၢႆး ႁူမ်ႈၵၼ်ၶဝ်ႈၵူတ်ႇထတ်းတိၺွပ်း ပၢင်သိုဝ်ႉၶၢႆယႃႈမဝ်းၵမ် ဢၼ်မီးတီႈႁိမ်းဝၢၼ်ႈၵႂၢႆး တေႃႇၼွင်သႅင်း လႄႈ တီႈၼႂ်းပွၵ်ႉမၢႆ (4) ဝဵင်းပၢင်ႇသၢႆး တၢင်းမူတ်းတိၺွပ်းလႆႈၵူၼ်းသူႇသမ်းၵိၼ်ၶၢႆယႃႈမဝ်းၵမ် 22 ၵေႃႉ လႆႈပႃးယႃႈၽိၼ်ႇၽိူၵ်ႇ ၊ ယႃႈမႃႉ ၊ ၵွင်ႈဢၼ်သႂ်ႇလဵၵ်းတွၵ်ႇယိုဝ်းၼၼ်ႉသွင်လဝ်း ဝႃႈၼႆ။ၵူၼ်းၸိူဝ်းဢၼ် ထုၵ်ႇတီႉၺွပ်းၸိူဝ်းၼၼ်ႉ ပဵၼ်ၵူၼ်းၶိူဝ်း တႆး ၊ ၶၢင် ၊ လွႆ ၊ ၶႄႇ ၸိူဝ်းၼႆႉသေ တေပၼ်တူတ်ႈတၢမ်ႇ ၵႂႃႇ ၸွမ်းၼင်ႇမူႇပိူင် ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး မီးၼၼ်ႉယူႇၼႆ ၽူႈမီးပုၼ်ႈၽွၼ်းဢၼ်တူင်ႉၼိုင် တၢင်းၸေႈဝဵင်းပၢင်ႇသၢႆး ၵေႃႉၼိုင်ႈလၢတ်ႈ ၼင်ႇၼႆ။

['ၶၢဝ်ႇ', 'ယႃႈမဝ်းၵမ်']

2020-07-31T12:53:25

https://ssppssa.org/2020/07/%e1%80%99%e1%81%a2%e1%81%b5%e1%80%ba%e1%82%87%e1%80%90%e1%82%85%e1%81%b5%e1%80%ba%e1%82%87-%e1%81%bc%e1%82%82%e1%80%ba%e1%80%b8%e1%81%b8%e1%80%b1%e1%82%88%e1%80%9d%e1%80%b5%e1%80%84%e1%80%ba/

“မၢၵ်ႇတႅၵ်ႇ ၼႂ်းၸေႈဝဵင်းၵူတ်ႉၶၢႆ ႁဵတ်းႁႂ်ႈ လုၵ်ႈဢွၼ်ႇ မၢတ်ႇၸဵပ်း(5)ၵေႃႉ လူႉတၢႆ(1)ၵေႃႉ”

ၶၢဝ်ႇ – SSPP info ဝၼ်းထီႉ – 31- 07 -2020 မိူဝ်ႈဝႃး လိူၼ်ၵျူႇလၢႆႇ(30)ဝၼ်း ယၢမ်းဝၢႆးဝၼ်း(4)မူင်းၶိုင်ႈၼၼ်ႉ မၢၵ်ႇတႅၵ်ႇတီႈဝၢၼ်ႈ ၶူဝ်တိုင် ၸေႈဝဵင်း ၵူတ်ႉၶၢႆ ၸိုင်ႈတႆးပွတ်းႁွင်ႇသေ ႁဵတ်းႁႂ်ႈလုၵ်ႈဢွၼ်ႇ မၢတ်ႇၸဵပ်း(5)ၵေႃႉ၊ လူႉတၢႆၵႂႃႇ (1)ၵေႃႉၼႆယဝ်ႉ။ ၵူၼ်းဝၢၼ်ႈ ၶူဝ်တိုင် လုင်းဢၢႆႈၶျုင်းလၢတ်ႈဝႃႈ“ လုၵ်ႈဢွၼ်ႇ(6)ၵေႃႉ ဢွၼ်ၵၼ်ယဝ်ႉယွၵ်ႇလဵၼ်ႈၵၼ် တီႈ ၼမ်ႉမေႃႇႁိမ်းၶၢင်ႈႁိူၼ်းသေ ႁဝ်းၶႃႈငိၼ်းသဵင်တႅၵ်ႇမေႃးလင်လႄႈဢွၼ်ၵၼ်ၵႂႃႇတူၺ်း လုၵ်ႈဢွၼ်ႇပေႃး မၢတ်ႇၸဵပ်း လူမ်ႉသဵင်ႈယဝ်ႉ၊ ၵူၼ်းဝၢၼ်ႈၵမ်ႉပႃႈၼမ် ဢွၼ်ၵၼ်ၵႂႃႇႁဵတ်းၵၢၼ် ပိူင်ပဵၼ်မၢၵ်ႇတႅၵ်ႇ မီးၸိူင်ႉ ႁိုဝ်တႄႉတႄႉ ႁဝ်းၶႃႈၵေႃႈပႆႇလႆႈႁူႉ” လၢတ်ႈၼင်ႇၼႆ။ လုၵ်ႈဢွၼ်ႇၸိူဝ်ႉတိူဝ်ႉမၢတ်ႇၸဵပ်းၼၼ်ႉ ၵဵင် ဢႃႇယူႉ(4)ပီလႄႈ ဢီႇလၢဝ် ဢႃႇယူႉ(2)ပီတႄႉၵေႃႈ ဢမ်ႇ ပေႃးမၢတ်ႇၸဵပ်းႁၢဝ်ႈႁႅင်း ယူတ်းယႃဝႆႉတီႈဝၢၼ်ႈၵူၺ်း၊ လိူဝ်ၼၼ်ႉ ၵျေႃႇထုၼ်း ဢႃႇယူႉ(7)ၶူပ်ႇ ဢေးလၢဝ် ဢႃႇယူႉ(8)ၶူပ်ႇ ဢွင်ႇၼၢႆႇ ဢႃႇယူႉ(5)ၶူပ်ႇၸိူဝ်းၼႆႉ ယွၼ်ႉမၢတ်ႇၸဵပ်းႁၢဝ်ႈႁႅင်းလႄႈ လႆႈသူင်ႇယႃတူဝ်ဝႆႉ တီႈဝဵင်းလႃႈသဵဝ်ႈၼႆယူႇယဝ်ႉ၊ၵေႃႉပဵၼ်ၼၢင်းၵဵင်ၶမ်း ဢႃႇယူႉ(5)ပီၵေႃႈ မၢတ်ႇၸဵပ်းႁၢဝ်ႈႁႅင်းမိူၼ်ၵၼ် သေ ၽွင်းသူင်ႇယႃတူဝ်တူဝ် တီႈႁူင်းယႃလူင် ဝဵင်းၵူတ်ႉၶၢႆၼၼ်ႉ လႆႈလူႉတၢႆၵႂႃႇ ယၢမ်းၵၢင်ၶမ်း 9:40 လႆႈ ႁူႉၼင်ႇၼႆ၊ ၼၢင်းၵဵင်ၶမ်းၼႆႉ ပေႃႈမႄႈမၼ်းၼၢင်း ယူႇသဝ်းတင်းတႃႈၶီႈလဵၵ်းၼႆသေ ၽွင်းမႃးယူႇၸွမ်း ၵေႃႉပဵၼ်ပူႇ တီႈဝၢၼ်ႈၶူဝ်တိုင်ၼၼ်ႉ ၸင်ႇလႆႈထူပ်းၽေးၸိူင်ႉၼႆ။ မိူဝ်ႈပူၼ်ႉမႃးၼိုင်ႈပီၼၼ်ႉ သိုၵ်းမၢၼ်ႈတပ်ႉမ(99) ၶလယ(419) ယၢမ်ႈမႃး ၼွၼ်းလိုဝ်ႈသဝ်း တီႈႁိူၼ်း လင်ဢၼ်မၢၵ်ႇတႅၵ်ႇၼႆႉသေ ဢမ်ႇၵႃး ယၢမ်ႈယၢမ်ႈယူႇတီႈႁိူၼ်းလင်ၼႆႉသေ ပိုတ်းယိုဝ်းပႃးၵွင်ႈ ၼႆယူႇ ယဝ်ႉ။

['ၶၢဝ်ႇ', 'သုၼ်ႇလၢႆႈၵူၼ်း', 'ၵၢၼ်သိုၵ်း']

2020-07-30T05:43:58

https://ssppssa.org/2020/07/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%bc%e1%82%82%e1%80%ba%e1%80%b8%e1%81%b8%e1%80%b1%e1%82%88%e1%80%9d%e1%80%b5%e1%80%84%e1%80%ba%e1%80%b8-2/

ၵေႃႉသိုၵ်းၼႂ်းၸေႈဝဵင်းမိူင်းပႃး ၸွႆႈထႅမ်ၵူၼ်းမိူင်းသွမ်ႈၼႃး

ၶၢဝ်ႇ-SSPP info Junly 30, 2020 ၵေႃႉသိုၵ်းၵေႃႉႁၢၼ် ႁဵတ်းၵၢၼ်ၸွႆႈထႅမ်ပေႃႈမႄႈၵူၼ်းမိူင်း ၼႂ်းၼႃႈတီႈၸေႈဝဵင်း(30) မိူင်းပႃး ၸိုင်ႈတႆးပွတ်းႁွင်ႇ။ ဝၼ်းထီႉ 29.7.2020 ယၢမ်း (8)မူင်းၵၢင်ၼႂ် တေႃႇထိုင်ယၢမ်း(4)မူင်းတၢမ်းၶမ်ႈၼၼ်ႉ သိုၵ်းႁူမ်ႇလူမ်ႈ ၸေႈဝဵင်းမၢႆ(30) ၸေႈတွၼ်ႈမၢႆ(8) သိုၵ်းႁၢၼ် ၸၢႆးၸၢမ်သႅင် ဢွၼ်ႁူဝ်ႁႅင်းၵူၼ်းသိုၵ်း(9)ၵေႃႉသေ ၸွႆႈထႅမ်သွမ်ႈၼႃး လုင်းဢွင်ႇထုၼ်း+ပႃႈမွၼ်း ဝၢၼ်ႈၶွၵ်ႈၵႂၢႆး ဢိူင်ႇၶမ်းတိူၼ်း ၸိူဝ်ႉၾၼ်းၶဝ်ႈဝၢၼ်ႇ (2)တၢင် ဝႃႈၼင်ႇၼႆ။ ၸွမ်းၼင်ႇပိူင်ၵၢၼ်တပ်ႉ တပ်ႉသိုၵ်းၸိုင်ႈတႆးမီးဝႆႉ ပေႃးၶၢဝ်းယၢမ်းတၼ်းၼၼ်ႉ တေလႆႈလူင်းၸွႆႈ ၵၢၼ်ပေႃႈမႄႈၵူၼ်းမိူင်း ၼင်ႇၵၢၼ်ၶၢဝ်းလႂ်ၶၢဝ်းၼၼ်ႉမီးၼႆၼၼ်ႉ ဢွၼ်ၵၼ်ႁဵတ်းသၢင်ႈ ၽေႃႇၼမ်ႉ ၼႄတူဝ်ၵႂႃႇယူႇယဝ်ႉ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-07-29T09:12:19

https://ssppssa.org/2020/07/%e1%80%99%e1%81%a2%e1%81%b5%e1%80%ba%e1%82%87%e1%80%90%e1%82%85%e1%81%b5%e1%80%ba%e1%82%87-%e1%81%bc%e1%82%82%e1%80%ba%e1%80%b8%e1%80%9e%e1%80%b0%e1%81%bc%e1%80%ba%e1%81%b6%e1%80%9d%e1%80%ba/

“မၢၵ်ႇတႅၵ်ႇ ၼႂ်းသူၼ်ၶဝ်ႈၵၢပ်ႇ ၵူၼ်းဝၢၼ်ႈၵျွင်းၵုင်း ၵေႃႉၼိုင်ႈ တၢႆထင်တီႈ”

ၶၢဝ်ႇ – SSPP Info ဝၼ်းထီႉ 29 -07 -2020 ၵူၼ်းဝၢၼ်ႈၵျွင်းၵုင်း ၸေႈဝဵင်းၵျွၵ်ႉမေး ၸိုင်ႈတႆးပွတ်းႁွင်ႇ ၸိုဝ်ႈႁွင်ႉ ဢူးၶျိတ်ႉမွင်ႇ ၵႂႃႇသူၼ်ၶဝ်ႈၵၢပ်ႇ သေ ယဵပ်ႇၺႃးမၢၵ်ႇတႅၵ်ႇၼႂ်းသူၼ် လႄႈ တၢႆထင်တီႈယူႇယဝ်ႉ။ ၽူႈၼမ်းၼႂ်း ၸုမ်းၸွႆႈထႅမ်တူင်ႇဝူင်းၵူၼ်း ဢူးၼေႇဢွင်ႇ လၢတ်ႈဝႃႈ“ ပဵၼ်တႄႉပဵၼ်မိူဝ်ႈၼႆႉ ယၢမ်းဝၢႆး ဝၼ်း 1:30မူင်း ၼႆၶႃႈဢေႃႈ၊မိူဝ်ႈၸုမ်းၸွႆႈထႅမ်ႁဝ်းၶႃႈၶဝ်ႈၵႂႃႇၽႅဝ်ၼၼ်ႉ ၵူၼ်းပေႃးတၢႆယဝ်ႉၶႃႈ၊ ႁဝ်းၶႃႈ ဢၢၼ်ႇတူၺ်းႁွႆးၸၢၵ်ႇမၢၵ်ႇၸွမ်းတူဝ်မၼ်းၼႆႉမီးပဵၼ်(10)ႁူးၵွၼ်ႇဢေႃႈ၊၊ ဢၼ်ၵႂႃႇႁၼ် မၢၵ်ႇဢွၼ် တၢင်းတႄႉ ပဵၼ်မေးမၼ်းၶႃႈဝႃႇ မေးမၼ်းၸင်ႇဢဝ်မႃးၼႄမၼ်းသေ ဢူးၶျိတ်ႉမွင်ႇၼႆႉ ဢဝ်ၾႃႉတွႆႇ တူၺ်းလႄႈ မၢၵ်ႇတႅၵ်ႇသႂ်ႇၼႂ်းမိုဝ်းမၼ်းသေ တၢႆထင်တီႈၵမ်းလဵဝ် လႆႈႁူႉၼင်ႇၼႆဢေႃႈ” လၢတ်ႈၼႄၼင်ႇ ၼႆ။ ဢူးၶျိတ်ႉမွင်ႇၼႆႉ ဢႃႇယူႉမီး(59)ပီသေ မီးလုၵ်ႈၸၢႆးၼိုင်ႈၵေႃႉ ၵိုတ်းဝႆႉတင်းလင်၊ ၼႂ်းသူၼ်ၶဝ်ႈၵၢပ်ႇ ၼၼ်ႉၵူၺ်းၼင်ႇၵဝ်ႇ ႁၼ်ပႃးထႅင်ႈမၢၵ်ႇ ဢၼ်ပႆႇတႅၵ်ႇလုၵ်ႈၼိုင်ႈ လႆႈႁူႉၸွမ်းၼင်ႇၼႆ။

['ၶၢဝ်ႇ', 'ၵၢၼ်သိုၵ်း']

2020-07-22T20:50:08

https://ssppssa.org/2020/07/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-19/

ပႃႇတီႇမႂ်ႇသုင်ၸိုင်ႈတႆး၊တပ်ႉသိုၵ်းၸိုင်ႈတႆး လႄႈသိုၵ်းမၢၼ်ႈ ပဵၼ်ပၢင်တိုၵ်းၵၼ် ၼႂ်းတူင်ႇဝဵင်းသီႇပေႃႉ

ၶၢဝ်ႇ – SSPP info ဝၼ်းထီႉ – 22- 07- 2020 ဝၼ်းထီႉ(22)ဝၼ်း လိူၼ်ၵျူႇလၢႆႇ ပီ2020(မိူဝ်ႈၼႆႉ) သိုၵ်းမၢၼ်ႈတပ်ႉ506 ၼမ်ႉလၼ်ႈ လႄႈတင်း ပႃႇတီႇမႂ်ႇ သုင်ၸိုင်ႈတႆး၊တပ်ႉသိုၵ်းၸိုင်ႈတႆးSSPP/SSA တပ်ႉၸုမ်း(738) တပ်ႉၵွင်(351) ဢၼ်ၶုၼ်/သိုၵ်းၸၢႆးလႃႉ၊ ၶုၼ်ႁၢၼ်/ၸၢႆးၺုၼ်ႉ ဢွၼ်ႁူဝ် ၽႃႇၺႃးၵၼ်သေ ပဵၼ်ပၢင်တိုၵ်းၵၼ် တီႈႁိမ်းဝၢၼ်ႈပၢင်မူင်ႈ ဢိူင်ႇၼွင် ၵေႃႈ တူင်ႇဝဵင်းသီႇပေႃႉ ၼႆ။ တီႈပဵၼ်ပၢင်တိုၵ်းၼႆႉ ယၢၼ်ၵႆၵၼ်တင်း ဝၢၼ်ႈပၢင်မူင်ႈ မွၵ်ႈၼိုင်ႈလၵ်းသေ သိုၵ်းမၢၼ်ႈၶဝ်ၸုမ်းၼႆႉ မိူဝ်ႈ မႃးတင်းဝၢၼ်ႈၺွင်ႇထွၵ်ႈတႄႉၵေႃႈ ပဵၼ်ၸုမ်းလဵဝ်ၵၼ်သေ ၽိူဝ်ႇႁွတ်ႈထိုင်မႃး တီႈဝၢၼ်ႈပၢင်မူင်ႈၼၼ်ႉ ၽေၵၼ်ႁဵတ်းသွင်ငႃး ၸုမ်းၼိုင်ႈယူႇဝႆႉၼႂ်းဝၢၼ်ႈပၢင်မူင်ႈ ၸုမ်းၼိုင်ႈၵႂႃႇတင်းဢွၵ်ႇဝၢၼ်ႈပၢင်မူင်ႈယဝ်ႉ ၶိုၼ်းသိုပ်ႇၵႂႃႇတင်းဝၢၼ်ႈၼႃးဢုင်သေ ၽႃႇၺႃးတပ်ႉသိုၵ်းၸိုင်ႈတႆးလႄႈ လႆႈပဵၼ်ပၢင်တိုၵ်းၵၼ် ယၢမ်း ႁူဝ်ၶမ်ႈ (4)မူင်းၶိုင်ႈ တေႃႇယၢမ်းႁူဝ်ၶမ်ႈ(5)မူင်း ဝႃႈၼႆ။ ထိုင်မႃး ယၢမ်း5း41ၼၼ်ႉ သိုၵ်းမၢၼ်ႈဢၼ်ၵိုတ်းဝႆႉတီႈဝၢၼ်ႈပၢင်မူင်ႈၼၼ်ႉၵေႃႈ ၶၢၼ်းဢဝ်ထူဝ်ႈၼႂ်း ဝၢၼ်ႈၼိုင်ႈလမ်းသေ ၵႂႃႇတင်းဝၢၼ်ႈၼႃးဢုင် ၵႂႃႇႁၢႆလၢႆပႅတ်ႈ ၼႂ်းၵေႈဝၢၼ်ႈပၢင်မူင်ႈလႄႈဝၢၼ်ႈၼႃး ဢုင်၊ ၵူၼ်းဝၢၼ်ႈၼႂ်းပိုၼ်ႉတီႈ မႆႈၸႂ်ၵူဝ်သိုပ်ႇပဵၼ်ပၢင်တိုၵ်း လႆႈႁူႉၸွမ်းၼင်ႇၼႆ။

['ၵၢၼ်သိုၵ်း', 'ၶၢဝ်ႇ']

2020-07-22T20:11:41

https://ssppssa.org/2020/07/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87-%e1%80%95%e1%82%83%e1%82%87%e1%80%90%e1%80%ae%e1%82%87-2/

ၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး၊တပ်ႉသိုၵ်းၸိုင်ႈတႆး ၸွႆႈထႅမ်ပေႃႈမႄႈၵူၼ်းမိူင်း သွမ်ႈၼႃး

ၶၢဝ်ႇ – SSPP info ဝၼ်းထီႉ – 22- 07- 2020 လုၵ်ႈတပ်ႉပႃႇတီႇမႂ်ႇသုင်ၸိုင်ႈတႆး၊တပ်ႉသိုၵ်းၸိုင်ႈတႆးSSPP/SSA ဢၼ်တူၵ်းပုၼ်ႈၽွၼ်း ၼႃႈတီႈဢုပ်ႉ ပိူင်ႇ ၸေႈတွၼ်ႈမၢႆ(8) ၸေႈဝဵင်း(30) မိူင်းပႃး ၸွႆႈထႅမ်သွမ်ႈပၼ်ၼႃး လုင်းၸၢႆးလိုၼ်း+ပႃႈယိင်း ဝၢၼ်ႈ ၶွၵ်ႈၵႂၢႆး ဢိူင်ႇၶမ်းတိူၼ်း။ သိုၵ်းႁၢၼ်/ၸၢႆးတိုၼ်းလႅင်း ဢွၼ်ႁူဝ် တပ်ႉႁူမ်ႇလူမ်ႈၸေႈဝဵင်း(6)ၵေႃႉ တိုၵ်းသူၼ်းဢွၼ်ဢဝ်ပႃးၵူၼ်း မိူင်း(39)ၵေႃႉ ႁူမ်ႈၵၼ်(45)ၵေႃႉသေ ၸွႆႈထႅမ်သွမ်ႈၼႃးၵႂႃႇ ယၢမ်းၵၢင်ၼႂ် 8:00 တေႃႇယၢမ်းဝၢႆးဝၼ်း 3:00 မိူဝ်ႈဝၼ်းထီႉ21 လိူၼ်ၵျူႇလၢႆႇ ပီ2020ၼႆႉယူႇယဝ်ႉ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-07-19T14:23:53

https://ssppssa.org/2020/07/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-18/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး သိူဝ်ႇသဵၼ်ႈတၢင်း ၼႂ်းၸေႊဝဵင်းမၢႆ(3) တပ်ႉၸုမ်း(702) တပ်ႉငဝ်ႈသိုၵ်း 918

July 19, 2020 By – SSPP/SSA ၼႂ်းလိူၼ်ၵျူႇလၢႆႇ(1)ဝၼ်း တေႃႇထိုင် (11)ဝၼ်း ပီႊ2020ၼီႊၼၼ်ႉ ၸဝ်ႈသိုၵ်း ၸၼ်ၶိူဝ်း ၽူႈၵွၼ်း ပၢႆးမိူင်းတပ်ႉၸုမ်း(702)လႄႈ ၵေႃႇမတီႇၸေႊဝဵင်းမၢႆ(3) လႆႈဢွၼ်ႁူဝ်ၽူႈၵွၼ်းတပ်ႉ ဢိၵ်ႇလုၵ်ႈတပ်ႉ ႁူမ်ႈမိုဝ်းၵၼ်တင်း ပေႃႈမႄႈၵူၼ်းမိူင်းၼႂ်းပိုၼ်ႉတီႈသေ တေႃႉသၢႆးသိူဝ်ႇသဵၼ်ႈတၢင်း ၼႂ်းၸေႊဝဵင်း မိူင်းသူႈ ၼႃႈတီႈဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ၵႂႃႇယူႇ။ တီႈၵၢၼ်တေႃႉသၢႆးသိူဝ်ႇသဵၼ်ႈတၢင်းၼၼ်ႉ ၵေႃႉသိုၵ်းၵေႃႉႁၢၼ် ဢိၵ်ႇပေႃႈမႄႈၵူၼ်းမိူင်း ႁူမ်ႈႁႅင်းမီး (140)ၵေႃႉ၊ ၵႃးတူင်ႈၽူင်ႈတေႃႉတၢင်ႇသၢႆး(37)လမ်း၊ ၵႃးဝီးလူဝ်ႇတႃႊသူၵ်ႇသၢႆး(2)လမ်း၊ ၵႃးပႅၵ်ႉၽူဝ်းၶုတ်း သၢႆး(2)လမ်းသေ လႆႈသိူဝ်ႇသၢႆး ၼိူဝ်သဵၼ်ႈတၢင်းတႃႈႁုင်း တေႃႇထိုင် ဝၢၼ်ႈဝဵင်း တၢင်းၵႆမီးမွၵ်ႈ (20)လၵ်းပၢႆၼႆယူႇ။ ၼႂ်းလိူၼ်ၵျူႇလၢႆႇ(11)ဝၼ်းၼႆႉၼင်ႇၵဝ်ႇ ၶိုၼ်းသိုပ်ႇတေႃႉသၢႆးသိူဝ်ႇသဵၼ်ႈတၢင်းဝၢၼ်ႈပႅင်ႇဢူးၵႂႃႇယူႇ။ သဵၼ်ႈတၢင်းဝၢၼ်ႈပႅင်ႇဢူးၼႆႉ တၢင်းၵႆမီးမွၵ်ႈ (2)လၵ်းၼႆယူႇ။ ၼႂ်းၵၢၼ်တေႃႉတၢင်ႇသၢႆး သိူဝ်ႇသဵၼ်ႈတၢင်းတႃႈႁုင်း-ဝၢၼ်ႈဝဵင်းလႄႈ ဝၢၼ်ႈပႅင်ႇဢူးၼႆႉ သၢင်ႉငိုၼ်း သဵင်ႈမွၵ်ႈ(42927000)သႅၼ်သေ သၢႆးသဵင်ႈၵႂႃႇမွၵ်ႈ(2000)လမ်း ယူႇယဝ်ႉ။ ၵၢၼ်ၵေႃႇသၢင်ႈသဵၼ်ႈတႃႈသၢႆတၢင်းၼႆႉ ၶဝ်ႈပႃးဝႆႉၼႂ်းၶၵ်ႉၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်ႇ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA)ယူႇယဝ်ႉ။

['ၶၢဝ်ႇ', 'ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်']

2020-07-15T19:23:41

https://ssppssa.org/2020/07/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%bc%e1%82%82%e1%80%ba%e1%80%b8%e1%81%b8%e1%80%b1%e1%82%88%e1%80%9d%e1%80%b5%e1%80%84%e1%80%ba%e1%80%b8/

ၵေႃႉသိုၵ်းၼႂ်းၸေႈဝဵင်းမိူင်းပႃး ၸွႆႈထႅမ်ၵူၼ်းမိူင်းသွမ်ႈၼႃး

ၶၢဝ်ႇ-SSPP info Junly 15, 2020 ၵေႃႉသိုၵ်းၵေႃႉႁၢၼ် ႁဵတ်းၵၢၼ်ၸွႆႈထႅမ်ပေႃႈမႄႈၵူၼ်းမိူင်း ၼႂ်းၼႃႈတီႈၸေႈဝဵင်း(30) မိူင်းပႃး ၸိုင်ႈတႆးပွတ်းႁွင်ႇ။ ဝၼ်းထီႉ 15.7.2020 ယၢမ်း (8)မူင်းၼၼ်ႉ သိုၵ်းႁၢၼ် ၸၢႆးတိုၼ်းလႅင်း ဢွၼ်ႁူဝ်ႁႅင်းၵူၼ်း ၼႂ်းႁူမ်ႇ လူမ်ႈၸေႈဝဵင်းမၢႆ(30)သေ ၸွႆႈထႅမ်သွမ်ႈၼႃး လုင်းသၢင်ႇထုၼ်း+ပႃႈဢိင်ႇ ဝၢၼ်ႈၶွၵ်ႈၵႂၢႆး ဢိူင်ႇၼမ်း တိူၼ်း ၸိူဝ်ႉၾၼ်းၶဝ်ႈဝၢၼ်ႇ (3)ၶႂၢႆး ဝႃႈၼႆ။ ၸွမ်းၼင်ႇပိူင်ၵၢၼ်တပ်ႉ တပ်ႉသိုၵ်းၸိုင်ႈတႆးမီးဝႆႉ ပေႃးၶၢဝ်းယၢမ်းတၼ်းၼၼ်ႉ တေလႆႈလူင်းၸွႆႈ ၵၢၼ်ပေႃႈမႄႈၵူၼ်းမိူင်း ၼင်ႇၵၢၼ်ၶၢဝ်းလႂ်ၶၢဝ်းၼၼ်ႉမီးၼႆၼၼ်ႉ ဢွၼ်ၵၼ်ႁဵတ်းသၢင်ႈ ၽေႃႇၼမ်ႉ ၼႄတူဝ်ၵႂႃႇယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2020-07-06T08:47:40

https://ssppssa.org/2020/07/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-17/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ၵေႃႇသၢင်ႈၶူဝ်ပၼ်ပေႃႈမႄႈၵူၼ်းမိူင်း ၼႂ်းဢိူင်ႇၶွၵ်ႈၸၢင်ႉ တူင်ႇဝဵင်းၵေးသီး

ၶၢဝ်ႇ – SSPP/SSA lnfo ဝၼ်းထီႉ -06 -07 -2020 ၸွမ်းၼင်ႇ ႁူဝ်ပဝ်ႈလူင် ပႃႇတီႇမႂ်ႇသုင်ၸိုင်ႈတႆး၊တပ်ႉသိုၵ်းၸိုင်ႈတႆးSSPP/SSA ၸွမ်းသိုၵ်းလူင်/ပၢင်ႇၾႃႉ ၵႆႉပၼ် ၶေႃႈသင်ႇသွၼ်ၽူႈၵွၼ်းတပ်ႉလုၵ်ႈတပ်ႉဝႃႈ “ပုၼ်ႈၽွၼ်းဢၼ်လူဝ်ႇႁဵတ်းသၢင်ႈၸွႆႈထႅမ်ပၼ် ပေႃႈမႄႈၵူၼ်း မိူင်းၼၼ်ႉ လူဝ်ႇဝႆႉမိူၼ်ၼင်ႇ သူတွင်ႉမႆႈၶႂ်ႈၵိၼ်သေ သႂ်ႇဝႆႉၼႂ်းဢူၵ်းၼႂ်းၸႂ်ၵူႈတႃႇသေႇ” ၼႆၼၼ်ႉသေ ပႃႇတီႇမႂ်ႇသုင်ၸိုင်ႈတႆး၊တပ်ႉသိုၵ်းၸိုင်ႈတႆးSSPP/SSA ၵေႃႇသၢင်ႈပၼ် “ၶူဝ်” ပေႃႈ မႄႈၵူၼ်း မိူင်း ၼႂ်းဢိူင်ႇ ၶွၵ်ႈၸၢင်ႉ ၸေႈဝဵင်းၵေးသီး။ တေႇၵေႃႇသၢင်ႈပၼ် မိူဝ်ႈပီ2020ၼီႊ၊ ပၢတ်ႈ(5)လိူၼ် ဝၼ်းထီႉ23ၼၼ်ႉသေ ယဝ်ႉတူဝ်ႈပိုတ်ႇၶူဝ်မႂ်ႇၵႂႃႇ မိူဝ်ႈဝၼ်းထီႉ 5-7-2020ၼႆႉယူႇ။ ၽူႈဢွၼ်ႁူဝ်ၵေႃႇသၢင်ႈပၼ်ၶူဝ် ၵေႃႉၼိုင်ႈလၢတ်ႈဝႃႈ “ ယူႇတီႈ ငဝ်ႈ ငုၼ်းႁဝ်းၶႃႈ ဢွၵ်ႇပၼ်ငိုၼ်းလႄႈ ၶူဝ်းၶွင်ၵေႃႇသၢင်ႈ ၶိူင်ႈၸၢၵ်ႈ ၊ ၽၢႆႇပေႃႈမႄႈၵူၼ်းမိူင်းတႄႉ ဢွၵ်ႇဢဵၼ်ႁႅင်းတူဝ်ႁႅင်းၸႂ်ၸွႆႈပႃး ၵူၺ်းၶႃႈ” ဝႃႈၼႆ။ ႁူဝ်ပဝ်ႈဢိူင်ႇ ၼႂ်းဢိူင်ႇၶွၵ်ႈၸၢင်ႉၵေႃႈ လၢတ်ႈဝႃႈ “မိူဝ်ႈဢွၼ်တၢင်း ပေႃး ၶၢဝ်းႁိုဝ်ႉ ၶၢဝ်းၾူၼ်ၼႆ ႁဝ်းၶႃႈ မီးတၢင်းယၢပ်ႇလွင်ႈတႃႇၵႂႃႇမႃးပႆတႄႉတႄႉ၊ ထိုင်မႃးပီၼႆႉ ၽူႈယႂ်ႇၵူၼ်းလူင် ၼႂ်း ငဝ်ႈငုၼ်း တူၺ်းထိုင်ၸွႆႈထႅမ်ၵေႃႈသၢင်ႈပၼ်ၶူဝ်ႁဝ်းၶႃႈၸိူင်ႉၼႆ ပဵၼ်ဢၼ်ငိၼ်းၸူမ်း တၢင်ႇၵုင်ႇမုၼ် ၼိူဝ်ၽူႈယႂ်ႇၵူၼ်းလူင်လႄႈလုၵ်ႈၸုမ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး တႄႉတႄႉဝႃႈဝႃႈၶႃႈ ယဝ်ႉ” လၢတ်ႈၼႄၼင်ႇၼႆ။ ၶူဝ်လင်ၼႆႉ တိတ်းၸပ်းဝႆႉႁိမ်းဝၢၼ်ႈၵျွင်း ၶူဝ်ၼမ်ႉၽၢတ်ႇၼႆၵေႃႈဝႃႈ မီးၼႂ်းၵေႈၵၢင်ဝၢၼ်ႈႁႆးလႄႈ ဝၢၼ်ႈၵျွင်း၊ ၵေႃႇသၢင်ႈပၼ်ၶူဝ်လင်ၼႆႉ ၸိူဝ်း ပဵၼ်ဝၢၼ်ႈ လွႆမျၢတ်ႈ၊ ဝၢၼ်ႈၵျွင်း၊ ဝၢၼ်ႈၸၢတ်ႈ၊ ဝၢၼ်ႈပၢင်ႇၶၢႆးလူင် ၸၵႂႃႇၸိူဝ်းၼႆႉၵေႃႈ ၵႂႃႇမႃးပႆလူမ် လႆႈငၢႆႈ၊ ၼႃႈယၢဝ်းၶူဝ်မီး 17ထတ်း၊ ၼႃႈပွတ်းမီး 14ထတ်း၊ တင်းသုင်မီး 12ထတ်း၊ တင်းၼႃမီး 19ပႅၵ်ႉ၊ သၢင်ႉငိုၼ်းသဵင်ႈယူႇ (165)သႅၼ် လႆႈႁူႉၸွမ်းၼင်ႇ ၼႆ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်', 'ၶၢဝ်ႇ']

2020-07-03T09:57:32

https://ssppssa.org/2020/07/%e1%81%be%e1%82%86%e1%80%b8%e1%80%99%e1%82%86%e1%82%88%e1%82%81%e1%80%ad%e1%80%b0%e1%81%bc%e1%80%ba%e1%80%b8%e1%81%b5%e1%80%b0%e1%81%bc%e1%80%ba%e1%80%b8%e1%80%9d%e1%81%a2%e1%81%bc%e1%80%ba%e1%82%88/

ၾႆးမႆႈႁိူၼ်းၵူၼ်းဝၢၼ်ႈၼမ်ႉၶမ်းဢွၼ်ႇ သုမ်းၼပ်ႉႁူဝ်ပၢၵ်ႇသႅၼ်

ၶၢဝ်ႇ-SSPP info June 29, 2020 ၾႆးမႆႈႁိူၼ်းၵူၼ်းဝၢၼ်ႈၼမ်ႉၶမ်းဢွၼ်ႇ ဢိူင်ႇၸေႈဢူ ၸေႈဝဵင်းမၢႆ(16) SSPP/SSA တူင်ႇဝဵင်း သႅၼ်ဝီ ၸိုင်ႈတႆးပွတ်းႁွင်ႇ။ ဝၼ်းထီႉ 27.6.2020 ၶၢဝ်းယၢမ်း11 မူင်းၵၢင်ၶိုၼ်းၼၼ်ႉ ၾႆးမႆႈႁိူၼ်း လုင်းလွႆၸၢႆး ဢႃႇယူႉ(69)ၶူပ်ႇ၊ ၼၢႆးလွႆသႂ် ဢႃႇယူႉ(70)ၶူပ်ႇ ယူႇဝၢၼ်ႈၼမ်ႉၶမ်းဢွၼ်ႇ ဢိူင်ႇၸေႈဢူႈၼၼ်ႉ ၶူဝ်းၶွင်လႆႈလူႉသုမ်းၵႂႃႇ ၸွမ်းၾႆး လူတ်ႉၶိူင်ႈ(3)လမ်း၊ ၽုၼ်ႇထၢတ်ႈ(5)ထူင်၊ ၶဝ်ႈပိူၵ်ႇ(3)ထူင်၊ ၸၢၵ်ႈလိူဝ်ႈမႆႉ(1)လုၵ်ႈ၊ ၸၢၵ်ႈ ႁူတ်းယိူဝ်ႈ(1)လုၵ်ႈ၊ ၸၢၵ်ႈတီႇယိူဝ်ႈ(1)လုၵ်ႈ၊ ၶဝ်ႈသၢၼ်လႄႈၶူဝ်းႁိူၼ်းၽိူၼ်ဝၢၼ်ႇ ဢမ်ႇတၼ်းလႆႈ သင် ၵႃႈၶၼ်ဢၼ်လႆႈသုမ်း ၸွမ်းၾႆးမႆႈၵႂႃႇၼၼ်ႉဢမ်ႇယွမ်း(200)သႅၼ် လႆႈႁူႉၼင်ႇၼႆ။ ၵူၼ်းဝၢၼ်ႈၵေႃႉၼိုင်ႈလၢတ်ႈဝႃႈ“လွင်ႈၾႆးလႆႈမႆႈႁိူၼ်းပူႇလွႆၸၢႆးၶဝ်ၼႆႉ မၼ်းပဵၼ်ၾႆးၾႃႉသွတ်ႉသေ တႅၵ်ႇ လၢမ်းမႆႈပႃးပုင်းၼမ်ႉမၼ်းထၢတ်ႈလႄႈလူတ်ႉၶိူင်ႈသေ လၢမ်းမႆႈႁိူၼ်း၊ ၾႆးၾႃႉၼႆႉ ပဵၼ်ဢၼ် ၵုမ်ႇမၼီႊ(JICS) Japan ၶဝ်မႃးၸွႆႈထႅမ် ပူၼ်ႉမႃး(2)ပၢႆၼၼ်ႉယဝ်ႉ၊ ၵိုင်ႉၵၢင်ႉမႆႈႁႅင်းၼႃႇလႄႈ ၸဝ်ႈ ႁိူၼ်းၵေႃႈဢမ်ႇတၼ်းလႆႈၶူဝ်းသင်”ဝႃႈၼႆ။ ဝၼ်းထီႉ 28.6.2020 ၶၢဝ်းယၢမ်း(9)မူင်းၼၼ်ႉ ၸိူဝ်းပဵၼ်ၽူႈတၢင်တူဝ် ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၽူႈၵွၼ်းဢိူင်ႇ လုင်းၸၢႆးၵျေႃႇ ဢွၼ်ႁူဝ် ၵေႃႇမတီႇဢိူင်ႇ၊ ၵေႃႇမတီႇၸုမ်းလႄႈ ၵေႃႇမတီႇဝၢၼ်ႈ ဢိၵ်ႇပႃးသိုၵ်းၵူၼ်းမိူင်းသေ ၵႂႃႇၸွႆႈထႅမ်ၽဵဝ်ႈပတ်းၸိူဝ်းၾႆးမႆႈၼၼ်ႉ တေႃႇထိုင် ယၢမ်းဝၢႆးဝၼ်း(3)မူင်းၶိုင်ႈ၊ ယူႇတီႈၽူႈၸတ်းၵၢၼ်ၸေႈဝဵင်းမၢႆ(16)သႅၼ်ဝီၵေႃႈ ၸွႆႈထႅမ်ၶဝ်ႈသၢၼ်(2) ထူင်လႄႈငိုၼ်း 100000(ၼိုင်ႈသႅၼ်)ပျႃး ယူႇယဝ်ႉ။ႁိူၼ်းပူႇလွႆၸၢႆး+ၼၢႆးလွႆသႂ်ၼႆႉ ႁဵတ်းယဝ်ႉဢမ်ႇပႆႇပေႃးႁိုင် တၢမ်တူဝ်(2)ထဝ်ႈ ထွၵ်ႇႁႅင်းလိူဝ်ႈမႆႉႁင်း ၵူၺ်းသေ မီးလၢၼ်ၸၢႆးၶႃ ၸၢႆးၵျေႃႇလူၼ်း ဢႃႇယူႉ(20)ၶူပ်ႇ ယူႇၸွမ်းလႄႈ မီးၵူၼ်းႁိူၼ်း(3)ၵေႃႉယူႇ ၸွမ်းၵၼ်ယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2020-06-14T05:59:53

https://ssppssa.org/2020/06/%e1%81%b5%e1%80%b0%e1%81%bc%e1%80%ba%e1%80%b8%e1%80%99%e1%80%ad%e1%80%b0%e1%80%84%e1%80%ba%e1%80%b8%e1%81%b5%e1%80%ad%e1%81%bc%e1%80%ba%e1%81%ba%e1%82%83%e1%80%b8%e1%82%81%e1%80%b5%e1%80%95%e1%80%ba/

ၵူၼ်းမိူင်းၵိၼ်ၺႃးႁဵပ်းမိူဝ်ႇ တၢႆထႅင်ႈ(2)ၵေႃႉ

ၶၢဝ်ႇ-SSPP info June,13, 2020 ၵူၼ်းမိူင်းဝၢၼ်ႈလွႆလႅမ် (2)ၵေႃႉ ၽူဝ်မႄး ၵႂႃႇႁႃႁဵပ်းမႃးႁုင်လေႃးၽၵ်းပၵ်ႉၵိၼ် လႆႈမိူဝ်ႇတၢႆတင်းသွင် ၼႂ်းၸေႈဝဵင်းတၢင်ႉယၢၼ်း ၸိုင်ႈတႆးပွတ်းႁွင်ႇ။ ဝၼ်းထီႉ 4.6.2020 ၼီႈၼၼ်ႉ လုင်းတီႉ ဢႃႇယူႉ(49)ၶူပ်ႇ တီႈယူႇဝၢၼ်ႈၼႃးၵွၼ် ဢိူင်ႇၼႃးၵွၼ် ၸေႈ ဝဵင်းမၢႆ(7) SSPP/SSA (ၸေႈဝဵင်းမိူင်းသူႈ) လႄႈပႃႈၼၢင်းဢွင်ႇ ဢႃႇယူႇ(47) ၶူပ်ႇ တီႈယူႇဝၢၼ်ႈၼႃး ၵွၼ် ပဵၼ်မေးၼၢင်း လုင်းတီႉ ၶႃသွင်ၵေႃႉၽူဝ်မေး ၵႂႃႇႁဵတ်းသူၼ်ၶဝ်ႈၵၢပ်ႇသေ ၵႂႃႇႁႃႁဵပ်းမႃးၵိၼ် ပဵၼ်ႁဵပ်းၶႆႇၼူၵ်ႉယုင်း ႁုင်ၵိၼ်လေႃးၽၵ်းပၵ်ႉလႄႈမိူဝ်ႇသေ ဝၼ်းထီႉ 5.6.2020 ဢဝ်ၵႂႃႇယူတ်းယႃ တီႈမိူင်းၵၢဝ် ၸေႈဝဵင်းတၢင်ႉယၢၼ်း ဝႃႈၸိုၼ်ႈၶႅၼ်းမႃးယဝ်ႉ ပွၵ်ႈမိူဝ်းႁိူၼ်းတီႈဝၢၼ်ႈၼႃးၵွၼ် ထိုင်မႃးဝၼ်းထီႉ 8.6.2020 တၢင်းပဵၼ်မိူဝ်ႇႁဵပ်းၼၼ်ႉၶိုၼ်းပေႃႇလႄႈ ဢဝ်ၵႂႃႇၶိုၼ်ႈႁူင်းယႃ ဝဵင်းမိူင်းသူႈ ယူတ်းယႃဢမ်ႇၸိုၼ်ႈၶႅၼ်း၊ ထိုင်မႃးဝၼ်းထီႉ 9.6.2020 ၶၢဝ်းယၢမ်း(3)မူင်းဝၢႆးဝၼ်းၼၼ်ႉ ပႃႈၼၢင်းဢွင်ႇ လႆႈသုတ်းသဵင်ႈသၢႆၸႂ်ၵႂႃႇသေ ဝၼ်းထီႉ 11.6.2020 ၶၢဝ်းယၢမ်း(6)မူင်းၵၢင်ၼႂ်ၼၼ်ႉ လုင်းတီႉၵေႃႈ ယူတ်းယႃဢမ်ႇလႆႈယဝ်ႉလႄႈ လႆႈသဵင်ႈၵၢမ်ႇသုတ်းမုၼ် ၵႂႃႇၸွမ်းယူႇယဝ်ႉ။ လုင်းတီႉ+ပႃႈၼၢင်းဢွင်ႇၼႆႉ မီးလုၵ်ႈလၢင်းႁူမ်ႈၵၼ်(6)ၵေႃႉ ၸၢႆး(3)ၵေႃႉ ယိင်း(3)ၵေႃႉ ယူႇဝၢၼ်ႈၼႃး ၵွၼ် ဢိူင်ႇၼႃးၵွၼ် တူင်ႇဝဵင်းမိူင်းသူႈ ၵႂႃႇႁဵတ်းသူၼ်ၶဝ်ႈၵၢပ်ႇ တီႈဝၢၼ်ႈလွႆလႅမ် ဢိူင်ႇၼမ်ႉလပ်ႉ ၸေႈဝဵင်းတၢင်ႉယၢၼ်း။ ၵဵဝ်ႇလူၺ်ႈၵိၼ်ၺႃးႁဵပ်းမိူဝ်ႇၼႆႉ တီႈဝၢၼ်ႈၼမ်ႉပၢတ်ႈ ဢိူင်ႇၼမ်ႉလပ်ႉၼၼ်ႉၵေႃႈ လုင်းမွၵ်ႇ သႅင်+ၼၢႆးမွၵ်ႇသႅင် ၶဝ်သွင်ၵေႃႉၵေႃႈ မိူဝ်ႇႁဵပ်းသေလႆႈလူႉသဵင်ႈသၢႆၸႂ်ၵႂႃႇ မိူဝ်ႈဝၼ်းထီႉ 8,9.6.2020 ၼၼ်ႉ မီးမႃးယူႇယဝ်ႉ။

['ၶၢဝ်ႇၵူႈလွင်ႈလွင်ႈ', 'ၶၢဝ်ႇ']

2020-06-10T18:45:15

https://ssppssa.org/2020/06/%e1%81%b5%e1%80%b0%e1%81%bc%e1%80%ba%e1%80%b8%e1%80%9d%e1%81%a2%e1%81%bc%e1%80%ba%e1%82%88%e1%81%bc%e1%80%99%e1%80%ba%e1%82%89%e1%80%95%e1%81%a2%e1%80%90%e1%80%ba%e1%82%88-%e1%81%b5%e1%80%ad%e1%81%bc/

ၵူၼ်းဝၢၼ်ႈၼမ်ႉပၢတ်ႈ ၵိၼ်ႁဵပ်းမိူဝ်ႇတၢႆတင်းသွင်

ၶၢဝ်ႇ-SSPP info June, 10, 2020 ၵူၼ်းမိူင်းဝၢၼ်ႈၼမ်ႉပၢတ်ႈ သွင်ၽူဝ်မႄး ၵိၼ်ၺႃးႁဵပ်းမိူဝ်ႇသေလႆႈတၢႆၵႂႃႇ တင်းသွင်ၵေႃႉ တီႈၸေႈ ဝဵင်းတၢင်ႉယၢၼ်း ၸိုင်ႈတႆးပွတ်းႁွင်ႇ။ ဝၼ်းထီႉ 6.6.2020 ၶိင်းမွၵ်ႇသႅင် ဢႃႇယူႉ(70)ပီႊလႄႈမႄးၼၢင်း ၼၢႆးမွၵ်ႇသႅင် ယူႇဝၢၼ်ႈၼမ်ႉပၢတ်ႈ ဢိူင်ႇၼမ်ႉလပ်ႉ ၸေႈဝဵင်းမၢႆ(7) SSPP/SSA ၸေႈဝဵင်းတၢင်ႉယၢၼ်း ၵႂႃႇႁဵတ်းႁႆႈႁဵတ်းသူၼ်သေ ၵိၼ် ၺႃးႁဵပ်းမိူဝ်ႇ ထိုင်မႃးဝၼ်းထီႉ 8.6.2020 ယၢမ်းၵၢင်ၼႂ် (6)မူင်းၶိုင်ႈၼၼ်ႉ ဢၼ်ပဵၼ်ၶိင်းမွၵ်ႇသႅင် လႆႈ သဵင်ႈၵၢမ်ႇသုတ်းမုၼ် ၼၢႆးမွၵ်ႇသႅင်တႄႉ လႆႈသဵင်ႈၵၢမ်ႇၵႂႃႇ ၼႂ်းဝၼ်းထီႉ 9.6.2020 ယၢမ်းၵၢင်ၶမ်ႈ (8)မူင်းယူႇယဝ်ႉ။ ၶိင်းမွၵ်ႇသႅင်+ၼၢႆးမွၵ်ႇသႅင်ၼႆႉ ပဵၼ်ၸၢဝ်းၶိူဝ်းလွႆ ယူႇဝၢၼ်ႈၼမ်ႉပၢတ်ႈ ဢိူင်ႇၼမ်ႉလပ်ႉ ပဵၼ်ၵူၼ်း ႁဵတ်းၵိၼ်ႁႆႈ/သူၼ် ပဵၼ်ၵၢၼ်လဵင်ႉတွင်ႉယူႇယဝ်ႉ။ ပေႃးၶၢဝ်းႁူဝ်ႁိုဝ်ႉ ၾူၼ်တႄႇတူၵ်းၵေႃႈ ၸွမ်း လူၺ်ႈသၽႃႇဝႃႉတိုၼ်းပဵၼ်သေ ႁဵပ်းၵူႈမဵဝ်းမဵဝ်းဢွၵ်ႇၸွမ်းၼင်ႇသၽႃႇဝႃႉမၼ်း ပေႃးဢမ်ႇမေႃလိူၵ်ႈ ၵေႃႈ ၵႆႉလႆႈငိၼ်းၶၢဝ်ႇၵူၼ်းမိူဝ်ႇႁဵပ်းၵူႈပီႊယူႇယဝ်ႉ။

['ၶၢဝ်ႇ', 'ၶၢဝ်ႇၵူႈလွင်ႈလွင်ႈ']

2020-06-06T12:50:02

https://ssppssa.org/2020/06/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-16/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ၵေႃႇသၢင်ႈ ၶူဝ်ပၼ် ပေႃႈမႄႈၵူၼ်းမိူင်း ၼႂ်းဢိူင်ႇၼွင်ဢႅပ်း တူင်ႇဝဵင်း မိူင်းသူႈ

June,6.2020 By-SSPP/ SSA ၼႂ်းႁူဝ်ပီႊ 2020 ၼီႊၼႆႉ ငဝ်ႈငုၼ်းပႃႇတီႇမႂ်ႇသုင်ၸိုင်ႈ တႆး၊ တပ်ႉသိုၵ်းၸိုင်ႈတႆး(SSPP/ SSA) လႆႈပူၵ်းပွင်ၵၢၼ် တွၼ်ႈလိၼ်ၶိုၼ်ႈယႂ်ႇ ၼႂ်းၸေႈဝဵင်းမၢႆ 7 တူင်ႇဝဵင်းတၢင်ႉ ယၢၼ်လႄႈ ၼႂ်းၸေႈဝဵင်းမၢႆ 3 တူင်ႇဝဵင်းမိူင်းသူႈ ၼႆယူႇ။ ၼႂ်းလိူၼ်ၾႅပ်ႇဝႃႇရီႇ 20 ဝၼ်း ပီႊ 2020 ၼီႊၼၼ်ႉ ငဝ်ႈ ငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) လႆႈပၼ်ပုၼ်ႈၽွၼ်း ၸဝ်ႈသိုၵ်း/ ၸၼ်ၶိူဝ်း ၵေႃႉ ပဵၼ်ၽူႈၵွၼ်းပၢႆးမိူင်းတပ်ႉၸုမ်း 702သေ လႆႈၵေႃႇသၢင်ႈ ၶူဝ် တီႈၼမ်ႉလူင်း ၶူဝ်မၢႆ 22 ပၼ်ေပႃႈမႄႈၵူၼ်းမိူင်း ၼႂ်းဢိူင်ႇၼွင်ဢႅပ်း ၸေႈဝဵင်းမၢႆ 3 ၸေႈတွၼ်ႈမၢႆ 1 ၵႂႃႇယူႇ။ တၢမ်တူဝ်ႁူဝ်ပဝ်ႈလူင် လူင်းထူပ်းၵူၼ်းမိူင်းဝၢၼ်ႈပႃႇၵၢင်း ၸူိဝ်းတိုၵ်ႉၶုတ်းၼမ်ႉတဵင်ၽၢႆ တီႈၵၢၼ်ၵေႃႇသၢင်ႈၶူဝ်ၼမ်ႉလူင်းၼႆႉ တူၵ်မႅၼ်ႈသၢင်ႉ ငိုၼ်းမၢၼ်ႈ 11289500 ၵျၢပ်ႈသေ ပဵၼ်ၶူဝ်ဢၼ်ၵၢႆႇၸူး သဵၼ်ႈတၢင်းၵပ်းသိုပ်ႇ ဝၢၼ်ႈၼႃးမူၼ်း၊ ဝၢၼ်ႈၼွင်ႁီႈလႄႈ ဝၢၼ်ႈလွႆယွင်း ၸိူဝ်းၼႆႉယူႇ။ ၸွမ်သိုၵ်းလူင် ပၢင်ႇၾႃႉ ၵေႃႉပဵၼ်ႁူဝ်ပဝ်ႈလူင် ပႃႇတီႇမႂ်ႇ သုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) လၢတ်ႈဝႃႈ ” တႃႇမုၵ်ႉၸုမ်းတေၶိုၼ်ႈယႂ်ႇၼၼ်ႉ ပေႃႈမႄႈ ၵူၼ်းမိူင်း တေလႆႈၶိုၼ်ႈယႂ်ႇ။ တႃႇၵူၼ်းမိူင်း တေၶိုၼ်ႈယႂ်ႇ ၼၼ်ႉ ပိုၼ်ႉထၢၼ်ႈမၼ်းပဵၼ် ပၢႆးပိင်ႇၺႃႇ၊ ပၢႆးယူလီလႄႈ ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်ႇ။ ၵွပ်ႈၼၼ် ႁဝ်း ၸင်ႇဝႆႉၼမ်ႉၼၵ်း ၵေႃႇသၢင်ႈပိုၼ်ႉထၢၼ်ႈလူင်(3) ပိူင်ၼႆႉ ယဝ်ႉ” ဝႃႈၼႆ။ ၼႂ်းလိူၼ်ၾႅပ်ႉဝႃႇရီႇ တေႃႇထိုင် ၼႂ်းလိူၼ်ေမႇ ပီႊ 2020 ၼီႊၼႆႉ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈ တႆး (SSPP/ SSA) လႆႈယုၵ်ႉမုၼ်းၵေႃႇသၢင်ႈၽၢႆႁိၼ်လႄႈ ၵူင်းၸၢၵ်ႈတိုတ်ႉၼမ်ႉ၊ ၶူဝ်မၢႆ 22 လႄႈ သဵၼ်ႈတၢင်း ၵပ်း သိုပ်ႇဝၢၼ်ႈၼမ်ႉယူမ်း၊ ဝၢၼ်ႈၼႃးမူၼ်း၊ ဝၢၼ်ႈၼွင်ႁီႈလႄႈ ဝၢၼ်ႈလွႆယွင်း ၼႃႈတီႈဢုပ်ႉပိူင်ႇတပ်ႉၸုမ်း(702) မႃးယူႇ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇတူင်ႉၼိုင်ၸုမ်းဢွၼ်ႁူဝ်ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး']

2020-06-04T17:52:30

https://ssppssa.org/2020/06/%e1%81%b5%e1%80%b0%e1%81%bc%e1%80%ba%e1%80%b8%e1%80%9e%e1%80%ad%e1%80%af%e1%81%b5%e1%80%ba%e1%80%b8sspp-ssa-%e1%81%b8%e1%80%bd%e1%82%86%e1%82%88%e1%80%95%e1%80%b1%e1%82%83%e1%82%88%e1%80%99%e1%82%84/

ၵူၼ်းသိုၵ်းSSPP/SSA ၸွႆႈပေႃႈမႄႈၵူၼ်းမိူင်း ၽုၵ်ႇၶဝ်ႈၵၢပ်ႇ

ၶၢဝ်ႇ-SSPP info June 4, 2020 ၵူၼ်းသိုၵ်းၽၢႆႇဢုပ်ႉပိူင်ႇ ႁူမ်ႇလူမ်ႈၸေႈဝဵင်းမၢႆ(30) ၸွႆႈထႅမ်ပေႃႈမႄႈၵူၼ်းမိူင်း ၽုၵ်ႇၶဝ်ႈၵၢပ်ႇ တီႈ ဝၢၼ်ႈၶွၵ်ႈၵႂၢႆး ၸေႈဝဵင်းၵူတ်ႉၶၢႆ ၸိုင်ႈတႆးပွတ်းႁွင်ႇ။ ဝၼ်းထီႉ 3.6.2020 ယၢမ်း 8 မူင်းၵၢင်ၼႂ်တေႃႇထိုင်ယၢမ်း(4)မူင်းတၢမ်းၶမ်ႈၼၼ်ႉ သိုၵ်းႁၢၼ် ၸၢႆးၸၢမ်ႇ လူႇ ဢွၼ်ႁူဝ်ၵူၼ်းသိုၵ်းၼႂ်းတပ်ႉႁူမ်ႇလူမ်ႈ ၸေႈဝဵင်းမၢႆ(30)SSPP/SSA မိူင်းပႃး ၸွႆႈထႅမ် ၽုၵ်ႇၶဝ်ႈၵၢပ်ႇ လုင်းၵျေႃႇ+ပႃႈလႃႉၶဝ် ဝၢၼ်ႈၶွၵ်ႈၵႂၢႆး ဢိူင်ႇၶမ်းတိူၼ်း ၸွႆႈၽုၵ်ႇယဝ်ႉၸိူဝ်ႉၶဝ်ႈၵၢပ်ႇ(6) ထူင်ၼႆယူႇယဝ်ႉ။ၵၢၼ်ၸွႆႈထႅမ်ပေႃႈမႄႈၵူၼ်းမိူင်းၼၼ်ႉ ၼႂ်းပိူင်ၵၢၼ်တပ်ႉသိုၵ်းၸိုင်ႈတႆးၵေႃႈ တိုၼ်းသပ်းလႅင်းဝႆႉ ၵေႃႉသိုၵ်းၵေႃႉႁၢၼ် ၼႂ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆးၼႆႉ တူၵ်းပုၼ်ႈၽွၼ်းတီႈလႂ်ၵေႃႈ ၸွမ်းၼင်ႇၵၢၼ်ငၢၼ်းပေႃႈမႄႈၵူၼ်းမိူင်းမီး ၶၢဝ်းလႂ်ၶၢဝ်းၼၼ်ႉ ပေႃးတူဝ်ႈတၼ်းတေလႆႈၸွႆႈထႅမ်ၵႂႃႇ ၼႆယူႇယဝ်ႉ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-06-03T20:36:26

https://ssppssa.org/2020/06/%e1%81%b5%e1%80%b0%e1%81%bc%e1%80%ba%e1%80%b8%e1%80%9e%e1%80%ad%e1%80%af%e1%81%b5%e1%80%ba%e1%80%b8-sspp-ssa-%e1%80%99%e1%82%84%e1%80%b8%e1%80%9e%e1%80%b5%e1%81%bc%e1%80%ba%e1%82%88%e1%80%90%e1%81%a2/

ၵူၼ်းသိုၵ်း SSPP/SSA မႄးသဵၼ်ႈတၢင်းၸွႆႈထႅမ်ၵူၼ်းမိူင်း

ၶၢဝ်ႇ-SSPP info June, 3, 2020 ၵူၼ်းသိုၵ်း ၼႂ်းတပ်ႉငဝ်ႈသိုၵ်း(798) SSPP/SSA လႄႈၽၢႆႇဢုပ်ႉပိူင်ႇ ပႃႇတီႇမႂ်ႇသုင်တႆး တပ်ႉသိုၵ်း ၸိုင်ႈတႆး ၸွႆႈထႅမ်ၵူၼ်းမိူင်း ၵွၵ်ႇႁွင်ႈၼမ်ႉ ၸွမ်းၽင်ႇသဵၼ်ႈတၢင်း ၶိုၼ်ႈလွႆၶိူဝ်း ၸေႈဝဵင်းသီႇပေႃႉ ၸိုင်ႈတႆးပွတ်းႁွင်ႇ။ ဝၼ်းထီႉ 1.6.2020 ၼၼ်ႉ ၸဝ်ႈသိုၵ်း ႁၢၼ်ၶမ်း ၽူႈၵွၼ်းတပ်ႉၸုမ်း(987) တပ်ႉငဝ်ႈသိုၵ်း(798) ဢွၼ် ႁူဝ် ၽူႈၵွၼ်းတပ်ႉလုၵ်ႈတပ်ႉလႄႈၵူၼ်းသိုၵ်းၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈ တႆး ႁႅင်းၵူၼ်း(75)ၵေႃႉသေ ၶုတ်းႁွင်ႈၸွႆႈၵူၼ်းမိူင်း ၸွမ်းသဵၼ်ႈတၢင်းၶိုၼ်ႈလွႆၶိူဝ်း ဢၼ်ငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၶိုၼ်းမႄးထုၺ် သိူဝ်ႇသၢႆးပၼ် တႄႇဝၢၼ်ႈၵုင်းမူင်ႈ တေႃႇ ထိုင်ဝၢၼ်ႈမွၼ်းလွႆၶိူဝ်းၼၼ်ႉယူႇယဝ်ႉ။တႄႇၼႂ်းလိူၼ်မၢတ်ႉ ပီႊ2020ၼီႈမႃး ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး လႆႈမႄး ထုၺ်ၵေႃႇၵုမ်းသဵၼ်ႈတၢင်းပၼ်ၵူၼ်းမိူင်း လုၵ်ႉၵုင်းမူင်ႈတိၼ်လွႆၶိူဝ်း ၶိုၼ်ႈထိုင်ဝၢၼ်ႈမွၼ်း သိူဝ်ႇပၼ် သၢႆး၊ သဵၼ်ႈတၢင်းသႅင်ၵႅဝ်ႉ တေႃႇထိုင်ပဵင်းၺွင်ႇဝၢၼ်ႈပၢၼ်းတၢင်းၵႆ(10)လၵ်း သိူဝ်ႇပၼ်သၢႆးၸိူဝ်းၼႆႉ ႁဵတ်းၸွမ်းၼင်ႇၵႂၢမ်းလၢတ်ႈ ၸွမ်သိုၵ်းလူင် ၸဝ်ႈပၢင်ႇၾႃႉ ႁူဝ်ပဝ်ႈပႃႇတီႇမႂ်ႇသုင်ၸိုင်ႈတႆး တပ်ႉသိုၵ်း ၸိုင်ႈတႆးဝႃႈ“တႃႇမုၵ်ႉၸုမ်းတေၶိုၼ်ႈယႂ်ႇၼၼ်ႉ ၵူၼ်းမိူင်းတၵ်းလႆႈၶိုၼ်ႈယႂ်ႇ တႃႇၵူၼ်းမိူင်းတေၶိုၼ်ႈ ယႂ်ႇၼၼ်ႉ ပိုၼ်ႉထၢၼ်ပဵၼ် ပၢႆးပိင်ႇၺႃႇ၊ ပၢႆးယူႇလီလႄႈသဵၼ်ႈတႃႈသၢႆတၢင်း”ၼႆလႄႈ ၸင်ႇလႆႈဢွၵ်ႇ ႁႅင်းၵူႈပိူင်ပိူင်သေ ၵေႃႇသၢင်ႈၸွႆႈထႅမ်ၵူၼ်းမိူင်းၼႂ်းပိုၼ်ႉတီႈ ၵႃႈၼင်ႇပွင်ပဵၼ်လႆႈမႃးယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ', 'ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်']

2020-05-27T15:32:28

https://ssppssa.org/2020/05/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af-21/

ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး(SSPP/SSA) ၵေႃႇသၢင်ႈၽၢႆႁိၼ်လႄႈ ၵူင်းၸၢၵ်ႈတိုတ်ႉၼမ်ႉပၼ် ပေႃႈမႄႈၵူၼ်းမိူင်း ၼႂ်းဢိူင်ႇၼွင်ဢႅပ်း ၸေႊဝဵင်းမိူင်းသူႈ

May 27, 2020 By – SSPP/SSA ၼႂ်းလိူၼ်ဢေႇပီႇ 14 ဝၼ်း တေႃႇထိုင် လိူၼ်မေႇ 17ဝၼ်း ပီႊ2020ၼီႊၼၼ်ႉ ငဝ်ႈငုၼ်းပႃႇတီႇမႂ်ႇသုင် ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) လႆႈၵေႃႇသၢင်ႈၽၢႆႁိၼ် ဢိၵ်ႇတင်းၵူင်းၸၢၵ်ႈတိုတ်ႉၼမ်ႉ ပၼ်ပေႃႈမႄႈၵူၼ်းမိူင်း ၼႂ်းပိုၼ်ႉတီႈဝၢၼ်ႈလွႆယွင်းလႄႈ ဝၢၼ်ႈၼွင်ႁီႈ၊ ဢိူင်ႇၼွင်ဢႅပ်း၊ ၸေႊဝဵင်းမၢႆ(3)၊ ၸေႊတွၼ်ႈမၢႆ(1)၊ တူင်ႇဝဵင်းမိူင်းသူႈၵႂႃႇယူႇ။ ၽႆၢလႄႈၵူင်းၸၢၵ်ႈ ဢၼ်ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ၵေႃႇသၢင်ႈပၼ်ပေႃႈမႄႈၵူၼ်းမိူင်း တီႈၵၢၼ်ၵေႃႇသၢင်ႈၽၢႆႁိၼ်လႄႈ ၵူင်းၸၢၵ်ႈတိုတ်ႉၼမ်ႉၼၼ်ႉ ၵေႃႉသိုၵ်းၵေႃႉႁၢၼ်(SSPP/SSA)လႄႈ ပေႃႈမႄႈၵူၼ်းမိူင်းၼႂ်းပိုၼ်ႉတီႈ ဢိၵ်ႇတင်းမေႃမိုဝ်း လႆႈႁူမ်ႈႁႅင်းၵူၼ်းမွၵ်ႈ(732)ၵေႃႉသေ ၵေႃႇသၢင်ႈမႃး ၶၢဝ်းတၢင်း(39)ဝၼ်းတဵမ်တဵမ်ယူႇ။ ၽႆၢလႄႈၵူင်းၸၢၵ်ႈ ဢၼ်ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ၵေႃႇသၢင်ႈပၼ်ပေႃႈမႄႈၵူၼ်းမိူင်း လႆႈၸႂ်ႉတိုဝ်းမၢၵ်ႇဢုတ်ႇမွၵ်ႈ(1000)လုၵ်ႈ၊ လိၼ်ယၢင်(350)ထူင်၊ လွတ်ႇၼမ်ႉသႅၼ်းၸုင်ႇ(818)လႅမ်ႈ၊ တူဝ်ငိုၼ်း(250)သႅၼ်ပျႃးသေ ၵေႃႇသၢင်ႈပဵၼ်မႃးၽၢႆႁိၼ်(1)ႁၢၼ်ႉလႄႈ ၵူင်းၸၢၵ်ႈတိုတ်ႉၼမ်ႉ(2)လင် ယူႇ။ ၽႆၢလႄႈၵူင်းၸၢၵ်ႈ ဢၼ်ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ၵေႃႇသၢင်ႈပၼ်ပေႃႈမႄႈၵူၼ်းမိူင်း ဝၢၼ်ႈလွႆယွင်း မီးလင်ႁိူၼ်းၵူၼ်းမွၵ်ႈ(32)လင်၊ ဝၢၼ်ႈၼွင်ႁီႈ မီးလင်ႁိူၼ်းၵူၼ်းမွၵ်ႈ(38)လင်သေ မိူဝ်ႈပူၼ်ႉမႃးပေႃႈမႄႈၵူၼ်းမိူင်းၼႂ်းပိုၼ်ႉတီႈ လႆႈထူပ်းတၢင်းယၢပ်ႇၽိုတ်ႇ လွင်ႈၼမ်ႉဢမ်ႇၵုမ်ႇထူၼ်ႈ တႃႇၸႂ်ႉတိုဝ်းလႄႈ တႃႇၽုၵ်ႇသွမ်ႈၼႆယူႇ။ၼႂ်းလိူၼ်ၸၼ်ႇၼဝႃႇရီႇ တေႃႇထိုင်လိူၼ်မေႇပီႊ2020ၼီႊၼႆႉ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) လႆႈၵေႃႇသၢင်ႈၽၢႆႁိၼ်လႄႈ ၵူင်းၸၢၵ်ႈတိုတ်ႉၼမ်ႉပၼ်ပေႃႈမႄႈ ၵူၼ်းမိူင်း ၼႂ်းဢိူင်ႇၼႃးၶႃႇ၊ ၸေႊဝဵင်းမၢႆ(7)လႄႈ ၼႂ်းဢိူင်ႇၼွင်ဢႅပ်း၊ ၸေႊဝဵင်းမၢႆ(3) ၸေႊတွၼ်ႈမၢႆ(1) မႃးယူႇ။

['ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်', 'ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-05-23T23:43:06

https://ssppssa.org/2020/05/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-15/

ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး(SSPP/SSA) တီႉၺွပ်းၵူၼ်းသူႇသမ်းၵိၼ်ၶၢႆ ယႃႈမဝ်းၵမ် ၼႂ်းၸေႊဝဵင်းမၢႆ(9) တူင်ႇဝဵင်းသီႇပေႃႉ၊ ၸိုင်ႈတႆးပွတ်းႁွင်ႇ

By SSPP/SSA ဝၼ်းထီႉ – 23/05/2020 ဝၼ်းထီႉ – 22/05/2020 ၽူႈမီးပုၼ်ႈၽွၼ်းၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး တီႉၺွပ်းၵူၼ်းၵိၼ်ၶၢႆယႃႈမဝ်းၵမ် ၼႂ်းဢိူင်ႇပႃႇၵၢင်း၊ ဢိူင်ႇဝၢၼ်ႈပၢၼ်း၊ ၸေႊဝဵင်းမၢႆ(9) တူင်ႇဝဵင်းသီႇပေႃႉ ၸိုင်ႈတႆးပွတ်းႁွင်ႇ။ ၵူၼ်းသူႇသမ်းၵိၼ်ၶၢႆယႃႈမဝ်းၵမ် ဢၼ်တီႉၺွပ်းလႆႈ မိူဝ်ႈဝၼ်းထီႉ-(22/05/2020)ၼၼ်ႉ တီႉၺွပ်းလႆႈ ၸၢႆး(9)ၵေႃႉ၊ ယိင်း(2)ၵေႃႉ ႁူမ်ႈ(11)ၵေႃႉၼႆယူႇ။ ၵူၼ်းသူႇသမ်းၵိၼ်ၶၢႆယႃႈမဝ်းၵမ်(11)ၼၼ်ႉ- (1) ပႃႈငူၺ်ႇၼူႉ၊ ဢႃႇယူႉ(40)ပီႊ၊ ၸိုဝ်ႈဢူႈ/မႄႈ- ၶိင်းၸၢႆး+ၼၢႆးၼူၼ်း၊ တီႈယူႇ- ဝၢၼ်ႈပၢၼ်း၊ ၸုမ်း(2)၊ ဢိူင်ႇဝၢၼ်ႈပၢၼ်း၊ ၸေႊဝဵင်းမၢႆ(9) တီႉၺွပ်းလႆႈယႃႈမ(29)မဵတ်ႉ။ (2) လုင်းထွၼ်း၊ ဢႃႇယူႉ(50)ပီႊ၊ ၸိုဝ်ႈဢူႈ/မႄႈ- ၶိင်းသေႃး+ၼၢႆးၵျွင်း၊ တီႈယူႇ- ဝၢၼ်ႈႁူဝ်ဢုၼ်ႇ၊ ၸုမ်း(1) ဢိူင်ႇဝၢၼ်ႈပၢၼ်း၊ ၸေႊဝဵင်းမၢႆ(9) တီႉၺွပ်းလႆႈယႃႈမ(132)မဵတ်ႉ။ (3) သၢင်ႇဢွင်ႇ၊ ဢႃႇယူႉ(36)ပီႊ၊ ၸိုဝ်ႈဢူႈ/မႄႈ- လုင်းယုင်း+ပႃႈလီ၊ တီႈယူႇ- ဝၢၼ်ႈပၢင်ၸူင်၊ ၸုမ်း(1)၊ ဢိူင်ႇဝၢၼ်ႈပၢၼ်း၊ ၸေႊဝဵင်းမၢႆ(9) တီႉၺွပ်းလႆႈယႃႈမ(138)မဵတ်ႉ။ (4) ၼၢင်းလႃႉၵီႇ၊ ဢႃႇယူႉ(32)ပီႊ၊ ၸိုဝ်ႈဢူႈ/မႄႈ- လုင်းသူႉ+ပႃႈၼုမ်ႇ၊ တီႈယူႇ- ဝၢၼ်ႈပၢင်ၸူင်၊ ၸုမ်း(1)၊ ဢိူင်ႇဝၢၼ်ႈပၢၼ်း၊ ၸေႊဝဵင်းမၢႆ(9) တီႉၺွပ်းလႆႈယႃႈမ(325)မဵတ်ႉ။ (5) ၸၢႆးၵူမ်း၊ ဢႃႇယူႉ(30)ပီႊ၊ ၸိုဝ်ႈဢူႈ/မႄႈ- လုင်းပၢၼ်း+ပႃႈလီ၊ တီႈယူႇ- ဝၢၼ်ႈပႃႇၵၢင်း၊ တီႉၺွပ်းလႆႈယႃႈမ(25)မဵတ်ႉ၊ (6) ၸၢႆးၶမ်းၽိတ်ႈ၊ ဢႃႇယူႉ(25)ပီႊ၊ ၸိုဝ်ႈဢူႈ/မႄႈ- လုင်းၸၢႆး+ပႃႈၸၢမ်ႇ၊ တီႈယူႇ- ဝၢၼ်ႈလွႆငိုၼ်း၊ တီႉၺွပ်းလႆႈယႃႈမ(27)မဵတ်ႉ၊ ယႃႈၽိူၵ်ႇ(1)တဝ်ႈ၊ မၢၵ်ႇပွမ်းၶွၼ်ႉသၵ်ႉ(1)လုၵ်ႈ။ (7) လုင်းပပိုၵ်ႉ၊ ဢႃႇယူႉ(40)ပီႊ၊ ၸိုဝ်ႈဢူႈ/မႄႈ- ၶိင်းဝီႉလူး+ၼၢႆးၵျွင်း၊ တီႈယူႇ- ဝၢၼ်ႈပႃႇၵၢင်း၊ တီႉၺွပ်းလႆႈယႃႈမ(5)မဵတ်ႉ၊ ယႃႈၽိူၵ်ႇ(5)လွတ်ႇ။ (8) ၸၢႆးၵၢင်၊ ဢႃႇယူႉ(32)ပီႊ၊ ၸိုဝ်ႈဢူႈ/မႄႈ- လုင်းတုမ်ႇ+ပႃႈသွမ်ႇ၊ တီႈယူႇ- ဝၢၼ်ႈၼမ်ႉလိၼ်းလူင်၊ တီႉၺွပ်းလႆႈယႃႈၽိူၵ်ႇ(1)လွတ်ႇ။ (9) လုင်းမွင်ႇ၊ ဢႃႇယူႉ-(40)ပီႊ၊ ၸိုဝ်ႈဢူႈ/မႄႈ- ပူႇမွၵ်ႇငိုၼ်း+ၼၢႆးမွၵ်ႇငိုၼ်း၊ တီႈယူႇ- ဝၢၼ်ႈပၢင်ႇလၢၼ်း၊ တီႉၺွပ်းလႆႈယႃႈၽိူၵ်ႇ(1)တဝ်ႈ။ (10) သြႃႇဝုၼ်ႇသေႃး၊ ဢႃႇယူႉ(57)ပီႊ၊ ၸိုဝ်ႈဢူႈ/မႄႈ- ပူႇလႃႉ+ၼၢႆးၶမ်း၊ တီႈယူႇ- ဝၢၼ်ႈၼမ်ႉ လၢၼ်း၊ တီႉၺွပ်းလႆႈပႃးယႃႈၽိူၵ်ႇ(1)တဝ်ႈ။ (11) သၢင်ႇလဵၵ်ႉ၊ ဢႃႇယူႉ(30)ပီႊ၊ ၸိုဝ်ႈဢူႈ/မႄႈ- လုင်းထုၼ်း+ပႃႈၽွင်၊ တီႈယူႇ- ဝၢၼ်ႈၸၢင်ႉ၊ တီႉၺွပ်းလႆႈယႃႈမ(123)မဵတ်ႉ။ ၽူႈမီးပုၼ်ႈၽွၼ်းၸဝ်ႈၼိုင်ႈလၢတ်ႈဝႃႈ“ၵူၼ်းသူႇသမ်းၵိၼ်ၶၢႆယႃႈမဝ်းၵမ် ဢၼ်တီႉၺွပ်းလႆႈ(11)ၵေႃႉ ၼႂ်းဝၼ်းထီႉ-(22/05/2020)ၼၼ်ႉ ယွၼ်ႉၵဵဝ်ႇၶွင်ႈယႃႈမဝ်းၵမ်လႄႈ ၸင်ႇလႆႈတီႉၺွပ်း ပၼ်တၢင်းၽိတ်း ၵုမ်းၶင်တူဝ်ဝႆႉသေဢမ်ႇၵႃး တေမူၼ်ႉမႄးပၼ်ပႃး ၾိင်ႈယၢမ်ႈဢၼ်ၵဵဝ်ႇၶွင်ႈယႃႈမဝ်းၵမ်မႃးလႄႈ ပိုင်ႈဢိင်ယႃႈမဝ်းၵမ်ၸိူဝ်းၼႆႉၵႂႃႇယူႇ” ဝႃႈၼႆ။လွင်ႈၽဵဝ်ႈမူၺ်ႉယႃႈမဝ်းၵမ်ၼႆႉ ပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး လႄႈ ပေႃႈမႄႈၵူၼ်းမိူင်း ႁူမ်ႈမိုဝ်းသၢၼ်ၶတ်းၽဵဝ်ႈမူၺ်ႉမႃး ၵူႈတႃႇသေႇသေဢမ်ႇၵႃး ၼႂ်းၼႃႈတီႈဢုပ်ႉပိူင်ႇၵူႈတီႈတီႈ ၼင်ႇႁိုဝ် တေပဵၼ်ၼႃႈလိၼ် ဢၼ်ၵၢင်းယၢၼ်ယႃႈမဝ်းၵမ်ၵႂႃႇၼၼ်ႉ ယူႇတီႈငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး/ တပ်ႉသိုၵ်းၸိုင်ႈတႆး တေတိူဝ်းၶိုၼ်ႈၵေးတမ်းဝၢင်းၽႅၼ်ၵၢၼ်ၽဵဝ်ႈမူၺ်ႉၵႂႃႇ ႁၢဝ်ႈႁၢဝ်ႈႁႅင်းႁႅင်းၼႆယူႇ။

['ယႃႈမဝ်းၵမ်', 'ၶၢဝ်ႇ']

2020-05-21T16:38:47

https://ssppssa.org/2020/05/%e1%80%95%e1%81%a2%e1%80%84%e1%80%ba%e1%81%b5%e1%82%85%e1%80%9d%e1%80%ba%e1%82%88%e1%80%99%e1%81%a2%e1%82%86%e1%80%90%e1%80%bd%e1%80%84%e1%80%ba%e1%80%b8%e1%80%9d%e1%81%bc%e1%80%ba%e1%80%b8%e1%81%b5/

ပၢင်ၵႅဝ်ႈမၢႆတွင်းဝၼ်းၵိူတ်ႇလၢႆးလုၵ်ႉၽိုၼ်ႉယိပ်းၵွင်ႈၵၢင်ႇၸိုင်ႈတႆးၶွပ်ႈထူၼ်ႈ(62)ပီႊ

ၶၢဝ်ႇ-SSPP info May 21, 2020 ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၸတ်းႁဵတ်းပၢင်ၵႅဝ်ႈမၢႆတွင်း ဝၼ်းၵိူတ်ႇလၢႆး လုၵ်ႉၽိုၼ်ႉယိပ်းၵွင်ႈၵၢင်ႇၸိုင်ႈတႆး မီးၵူၼ်းၶိုၼ်ႈႁွတ်ႈၸမ်ႁဵင် တီႈငဝ်ႈငုၼ်း SSPP/SSA ဝၢၼ်ႈႁႆး တူင်ႇဝဵင်းၵေးသီး ၸိုင်ႈတႆးၵွၼ်ၵၢင်။ ဝၼ်းထီႉ 21.5.2020 ယၢမ်းၵၢင်ၼႂ် (6:45)မူင်း တေႃႇထိုင် (7:48)မူင်းၼၼ်ႉ ၵူၼ်းလူင်ငဝ်ႈငုၼ်းပႃႇတီႇ မႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ဢွၼ်ၵၼ်ၸတ်းႁဵတ်း ပၢင်ၵႅဝ်ႈဝၼ်းၵိူတ်ႇလၢႆးလုၵ်ႉၽိုၼ်ႉ ယိပ်း ၵွင်ႈၵၢင်ၸိုင်ႈတႆး ၶွပ်ႈထူၼ်ႈ(62)ပီ၊ ၵူၼ်းသိုၵ်းဢိၵ်ႇၵူၼ်းမိူင်းပိုၼ်ႉတီႈ ၶိုၼ်ႈႁွတ်ႈပၼ်ႁႅင်း 800 ပၢႆ သေ ၸွမ်သိုၵ်းလူင် ၸဝ်ႈသိူဝ်ထႅၼ်ႈ မွၵ်ႇလၢတ်ႈၶေႃႈၵႂၢမ်းပိုတ်ႇပၢင်ၵႅဝ်ႈလႄႈၶူၼ်ႉၶႆႈၼႂ်း ပိုၼ်းၸႅၼ်ႇ ပဵၼ်မႃး လၢႆးလုၵ်ႉၽိုၼ်ႉယိပ်းၵွင်ႈၵၢင်ႇၸိုင်ႈတႆး ၵူၺ်းဢမ်ႇၵႃး လၢတ်ႈပၼ်ႁႅင်းၸႂ် ပေႃႈမႄႈၵူၼ်းမိူင်း လႄႈၽူႈၵွၼ်းတပ်ႉလုၵ်ႈတပ်ႉဝႃႈ“ပေႃးၵူၼ်းထဝ်ႈတၢႆၼိုင်ႈၵေႃႉ မိူၼ်ပပ်ႉပိုၼ်းႁဝ်းႁၢႆၼိုင်ႈပပ်ႉ ႁႂ်ႈဢွၼ်ၵၼ်လဵပ်ႈႁဵၼ်းပိုၼ်းသေ ပေႃႈမႄႈၵူၼ်းမိူင်းလႄႈတပ်ႉသိုၵ်းႁဝ်း ႁႂ်ႈမိူၼ်ၼင်ႇပႃလႄႈၼမ်ႉ၊ တႃႇႁႂ်ႈတႆးႁဝ်း မီးသုၼ်ႇလႆႈၽၢၼ်ႇသၢင်းၵၢမ်ႇၵျၢမ်ႇမႃႇၸိုင်ႈတႆးႁဝ်းၼၼ်ႉ လၢႆးလုၵ်ႉၽိုၼ်ႉႁဝ်းတေ ၵႂႃႇထႅင်ႈၶၢဝ်းႁိုင်ၵႃႈႁိုဝ်ဢမ်ႇႁူႉလႆႈ၊ ၵွပ်ႈၼၼ်ႉပေႃႈမႄႈၵူၼ်းမိူင်းႁဝ်းလႄႈတပ်ႉသိုၵ်းႁဝ်း လူဝ်ႇၽွမ်ႉ သဵင်ပဵင်းပၢၵ်ႇၵၼ်သေ တေႃႇသူႈၽူႈၶဵၼ်ႁဝ်းၵႂႃႇ၊ ယႃႇလိုမ်းဝႃႈႁဝ်းပဵၼ်လၢႆးလုၵ်ႉၽိုၼ်ႉ” ၸိူဝ်းၼႆႉ ၵႂႃႇယူႇယဝ်ႉ။ ၽူႈမီးပုၼ်ႈၽွၼ်းႁၢင်ႈႁႅၼ်းပၢင်ၵႅဝ်ႈ ၵေႃႉၼိုင်ႈလၢတ်ႈဝႃႈ“ဢိင်ၼိူဝ်တၢင်းပဵၼ် ၶူဝ်ႊဝိတ်ႉ-19(Covid-19) သေ ဢမ်ႇၸၢင်ႈႁဵတ်းၵႂၢင်ႈၶႂၢင် တေႃႉတႄႉႁဵတ်းႁႂ်ႈပဵၼ်မၢႆတွင်း ယႃႇႁႂ်ႈၵူၼ်းႁဝ်းလူင်လိုမ်း ၼၼ်ႉၵူၺ်း”ဝႃႈၼႆ။ တီႈၼင်ႈၵူၼ်းၶိုၼ်ႈပၢင်ၵႅဝ်ႈၼၼ်ႉ လႆႈႁၼ်ယၢၼ်ၵၼ် 3 ထတ်း၊ ၸႅၵ်ႇပႃး ၽႅၼ်ႇတူမ်း သူပ်း၊ တမ်းပႃးၼမ်ႉလၢင်ႉမိုဝ်းၸိူဝ်းၼႆႉယူႇယဝ်ႉ။လၢႆးလုၵ်ႉၽိုၼ်ႉယိပ်းၵွင်ႈၵၢင်ႇၸိုင်ႈတႆးၼႆႉ လႆႈတႄႇမႃးမိူဝ်ႈ 1958 ၼီႈ လိူၼ်မေႇ 21 ဝၼ်းၼၼ်ႉသေ သိုပ်ႇဝၢၼ်ႇၸိူဝ်ႉၽၼ်း ပူၵ်းတင်ႈလႆႈမႃး တပ်ႉၼုမ်ႇသိုၵ်းႁၢၼ် ႁဵတ်းၵၢၼ်ၵွၼ်းၶေႃ ၸိုင်ႈတႆး၊ သိုပ်ႇပူၵ်းတင်ႈလႆႈမႃး တပ်ႉသိုၵ်းလွတ်ႈလႅဝ်းသဝ်းၶေႃ ၸိုင်ႈတႆး(SSIA)၊ တပ်ႉၽွမ်ႉႁူမ်ႈၸိူဝ်ႉ ၸၢတ်ႈၸိုင်ႈတႆး(SNUF)၊ သွင်တပ်ႉ SSIA လႄႈSNUF ႁူမ်ႈၵၼ် ၶဝ်ႈပႃးတပ်ႉၸဝ်ႈၾႃႉၵူဝ်းၵၢင်ႉသေ ဢွၼ်ၵၼ်ပူၵ်းတင်ႈလႆႈမႃး တပ်ႉသိုၵ်းၸိုင်ႈတႆး(SSA) မိူဝ်ႈဝၼ်းထီႉ24.4.1964ၼီႈ၊ ထိုင်မႃးပီႊ 1971 ၼီႈၼၼ်ႉ ပူၵ်းတင်ႈလႆႈမႃး ပႃႇတီႇမႂ်ႇသုင်ၸိုင်ႈတႆး ၸိူဝ်းၼႆႉ လုၵ်ႉတီႈ လၢႆးလုၵ်ႉၽိုၼ်ႉယိပ်းၵွင်ႈၵၢင်ႇ ၸိုင်ႈတႆး May 21, ဝၼ်းၼႆႉ ဝၢၼ်ႇပိုၼ်ၸိူဝ်ႉၽၼ်းမႃးၼႆ ၽႂ်ဢမ်ႇၸၢင်ႈထဵင်။

['ၵၢၼ်သိုၵ်း', 'ၶၢဝ်ႇ']

2020-05-12T05:11:45

https://ssppssa.org/2020/05/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af-20/

ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၸွႆႈထႅမ်ၸိူဝ်ႉၾၼ်းၶဝ်ႈဝၢၼ်ႇၵူၼ်းမိူင်း

SSPP info May, 12,2020 ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၸွႆႈထႅမ်ၸိူဝ်ႉၾၼ်းၶဝ်ႈဝၢၼ်ႇ ႁႆႊ/ၼႃး ပၼ်ၵူၼ်းမိူင်း ၸိူဝ်းမီးတၢင်းယၢပ်ႇ တႃႇၸိူဝ်ႉၾၼ်းၶဝ်ႈဝၢၼ်ႇ (90)တၢင် တီႈၵူၼ်းဝၢၼ်ႈ မၢၵ်ႇႁိၼ် မႅဝ်း၊ ဝၢၼ်ႈၼမ်ႉလိၼ်းသႂ်၊ ဝၢၼ်ႈမႂ်ႇ တူင်ႇဝဵင်းမိူင်းသူႈ ၸိုင်ႈတႆးပွတ်းၸၢၼ်း။ ဝၼ်းထီႉ 10.5.2020 ယၢမ်း 9 မူင်းၵၢင်ၼႂ်တေႃႇ ယၢမ်း10:30မူင်းၼၼ်ႉ ၵေႃႇမတီႇၸေႈဝဵင်းဝၢၼ်ႈႁႆး တၢင်တူဝ်ၵူၼ်းလူင် ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆးသေ ဢဝ်ၸိူဝ်ႉၾၼ်းၶဝ်ႈ ဝၢၼ်ႇ တႃႇၽုၵ်ႇၼႂ်းႁႆႊၼႂ်းၼႃး(90)တၢင် ၵႂႃႇၸွႆႈထႅမ်ၵူၼ်းမီးလွင်ႈယၢပ်ႇၽိုတ်ႇ (8)လင်ႁိူၼ်း တီႈဝၢၼ်ႈမၢၵ်ႇႁိၼ်မႅဝ်း ၊ တီႈဝၢၼ်ႈမႂ်ႇ ၸွႆႈထႅမ်တႃႇလင်ႁိူၼ်း(15)လင်၊ တီႈဝၢၼ်ႈၼမ်ႉလိၼ်းသႂ် ၸွႆႈ ထႅမ်တႃႇလင်ႁိူၼ်း(26)လင် လႆႈၸွႆႈထႅမ်ၵႂႃႇလင်ႁိူၼ်း(49)လင် ႁူမ်ႈၾၼ်းၶဝ်ႈဝၢၼ်ႇ လႆႈၸွႆႈၵႂႃႇ(90) တၢင် ယူႇယဝ်ႉ။ တႃႇတွပ်ႇၵုင်ႇမုၼ်ၵူၼ်းမိူင်းၼၼ်ႉ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး လႆႈတမ်း ဝၢင်းၽႅၼ်ၵၢၼ်မႃး ၼႂ်းပီ 2019 သေ ၵူၼ်းမိူင်းၸိူဝ်းထၢၼ်ႈႁဵတ်းၵိၼ်ၵၢၼ် ဝၼ်းလႂ်ဝၼ်းၼၼ်ႉ ႁႂ်ႈ ပဵၼ်ထၢၼ်ႈပႅင်ႇႁႆႊ/ၼႃး/ သူၼ်ၼႆလႄႈ တီႈၵိုင်ႇႁဵတ်းပၼ်ၽၢႆၼမ်ႉ ႁႂ်ႈၸၢင်ႈႁဵတ်းၼႃးၵေႃႈ တဵင်ပၼ် ၽၢႆ၊ ပဵၼ်လႆႈထၢၼ်ႈလႂ်ၵေႃႈ ၸွႆႈထႅမ်ပူၵ်းပွင်မႃး ယႂ်းဢမ်ႇထၢတ်ႇ ၼင်ႇၵႂၢမ်းလၢတ်ႈ ၸွမ်သိုၵ်းလူင် ပၢင်ႇၾႃႉ ႁူဝ်ပဝ်ႈလူင် ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ယၢမ်ႈလၢတ်ႈဝႃႈ“တႃႇမုၵ်ႉၸုမ်း ၶိုၼ်ႈယႂ်ႇၼၼ်ႉ ၵူၼ်းမိူင်းတေလႆႈၶိုၼ်ႈယႂ်ႇ”ၼႆ ၵၢၼ်ပူၵ်းပွင်ၸွႆႈထႅမ်ၵူၼ်းမိူင်းၼၼ်ႉ ဝႆႉပဵၼ် ပိူင်ၵၢၼ်ဢၼ်ၼိုင်ႈသေ ၸွႆႈထႅမ်ပူၵ်းပွင်မႃးပဵၼ်တွၼ်ႈပဵၼ်တွၼ်ႈယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ', 'ၵၢၼ်ပူၵ်းပွင်']

2020-05-11T08:16:58

https://ssppssa.org/2020/05/%e1%81%b5%e1%80%b0%e1%81%bc%e1%80%ba%e1%80%b8%e1%80%9d%e1%81%a2%e1%81%bc%e1%80%ba%e1%82%88%e1%80%95%e1%81%a2%e1%80%84%e1%80%ba%e1%80%90%e1%80%ae%e1%80%b8-%e1%80%90%e1%81%a2%e1%82%863%e1%81%b5/

ၵူၼ်းဝၢၼ်ႈပၢင်တီး တၢႆ(3)ၵေႃႉ လူၺ်ႈဢၼ်မီးၽၢင်ႁၢင်ႈတၢင်းပဵၼ်ၵႃႇလ ၵူဝ်ႊဝိတ်ႉ-19

ၶၢဝ်ႇ-SSPP info May, 11,2020 ၵူၼ်းဝၢၼ်ႈပၢင်တီး ဢိူင်ႇမိူင်းလႃ ၼႃႈတီႈၸေႈဝဵင်းမၢႆ(8) SSPP/SSA တူင်ႇဝဵင်းသီႇပေႃႉ ၸိုင်ႈတႆး ပွတ်းႁွင်ႇ လူႉတၢႆထပ်းၵၼ်(3)ၵေႃႉ ၼႂ်းႁိူၼ်းလဵဝ် လူၺ်ႈလွင်ႈထၢင်ႇထိူမ်ၸပ်းတၢင်းပဵၼ် ၵူဝ်ႊဝိတ်ႉ-19(COVID-19) ယူႇယဝ်ႉ။ မိူဝ်ႈဝၼ်းထီႉ 10.05.2020 ၼၼ်ႉ ၸွမ်းၼင်ႇလႆႈႁပ်ႉႁူႉၶၢဝ်ႇပိုၼ်ႉတီႈဝႃႈ မီးၵူၼ်းၵႂႃႇမိူင်းၶေႇပွၵ်ႈမႃး သေ လႆႈတၢင်းပဵၼ်မႃးၽႄႈတိူၼ်းၼႂ်းမုင်ႉႁေႃႁိူၼ်းယဝ်ႉ လႆႈတၢႆထပ်းၵၼ်(3)ၵေႃႉၼႆလႄႈ ၽူႈမီး ပုၼ်ႈၽွၼ်း ၽၢႆႇဢုပ်ႉပိူင်ႇ လႆႈလူင်းၵူတ်ႇထတ်းတီႈဝၢၼ်ႈပၢင်တီး ဢိူင်ႇမိူင်းလႃ ၼႃႁိူၼ်းလုင်းလႃႉ ထုၼ်း+ပႃႈၸိင်ႇထုၼ်းၶဝ်သေ လႆႈႁူႉဝႃႈလုၵ်ႈယိင်းၵေႃႉမၢႆ(3) လႆႈၵႂႃႇႁဵတ်းၵၢၼ်မိူင်းၶေႇ ပွၵ်ႈမႃးႁိူၼ်း တီႈဝၢၼ်ႈပၢင်တီး မိူဝ်ႈဝၼ်းထီႉ 16.02.2020 ၼၼ်ႉ ၼၢဝ်၊ ဢႆ၊ ၶေႃးၸိပ်း၊ ထူၺ်ၸႂ်ၵပ်ႉ ၸဵမ်မိူဝ်ႈတႄႇၽႅဝ်ၶိုၼ်းႁိူၼ်း လိူဝ်ၼၼ်ႉၸိူဝ်းပဵၼ် ၼၢင်းၶမ်းၶိင်ႇ ဢႃႇယူႉ(10)ၶူပ်ႇ တၢႆမိူဝ်ႈဝၼ်းထီႉ 06. 05.2020 ယၢမ်း 10:00 မူင်းၵၢင်ၼႂ်၊ ၼၢင်းလၢဝ်ငိုၼ်း ဢႃႇယူႉ(3)ၶူပ်ႇ တၢႆဝၼ်းထီႉ 10.05.2020 ယၢမ်း(06:00)မူင်းၵၢင်ၼႂ်၊ ၸၢႆးၸၢမ်ႇဢွင်ႇ ဢႃႇယူႉ(1)ၶူပ်ႇ တၢႆဝၼ်းထီႉ 10.05.2020 ယၢမ်း(17:15)မူင်း ၼၼ်ႉ ပိူင်ၽၢင်ႁၢင်ႈ တၢင်းပဵၼ်ၵူဝ်ႊဝိတ်ႉ-19(COVID-19) တဵမ်ထူၼ်ႈဝႆႉလႄႈ ၸိူဝ်းဢမ်ႇယူႇလီ တူဝ်ၼၢင်းၶမ်းၼူႉ ဢႃႇယူႉ(17)ၶူပ်ႇ ၵေႃႉၵႂႃႇႁဵတ်းၵၢၼ်မိူင်းၶေႇ ပွၵ်ႇမႃးၼၼ်ႉလႄႈ ၸၢႆးမွင်ႇ ဢႃႇယူႉ(8)ၶူပ်ႇ ၵေႃႈမီးပိူင်ၽၢင်ႁၢင်ႈ တၢင်းပဵၼ်ၵႃႇလ ၵူဝ်ႊဝိတ်ႉ-19ဝႆႉလႄႈ လွင်ႈပိူင်ပဵၼ်ၼႆႉ ယူႇတီႈၸုမ်းၵႅတ်ႇၶေပၼ်ပိုၼ်းႁူႉ တၢင်းပဵၼ်ၵူဝ်ႊဝိတ်ႉ-19 ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး လႆႈၵပ်းသၢၼ်တင်းမေႃယႃ လူင်ပွင်ၸိုင်ႈ ဝဵင်းသီႇပေႃႉသေ ဝၼ်းထီႉ 11. 05.2020 တေႁပ်ႉဢဝ်ၵႂႃႇၵူတ်ႇထတ်းယူတ်းယႃ တီႈဝဵင်းသီႇပေႃႉယူႇယဝ်ႉ။ ၵဵဝ်ႇလူၺ်ႈလွင်ႈၵူၼ်းဝၢၼ်ႈပၢင်တီး ဢိူင်ႇမိူင်းလႃ လႆႈထၢင်ႇထိူမ်တၢႆယွၼ်ႉတၢင်းပဵၼ်ၵႃႇလ ၵူဝ်ႊဝိတ်ႉ-19 ၼႆႉ ၽူႈမီးပုၼ်ႈၽွၼ်းၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၵေႃႉၼိုင်ႈလၢတ်ႈဝႃႈ“ၼႆႉပဵၼ် ၽွၼ်းယွၼ်ႈ လွင်ႈဢမ်သိူင်ႇလပ်ႉ ၵူၼ်းၵႂႃႇႁဵတ်းၵၢၼ်မိူင်းၶေႇ မိူင်းထႆးပွၵ်ႈမႃးႁိူၼ်းၼၼ်ႉယဝ်ႉ၊ တၢင်ႇဝၢၼ်ႈ တၢင်ႇတီႈ တၢင်ႇၸေႈဝဵင်းၵေႃႈ တေၸၢင်ႈမီးထႅင်းတၢင်း ၼမ်ယူႇ ၵူၺ်းတၢင်းပဵၼ်မၼ်း ပႆႇပေႃၵေႃႈၸၢင်ႈပဵၼ်လႆႈ၊ တီႈဝၢၼ်ႈပၢင်တီး မိူင်းလႃၼႆႉ ပဵၼ်တွၼ်ႈ သွၼ်မၼ်းယဝ်ႉ”ဝႃႈၼႆ။ ၼႃႈႁိူၼ်းလုင်းလႃႉထုၼ်း+ပႃႈၸိင်ႇထုၼ်းၶဝ်ၼႆႉ မီးလုၵ်ႈလၢင်း(9)ၵေႃႉ ယိင်း(6)ၵေႃႉ ၸၢႆး(3)ၵေႃႉ လႆႈထုၵ်ႇထၢင်ႇထိူမ်ၸပ်းတၢင်းပဵၼ်ၵႃႇလ ၵူဝ်ႊဝိတ်ႉ-19သေတၢႆၵႂႃႇ ယိင်း(2)ၵေႃႉ ၸၢႆး(1)ၵေႃႉ ယဝ်ႉလႄႈ ၸိူဝ်းၵူၼ်းၼႂ်းႁေႃႁိူၼ်းတင်းသဵင်ႈၵေႃႈ ၸၢင်ႈၸပ်းတၢင်းပဵၼ်ၵူႈၵေႃႉသေဢမ်ႇၵႃး ၵူၼ်းၼႂ်းဝၢၼ်ႈ ၸိူဝ်းၶဝ်ႈဢွၵ်ႇ/ လုမ်းလႃး မိူဝ်ႈမီးၵူၼ်းသဵင်းၵၢမ်ႇၼၼ်ႉ ၸၢင်ႈတိတ်းၸပ်း တၢင်းပဵၼ် ယဝ်ႉလႄႈ ယူႇတီႈၽၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၸေႈတွၼ်ႈမၢႆ(5) ၸေႈဝဵင်းမၢႆ(8) လႆႈပိၵ်ႉဢိုတ်းၵူၼ်းၶဝ်ႈၵူၼ်းဢွၵ်ႇ ၼႂ်းဝၢၼ်ႈပၢင်တီးဝႆႉယူႇယဝ်ႉ။

['ပၢႆးယူႇလီ', 'ၶၢဝ်ႇ']

2020-05-10T20:58:44

https://ssppssa.org/2020/05/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-14/

ပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး(SSPP/SSA) ၸွႆႈထႅမ်ပေႃႈမႄႈၵူၼ်းမိူင်း ၸိူဝ်းထူပ်းၽေးသၽႃႇဝ ၼႂ်းတူင်ႇဝဵင်းသီႇပေႃႉ

May 10, 2020 By – SSPP/SSA မိူဝ်ႈဝၼ်းထီႉ – (03/05/2020)ၼၼ်ႉ ပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး လႆႈၸွႆႈထႅမ်ပေႃႈမႄႈ ၵူၼ်းမိူင်း ၸိူဝ်းထူပ်းၽေး လူမ်းလႅင်ႉၽတ်ႉႁိူၼ်းယေးလူႉၵွႆၵႂႃႇ ၼႂ်းတူင်ႇဝဵင်းသီႇပေႃႉ ၼႆယူႇ။ မိူဝ်ႈဝၼ်းထီႉ – 30/04/2020၊ ၶၢဝ်းယၢမ်ဝၢႆးဝၼ်း မွၵ်ႈ(15:00)မူင်းၼၼ်ႉ ယွၼ်ႉၾူၼ်တူၵ်းႁႃယႂ်ႇသေ လူမ်းလႅင်ႉၽတ်ႉႁၢဝ်ႈႁႅင်းလႄႈ လင်ႁိူၼ်းတီႈၼႂ်းဝၢၼ်ႈႁူးမီ(15)လင်၊ ဝၢၼ်ႈၼမ်ႉႁူးၶဵဝ်(1)၊ ႁူမ်ႈ(16)လင် လႆႈလူႉလႅဝ်ၵႂႃႇ ၼႆယူႇ။ မိူဝ်ႈဝၼ်းထီႉ – (03/05/2020)ၼၼ်ႉ ၽူႈၸတ်းၵၢၼ်ၸေႊဝဵင်းမၢႆ(10) ၶုၼ်ႁၢၼ်/ၸၢႆးဝိ တၢင်တူဝ် ပႃႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး(SSPP/SSA)သေ လႆႈၸွႆႈထႅမ်ပေႃႈမႄႈၵူၼ်းမိူင်း ဢၼ်လူမ်း ၽတ်ႉႁိူၼ်းယေးလူႉလႅဝ်ၵႂႃႇ ၼႂ်းဝၢၼ်ႈၼမ်ႉႁူးမီလႄႈ ဝၢၼ်ႈၼမ်ႉႁူးၶဵဝ် ၵႂႃႇသၢင်ႉငိုၼ်း 3,320,000 ၵျၢပ်ႈ(သၢမ်သိပ်းသၢမ်သႅၼ်ပၢႆသွင်မိုၼ်ႇၵျၢပ်ႈတဵမ်တဵမ်)ယူႇယဝ်ႉ။ ၶႅပ်းႁၢင်ႊ – ၸဝ်ႈၼႃႈတီႈပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး ၸွႆႈထႅမ်ပေႃႈမႄႈၵူၼ်းမိူင်း ဢၼ်ထုၵ်ႇလူမ်းလႅင်ႉလူင်ၽတ်ႉႁိူၼ်းယေးလူႉလႅဝ် ၵူၼ်းဝၢၼ်ႈႁူးမီၵေႃႉၼိုင်ႈလၢတ်ႈဝႃႈ “ယွၼ်ႉလူမ်းလႅင်ႉလူင်​ၽတ်ႉႁၢဝ်ႈႁႅင်းလႄႈ ၼႂ်းဝၢၼ်ႈႁူးမီၼႆႉ လင်ႁိူၼ်း(15)လင် လႆႈလူႉၵွႆၵႂႃႇ၊ ၼႂ်းဝၼ်းလဵဝ်ၵၼ်ၼင်ႇၵဝ်ႇ တီႈဝၢၼ်ႈၼမ်ႉႁူးၶဵဝ်ၵေႃႈ လႆႈထုၵ်ႇလူမ်းလႅင်ႉလူင်ၽတ်ႉႁၢဝ်ႈႁႅင်းလႄႈ လင်ႁိူၼ်းလႆႈလူႉၵွႆၵႂႃႇၼိုင်ႈလင်။ ႁိူၼ်းယေးလူႉလႅဝ် ၵူၺ်းဢမ်ႇၵႃး ၶူဝ်းၶွင်ႁိူၼ်းယေးၵေႃႈ လႆႈလူႉသုမ်းပႃးတၢင်းၼမ်” ဝႃႈၼႆ။ ၸဝ်ႈၼႃႈတီႈၵေႃႉၼိုင်ႈလၢတ်ႈဝႃႈ “ၼင်ႇႁိုဝ်တေပဵၼ်ၵၢၼ်ၸွႆႈထႅမ် တႃႇပေႃႈမႄႈၵူၼ်းမိူင်း ၸိူဝ်းထူပ်းၽေးသၽႃႇဝလႄႈ ယူႇတီႈငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး (SSPP/SSA) လႆႈၸွႆႈထႅမ်ၵူၼ်းဝၢၼ်ႈ ၸိူဝ်းဢၼ်လႆႈထူပ်းၽေးလူမ်းလႅင်ႉလူင်ၽတ်ႉၼႆႉယူႇ” ဝႃႈၼႆ။ ၶႅပ်းႁၢင်ႊ – ၸဝ်ႈၼႃႈတီႈပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး ၸွႆႈထႅမ်ပေႃႈမႄႈၵူၼ်းမိူင်း ဢၼ်ထုၵ်ႇလူမ်းလႅင်ႉလူင်ၽတ်ႉႁိူၼ်းယေးလူႉလႅဝ် ၼႂ်းလုၵ်ႈလိူၼ်မေႇၼႆႉၵူၺ်း ပေႃႈမႄႈၵူၼ်းမိူင်းလႆႈထူပ်းၽေးသၽႃႇဝ(လူမ်းလႅင်ႉၽတ်ႉ) ႁဵတ်းႁႂ်ႈ ႁိူၼ်းယေး တီႈယူႇတၼ်းသဝ်း လူႉလႅဝ်ၵႂႃႇလၢႆလၢႆတီႈ။ မိူၼ်ၼင်ႇ ၼႂ်းတူင်ႇဝဵင်းသႅၼ်ဝီ၊ တူင်ႇဝဵင်းၵေးသီး၊ တူင်ႇဝဵင်းမိူင်းယႆ၊ တူင်ႇဝဵင်းသီႇပေႃႉၸိူဝ်းၼႆႉသေ ယူႇတီႈပႃႇတီႇမႂ်ႇသုင်ၸိုင်ႈတႆး/ တပ်ႉသိုၵ်းၸိုင်ႈတႆးလႆႈၸွႆႈထႅမ်ၵႂႃႇ ၵူႈတီႈတီႈယဝ်ႉ ဝႃႈၼႆ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2020-05-10T20:54:26

https://ssppssa.org/2020/05/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-13/

ပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး(SSPP/SSA) လႆႈၸွႆႈထႅမ်ပေႃႈမႄႈၵူၼ်းမိူင်း ၸိူဝ်းထူပ်းၽေးသၽႃႇဝ ၼႂ်းတူင်ႇဝဵင်းမိူင်းယႆလႄႈ တူင်ႇဝဵင်းၵေးသီး

May 10, 2020 By SSPP/SSA ဝၼ်းထီႉ – (10/05/2020) ၶၢဝ်းယၢမ်း(08:30)မူင်းၼၼ်ႉ ႁူဝ်သိုၵ်းလူင် သေႃးၸိင်ႇတႃႇ လႆႈတၢင်တူဝ် ပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆးသေ ၵႂႃႇၸွႆႈထႅမ်ပေႃႈမႄႈၵူၼ်းမိူင်း ၸိူဝ်းၺႃးၽေးလူမ်းလႅင်ႉ ၽတ်ႉႁိူၼ်းယေးလူႉလႅဝ်ၵႂႃႇ ၼႂ်းဝၢၼ်ႈတိုဝ်ႉၸၢင်ႉ၊ ဝၢၼ်ႈႁူးမူၼ်း၊ ဢိူင်ႇပႃႇၵၢင်း၊ ၸေႊဝဵင်းမၢႆ(9) ၼႆယူႇ။ ၶႅပ်းႁၢင်ႊ – မိူဝ်ႈၸဝ်ႈၼႃႈတီႈ ၸွႆႈထႅမ်ပေႃႈမႄႈၵူၼ်းမိူင်း ဢၼ်ထူပ်းၽေးသၽႃႇဝ ၼႂ်းဢိူင်ႇပႃႇၵၢင်း၊ ၸေႊဝဵင်းမၢႆ(9) မိူဝ်ႈဝၼ်းထီႉ – (03/05/2020) ၶၢဝ်းယၢမ်း(14 :00)မူင်းၼၼ်ႉ ၾူၼ်လူင်လူမ်းလူင်ၽတ်ႉႁႅင်းသေ ႁဵတ်းႁႂ်ႈ ႁိူၼ်းၵူၼ်းဝၢၼ်ႈတိုဝ်ႉၸၢင်ႉ၊ ဝၢၼ်ႈႁူးမူၼ်း ဢိူင်ႇပႃႇၵၢင်း၊ ၸေႊဝဵင်းမၢႆ(9) လူႉသုမ်းၵႂႃႇ လင်ႁိူၼ်း(6)လင်လႄႈ ယူႇတီႈပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆးသေ လႆႈၸွႆႈထႅမ်ပေႃႈမႄႈ ၵူၼ်းမိူင်းဢၼ်ထူပ်းၽေးလူမ်းလႅင်ႉၽတ်ႉႁိူၼ်းယေးလူႉလႅဝ်ၵႂႃႇ သၢင်ႉငိုၼ်း(930,000)ၵျၢပ်ႈ ၵႂႃႇယူႇ။ ၶႅပ်းႁၢင်ႊ – မိူဝ်ႈၸဝ်ႈၼႃႈတီႈ ၸွႆႈထႅမ်ပေႃႈမႄႈၵူၼ်းမိူင်း ဢၼ်ထူပ်းၽေးသၽႃႇဝ ၼႂ်းဢိူင်ႇပႃႇၵၢင်း၊ ၸေႊဝဵင်းမၢႆ(9) မိူဝ်ႈဝၼ်းထီႉ – 26/04/2020 ၶၢဝ်းယၢမ်း (15:00)မူင်းၼၼ်ႉ ၵေႃႈ ၾူၼ်လူင်လူမ်းလူင်ၽတ်ႉသႂ်ႇႁိူၼ်း ၵူၼ်းဝၢၼ်ႈၼမ်ႉမေႃႇသၢႆး၊ ဢိူင်ႇမိူင်းၼၢင်း ၸေႊဝဵင်းၵေးသီးမိူၼ်ၵၼ်။ ယွၼ်ႉလူမ်းႁႅင်းၼႃႇသေ ႁဵတ်းႁႂ်ႈ ႁိူၼ်းၵူၼ်းဝၢၼ်ႈၵမ်ႈၽွင်ႈလႆႈလူႉလႅဝ်ၵႂႃႇလင်ႁိူၼ်း(7)လင်လႄႈ မိူဝ်ႈဝၼ်းထီႉ – (01/05/2020)ၼၼ်ႉ ယူႇတီႈပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး လႆႈၸွႆႈထႅမ်ၵႂႃႇသၢင်ႉငိုၼ်း(1,000,000)ၵျၢပ်ႈ ၼႆယူႇ။ ၶႅပ်းႁၢင်ႊ – မိူဝ်ႈၸဝ်ႈၼႃႈတီႈ ၸွႆႈထႅမ်ပေႃႈမႄႈၵူၼ်းမိူင်း ဢၼ်ထူပ်းၽေးသၽႃႇဝ တီႈဝၢၼ်ႈၼမ်ႉမေႃႇသၢႆး၊ ဢိူင်ႇမိူင်းၼၢင်း၊ တူင်ႇဝဵင်းၵေးသီး ၵၢၼ်ၸွႆႈထႅမ်လွင်ႈယၢပ်ႇၽိုတ်ႇပေႃႈမႄႈၵူၼ်းမိူင်းလႄႈ ၵၢၼ်ပူၵ်းပွင်ပၼ်ပေႃႈမႄႈၵူၼ်းမိူင်းၼႆႉ ပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး တမ်းဝၢင်းၽႅၼ်ၵၢၼ်သေ ၸွႆႈထႅမ်မႃးၵူႈပီႊပီႊသေဢမ်ႇၵႃး တႃႇဝၼ်းၶၢဝ်းမိူဝ်းၼႃႈၵေႃႈ တေသိုပ်ႇႁဵတ်းသၢင်ႈၵႂႃႇ ဢမ်ႇသုတ်ႉဢမ်ႇႁူၼ် ဢမ်ႇထၢတ်ႇဢမ်ႇဝၢႆးၼႆယူႇ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-05-06T07:50:13

https://ssppssa.org/2020/05/%e1%80%99%e1%80%b1%e1%82%83%e1%80%9a%e1%82%83-%e1%81%bc%e1%82%82%e1%80%ba%e1%80%b8%e1%82%81%e1%80%bd%e1%80%84%e1%80%ba%e1%82%88%e1%81%b5%e1%81%a2%e1%81%bc%e1%80%ba%e1%81%bd%e1%81%a2%e1%82%86%e1%82%87/

ၸုမ်းၽၢႆႇယူႇလီပႃႇတီႇမႂ်ႇသုင်ၸိုင်ႈတႆး၊တပ်ႉသိုၵ်းၸိုင်ႈတႆး (SSPP/SSA) ႁဵတ်းၵၢၼ်ၵူတ်ႇထတ်းပၼ်ပၢႆးယူႇလီ ပေႃႈမႄႈၵူၼ်းမိူင်းၼႂ်းပိုၼ်ႉတီႈ

May 6, 2020 By SSPP/SSA ၸုမ်းၽၢႆႇယူႇလီပႃႇတီႇမႂ်ႇသုင်ၸိုင်ႈတႆး၊တပ်ႉသိုၵ်းၸိုင်ႈတႆး (SSPP/SSA)လူင်းပိုၼ်ႉတီၵူတ်ႇထတ်းပၼ် ပၢႆးယူႇလီပေႃႈမႄႈၵူၼ်းမိူင်း ၸိူဝ်းလုၵ်ႉမိူင်းၶႄႇ၊ မိူင်းထႆး ပွၵ်ႈၶိုၼ်းဝၢၼ်ႈၵဝ်ႇမိူင်းလင် ၼႂ်းၸေႊဝဵင်း မၢႆ(9)၊ ၸေႊတွၼ်ႈမၢႆ(4) ၵႂႃႇယူႇ။ ၶႅပ်းႁၢင်ႊ – ၸုမ်းမေႃယႃ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ၵူတ်ႇထတ်း ပႆၢးယူႇလီပၼ် ပေႃႈမႄႈၵူၼ်းမိူင်း ဝၼ်းထီႉ- 03/05/2020 ၼၼ်ႉ မေႃယႃ ၸၢႆးၺုၼ်ႉ ဢွၼ်ႁူဝ်မေႃယႃ(9)ၵေႃႉသေ လူင်းၵူတ်ႇထတ်း ပၢႆးယူႇလီပေႃႈမႄႈၵူၼ်းမိူင်း ၸိူဝ်းလုၵ်ႉမိူင်းၶႄႇ၊ မိူင်းထႆးသေ ပွၵ်ႈၶိုၼ်းဝၢၼ်ႈၽႂ်ႁိူၼ်းမၼ်းၼႆယူႇ။ ဢၼ်လႆႈလူင်းၵူတ်ႇထတ်းပၢႆးယူႇလီပၼ်ၼၼ်ႉ ဝၢၼ်ႈၶႃးၶဵဝ်၊ ဝၢၼ်ႈပၢင်ႇ၊ ဝၢၼ်ႈၼႃးလူင်၊ ဝၢၼ်ႈပႃႇၵၢင်း ၸိူဝ်းၼႆႉယူႇယဝ်ႉ။ ၶႅပ်းႁၢင်ႊ – ၸုမ်းမေႃယႃ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ၵူတ်ႇထတ်း ပႆၢးယူႇလီပၼ် ပေႃႈမႄႈၵူၼ်းမိူင်း မိူဝ်ႈဝၼ်းထီႉ – 03/05/2020 ၼၼ်ႉ သိုၵ်းႁၢၼ် ၸၢႆးၸွမ်မိူင်း ဢွၼ်ႁူဝ်မေႃယႃ(5)ၵေႃႉသေ လူင်းၵူတ်ႇ ထတ်းပၢႆးယူႇလီပၼ်ပေႃႈမႄႈၵူၼ်းမိူင်း တီႈဝၢၼ်ႈတိုဝ်ႉၸၢင်ႉ၊ ဝၢၼ်ႈႁူးမူၼ်း၊ ဝၢၼ်ႈသႅင်ၵႅဝ်ႉၸိူဝ်းၼႆႉ ၵႂႃႇယူႇ။ ၶႅပ်းႁၢင်ႊ – ၸုမ်းမေႃယႃ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ၵူတ်ႇထတ်း ပႆၢးယူႇလီပၼ် ပေႃႈမႄႈၵူၼ်းမိူင်း သိုပ်ႇသေ မိူဝ်ႈၼႆႉ ဝၼ်းထီႉ – 05/05/2020 ၼႆႉၵေႃႈ မေႃယႃ ၸၢႆးၺုၼ်ႉ ဢွၼ်ႁူဝ်မေႃယႃ(6)ၵေႃႉသေ လႆႈလူင်းၵူတ်ႇထတ်းပၼ် ပၢႆးယူႇလီၵူၼ်မိူင်း ၼႂ်းဝၢၼ်ႈလူင်ၵဵင်၊ ၼွင်ၸွမ်ႇ၊ ၼႃးသၢႆး၊ ဝၢၼ်ႈႁူဝ်တိုဝ်ႉ၊ ၼႃးၸီႉလီႉ၊ ၼမ်ႉၵိုတ်ႈ ၸိူဝ်းၼႆႉယူႇယဝ်ႉ။ၵၢၼ်ၵႅတ်ႇၶႄ တၢင်းပဵၼ်ၵၢပ်ႈလူင်(ၵႃႇလ) ၶူဝ်ႊဝိတ်ႉ-19 ၼႆႉ ပဵၼ်ၽွင်းၶၢဝ်းလမ်ႇလွင်ႈထီႉသုတ်း တႃႇၵႅတ်ႇၶႄပေႃႈမႄႈၵူၼ်းမိူင်းႁဝ်းလႄႈ ၼင်ႇႁိုဝ်တၢင်းပဵၼ်တေဢမ်ႇမႃးၸပ်း/ၽႄႈ ၼႂ်းဝၢၼ်ႈၼႂ်း မိူင်းၼႂ်းထုင်ႉၼႂ်းဢိူင်ႇႁဝ်းၼၼ်ႉ ယူႇတီႈပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး ဝႆႉပဵၼ်ၽႅၼ်ၵၢၼ် လူင်ဢၼ်ၼိုင်ႈသေ ၵွင်ႉသၢၼ်တူင်ႉၼိုင်ႁဵတ်းသၢင်ႈၵႂႃႇ ႁႂ်ႈၶိုတ်းတၼ်းၶၢဝ်းယၢမ်းယူႇယဝ်ႉ။ ၶႅပ်းႁၢင်ႊ – ၸုမ်းမေႃယႃ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ၵူတ်ႇထတ်း ပႆၢးယူႇလီပၼ် ပေႃႈမႄႈၵူၼ်းမိူင်း

['ၶၢဝ်ႇ', 'ပၢႆးယူႇလီ']

2020-05-05T19:27:08

https://ssppssa.org/2020/05/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-12/

ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၸွႆႈထႅမ်ပေႃႈမႄႈၵူၼ်းမိူင်း ၸိူဝ်းထူပ်းၽေးသၽႃႇဝ ၼႂ်းတူင်ႇဝဵင်းသႅၼ်ဝီ

May 05, 2020 By SSPP/SSA ဝၼ်းထီႉ – (04/05/2020) ၶၢဝ်းယၢမ်း(10:30)မူင်းၼၼ်ႉ ၶုၼ်ႁၢၼ်/ၶမ်းတႆး ၵႅမ်ၽူႈၸတ်းၵၢၼ် ၸေႊတွၼ်ႈ မၢႆ(10) လႆႈတၢင်တူဝ်ပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆးသေ ၵႂႃႇၸွႆႈထႅမ်ပေႃႈမႄႈ ၵူၼ်းမိူင်း ၸိူဝ်းထူပ်းၽေးလူမ်းလႅင်ႉၽတ်ႉလႄႈ ႁဵတ်းႁႂ်ႈႁိူၼ်းယေးလူႉၵွႆၵႂႃႇ ၼႂ်းဢိူင်ႇမိူင်းလီ၊ ၸေႊဝဵင်းမၢႆ(16) တူင်ႇဝဵင်းသႅၼ်ဝီ ၼႆယူႇ။ ၶႅပ်းႁၢင်ႊ – ႁိူၼ်းပေႃႈမႄႈၵူၼ်းမိူင်း ဢၼ်ၺႃးလူမ်းလႅင်ႉၽတ်ႉသေ လူႉလႅဝ်ၵႂႃႇ မိူဝ်ႈဝၼ်းထီႉ-(17/04/2020) ၶၢဝ်းယၢမ်းႁူဝ်ၶမ်ႈ(17:00)မူင်းၼၼ်ႉ ၾူၼ်လူင်တူၵ်း လူမ်းလႅင်ႉၽတ်ႉ ႁႅင်းလႄႈ ႁိူၼ်းယေးၵူၼ်းမိူင်းၸိူဝ်းယူႇသဝ်း ၼႂ်းဝၢၼ်ႈႁူဝ်တူင်ႈ၊ ၼမ်ႉမေႃႇႁဵၵ်ႇ၊ ပၢင်ႇၶမ်း၊ ၼႃးၵေး၊ ၼႃးသေႃႉလႄႈ ပၢင်ၽၢတ်ႇ ဢိူင်ႇမိူင်းလီ၊ ၸေႊဝဵင်းမၢႆ(16)၊ တူင်ႇဝဵင်းသႅၼ်ဝီၸိူဝ်းၼၼ်ႉ လႆႈလူႉၵွႆ ၵႂႃႇတင်းၼမ်ဝႃႈၼႆ။ ပေႃႈမႄႈၵူၼ်းမိူင်း ၸိူဝ်းထူပ်းၽေး သၽႃႇဝ ဢၼ်လူမ်းလႅင်ႉၽတ်ႉႁိူၼ်းယေးလူႉလႅဝ်ၵႂႃႇၼၼ်ႉ ယူႇတီႈ ပႃႇတီႇမႂ်ႇသုင်ၸိုင်ႈတႆး-တပ်ႉသိုၵ်းၸိုင်ႈတႆးသေ လႆႈၸွႆႈထႅမ်ၵႂႃႇသၢင်ႉငိုၼ်း(50)သႅၼ် တႃႇလင်ႁိူၼ်း (37)လင် ၼႆယူႇ။ ၶႅပ်းႁၢင်ႊ – ႁိူၼ်းပေႃႈမႄႈၵူၼ်းမိူင်း ဢၼ်ၺႃးလူမ်းလႅင်ႉၽတ်ႉသေ လူႉလႅဝ်ၵႂႃႇ ပေႃႈမႄႈၵူၼ်းမိူင်း ဢၼ်ထူပ်းၽေးလူမ်းလႅင်ႉၽတ်ႉႁိူၼ်းယေးၵွႆၵေႃႉၼိုင်ႈလၢတ်ႈဝႃႈ “ငိၼ်းၸူမ်းၶွပ်ႈ ၸႂ်ထိုင် ပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး ယႂ်ႇယႂ်ႇၼမ်ၼမ်ၶႃႈ။ ၾူၼ်ၵေႃႈတူၵ်းယူႇၵူႈပီႊ၊ လူမ်းၵေႃႈႁႅင်းယူႇ လွင်ႈလူႉသုမ်းၵေႃႈမီးယူႇၵမ်ႈၽွင်ႈ။ ၵူၺ်းၵႃႈ ပီႊၼႆႉ တိုၵ်ႉပဵၼ်ႁူဝ်ႁိုဝ်ႉၵူၺ်း ၾူၼ်လူမ်းပေႃးႁႅင်းၼႃႇသေ ၵမ်ႈၽွင်ႈၵေႃႈ လဵၵ်းမုင်းႁိူၼ်းပိဝ်၊ ၵမ်ႈၽွင်ႈၵေႃႈႁိူၼ်းၵူၼ်ႇ၊ ၵမ်ႈၽွင်ႈ ၵေႃႈ သိုင်ႇၵူၼ်ႇ၊ ၵမ်ႈၽွင်ႈၵေႃႈ လဵၵ်းမုင်းလၢၼ်ႉတၢင်းၶၢႆပိဝ်ၸိူဝ်းၼႆႉ ႁဵတ်းႁႂ်ႈမီးလွင်ႈလူႉသုမ်းၼမ်။ မိူဝ်ႈပူၼ်ႉမႃး ၸိူဝ်းဢၼ်မီးလွင်ႈလူႉသုမ်းၵႂႃႇၼၼ်ႉ လူင်ပွင်ၸိုင်ႈၵေႃႈ ဢမ်ႇမႃးၸွႆႈထႅမ်၊ မႃးၵဵပ်း သဵၼ်ႈမၢႆၵႂႃႇလၢႆလၢႆၵူၺ်း၊ ပီႊၼႆႉတႄႉ ပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆးႁဝ်းၶႃႈ မႃးၸွႆႈထႅမ် ႁဝ်းၶႃႈၼႆႉ ပဵၼ်ဢၼ်ငိၼ်းၸူမ်းတႄႉတႄႉ”ဝႃႈၼႆ။ ၶႅပ်းႁၢင်ႊ – ႁိူၼ်းပေႃႈမႄႈၵူၼ်းမိူင်း ဢၼ်ၺႃးလူမ်းလႅင်ႉၽတ်ႉသေ လူႉလႅဝ်ၵႂႃႇ ၽူႈမီးပုၼ်ႈၽွၼ်းၽၢႆႇဢုပ်ႉပိူင်ႇၵေႃႉၼိုင်ႈလၢတ်ႈဝႃႈ “ဢၼ်လႆႈၸွႆႈထႅမ်ၵႂႃႇၸိူဝ်းၼၼ်ႉ ၵမ်ႈၽွင်ႈၵေႃႈ လူႉသုမ်းၼမ်၊ ၵမ်ႈၽွင်ႈၵေႃႈ လွင်ႈလူႉသုမ်းဢမ်ႇပေႃးၼမ် ဢိင်ၼိူဝ်လွင်ႈလူႉသုမ်းသေ ႁဝ်းၶႃႈလႆႈၸွႆႈ ထႅမ်ၵႂႃႇ။ လွင်ႈၽေးသၽႃႇဝၼႆႉ တေပဵၼ်မိူဝ်ႈလႂ်ၼႆ ၽႂ်ဢမ်ႇၼပ်ႉသၢင်ႈႁူႉၸွမ်းလႆႈ။ ပေႃးပေႃႈမႄႈၵူၼ်း မိူင်းႁဝ်းၶႃႈ တူၵ်းတၢင်းယၢပ်ႇၽိုတ်ႇၵေႃႈ မုၵ်ႉၸုမ်းႁဝ်းၶႃႈၵေႃႈ မီးတၢင်းယၢပ်ႇၽိုတ်ႇယဝ်ႉ။ မုၵ်ႉၸုမ်းႁဝ်း ၶႃႈၼႆႉ လုၵ်ႉတီႈပေႃႈႁႆႊမႄႈၼႃး/ပေႃႈမႄႈၵူၼ်းမိူင်းမႃးၵူၺ်း”ဝႃႈၼႆ။ ၶႅပ်းႁၢင်ႊ – မိူဝ်ႈၵႂႃႇၸွႆႈထႅမ် ပေႃႈမႄႈၵူၼ်းမိူင်း ၼႂ်းတူင်ႇဝဵင်းသႅၼ်ဝီ မၼ်းၸဝ်ႈၶိုၼ်းသိုပ်ႇလၢတ်ႈထႅင်ႈဝႃႈ “လွင်ႈၽေးသၽႃႇဝၼႆႉ ပဵၼ်ယွၼ်ႉသၽႃႇဝႁဝ်းလူႉ၊ တူၼ်ႈမႆႉ တူၼ်ႈမၢၵ်ႇႁဝ်းဢေႇလႄႈပဵၼ်မႃး၊ လွင်ႈထိင်းသိမ်းသၽႃႇဝ ထိူၼ်ႇၶိူဝ်းၽိူဝ်မႆႉၼႆႉၵေႃႈ ႁဝ်းၶႃႈတေလႆႈ ႁူမ်ႈၵၼ်ၵူႈၽၢႆႇၽၢႆႇသေ ႁေႉၵင်ႈထိင်းသိမ်းၵႂႃႇ။ ထႅင်ႈတွၼ်ႈၼိုင်ႈၵေႃႈ တူၼ်ႈမႆႉၵိင်ႇမႆႉလူင် ဢၼ်တေ ၸၢင်ႈလူမ်ႉတဵင်ႁိူၼ်း၊ ဢၼ်ၸၢင်ႈပဵၼ်ၽေး လူမ်ႉတဵင်ၵူၼ်းၸိူဝ်းၼၼ်ႉၵေႃႈ လီႁႃလၢႆးတၢင်းၵႅတ်ႇၶႄ ႁေႉၵင်ႈလူင်ႈၼႃႈၵႂႃႇ၊ ၶႂ်ႈတိုၵ်းသူၼ်းထိုင်ပေႃႈမႄႈၵူၼ်းမိူင်းႁဝ်းၶႃႈၵႂႃႇၼင်ႇၼႆ” ဝႃႈၼႆ။ လွင်ႈၸွႆႈထႅမ်ပေႃႈမႄႈၵူၼ်းမိူင်းၼႆႉ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး ဝႆႉပဵၼ်ပိူင် လူင်သေ ႁဵတ်းသၢင်ႈမႃးၵူႈတႃႇသေႇ။ မိူဝ်ႈပူၼ်ႉမႃး ဝၼ်းထီႉ-(26/04/2020)ၼၼ်ႉၵေႃႈ ၾူၼ်လူင်တူၵ်း လူမ်းလူင်ၽတ်ႉႁဵတ်းႁႂ်ႈႁိူၼ်းယေးလူႉလႅဝ် တီႈဝၢၼ်ႈၼမ်ႉမေႃႇသၢႆး တူင်ႇဝဵင်းၵေႇသီႇၼၼ်ႉၵေႃႈလႆႈၸွႆႈထႅမ်မိူၼ်ၵၼ်ၵႂႃႇယူႇ ဝႃႈၼႆ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-05-03T19:19:42

https://ssppssa.org/2020/05/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af-19/

ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ပူၵ်းပွင်ၵၢၼ်ပၢႆးပိင်ႇၺႃႇလိၵ်ႈလၢႆးတႆး ၼႂ်းဢိူင်ႇၼႃးၶႃႇ တူင်ႇဝဵင်းတၢင်ႉယၢၼ်း

May 3,2020 By – SSPP/ SSA ၼႂ်းပီႊ 2020 ၼီႊၼႆႉ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) လႆႈတၢမ်း ဝၢင်းၽႅၼ် ယဵပ်ႇယၢင်ႈၸွမ်း ၶေႃႈတုၵ်းယွၼ်းပေႃႈမႄႈၵူၼ်းမိူင်းသေ လႆႈပူၵ်းပွင်ၵၢၼ်ပၢႆးပိင်ႇၺႃႇ ၵေႃႇ သၢင်ႈႁူင်းႁဵၼ်းလိၵ်ႈတႆး ပဵၼ်တီႈပဵၼ်တွၼ်ႈမႃးယူႇ။ ၶႅပ်းႁၢင်ႈ – ႁူင်းႁဵၼ်းလိၵ်ႈတႆး လင်မႂ်ႇ တီႈဝၢၼ်ႈၵုၼ်တူၼ်း ဢိူင်ႇၼႃးၶႃႇ တူင်ႇဝဵင်းတၢင်ႉယၢၼ်း ၼႂ်းလိူၼ်ဢေႇပီႇ 1 ဝၼ်း တေႃႇထိုင် 28 ဝၼ်း ပီႊ 2020 ၼီႊၼၼ်ႉ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) လႆႈဢဝ်ပုၼ်ႈၽွၼ်းလုမ်းလုမ်းသေ ၵေႃႇသၢင်ႈႁူင်းႁဵၼ်းလိၵ်ႈတႆး ၸၼ်ႉငဝ်ႈ ၸၼ်ႉ(1)တေႃႇ ၸၼ်ႉ(4) ပုၼ်ႈတႃႇပေႃႈမႄႈၵူၼ်းမိူင်း ၼႂ်းပိုၼ်ႉတီႈဝၢၼ်ႈၵုၼ်တူၼ်း ဢိူင်ႇၼႃးၶႃႇ တူင်ႇဝဵင်းတၢင်ႉယၢၼ်း ၵႂႃႇယူႇ။ ဝၢၼ်ႈၵုၼ်တူၼ်းၼႆႉ လင်ႁိူၼ်းၵူၼ်းမီးမွၵ်ႈ(25)လင်၊ ႁူဝ်ၼပ်ႉၵူၼ်းဝၢၼ်ႈၸၢႆးဢိၵ်ႇယိင်း ႁူမ်ႈသဵင်ႈမီး မွၵ်ႈ(210)ၵေႃႉသေ လုၵ်ႈႁဵၼ်းၸိူဝ်းဢႃႇယူႉထူၼ်ႈ တႃႇၶိုၼ်ႈႁူင်းႁဵၼ်းမီးမွၵ်ႈ(30)ၵေႃႉလႄႈ မေႃသွၼ် ၸၢႆးမီး(1) ၵေႃႉၼႆယူႇ။ ၼင်ႇႁိုဝ် ၶိူဝ်းတႆးတေဢမ်ႇတၢႆ ပိုၼ်းတႆးတေဢမ်ႇႁၢႆ လႄႈ လိၵ်ႈတႆးတေဢမ်ႇတၢႆ ၶိူဝ်းတႆးတေဢမ်ႇ ႁၢႆလၢႆၵႂႃႇၼၼ်ႉ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၸင်ႇလႆႈပူၵ်းပွင်ပၢႆးပိင်ႇ ၺႃႇ ၵေႃႇသၢင်ႈႁူင်းႁဵၼ်းၽိုၵ်းသွၼ်လိၵ်ႈတႆး ၼႂ်းၼႃႈတီႈဢုပ်ႉပိူင်ႇၸဝ်ႈၵဝ်ႇမႃး ၵူႊတီႈၵူႊပီႊယူႇ။

['ပၢႆးပိင်ႇၺႃႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၵၢၼ်သႃႇသၼႃႇ', 'ၶၢဝ်ႇ']

2020-04-30T15:40:36

https://ssppssa.org/2020/04/%e1%80%90%e1%80%95%e1%80%ba%e1%82%89%e1%80%84%e1%80%9d%e1%80%ba%e1%82%88%e1%80%9e%e1%80%ad%e1%80%af%e1%81%b5%e1%80%ba%e1%80%b8918-sspp-ssa-%e1%80%a2%e1%80%9d%e1%80%ba%e1%80%9c%e1%80%ad%e1%80%b0/

တပ်ႉငဝ်ႈသိုၵ်း(918) SSPP/SSA ဢဝ်လိူင်ႈၵၢၼ်ၵူၼ်းၸုတ်ႇထိူၼ်ႇ

ၶၢဝ်ႇ-SSPP info April 30, 2020 တပ်ႉငဝ်ႈသိုၵ်း(918) SSPP/SSA ဢၼ်ဢဝ်ပုၼ်ႈၽွၼ်းၼႃႈတီႈ ၵုၼ်ပၢင်ၵုၼ်ၶူင်းၼၼ်ႉ လႆႈဢဝ် လိူင်ႈၵၢၼ် ၵူၼ်းႁဵတ်းလူၼ်ႉလိူဝ်ပူၼ်ႉပႅၼ်လၵ်းမၢႆပႃႇထိူၼ်ႇသေ လႆႈတႅပ်းတတ်းပၼ်တၢမ်ႇၶွၵ်ႈၵႂႃႇ ယူႇယဝ်ႉ။ ဝၼ်းထီႉ 14.4.2020 ၼၼ်ႉ ၸဝ်ႈသိုၵ်းလူင် ၸေႃးမိူင်း ၽူႈၵွၼ်းတပ်ႉငဝ်ႈသိုၵ်း(918) SSPP/SSA ဢွၼ်ႁူဝ် ၵေႃႇမတီႇတႅမ်းတတ်းဢမူႉတြႃး (17)ၵေႃႉသေ တႅပ်းတတ်းပၼ်တၢမ်ႇတူၵ်းၶွၵ်ႈ ၸိူဝ်းၵူၼ်း ပူၼ်ႉပႅၼ်လၵ်းမၢႆပႃႇထိူၼ်ႇသေ ၸုတ်ႇထိူၼ်ႇၸုတ်ႇပႃႇ တႄႇၼႂ်းပၢတ်ႈ(3)လိူၼ်တေႃႇပၢတ်ႈ(4)လိူၼ် ၼၼ်ႉ မီးတြႃးၶၢမ်ႇ(36)ၵေႃႉ၊ တႃႇၵူၼ်း(29)ၵေႃႉၼၼ်ႉ တင်ႈၸႂ်ၸုတ်ႇလႄႈလႆႈတႅပ်းတတ်းပၼ် တၢမ်ႇၶွၵ်ႈ(6)လိူၼ်၊ တႃႇ(6)ၵေႃႉတႄႉ ၵွပ်ႈလၵ်ႉသူႇယႃႈသေ ဢဝ်ၾႆးလၢမ်းမႆႈပႃႇထိူၼ်ႇၵႂႃႇလႄႈ လႆႈပၼ်တၢမ်ႇၶွၵ်ႈ(1)ပီ၊ ဢၼ်လႆႈၸုတ်ႇႁႆႊသေ လၢမ်းမႆႈပႃႇထိူၼ်ႇၼၼ်ႉ လႆႈပၼ်တၢမ်ႇၶွၵ်ႈ(3)လိူၼ် ၵႂႃႇယူႇယဝ်ႉ။ၵၢၼ်ထိင်းသိမ်းထိူၼ်ႇၶိူဝ်းပႃႇမႆႉၼႆႉ ယူႇတီႈငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး လႆႈ ဢွၵ်ႇလိၵ်ႈပိုၼ်ၽၢဝ်ႇထိုင်ပေႃႈမႄႈၵူၼ်းမိူင်း ဢိၵ်ႇၵေႃႉသိုၵ်းၵေႃႉႁၢၼ် ႁႂ်ႈဢွၼ်ၵၼ်ထိင်းသိမ်းထိူၼ်ႇ ပႃႇမႆႉ၊ ႁႂ်ႈဢွၼ်ႁဵတ်းၸွမ်းမူႇပိူင်မီးၼၼ်ႉ ပေႃးထိုင်ၶၢဝ်းႁႅင်ႈၶၢဝ်းႁွင်မႃးၼၼ်ႉ လႆႈပိုၼ်ၽၢဝ်ႇမႃးၵူႈပီႊ သေ ၶၢဝ်းတၢင်းၼႃႈၼၼ်ႉ တေလိူဝ်တိူဝ်းပၼ်တၢမ်ႇၵူၼ်းၸုတ်ႇပႃႇထိူၼ်ႇၵႂႃႇၼႆယူႇယဝ်ႉ။

['ၶၢဝ်ႇၵူႈလွင်ႈလွင်ႈ', 'ၶၢဝ်ႇ']

2020-04-29T08:15:58

https://ssppssa.org/2020/04/%e1%80%84%e1%80%9d%e1%80%ba%e1%80%b8%e1%80%9c%e1%81%a2%e1%82%86%e1%80%b8%e1%80%90%e1%81%a2%e1%80%84%e1%80%ba%e1%80%b8%e1%80%95%e1%80%b5%e1%81%bc%e1%80%ba%e1%81%b6%e1%80%b0%e1%80%9d%e1%80%ba%e1%82%8a-7/

ငဝ်းလၢႆးတၢင်းပဵၼ်ၶူဝ်ႊဝိတ်ႉ-19 ၼႂ်းမိူင်းႁူမ်ႈတုမ်မျၢၼ်ႇမႃႇ

ဝၼ်းထီႉ -29/04/2020 ၵၢင်ၼႂ်(08:15)မူင်း

['ပၢႆးယူႇလီ', 'ပွင်ႈၵႂၢမ်း']

2020-04-28T14:25:18

https://ssppssa.org/2020/04/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af-18/

ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ပူၵ်းပွင်ၵၢၼ်သႃႇသၼႃႇ ၼႂ်းဢိူင်ႇႁူဝ်ငႃႉ တူင်ႇဝဵင်းတၢင်ႉယၢၼ်း

April 28,2020 By – SSPP/ SSA ၼႂ်းလိူၼ်ဢေႇပီႇ 2020 ၼီႊၼႆႉ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) လႆႈၸွႆႈထႅမ် ပူၵ်းပွင်ၵၢၼ်သႃႇသၼႃႇ ၼႂ်းဢိူင်ႇၼမ်ႉလပ်ႉ၊ ဢိူင်ႇၼႃးၶႃႇလႄႈ ဢိူင်ႇႁူဝ်ငႃႉ တူင်ႇဝဵင်း တၢင်ႉယၢၼ်း ၶပ်ႉၶပ်ႉတၢမ်းတၢမ်းၵၼ်မႃးယူႇ။ ၶႅပ်းႁၢင်ႈ – မိူဝ်ႈတိုၵ်ႉၵေႃႇသၢင်ႈၵျွင်းမုၼ်ၸဝ်ႈ တီႈဝၢၼ်ႈၵုၼ်မၢၵ်ႇတီး ဢိူင်ႇႁူဝ်ငႃႉ ၼႂ်းလိူၼ်ဢေႇပီႇ1 ဝၼ်း ပီႊ 2020 ၼီႊၼၼ်ႉၵေႃႈ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈ တႆး(SSPP/ SSA) လႆႈၸွႆႈထႅမ်ပူၵ်းပွင်ၵၢၼ်သႃႇသၼႃႇ ၵေႃႇသၢင်ႈပၼ်ၵျွင်းမုၼ်ၸဝ်ႈ တႃႇပေႃႈမႄႈ ၵူၼ်းမိူင်း တီႈဝၢၼ်ႈၵုၼ်မၢၵ်ႇတီး ဢိူင်ႇႁူဝ်ငႃႉ တူင်ႇဝဵင်းတၢင်ႉယၢၼ်းမႃးလီငၢမ်းယူႇ။ ၶႅပ်းႁၢင်ႈ – ၵျွင်းမုၼ်ၸဝ်ႈ တီႈဝၢၼ်ႈၵုၼ်မၢၵ်ႇတီး ဢိူင်ႇႁူဝ်ငႃႉ တူင်ႇဝဵင်းတၢင်ႉယၢၼ်း ဢၼ်တိုၵ်ႉ ၵေႃႇသၢင်ႈ တႃႇၵေႃႇသၢင်ႈၵျွင်းမုၼ်ၸဝ်ႈတီႈဝၢၼ်ႈၵုၼ်မၢၵ်ႇတီးၼၼ်ႉ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉ သိုၵ်းၸိုင်ႈတႆး(SSPP/ SSA) လႆႈၸွႆႈထႅမ်ပၼ် ၵႃႈမေႃမိုဝ်း(167)သႅၼ်ပျႃးလႄႈ ဢိၵ်ႇတင်းၶိူင်ႈမႆႉပႅၼ်ႈ၊ လဵၵ်းမုင်း ၸိူဝ်းၼႆႉယူႇ။ ၶႅပ်းႁၢင်ႈ – ၵျွင်းမုၼ်ၸဝ်ႈ တီႈဝၢၼ်ႈၵုၼ်မၢၵ်ႇတီး ဢိူင်ႇႁူဝ်ငႃႉ တူင်ႇဝဵင်းတၢင်ႉယၢၼ်း ဢၼ်တိုၵ်ႉ ၵေႃႇသၢင်ႈ ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်ႇပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၼႆႉ ဢိင်ၼိူဝ်ငဝ်းလၢႆးၼမ်ႉလိၼ်ႁိၼ်ၽႃႇလႄႈ ငဝ်းလၢႆးရႃႇသီႇၾႃႉၽူၼ်မီးသေ ပေႃးထိုင်မႃးၼႂ်းလိူၼ် မေႇ ပီႊ 2020 ၼီႊ မႅၼ်ႈမိူဝ်ႈၽူၼ်တူၵ်းႁႅင်းၼၼ်ႉ တေၵိုတ်းယင်ႉဝႆႉၸူဝ်ႈၶၢဝ်း ယူႇ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၵၢၼ်သႃႇသၼႃႇ', 'ၵၢၼ်ပူၵ်းပွင်', 'ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်', 'ၶၢဝ်ႇ']

2020-04-27T09:33:02

https://ssppssa.org/2020/04/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-11/

ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၵေႃႇသၢင်ႈၽၢႆၼမ်ႉပၼ် ပေႃႈမႄႈၵူၼ်းမိူင်း ၼႂ်းဢိူင်ႇၶွၵ်ႈၸၢင်ႉ တူင်ႇဝဵင်းၵေႇသီႇ

April, 27 ဝၼ်း By SSPP/SSA ၵၢၼ်ပူၵ်းပွင်လႄႈ ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်ႇ ပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆးၼႆႉ ၶဝ်ႈပႃးဝႆႉ ပၢႆးပိင်ႇၺႃႇ၊ ပၢႆးယူႇလီ၊ ၵၢၼ်သႃႇသၼႃႇ၊ သဵၼ်ႈတႃႈသၢႆတၢင်း၊ ၽၢႆ၊ ယွင်ၼမ်ႉလႄႈ ၾႆးၾႃႉ ၸိူဝ်းၼႆႉယူႇ။ ဝၼ်းထီႉ- 23/04/2020 တေႃႇထိုင် ဝၼ်းထီႉ- 25/04/2020 ၼၼ်ႉ ၸဝ်ႈသိုၵ်းလူင်/ၸၢႆးသႅင် ၽူႈၵွၼ်းပၢႆးမိူင်းတပ်ႉငဝ်ႈသိုၵ်း798 ဢွၼ်ႁူဝ်ၵူၼ်းသိုၵ်းလႄႈၵူၼ်းမိူင်း ၵေႃႇသၢင်ႈၽၢႆ တႃႇလဵင်ႉ ၼႂ်းဝၢၼ်ႈၵွင်းမွၼ်း၊ ဝၢၼ်ႈပၢင်ႇၶၢႆးလူင်၊ ဢိူင်ႇၶွၵ်ႈၸၢင်ႉ၊ ၸေႊဝဵင်းၵေႇသီႇ။ ၶႅပ်းႁၢင်ႊ – မိူဝ်ႈၽွင်းၵူၼ်းမိူင်းၵူၼ်းသိုၵ်း ႁူမ်ႈၵၼ်ၵေႃႇသၢင်ႈၽၢႆ ၵူၼ်းဝၢၼ်ႈပၢင်ႇၶၢႆးလူင်ၵေႃႉၼိုင်ႈလၢတ်ႈဝႃႈ “ႁဝ်းၶႃႈၶႂ်ႈႁဵတ်းၽၢႆဢၼ်ၼႆႉ ႁိုင်ၼႃႇယဝ်ႉ၊ ႁဝ်းၶႃႈမီး တၢင်းယၢပ်ႇၽိုတ်ႇ လွင်ႈငိုၼ်းတွင်း/ငိုၼ်းၵွင်ၵၢင် တႃႇတေသိုဝ်ႉမၢၵ်ႇႁိၼ်၊ သၢႆး၊ လိၼ်ယၢင်၊ ၶိူင်ႈၸႂ်ႉၶိူင်ႈတိုဝ်းၸိူဝ်းၼႆႉလႄႈ ဢမ်ႇၸၢင်ႈႁဵတ်းပဵၼ်သေပွၵ်ႈ။ ငိၼ်းၸူမ်းၶွပ်ႈၸႂ်ထိုင် ၸဝ်ႈသိုၵ်းလူင်/ ၸၢႆးသႅင် ၽူႈၵွၼ်းပၢႆးမိူင်း တပ်ႉငဝ်ႈသိုၵ်း798ႁဝ်းၶႃႈ ဢၼ်မႃးဢွၼ်ႁူဝ်သေ ၵေႃႇသၢင်ႈပၼ်ၽၢႆၼမ်ႉ တႃႇလဵင်ႉလုၵ်ႈဝၢၼ်ႈၵူၼ်း သူၼ်ႁဝ်းၶႃႈ တေႉတေႉဝႃႈဝႃႈယူႇၶႃႈ”ဝႃႈၼႆ။ ၽူႈမီးပုၼ်ႈၽွၼ်းၸဝ်ႈၼိုင်ႈလၢတ်ႈဝႃႈ “ႁဝ်းၶႃႈဢွၼ်ၵၼ်ၵေႃႇသၢင်ႈၽၢႆဢၼ်ၼႆႉ တႄႇဝၼ်းထီႉ – 23/04/2020 တေႃႇထိုင် ဝၼ်းထီႉ-25/04/2020 ၼႆႉ လႆႈယဝ်ႉတူဝ်ႈလီငၢမ်းယဝ်ႉ။ ၼိုင်ႈဝၼ်းႁႅင်းၵူၼ်း ၵေႃႇသၢင်ႈၽၢႆဢၼ်ၼႆႉ ၵူၼ်းသိုၵ်းၵူၼ်းမိူင်း ႁူမ်ႈၵၼ်မီးယူႇ(60)ပၢႆ” ဝႃႈၼႆ။ ၶႅပ်းႁၢင်ႊ- မိူဝ်ႈၽွင်းၵူၼ်းသိုၵ်းၵူၼ်းမိူင်း ႁူမ်ႈၵၼ်ၵေႃႇသၢင်ႈၽၢႆ မၼ်းၸဝ်ႈၶိုၼ်းသိုပ်ႇလၢတ်ႈထႅင်ႈဝႃႈ “ၵၢၼ်ၵေႃႇသၢင်ႈၽၢႆဢၼ်ၼႆႉ ယိူင်းဢၢၼ်းႁႂ်ႈပဵၼ်တႃႇ ၵူၼ်းဝၢၼ်ႈ ၵူၼ်းမိူင်း တေဢမ်ႇထူပ်းတၢင်းယၢပ်ႇၽိုတ်ႇလွင်ႈၼမ်ႉႁႅင်ႈ၊ ၼင်ႇႁိုဝ်ၼမ်ႉတေဢမ်ႇႁႅင်ႈၼႆႉ ႁဝ်းၶႃႈ လႆႈၽုၵ်ႇတူၼ်ႈမႆႉ တူၼ်ႈမၢၵ်ႇႁိမ်းႁွမ်းၽၢႆဝႆႉ မိူၼ်ၼင်ႇ ၵူၺ်ႈ(80)တူၼ်ႈလႄႈ မႆႉၶႆႉ၊ မႆႉတွင်း၊ မႆႉလိူဝ်ႇၸိူဝ်းၼႆႉ (200) တူၼ်ႈပၢႆ။ ၽၢႆၼမ်ႉဢၼ်ၼႆႉ တႃႇလဵင်ႉၼႂ်းဝၢၼ်ႈၵွင်းမွၼ်းလႄႈ ဝၢၼ်ႈပၢင်ႇ ၶၢႆးလူင်”ဝႃႈၼႆ။ ၶႅပ်းႁၢင်ႊ – ၽၢႆဢၼ်ၵေႃႇသၢင်ႈ တႃႇၵေႃႇသၢင်ႈၽၢႆဢၼ်ၼႆႉ လႆႈၸႂ်ႉတိုဝ်း- မၢၵ်ႇဢုတ်ႇ(1000)လုၵ်ႈ၊ သၢႆးၼမ်ႉ(5)လမ်း၊ လိၼ်ယၢင် (100)ထူင်၊ မၢၵ်ႇႁိၼ်(5)လမ်း၊ မႆႉလၵ်းႁူဝ်ႉ တႃႇလွမ်ႉႁူဝ်ႉၽၢႆ(40)လႅမ်ႈ၊ ၸိူၵ်ႈလဵၵ်းတႃႇလွမ်ႉႁူဝ်ႉ (10)ၵဵၼ်လႄႈ ၸရိၵ်ႈၵိၼ်ယႅမ်ႉ ၸိူဝ်းၼႆႉ တူၵ်းမႅၼ်ႈသၢင်ႉငိုၼ်း(3,340,000)ၵျၢပ်ႈ ၼႆယူႇ။ ၶႅပ်းႁၢင်ႊ – လွတ်ႇၼမ်ႉဢၼ်လုၵ်ႉတီႈၽၢႆသေ တႃႇဢဝ်ၵႂႃႇၸႂ်ႉၼႂ်းဝၢၼ်ႈ ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်ႇၼႆႉ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး လႆႈတမ်းဝၢင်း ၽႅၼ်ၵၢၼ်သေ ႁဵတ်းသၢင်ႈမႃးယူႇၵူႈပီႊပီႊ။ တႃႇၼႂ်းပီႊ2020ၼီႊၼႆႉ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) လႆႈယၼ်ႇဝႆႉငိုၼ်းၵွင်ၵၢင် တႃႇၵေႃႇသၢင်ႈတွၼ်ႈလိၼ်ၶိုၼ်ႈယႂ်ႇ (10,000)သႅၼ်ၵျၢပ်ႈလႄႈ တႃႇပူၵ်းပွင်းၽဝၵူၼ်းမိူင်းၶိုၼ်ႈယႂ်ႇမႂ်ႇသုင်(5,000)သႅၼ်ၵျၢပ်ႈ ၼႆယူႇ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၵၢၼ်ပူၵ်းပွင်']

2020-04-26T12:13:34

https://ssppssa.org/2020/04/%e1%80%84%e1%80%9d%e1%80%ba%e1%80%b8%e1%80%9c%e1%81%a2%e1%82%86%e1%80%b8%e1%80%90%e1%81%a2%e1%80%84%e1%80%ba%e1%82%88%e1%80%95%e1%80%b5%e1%81%bc%e1%80%ba%e1%81%b6%e1%80%b0%e1%80%9d%e1%80%ba%e1%82%8a/

ငဝ်းလၢႆးတၢင်ႈပဵၼ်ၶူဝ်ႊဝိတ်ႉ-19 ၼႂ်းမိူင်းႁူမ်ႈတုမ်မျၢၼ်ႇမႃႇ

ဝၼ်းထီႉ26/04/2020 ၵၢင်ဝၼ်း(12:15)မူင်း

['ပၢႆးယူႇလီ', 'ၶၢဝ်ႇ']

2020-04-22T19:47:38

https://ssppssa.org/2020/04/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af-17/

ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) လႄႈ ၽူႈၶဝ်ႈၵေႃႇ မတီႇငဝ်ႈငုၼ်းပႃႇတီႇႁူဝ်သိူဝ်(SNLD) ႁူမ်ႈၵၼ်ၸွႆႈထႅမ်ၵႅတ်ႇၶႄႁႄႉၵင်ႈတၢင်းပဵၼ် COVID-19 ၼႂ်းၸေႈဝဵင်းလၢႆလၢႆတီႈ

April 21,2020 By – SSPP/ SSA ငဝ်ႈတိုၼ်းတၢင်းပဵၼ်ပွတ်ႇၵႂ်ႈ COVID-19 ၼႆႉ လႆႈတေႇပဵၼ်မႃးၼႂ်းႁၢင်ပီႊ 2019 ၼီႊ တီႈဝဵင်းဝူႇႁၢၼ်ႇ ၸေႈမိူင်းႁူႊပေႇ ၸိုင်ႈမိူင်းၶႄႇသေ ထိုင်မႃးၼႂ်းလိူၼ်ဢေႇပီႇ ပီႊ 2020 ၼီႊၼႆႉ ငဝ်းလၢႆးတၢင်းပဵၼ် တိူဝ်းၶိုၼ်ႈမႃးႁၢဝ်ႉႁႅင်းယူႇၵူႊဝၼ်းလႄႈ ၵူၼ်းၼႂ်းလုမ်ႈၾႃႉ သၢမ်ပၢၼ်ၸဵတ်းသႅၼ်း ၸၢႆးဢိၵ်ႇယိင်း ဢမ်ႇလိူၵ်ႈၾႃႇသႃႇ၊ ဢမ်ႇလိူၵ်ႈၸိူဝ်ႉၶိူဝ်း လႆႈဢွၼ်ၵၼ်တိတ်းၸပ်းတၢင်းပဵၼ်ၼမ်မႃး တေႉတေႉဝႃႈ ဝႃႈယူႇ။ ၼႂ်းမိူင်းႁူမ်ႈတုမ်မျႅၼ်ႇမႃႇၼႆႉၵေႃႈ သဵၼ်ႈမၢႆၵူၼ်းတိတ်းၸပ်းတၢင်းပဵၼ် COVID-19 တိူဝ်းၶိုၼ်ႈမီး မွၵ်ႈ(121)ၵေႃႉယဝ်ႉလႄႈ ၼင်ႇႁိုဝ်ၵူၼ်းမိူင်းတႆး ပေႃးတေမေႃဢွၼ်ၵၼ်ၾၢင်ႉတိုၼ်ႇ လုၵ်ႉၵႅတ်ႇၶႄ ႁႄႉၵင်ႈတၢင်းပဵၼ်ၵႂႃႇလႆႈၼၼ်ႉ ထိုင်မႃးၼႂ်းလိူၼ်ဢေႇပီႇ 21 ဝၼ်း ပီႊ 2020 ၼီႊၼႆႉၵေႃႈ ငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA)လႄႈ ၽူႈၶဝ်ႈၵေႃႇမတီႇငဝ်ႈငုၼ်းတီႇမူဝ်ႇၶ ရေႇၸီႇၸိူဝ်ႉၶိူဝ်းတႆး(SNLD CEC Members) လႆႈႁူမ်ႈၵၼ်ၸွႆႈထႅမ်ၵႅတ်ႇၶႄႁႄႉၵင်ႈတၢင်းပဵၼ်ပွတ်ႇ ၵႂ်ႇ ၼႂ်းၸေႈဝဵင်းမိူင်းယႆ၊ ၸေႈဝဵင်းၵေးသီး၊ ၸေႈဝဵင်းမိူင်းၼွင်၊ ၸေႈဝဵင်းမိူင်ၸၢင်၊ ၸေႈဝဵင်းမိူင်းသူႈ ၸိူဝ်းၼႆႉၵႂႃႇယူႇ။ ၼႂ်းၶၵ်ႉတွၼ်ႈၵၢၼ်ၸွႆႈထႅမ်ၵႅတ်ႇၶႄႁႄႉၵင်ႈတၢင်းပဵၼ် COVID -19 ၼၼ်ႉ ငဝ်ႈငုၼ်းပႃႇတီႇမႂ်ႇသုင် ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) လႆႈယိုၼ်ႈဢၢပ်ႈပၼ် ၽႅၼ်ႇတူမ်းသူပ်း(Mask) 2000 ဢၼ်၊ ၼမ်ႉယႃသိတ်းၶႃႈႁႅမ်မူင်ႈမႅင်း(6)ပုင်း၊ သိူဝ်ႈပီႇပီႇဢီး(PPE) 18 ၽိုၼ်၊ မၢၼ်ႇတႃ(6)ၵူႈလႄႈ ယႃ သုၵ်ႈမိုဝ်း(Hand Gel) 18 တဝ်ႈ တမ်ႈတီႈလုင်းၶမ်းပိူင်ႇၾႃႉ ၵေႃႉပဵၼ်ၽူႈတႅၼ်းၽွင်း တူင်ႇဝဵင်းမိူင်းၼွင်လႄႈ ၸၢႆးလိၼ်းမျႅတ်ႉ ၵေႃႉပဵၼ်ၽူႈတႅၼ်းၽွင်းတူင်ႇဝဵင်းမိူင်သူႈ တၢင်တူဝ်ၸေႈဝဵင်းမိူင်းၸၢင်သေ လႆႈသိုပ်ႇယိုၼ်ႈပၼ် ၽႅၼ်ႇတူမ်းသူပ်း(Mask) 2000 ဢၼ်၊ ၼမ်ႉယႃသိတ်းၶႃႈႁႅမ်မူင်ႈမႅင်း(2)ပုင်း၊ သိူဝ်ႈပီႇပီႇဢီး(PPE) 10 ၽိုၼ်၊ မၢၼ်ႇတႃ(3)ၵူႈ တမ်ႈတီႈလုင်းၸၢႆးဢွင်ႇၵျေႃႇ ၵေႃႉပဵၼ်ၽူႈတႅၼ်းၽွင်း တူင်ႇဝဵင်းၵေးသီး ၵႂႃႇယူႇ။ လိူဝ်ၼၼ်ႉ လႆႈသိုပ်ႇယိုၼ်ႈပၼ် ၽႅၼ်တူမ်းသူပ်း(Mask) 2000 ဢၼ်၊ ၼမ်ႉယႃသိတ်းၶႃႈႁႅမ်မူင်ႈမႅင်း (2)ပုင်း၊ သိူဝ်ႈပီႇပီႇဢီး(PPE) 10 ၽိုၼ်၊ မၢၼ်ႇတႃ(3)ၵူႈ တမ်ႈတီႈလုင်းၸၢႆးဢုင်း ၽူႈတၢင်တူဝ် ၸၢႆး ထုၼ်းဢေး ၵေႃႉပဵၼ်ၽူႈတႅၼ်းၽွင်း တူင်ႇဝဵင်းမိူင်းသူႈသေ လႆႈသိုပ်ႇယိုၼ်ႈဢၢပ်ႈပၼ် ၽႅၼ်ႇတူမ်း သူပ်း(Mask) 2000 ဢၼ်၊ ၼမ်ႉယႃသိတ်းၶႃႈမူင်ႈမႅင်း(3)ပုင်း၊ သိူဝ်ႈပီႇပီႇဢီး(PPE) 4 ၽိုၼ်၊ မၢၼ်ႇတႃ (3)ၵူႈလႄႈ ပူဝ်ႇၸတႃႇ(Poster) 4 ဝႂ် တမ်ႈတီႈၸၢႆးသိူဝ်ႇဢွၼ်ႇမိူင်း ၽူႈတၢင်းတူဝ် ၸၢႆးႁၵ်ႉၵေႃႉပဵၼ် ၽူႈတႅၼ်းၽွင်းၵူၼ်းမိူင်း ၸေႈဝဵင်းမိူင်းယႆ ၵႂႃႇယူႇ။ ၶူဝ်းၶွင်ၶိူင်ႈၸႂ်ႉတိုဝ်း တႃႇၵႅတ်ႇၶႄႁႄႉၵင်ႈတၢင်းပဵၼ် COVID-19 ဢၼ်ငဝ်ႈငုၼ်းပႃႇတီႇမႂ်ႇသုင်ၸိုင်ႈ တႆး၊ တပ်ႉသိုၵ်းၸိုင်ႈတႆး(SSPP/ SSA) လႆႈၸွႆႈထႅမ်ၵႂႃႇၼၼ်ႉ ၽူႈတႅၼ်းၽွင်းၼႂ်းတူင်ႇဝဵင်းမိူင်းၼွင်၊ တူင်ႇဝဵင်းမိူင်းၸၢင်၊ တူင်ႇဝဵင်းၵေးသီး၊ တူင်ႇဝဵင်းမိူင်းသူႈ၊ တူင်ႇဝဵင်းမိူင်းယႆ တေသိုပ်ႇဢဝ်ပုၼ်ႈ ၽွၼ်း ဢွၼ်ႁူဝ်ၸႅၵ်ႇၽႄပၼ် ပေႃႈမႄႈၵူၼ်းမိူင်းၼႂ်း(5)ၸေႈဝဵင်း ၵႂႃႇယူႇ။

['ပၢႆးယူႇလီ', 'ၶၢဝ်ႇ']

2020-04-22T09:37:56

https://ssppssa.org/2020/04/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af-16/

ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ပူၵ်းပွင်ၵၢၼ်သႃႇသၼႃႇ ၼႂ်းဢိူင်ႇၼမ်ႉလပ်ႉ တူင်ႇဝဵင်းတၢင်ႉယၢၼ်း

April 20,2020 By – SSPP/ SSA ၼႂ်းႁူဝ်ပီႊ 2020 ၼီႊၼႆႉ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) လႆႈၶတ်းၸႂ် ၶိုၼ်ႈၵေး ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်ႇ ၼႂ်းၼႃႈတီႈဢုပ်ႉပိူင်ႇမႃး ႁၢဝ်ႉႁၢဝ်ႉႁႅင်းႁႅင်း ဢမ်ႇ ထၢတ်ႇဢမ်ႇဝၢႆးသေ ပဵၼ်ဢၼ်ဢွင်ႇမၢၼ် ယဝ်ႉတူဝ်ႈလီငၢမ်းမႃးပဵၼ်ၶၵ်ႉပဵၼ်ငၵ်ႉယူႇ။ ၶႅပ်းႁၢင်ႈ – ၵျွင်းမႆႉပႅၼ်ႈႁၢၼ်ႉသုင် တီႈဝၢၼ်ႈမႅၵ်ႉမႄး ဢိူင်ႇၼႃးၶႃႇ တူင်ႇဝဵင်းတၢင်ႉယၢၼ်း ၼႂ်းလိူၼ်ဢေႇပီႇ 1 ဝၼ်း ပီႊ 2020 ၼီႊၼၼ်ႉၵေႃႈ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်း ၸိုင်ႈတႆး(SSPP/ SSA) လႆႈၸွႆႈထႅမ်တေႇႁႅၵ်ႈပူၵ်းသဝ်မင်ႇၵလႃႇၵျွင်းမုၼ်ၸဝ်ႈ တီႈဝၢၼ်ႈမႅၵ်ႉမႄး လႄႈ ဝၢၼ်ႈပၢင်ပႅၼ်ႈသေ ပူၵ်းပွင်ၵၢၼ်သႃႇသၼႃႇ ၼႂ်းဢိူင်ႇၼမ်ႉလပ်ႉ ၸေႈဝဵင်းမၢႆ(7) ၸေႈတွၼ်ႈ မၢႆ(1) တူင်ႇဝဵင်းတၢင်ႉယၢၼ်းမႃးယူႇ။ တီႈၵၢၼ်ၵေႃႇသၢင်ႈၵျွင်းမုၼ်ၸဝ်ႈ ဝၢၼ်ႈမႅၵ်ႉမႄးၼၼ်ႉ ယူႇတီႈပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်း ၸိုင်ႈတႆး(SSPP/ SSA) လႆႈၸွႆႈထႅမ် လဵၵ်းမုင်းသႅၵ်ႉမဵဝ်းၸုင်ႇ(431)ၶႅပ်း၊ ၽၵ်းတူႁူးလႅင်းလႄႈ ၽၵ်းတူလူင်(17) ၶႅပ်း၊ ၵႃႈမိုဝ်း(200)သႅၼ်ပျႃးလီငၢမ်းသေ တီႈၵၢၼ်ၵေႃႇသၢင်ႈၵျွင်းမုၼ်ၸဝ်ႈ ဝၢၼ်ႈ ပၢင်ပႅၼ်ႈၼၼ်ႉၵေႃႈ လႆႈၵမ်ႉၸွႆႈငိုၼ်းမေႃမိုဝ်း(250)သႅၼ်ပျႃးယူႇ။ ၸွမ်းၼင်ႇငဝ်းလၢႆး ရႃႇသီႇၾႃႉၽူၼ် ၽၢၼ်ႇပွင်ပဵၼ်မီးမႃးၼၼ်ႉသေ ၵၢၼ်ၵေႃႇသၢင်ႈတွၼ်ႈလိၼ် ၶိုၼ်ႈယႂ်ႇ ၼႂ်းၼႃႈတီႈဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) မၢင်တီႈမၢင် တွၼ်ႈၼၼ်ႉၵေႃႈ တေယင်ႉလိုဝ်ႈၵိုတ်းယိုတ်းၵႂႃႇပဵၼ်ပွတ်းပဵၼ်ယူႇ။ ၶႅပ်းႁၢင်ႈ – ၵျွင်းဢုတ်ႇ ဝၢၼ်ႈပၢင်ပႅၼ်ႈ ဢိူင်ႇၼမ်ႉလပ်ႉ တူင်ႇဝဵင်းတၢင်ႉယၢၼ်း ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်ႇ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) တေၵိုတ်းယိုတ်းၵႂႃႇၸူဝ်ႈၶၢဝ်းၼႆသေတႃႉ ၵၢၼ်ၸွႆႈထႅမ်ပူၵ်းပွင်ၽဝၵၢၼ်ယူႇသဝ်းၵိၼ်သၢင်ႈပေႃႈမႄႈ ၵူၼ်းမိူင်း ႁႂ်ႈၶိုၼ်ႈယႂ်ႇမႂ်ႇသုင်ၼၼ်ႉတႄႉ တေသိုပ်ႇၶၢဝ်းတၢင်းၵႂႃႇထႅင်ႈယူႇ။

['ၵၢၼ်သႃႇသၼႃႇ', 'ၵၢၼ်ပူၵ်းပွင်', 'ၶၢဝ်ႇ']

2020-04-19T10:11:58

https://ssppssa.org/2020/04/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af-15/

ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ပူၵ်းပွင်ၵၢၼ် ပၢႆးပိင်ႇၺႃႇ ၼႂ်းဢိူင်ႇၼႃးၶႃႇ တူင်ႇဝဵင်းတၢင်ႉယၢၼ်း

April 19,2020 By – SSPP/ SSA ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) လႆႈတမ်းဝၢင်းၽႅၼ်ၵၢၼ်ၶၢဝ်းပွတ်း၊ ၽႅၼ် ၵၢၼ်ၶၢဝ်းၵၢင်၊ ၽႅၼ်ၵၢၼ်ၶၢဝ်းယၢဝ်း ၶဝ်ႈပဵၼ်ၽႅၼ်ၵၢၼ်လူင်(3)ထၢၼ်ႈသေ ၵေႃႇသၢင်ႈတွၼ်ႈလိၼ် ၶိုၼ်ႈယႂ်ႇ ပူၵ်းပွင်ၵၢၼ်သႃႇသၼႃႇ၊ ၵၢၼ်ပၢႆးပိင်ႇၺႃႇ၊ ၵၢၼ်ပၢႆးယူႇလီလႄႈ သဵၼ်ႈတႃႇသၢႆတၢင်း ဢိၵ်ႇ ယွင်ၼမ်ႉ တႃႇပေႃႈမႄႈၵူၼ်းမိူင်းမႃး ပဵၼ်ၶၵ်ႉပဵၼ်တွၼ်ႈယူႇ။ ၼႂ်းလိူၼ်မၢတ်ႉ 25 ဝၼ်း ပီႊ 2020 ၼီႊ တေႃႇထိုင် လိူၼ်ဢေႇပီႇ 15 ဝၼ်း ပီႊ 2020 ၼီႊၼၼ်ႉၵေႃႈ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) လႆႈပူၵ်းပွင်ၵၢၼ်ပၢႆးပိင်ႇၺႃႇ ၵေႃႇ သၢင်ႈႁူင်းႁဵၼ်းၸၼ်ႉငဝ်ႈ တႃႇပေႃႈမႄႈၵူၼ်းမိူင်း ၼႂ်းပိုၼ်ႉတီႈဝၢၼ်ႈႁူၺ်ႈၵတ်း ဢိူင်ႇၼႃးၶႃႇ တူင်ႇ ဝဵင်းတၢင်းယၢၼ်း ယူႇ။ ပေႃးထိုင်ၶၢဝ်းၶိုၼ်ႈႁဵၼ်း ၼႂ်းပီႊ 2020 ၼီႊၼႆႉ လုၵ်ႈႁဵၼ်းၸၢႆးယိင်း ၼႂ်းဝၢၼ်ႈႁူၺ်ႈၵတ်း၊ ဝၢၼ်ႈႁူၺ်ႈ ၸူင်၊ ဝၢၼ်ႈၼႃးၶႆႉ၊ ဝၢၼ်ႈပၢင်ၸိုၵ်ႉ၊ ဝၢၼ်ႈပၢင်ၽႄႈ၊ ဝၢၼ်ႈပၢင်ႇယၢဝ်း ၸိူဝ်းၼႆႉ တေဢွၼ်ၵၼ်မႃး ၽိုၵ်းၽွၼ်ႉလဵပ်ႈႁဵၼ်းလိၵ်ႈလၢႆး တီႈႁူင်းႁဵၼ်းၸၼ်ႉငဝ်ႈဝၢၼ်ႈႁူၺ်ႈၵတ်း ၼႆယဝ်ႉ။ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်ႇၼႆႉ ယိူင်းဢၢၼ်းတႃႇပဵၼ်ၽွၼ်းလီၵူႊၸိူဝ်ႉၸၢတ်ႈၸၢဝ်းၶိူဝ်း ၸိူဝ်းယူႇသၢင်ႈသဝ်း ၼႂ်းၼႃႈတီႈဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ၵႂႃႇယူႇ။

['ပၢႆးပိင်ႇၺႃႇ', 'ၵၢၼ်ပူၵ်းပွင်', 'ၶၢဝ်ႇ']

2020-04-19T08:01:48

https://ssppssa.org/2020/04/%e1%80%84%e1%80%9d%e1%80%ba%e1%80%b8%e1%80%9c%e1%81%a2%e1%82%86%e1%80%b8%e1%80%90%e1%81%a2%e1%80%84%e1%80%ba%e1%80%b8%e1%80%95%e1%80%b5%e1%81%bc%e1%80%ba%e1%81%b6%e1%80%b0%e1%80%9d%e1%80%ba%e1%82%8a-6/

ငဝ်းလၢႆးတၢင်းပဵၼ်ၶူဝ်ႊဝိတ်ႉ -19 ၼႂ်းမိူင်ေႈႁူမ်ႈတုမ်မျၢၼ်ႇမႃႇ

ဝၼ်းထီႉ -19/04/2020 ၵၢင်ၼႂ် (07:00)မူင်း

['ၶၢဝ်ႇ', 'ပၢႆးယူႇလီ']

2020-04-17T20:14:04

https://ssppssa.org/2020/04/%e1%81%b5%e1%80%b0%e1%81%bc%e1%80%ba%e1%80%b8%e1%80%99%e1%80%ad%e1%80%b0%e1%80%84%e1%80%ba%e1%80%b8%e1%80%95%e1%80%ad%e1%80%af%e1%81%bc%e1%80%ba%e1%82%89%e1%80%90%e1%80%ae%e1%82%88%e1%81%b8%e1%80%ad-2/

ၵူၼ်းမိူင်းပိုၼ်ႉတီႈၸိူဝ်းမီးတၢင်းယၢပ်ႇၽိုတ်ႇလွင်ႈၵိၼ်ယႅမ်ႉ လႆႈႁပ်ႉတၢင်းၸွႆႈထႅမ်တီႈ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး

ၶၢဝ်ႇ-SSPP Info 2020 April, 17 ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး(SSPP/SSA) ၸွႆႈထႅမ်ၶိူင်ႈၵိၼ်ယႅမ်ႉ ပေႃႈမႄႈၵူၼ်းမိူင်း ဝၢၼ်ႈၵွင်းလႄႈ ဝၢၼ်ႈၵုင်းၼိမ် ဢိူင်ႇႁၢႆးပႃ (77)လင်ႁိူၼ်း၊ ဝၢၼ်ႈမွၵ်ႇၸၢမ်သႅင်း ဢိူင်ႇဝၢၼ်ႈသေႃႉ (49)လင်းႁိူၼ်း ၼႂ်းတူင်ႇဝဵင်းမိူင်းသူႈ၊ ၸိုင်ႈတႆးပွတ်းၸၢၼ်း။ ၶႅပ်းႁၢင်ႊ – ၶိူင်ႈၵိၼ်ယႅမ်ႉ ဢၼ်ၸွႆႈထႅမ်ပေႃႈမႄႈၵူၼ်းမိူင်း ဝၼ်းထီႉ – 15.4.2020 ယၢမ်း(9)မူင်းတေႃႇယၢမ်း(11:30)မူင်းၼၼ်ႉ ၸဝ်ႈသိုၵ်းလူင် သိူဝ်ပိူင်ႇၾႃႉ ဢွၼ်ႁူဝ်ၵေႃႇမတီႇဝၢၼ်ႈမူၼ်းၵူၼ်းၵိုၼ်း၊ ၵေႃႇမတီႇၸေႊဝဵင်းမၢႆ(4)၊ ၵေႃႇမတီႇၸေႊဝဵင်းဝၢၼ်ႈႁႆး သေ တၢင်တူဝ်ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၸွႆႈထႅမ်ၶဝ်ႈၼမ်ႉတၢင်းၵိၼ် တႃႇ(126)လင်ႁိူၼ်း၊ ၼိုင်ႈႁိူၼ်းလႂ် ၸွႆႈထႅမ်ၶဝ်ႈသၢၼ်(1)ၶႂၢႆး၊ ၼမ်ႉမၼ်း (1)တဝ်ႈ၊ ထူဝ်ႇလိူင်(1)ၸွႆႉ၊ ၽၵ်းမီႇလႅင်(1)ၸွႆႉ၊ ဢႃႇလူး(1)ၸွႆႉလႄႈ ၵိူဝ်(1)ထူင်ယူႇယဝ်ႉ။ ၶႅပ်းႁၢင်ႊ- မိူဝ်ႈၽွင်းၽူႈမီးပုၼ်ႈၽွၼ်း ယိုၼ်ႈဢၢပ်ႈပၼ်ၶဝ်ႈၼမ်ႉတၢင်းၵိၼ်ပၼ်ပေႃႈမႄႈၵူၼ်းမိူင်း လိူဝ်သေၼၼ်ႉလႆႈၵႂႃႇလူႇတၢၼ်း တီႈၵျွင်းမုၼ်ၸဝ်ႈ ဝၢၼ်ႈၵွင်း၊ ၵျွင်းမုၼ်ၸဝ်ႈ ဝၢၼ်ႈၵုင်းၼိမ် ၼိုင်ႈၵျွင်းလႂ် ၶဝ်ႈသၢၼ်(3)ၶႂၢႆး၊ ဢႃႇလူး(3)ၸွႆႉ၊ ၽၵ်းမီႇလႅင် (3)ၸွႆႉလႄႈ ၼမ်ႉမၼ်း(3)တဝ်ႈ သေဢမ်ႇၵႃး လႆႈလူႇတၢၼ်းပႃးတီႈ ၵျွင်းမုၼ်ၸဝ်ႈ ဝၢၼ်ႈမႂ်ႇၸၢမ်ၵႃး ဢိူင်ႇဝၢၼ်ႈသေႃႉ ၶဝ်ႈသၢၼ်(1)ၶႂၢႆး၊ ထူဝ်ႇလိူင်(1)ၸွႆႉ၊ ၽၵ်းမီႇလႅင်(1)ၸွႆႉ၊ ၼမ်ႉမၼ်း(1)တဝ်ႈလႄႈ ၵိူဝ်(1)ထူင်ယူႇယဝ်ႉ။ ၽူႈမီးပုၼ်ႈၽွၼ်းၸဝ်ႈၼိုင်ႈလၢတ်ႈဝႃႈ “လွင်ႈလႆႈၸွႆႈထႅမ်ပေႃႈမႄႈၵူၼ်းမိူင်းၼႆႉ ဢိင်ၼိူဝ်ငဝ်းလၢႆး ၵၢပ်ႈတၢင်းပဵၼ်ၵႃႇလ (ၶူဝ်ႊဝိတ်ႉ-19)ၼႆႉသေ ၵူၼ်းမိူင်းၸိူဝ်းႁဵတ်းၵိၼ်ၵၢၼ် ဝၼ်းလႂ်ဝၼ်းၼၼ်ႉၼႆႉ မီးတၢင်းယၢပ်ႇတႃႇၵိၼ်ယႅမ်ႉလႄႈလႆႈၸွႆႈထႅမ်၊ ၵွပ်ႈၵူႈတီႈၵူႈတၢင်း ႁၢမ်ႈလွင်ႈၸူႉတုမ်ၶွၼ်ႈၵၼ် ႁၢမ်ႈ လွင်ႈၶဝ်ႈဢွၵ်ႇၵၼ်လႄႈ တႃႇၵႂႃႇႁႃႁဵတ်းၵၢၼ်ၵေႃႈမီးတၢင်းယၢပ်ႇ၊ ၸိူဝ်းဝၢၼ်ႈဢၼ်မီးတၢင်းယၢပ်ႇ လွင်ႈၵိၼ်ယႅမ်ႉ ဢၼ်မိူၼ်ဝၢၼ်ႈၸိူဝ်းၼႆႉ တေသိုပ်ႇၸွႆႈထႅမ်ၵႂႃႇၵေႃႈ ၵိုတ်းလၢႆဝၢၼ်ႈယူႇ” ဝႃႈၼႆ။ ၶႅပ်းႁၢင်ႊ- မိူဝ်ႈၽွင်းၽူႈမီးပုၼ်ႈၽွၼ်း ယိုၼ်ႈဢၢပ်ႈပၼ်ၶဝ်ႈၼမ်ႉတၢင်းၵိၼ်ပၼ်ပေႃႈမႄႈၵူၼ်းမိူင်း လွင်ႈၸွႆႈထႅမ်ပေႃႈမႄႈၵူၼ်းမိူင်းၼႆႉ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ဝႆႉပဵၼ်ပိူင် လူင်သေ ႁဵတ်းသၢင်ႈမႃးတႃႇသေႇသေဢမ်ႇၵႃး ဢၼ်ပဵၼ်ႁူဝ်ပဝ်ႈလူင် SSPP/SSA ၸွမ်သိုၵ်းလူင် ၸဝ်ႈပၢင်ႇၾႃႉၵေႃႈ သင်ႇလၢတ်ႈဝႃႈ“တႃႇမုၵ်ႉၸုမ်းတေၶိုၼ်ႈယႂ်ႇၼၼ်ႉ ၵူၼ်းမိူင်းႁဝ်းတေလႆႈၶိုၼ်ႈ ယႂ်ႇၵွၼ်ႇ၊ တႃႇၵူၼ်းမိူင်းတေၶိုၼ်ႈယႂ်ႇၼၼ်ႉ တေလႆႈၵေႃႇသၢင်ႈပၼ်ပိုၼ်ႉထၢၼ်လူင်(3)ပိူင်- ပၢႆးပိင်ႇ ၺႃႇ၊ ပၢႆးယူႇလီလႄႈ သဵၼ်ႈတႃႈသၢႆတၢင်းၸိူဝ်းၼႆႉ”ၼႆယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2020-04-14T21:18:59

https://ssppssa.org/2020/04/%e1%80%84%e1%80%9d%e1%80%ba%e1%80%b8%e1%80%9c%e1%81%a2%e1%82%86%e1%80%b8%e1%80%90%e1%81%a2%e1%80%84%e1%80%ba%e1%80%b8%e1%80%95%e1%80%b5%e1%81%bc%e1%80%ba%e1%81%b6%e1%80%b0%e1%80%9d%e1%80%ba%e1%82%8a-4/

ငဝ်းလၢႆးတၢင်းပဵၼ်ၶူဝ်ႊဝိတ်ႉ -19ၼႂ်ႈမိူင်းႁူမ်ႈတုမ်မျၢၼ်ႇမႃႇ

ဝၼ်းထီႉ -14/04/2020 ၵၢင်ၶမ်ႈ(08:15)မူင်း

['ပၢႆးယူႇလီ', 'ၶၢဝ်ႇ']

2020-04-13T20:01:26

https://ssppssa.org/2020/04/%e1%81%b5%e1%80%b0%e1%81%bc%e1%80%ba%e1%80%b8%e1%80%99%e1%80%ad%e1%80%b0%e1%80%84%e1%80%ba%e1%80%b8%e1%80%95%e1%80%ad%e1%80%af%e1%81%bc%e1%80%ba%e1%82%89%e1%80%90%e1%80%ae%e1%82%88%e1%81%b8%e1%80%ad/

ၵူၼ်းမိူင်းပိုၼ်ႉတီႈၸိူဝ်းမီးတၢင်းယၢပ်ႇၽိုတ်ႇလွင်ႈၵိၼ်ယႅမ်ႉ လႆႈႁပ်ႉတၢင်းၸွႆႈထႅမ်တီႈ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး

ၶၢဝ်ႇ-SSPP info 2020 April, 13 ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး(SSPP/SSA) ၸွႆႈထႅမ်ၶိူင်ႈၵိၼ်ယႅမ်ႉ ပေႃႈမႄႈၵူၼ်းမိူင်း ဝၢၼ်ႈၼမ်ႉလိၼ်းသႂ် လင်ႁိူၼ်း(42)လင်၊ ဝၢၼ်ႈမၢၵ်ႇႁိၼ်မႅဝ်း လင်ႁိူၼ်း(19)လင်၊ ဝၢၼ်ႈမႂ်ႇ လင်ႁိူၼ်း (16)လင် ၼႂ်းၸုမ်း(1) ဢိူင်ႇဝၢၼ်ႈႁႆး တူင်ႇဝဵင်းၵေးသီး ၸိုင်ႈတႆးပွတ်းၸၢၼ်း။ ဝၼ်းထီႉ 13.4.2020 ယၢမ်း(9)မူင်းတေႃႇယၢမ်း(11)မူင်းၼၼ်ႉ ၸဝ်ႈသိုၵ်းလူင် သိူဝ်ပိူင်ႇၾႃႉ ဢွၼ်ႁူဝ် ၵေႃႇမတီႇဝၢၼ်ႈမူၼ်းၵူၼ်းၵိုၼ်းသေ တၢင်တူဝ်ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၸွႆႈထႅမ်ၶဝ်ႈၼမ်ႉတၢင်းၵိၼ် တႃႇ(77)လင်ႁိူၼ်း၊ ၼိုင်ႈႁိူၼ်းလႂ် ၸွႆႈထႅမ်ၶဝ်ႈသၢၼ်(1)ၶႂၢႆး၊ ၼမ်ႉမၼ်း (1)တဝ်ႈ၊ ထူဝ်ႇလိူင်(1)ၸွႆႉ၊ ၽၵ်းမီႇလႅင်(1)ၸွႆႉ၊ ၵိူဝ်(1)ထူင်ယူႇယဝ်ႉ။ လိူဝ်သေၼၼ်ႉလႆႈၵႂႃႇလူႇတၢၼ်း တီႈၵျွင်းမုၼ်ၸဝ်ႈ ဝၢၼ်ႈၼမ်ႉလိၼ်သႂ်၊ ၵျွင်းမုၼ်ၸဝ်ႈ ၼွင်ၵူပ်း၊ ၵျွင်းမုၼ်ၸဝ်ႈ မၢၵ်ႇႁိၼ်မႅဝ်း ၼိုင်ႈၵျွင်းလႂ် ၶဝ်ႈသၢၼ်(6)ၶႂၢႆး၊ ထူဝ်ႇလိူင်(6)ၸွႆႉ၊ ၼမ်ႉမၼ်း(6)တဝ်ႈ လႄႈ ၼိုင်ႈၵျွင်းလႂ်လူႇတၢၼ်းငိုၼ်း 100000 ပျႃးယူႇယဝ်ႉ။ ၽူႈမီးပုၼ်ႈၽွၼ်းၸဝ်ႈၼိုင်ႈလၢတ်ႈဝႃႈ“လွင်ႈလႆႈၸွႆႈထႅမ်ပေႃႈမႄႈၵူၼ်းမိူင်းၼႆႉ ဢိင်ၼိူဝ်ငဝ်းလၢႆး ၵၢပ်ႈတၢင်းပဵၼ်ၵႃႇလ (ၶူဝ်ႊဝိတ်ႉ-19)ၼႆႉသေ ၵူၼ်းမိူင်းၸိူဝ်းႁဵတ်းၵိၼ်ၵၢၼ် ဝၼ်းလႂ်ဝၼ်းၼၼ်ႉၼႆႉ မီးတၢင်းယၢပ်ႇတႃႇၵိၼ်ယႅမ်ႉလႄႈလႆႈၸွႆႈထႅမ်၊ ၵွပ်ႈၵူႈတီႈၵူႈတၢင်း ႁၢမ်ႈလွင်ႈၸူႉတုမ်ၶွၼ်ႈၵၼ် ႁၢမ်ႈ လွင်ႈၶဝ်ႈဢွၵ်ႇၵၼ်လႄႈ တႃႇၵႂႃႇႁႃႁဵတ်းၵၢၼ်ၵေႃႈမီးတၢင်းယၢပ်ႇ၊ ၸိူဝ်းဝၢၼ်ႈဢၼ်မီးတၢင်းယၢပ်ႇ လွင်ႈၵိၼ်ယႅမ်ႉ ဢၼ်မိူၼ်ဝၢၼ်ႈၸိူဝ်းၼႆႉ တေသိုပ်ႇၸွႆႈထႅမ်ၵႂႃႇၵေႃႈ ၵိုတ်းလၢႆဝၢၼ်ႈယူႇ” ဝႃႈၼႆ။လွင်ႈၸွႆႈထႅမ်ပေႃႈမႄႈၵူၼ်းမိူင်းၼႆႉ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ဝႆႉပဵၼ်ပိူင် လူင်သေ ႁဵတ်းသၢင်ႈမႃးတႃႇသေႇသေဢမ်ႇၵႃး ဢၼ်ပဵၼ်ႁူဝ်ပဝ်ႈလူင် SSPP/SSA ၸွမ်သိုၵ်းလူင် ၸဝ်ႈပၢင်ႇၾႃႉၵေႃႈ သင်ႇလၢတ်ႈဝႃႈ“တႃႇမုၵ်ႉၸုမ်းတေၶိုၼ်ႈယႂ်ႇၼၼ်ႉ ၵူၼ်းမိူင်းႁဝ်းတေလႆႈၶိုၼ်ႈ ယႂ်ႇၵွၼ်ႇ၊ တႃႇၵူၼ်းမိူင်းတေၶိုၼ်ႈယႂ်ႇၼၼ်ႉ တေလႆႈၵေႃႇသၢင်ႈပၼ်ပိုၼ်ႉထၢၼ်လူင်(3)ပိူင်၊ ပၢႆးပိင်ႇ ၺႃႇ၊ ပၢႆးယူႇလီလႄႈသဵၼ်ႈတႃႈသၢႆတၢင်းၸိူဝ်းၼႆႉ”ၼႆယူႇယဝ်ႉ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-04-13T10:48:56

https://ssppssa.org/2020/04/%e1%80%84%e1%80%9d%e1%80%ba%e1%80%b8%e1%80%9c%e1%81%a2%e1%82%86%e1%80%b8%e1%80%90%e1%81%a2%e1%80%84%e1%80%ba%e1%80%b8%e1%80%95%e1%80%b5%e1%81%bc%e1%80%ba%e1%81%b6%e1%80%b0%e1%80%9d%e1%80%ba%e1%82%8a-3/

ငဝ်းလၢႆးတၢင်းပဵၼ်ၶူဝ်ႊဝိတ်ႉ-19 ၼႂ်းမိူင်းႁူမ်ႈတုမ်မျၢၼ်ႇမႃႇ

ဝၼ်းထီႉ -13/04/2020 ၵၢင်ၼႂ် (10:45)မူင်း

['ပၢႆးယူႇလီ', 'ၶၢဝ်ႇ']

2020-04-12T21:14:58

https://ssppssa.org/2020/04/%e1%80%84%e1%80%9d%e1%80%ba%e1%80%b8%e1%80%9c%e1%81%a2%e1%82%86%e1%80%b8%e1%80%90%e1%81%a2%e1%80%84%e1%80%ba%e1%80%b8%e1%80%95%e1%80%b5%e1%81%bc%e1%80%ba%e1%81%b6%e1%80%b0%e1%80%9d%e1%80%ba%e1%82%8a-2/

ငဝ်းလၢႆးတၢင်းပဵၼ်ၶူဝ်ႊဝိတ်ႉ-19 ၼႂ်းမိူင်းႁူမ်ႈတုမ်မျၢၼ်ႇမႃႇ

ဝၼ်းထီႉ -12/04/2020 ၵၢင်ၶမ်ႈ (21:00)မူင်း

['ပၢႆးယူႇလီ', 'ၶၢဝ်ႇ']

2020-04-12T11:37:14

https://ssppssa.org/2020/04/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af-14/

ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၸွႆႈထႅမ်ၵေႃႇသၢင်ႈၽၢႆလႄႈ ၵူင်းၸၢၵ်ႈတိုတ်ႉၼမ်ႉ ဢိၵ်ႇႁွင်ႈမိုင်ၼႃး ပၼ်ပေႃႈမႄႈၵူၼ်းမိူင်း ဝၢၼ်ႈပၢင်မႂ်ႇသုင် တူင်ႇဝဵင်းတၢင်ႉယၢၼ်း

April 12,2020 By – SSPP/ SSA ၼႂ်းပီႊ 2020 ၼီႊၼႆႉ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) လႆႈယၼ်ႇ ဝႆႉတူဝ်ငိုၼ်း တႃႇႁဵတ်းၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်ႇမွၵ်ႈ(10,000)သႅၼ်ပျႃးလႄႈ ငိုၼ်းတႃႇ ပူၵ်းပွင်ၸွႆႈထႅမ်ၽဝၵူၼ်းမိူင်း ႁႂ်ႈၶိုၼ်ႈယႂ်ႇမႂ်ႇသုင်ၼၼ်ႉ လႆႈယၼ်ႇဝႆႉမွၵ်ႈ(5,000)သႅၼ်ပျႃး ယူႇ။ ၵၢၼ်ၵေႃႇသၢင်ႈၽၢႆၼမ်ႉ၊ ၵူင်းၸၢၵ်ႈတိုတ်ႉၼမ်ႉလႄႈ ႁွင်ႈမိုင်ၼႃးၸိူဝ်းၼႆႉၵေႃႈ ၶဝ်ႈပႃးၼႂ်းၶၵ်ႉၵၢၼ် ၵေႃႇသၢင်ႈတွၼ်ႈလိၼ်ၶိုၼ်ႈယႂ်ႇ တႃႇပေႃႈမႄႈၵူၼ်းမိူင်းဢၼ်ၼိုင်ႈလႄႈ ၼႂ်းပီႊ 2019 ၼီႊ တေႃႇထိုင် ပီႊ 2020 ၼီႊၼႆႉ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) လႆႈၶွၼ်ႈဢဝ် ႁႅင်းၵူၼ်း၊ ႁႅင်းငိုၼ်း၊ ႁႅင်းၶိူင်ႈၸၢၵ်ႈ ႁႅင်းလူင်(3)ႁႅင်းသေ လႆႈတိူဝ်းၶႂၢၵ်ႈၵေႃႇသၢင်ႈ တွၼ်ႈလိၼ်ၶိုၼ်ႈ ယႂ်ႇ ၼႂ်းထုင်ႉဝၢၼ်ႈပၢင်မႂ်ႇသုင် တူင်ႇဝဵင်းတၢင်ႉယၢၼ်းမႃးၶပ်ႉၶပ်ႉတၢမ်းတၢမ်းယူႇ။ ၼႂ်းလိူၼ်ၸၼ်ႇဝႃႇရီႇ 20 ဝၼ်း ပီႊ 2020 ၼီႊ တေႃႇထိုင် လိူၼ်မၢတ်ႉ 6 ဝၼ်း ပီႊ 2020 ၼီႊၼၼ်ႉ ငဝ်ႈ ငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) လႆႈၵေႃႇသၢင်ႈၽၢႆႁိၼ် တီႈမႄႈၼမ်ႉ သႃႈ တၢင်းယၢဝ်းမီးမွၵ်ႈ(116)ထတ်း၊ တၢင်းလိုၵ်ႉပိုၼ်ႉၽၢႆလႄႈ တၢင်းသုင်ၽၢႆႁူမ်ႈၵၼ်မီးမွၵ်ႈ(16) ထတ်းသေ လႆႈၵေႃႇသၢင်ႈပႃးၵူင်းၸၢၵ်ႈတိုတ်ႉၼမ်ႉမႂ်ႇ(1)လင်ယူႇ။ ၼႂ်းလိူၼ်ဢေႇပီႇ 10 ဝၼ်း ပီႊ 2020 ၼီႊ တေႃႇထိုင် လိူၼ်ဢေႇပီႇ 12 ဝၼ်း ပီႊ 2020 ၼီႊၼႆႉၵေႃႈ ၼင်ႇႁိုဝ်ပေႃႈမႄႈၵူၼ်းမိူင်းၼႂ်းပိုၼ်ႉတီႈဝၢၼ်ႈပၢင်မႂ်ႇသုင် ပေႃးတေၸၢင်ႈမႄႇၶႂၢၵ်ႈတိူဝ်းၽုၵ်ႇသွမ်ႈ မၢၵ်ႇၶဝ်ႈတဝ်ႈၼမ်ႉလႆႈလီၼၼ်ႉ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) လႆႈဢွၼ်ႁူဝ် ၵေႃႇသၢင်ႈၶုတ်းႁွင်ႈမိုင်ၼႃး တၢင်းယၢဝ်းၵႆမီးမွၵ်ႈ(1)လၵ်း၊ တၢင်းလိုၵ်ႉမီးမွၵ်ႈ(8)ထတ်း သေ တၢင်းၵႂၢင်းမီးမွၵ်ႈ(4)ထတ်း ၼႆယူႇ။ ပူၼ်ႉမႃးၼႂ်းႁူဝ်ပီႊ 2019 ၼီႊၼၼ်ႉၵေႃႈ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး (SSPP/ SSA) လႆႈဢွၼ်ႁူဝ်ၵေႃႇသၢင်ႈၶုတ်းႁွင်ႈမိုင်ၼႃး တၢင်းယၢဝ်းၵႆမီးမွၵ်ႈ(1) လၵ်း၊ တၢင်းၵႂၢင်း မီး(4)ထတ်းလႄႈ လႆႈၵေႃႇသၢင်ႈၵူင်းၸၢၵ်ႈတိုတ်ႉၼမ်ႉ(1)လင် ဢိၵ်ႇၵူင်းၸၢၵ်ႈၾႆးၾႃႉၼမ်ႉ ပုၼ်ႈတႃႇ သင်ႇၶႃႇရႁၢၼ်းလႄႈ ပေႃႈမႄႈၵူၼ်းမိူင်းၼႂ်းဝၢၼ်ႈပၢင်မႂ်ႇသုင် မႃးယူႇ။ ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်ႇ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၼႆႉ ၶဝ်ႈပႃးဝႆႉ ၵၢၼ်ပၢႆးပိင်ႇၺႃႇ၊ ၵၢၼ်ပၢႆးယူႇလီ၊ ၵၢၼ်သႃႇသၼႃႇ၊ သဵၼ်ႈတႃႈသၢႆတၢင်းလႄႈ ယွင်ၼမ်ႉ ဢိၵ်ႇၾႆးၾႃႉ ၸိူဝ်းၼႆႉယဝ်ႉ။ ၶႅပ်းႁၢင်ႈမၢႆတွင်းၵၢၼ်ၵေႃႇသၢင်ႈၽၢႆႁိၼ်မႄႈၼမ်ႉသႃႈ ပီႊ 2020 ၼီႊ ဝၼ်းၵေႃႇသၢင်ႈ – 20.1.2020 တေႃႇထိုင် 6.3.2020 တၢင်းယၢဝ်းၽၢႆ – 116 ထတ်း တၢင်းလိုၵ်ႉပိုၼ်ႉၽၢႆႁူမ်ႈတၢင်းသုင်ၽၢႆ – 16 ထတ်း ထႆႇၶႅပ်းႁၢင်ႈ – မွၵ်ႇၶမ်းၶူင်း တွၼ်ႈမၢႆ(1) မိူဝ်ႈတိုၵ်ႉၵေႃႇသၢင်ႈၽၢႆႁိၼ်မႄႈၼမ်ႉသႃႈ တွၼ်ႈမၢႆ(2) ၽၢႆႁိၼ်မႄႈၼမ်ႉသႃႈ ဢၼ်ၵေႃႇသၢင်ႈယဝ်ႉတူဝ်ႈ ၶႅပ်းႁၢင်ႈမၢႆတွင်းၵၢၼ်ၵေႃႇသၢင်ႈၵူင်းၸၢၵ်ႈတိုတ်ႉၼမ်ႉ ပီႊ 2020 ၼီႊ ဝၼ်းၵေႃႇသၢင်ႈ – 20.1.2020 တေႃႇထိုင် 6.3.2020 ထႆႇၶႅပ်းႁၢင်ႈ – မွၵ်ႇၶမ်းၶူင်း တွၼ်ႈမၢႆ(1) မိူဝ်ႈတိုၵ်ႉၵေႃႇသၢင်ႈ ၵူင်းၸၢၵ်ႈတိုၼ်ႉၼမ်ႉ တွၼ်ႈမၢႆ(2) ၵူင်းၸၢၵ်ႈတိုတ်ႉၼမ်ႉ ဢၼ်ၵေႃႇသၢင်ႈယဝ်ႉတူဝ်ႈ ၶႅပ်းႁၢင်ႈမၢႆတွင်းၵၢၼ်ၵေႃႇသၢင်ႈႁွင်ႈမိုင်ၼႃး ပီႊ 2020 ၼီႊ ဝၼ်းၵေႃႇသၢင်ႈ – 10.4.2020 တေႃႇထိုင် 12.4.2020 တၢင်းယၢဝ်းၵႆ – 1 လၵ်း တၢင်းၵႂၢင်း – 4 ထတ်း တၢင်းလိုၵ်ႉ – 8 ထတ်း ထႆႇၶႅပ်းႁၢင်ႈ – မွၵ်ႇၶမ်းၶူင်း တွၼ်ႈမၢႆ(1) မိူဝ်ႈတိုၵ်ႉၶုတ်းႁွင်ႈမိုင်ၼႃး ၶႅပ်းႁၢင်ႈမၢႆတွင်း ၵၢၼ်ၵေႃႇသၢင်ႈၵူင်းၸၢၵ်ႈတိုတ်ႉၼမ်ႉလႄႈ ႁွင်ႈမိုင်ၼႃး ပီႊ 2019 ၼီႊ ဝၼ်းၵေႃႇသၢင်ႈ – ပီႊ 2019 ၼီႊ တၢင်းယၢဝ်းႁွင်ႈမိုင် – 1 လၵ်း တၢင်းၵႂၢင်းႁွင်ႈမိုင် – 4 ထတ်း ထႆႇၶႅပ်းႁၢင်ႈ – မွၵ်ႇၶမ်းၶူင်း တွၼ်ႈမၢႆ(1) ၵူင်းၸၢၵ်ႈတိုတ်ႉၼမ်ႉလႄႈ ႁွင်ႈမိုင်ဢၼ်ၵေႃႇသၢင်ႈယဝ်ႉတူဝ်ႈ

['ၶၢဝ်ႇ', 'ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-04-12T07:11:20

https://ssppssa.org/2020/04/%e1%80%84%e1%80%9d%e1%80%ba%e1%80%b8%e1%80%9c%e1%81%a2%e1%82%86%e1%80%b8%e1%80%90%e1%81%a2%e1%80%84%e1%80%ba%e1%80%b8%e1%80%95%e1%80%b5%e1%81%bc%e1%80%ba%e1%81%b6%e1%80%b0%e1%80%9d%e1%80%ba%e1%82%8a/

ငဝ်းလၢႆးတၢင်းပဵၼ်ၶူဝ်ႊဝိတ်ႉ-19 ၼႂ်းမိူင်းႁူမ်ႈတုမ်မျၢၼ်ႇမႃႇ

ဝၼ်းထီႉ -12/04/2020 (07:00)မူင်း

['ပၢႆးယူႇလီ', 'ၶၢဝ်ႇ']

2020-04-10T21:19:20

https://ssppssa.org/2020/04/%e1%80%84%e1%80%9d%e1%80%ba%e1%80%b8%e1%80%9c%e1%82%86%e1%81%a2%e1%80%b8%e1%80%90%e1%81%a2%e1%80%84%e1%80%ba%e1%80%b8%e1%80%95%e1%80%b5%e1%81%bc%e1%80%ba-%e1%81%b6%e1%80%b0%e1%80%9d%e1%80%ba%e1%82%8a/

ငဝ်းလႆၢးတၢင်းပဵၼ် ၶူဝ်ႊဝိတ်ႉ- 19 ၼႂ်းမိူင်းႁူမ်ႈတုမ် မိူင်းမၢၼ်ႈ

ဝၼ်းထီႉ – 10/04/2020၊ ၶၢဝ်းယၢမ်း ၵၢင်ၶမ်ႈ 21:00 မူင်း

['ၶၢဝ်ႇ', 'ပၢႆးယူႇလီ']

2020-04-10T06:36:10

https://ssppssa.org/2020/04/%e1%81%b5%e1%80%b0%e1%81%bc%e1%80%ba%e1%80%b8%e1%80%9d%e1%81%a2%e1%81%bc%e1%80%ba%e1%82%88%e1%80%91%e1%80%af%e1%81%b5%e1%80%ba%e1%82%87%e1%81%ba%e1%82%83%e1%80%b8%e1%80%9a%e1%80%ad%e1%80%af%e1%80%9d/

ၵူၼ်းဝၢၼ်ႈထုၵ်ႇၺႃးယိုဝ်းတၢႆ ႁိမ်းဝၢၼ်ႈၵုင်းမူင်ႈ ၸေႊဝဵင်းဝဵင်းသီႇပေႃႉ

ၶၢဝ်ႇ – sspp info April 9, 2020 ၵူၼ်းဝၢၼ်ႈထုၵ်ႇၺႃးယိုဝ်းတၢႆထင်တီႈ(5)ၵေႃႉ ၼႂ်းပၢင်ၵၢတ်ႇၵိၼ်ယႃႈမဝ်းၵမ်ႁိမ်းဝၢၼ်ႈၵုင်းမူင်ႈ ၼႂ်းတူင်ႇဝဵင်းသီႇပေႃႉ ဢမ်ႇႁူႉၵူၼ်းယိုဝ်း။ မိူဝ်ႈဝၼ်းထီႉ – 08/04/2020 ၶၢဝ်းယၢမ်းၵၢင်ၶမ်ႈမွၵ်ႈ(10:00)မူင်းၼၼ်ႉ ၵူၼ်းဝၢၼ်ႈ(5)ၵေႃႉ ၺႃးယိုဝ်းတၢႆ တီႈႁိူၼ်းလင်ၼိုင်ႈ ဢၼ်မီးၸဵင်ႇၸၢၼ်းဝၼ်းတူၵ်း ဝၢၼ်ႈၵုင်ႈမူင်ႈ ယၢၼ်ၵႆဝၢၼ်ႈမွၵ်ႈ (1)လၵ်းပၢႆ မီးၵူၼ်းဢမ်ႇလႆႈႁူႉပိုၼ်းတူဝ်၊ တီႈယူႇ ၵူၼ်းၸၢႆး ဢႃႇယူႉ(40)ပၢႆ (2)ၵေႃႉ၊ လုၵ်ႈဢွၼ်ႇၸၢႆး ဢႃႇယူႉ 12 ၶူပ်ႇ (1)ၵေႃႉလႄႈ ၵူၼ်းယိင်းသႅၼ်းဢႃႇယူႉ 40 ပၢႆ (2) ၵေႃႉ ထုၵ်ႇၺႃးယိုဝ်းတၢႆထင်တီႈၼႆယူႇ။ ၶႅပ်းႁၢင်ႊ- ၵူၼ်းဝၢၼ်ႈဢၼ်ထုၵ်ႇၺႃးယိုဝ်းတၢႆ(5)ၵေႃႉ ဝၼ်းထီႉ – 09/04/2020 ယၢမ်းၵၢင်ၼႂ် (09:00) မူင်းၼၼ်ႉ ၸဝ်ႈၼႃႈတီႈပလိၵ်ႈ ဝဵင်းသီႇပေႃႉလႄႈ ၸုမ်းပရႁိတဢမ်ႇၶႅၼ်ႈလႅၼ် ဝဵင်းသီႇပေႃႉ(နယ်စည်းမခြား ပရဟိတ သီပေါ) ၶဝ်မႃးဢဝ်တူဝ်တၢႆ ၵူၼ်းဝၢၼ်ႈၸိူဝ်းထုၵ်ႇၺႃးယိုဝ်းၼၼ်ႉ သူင်ႇၵူတ်ႇထတ်းတူၺ်း တီႈႁူင်းယႃႇလူင်ဝဵင်းသီႇပေႃႉ ဝႃႈၼႆ။ မိူဝ်ႈပူၼ်ႉမႃးၼႂ်းႁၢင်ပီႊ 2019 လိူၼ်တီႇၸိမ်ႇပႃႇၼၼ်ႉၵေႃႈ ၵူၼ်းၸၢႆး(3)ၵေႃႉထုၵ်ႇယိုဝ်းတၢႆ၊ ၼႂ်းလုၵ်ႈလိူၼ်ၸၼ်ႇၼဝႃႇရီႇၼၼ်ႉၵေႃႉ မီးၵူၼ်းၸၢႆး(2)ၵေႃႉထုၵ်ႇယိုဝ်းတၢႆ၊ ၼႂ်းလိူၼ်ၾႅပ်ႇၾဝႃႇရီႇ ၵေႃႈၼင်ႇၼၼ် ၵူၼ်းၸၢႆးထႅင်ႈ(2)ၵေႃႉထုၵ်ႇယိုဝ်းတၢႆ။ လွင်ႈထုၵ်ႇၺႃးယိုဝ်းတၢႆႁိမ်းၸေႊဝဵင်းသီႇပေႃႉၼႆႉ မီးမႃး(4)ပွၵ်ႈ ပႃးပွၵ်ႈၼႆႉ။ ပၼ်ႁႃတင်း(4)ပွၵ်ႈ ဢမ်ႇတီႉၺွပ်းလႆႈၵူၼ်းႁၢႆႉမႃးယိုဝ်းဝႃႈၼႆ။ႁိမ်းဝၢၼ်ႈၵုင်းမူင်ႈ တီႈဢၼ်ပဵၼ်ပၼ်ႁႃလွင်ႈၶႃႈႁႅမ်ၵူၼ်းတၢႆၼႆႉ ပဵၼ်တီႈၵူၼ်းသူႇသမ်းၵိၼ်ၶၢႆ ယႃႈမဝ်းၵမ် ယူႇသဝ်းတႃႇသေႇ။ ၵူၼ်းမိူင်းဢမ်ႇသူႈလႃႈလီႁတ်းၵႂႃႇမႃး။ တီႈပၢင်သူႇသမ်းၵိၼ်ၶၢႆယႃႈ မဝ်းၵမ် ႁိမ်းၵုင်းမူင်ႈၼႆႉ တိတ်းၸပ်းတၢင်းၵႃးလူင် သီႇပေႃႉ-လႃႈသဵဝ်ႈလႄႈ ယၢမ်ႈမီးလွင်ႈယိုဝ်းၵၼ် တၢႆၸိူင်ႉၼႆမႃး လၢႆလၢႆပွၵ်ႈယဝ်ႉ ပၢင်သူႇသမ်းၵိၼ်ၶၢႆယႃႈမဝ်းၵမ် ႁိမ်းဝၢၼ်ႈၵုင်းမူင်ႈၼႆႉ လႆႈယၢႆႈႁၢႆၵႂႃႇၸူဝ်ႈၵႅပ်ႉသေ ၶိုၼ်းၶၢႆႉပၢင်ယႃႈမဝ်းၵမ်ၶဝ် ၶဝ်ႈၵႂႃႇၽၢႆႇၼႂ်းယၢၼ်ၵႆသဵၼ်ႈတၢင်း မွၵ်ႈ (1)လၵ်း တီႈဢၼ်ပဵၼ်ပၼ်ႁႃယိုဝ်းၵၼ်တၢႆပွၵ်ႈၼႆႉယူႇယဝ်ႉ။

['ၶၢဝ်ႇၵူႈလွင်ႈလွင်ႈ', 'ၶၢဝ်ႇ']

2020-04-01T11:36:21

https://ssppssa.org/2020/04/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af-13/

ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊တပ်ႉသိုၵ်းၸိုင်ႈတႆး ၵေႃႇသၢင်ႈႁူင်းႁဵၼ်းဢၢပ်ႈပၼ်ၵူၼ်းမိူင်း

April 1, 2020 SSPP info လိူၼ် March 30 ဝၼ်း၊ ပီႊ 2020 ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး လႆႈဢၢပ်ႈ ပၼ်ႁူင်းႁဵၼ်းသွၼ်လိၵ်ႈ တီႈၵူၼ်းမိူင်း ဝၢၼ်ႈၵွင်းမွၼ်း၊ ဢိူင်ႇၶွၵ်ႇၸၢင်ႉ ၸေႈဝဵင်းၵေးသီး ၵူၼ်းမိူင်း ၶိုၼ်ႈ ႁွတ်ႈႁိမ်းၸမ်(100)ၵေႃႉ။ ပၢင်ၵႅဝ်ႈဢၢပ်ႈႁူင်းႁဵၼ်းၼႆႉ လႆႈၸတ်းႁဵတ်းယၢမ်း(10:00)မူင်း ထိုင်(11:00)မူင်း တီႈႁူင်းႁဵၼ်းမႂ်ႇ ဝၢၼ်ႈၵွင်းမွၼ်း၊ တီႈပၢင်ၵႅဝ်ႈၼၼ်ႉ ၽူႈၸတ်းၵၢၼ်ၸေႈတွၼ်ႈ ၸဝ်ႈႁၢၼ် သၢင်ႇၶွင်ႇ၊ ၽူႈၸတ်းၵၢၼ် ၸေႈဝဵင်းမၢႆ(4) ၸဝ်ႈၼေႃႇၶိူဝ်းၶဝ် တၢင်တူဝ် ၽူႈယႂ်ႇၵူၼ်းလူင် ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆးတႆး၊ တပ်ႉ သိုၵ်းၸိုင်ႈတႆးသေ ၶိုၼ်ႈႁွတ်ႈပၼ်ႁႅင်း ဢၢပ်ႈပၼ်ၼႂ်းမိုဝ်းမိူင်း။ ႁူင်းႁဵၼ်းမႂ်ႇဝၢၼ်ႈၵွင်းမွၼ်းၼႆႉ လႆႈတႄႇႁဵတ်းသၢင်ႈမႃး မိူဝ်ႈ(11.03.2020)သေ ယဝ်ႉတူဝ်ႈၵႂႃႇ ဝၼ်းထီႉ(30.03.2020)၊ ၼႃႈယၢဝ်းမီး(54)ထတ်း ၊ ၸႅၵ်ႇဝႆႉ(6)ႁွင်ႈ၊ ၼႃးပွတ်း(25)ထတ်း၊ သုင်(14)ထတ်း၊ မုင်းလဵၵ်းၵင်ႈဢုတ်ႇ၊ ဝၢၼ်ႈၵွင်းမွၼ်းၼႆႉ ႁူဝ်ၵူၼ်းၵမ်ႉပႃႈၼမ် ပဵၼ်ၸၢဝ်းၶိူဝ်းယၢင်းလမ် ယူႇသဝ်းၵိၼ် သၢင်ႈ၊ မီးတၢင်းတူၵ်း ငဝ်ႈငုၼ်း ဝၢၼ်ႈႁႆးယၢၼ်ႈၵႆမွၵ်ႈ(7)လၵ်း။ ၵဵဝ်ႇၵပ်းၵၢၼ်ၵေႃႇသၢင်ႈတွၼ်ႈလိၼ်ႁုၼ်ႈမုၼ်းၶိုၼ်ႈယႂ်ႇသေ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး ဝႆႉၵၢၼ်ၵေႃႇသၢင်ႈပၢႆးပိင်ႇၺႃႇ၊ ပၢႆးယူႇလီ၊ သဵၼ်ႈတႃႈသၢႆတၢင်းပဵၼ်ပိူင်လူင်သေ ၵေႃႇသၢင်ႈတွပ်ႇတႅၼ်း ၵုင်ႇမုၼ်ပေႃႈမႄႈၵူၼ်းမိူင်းၵူႊပီႊပီႊ၊ ၼႂ်းပီႊ2020ၼႆႉ ယၼ်ႇဝႆႉငိုၼ်းတႃႇၵေႃႇသၢင်ႈတွၼ်ႈလိၼ် ၶိုၼ်ႈယႂ်ႇ သင်ႉငိုၼ်း(10000)သႅၼ်ပျႃးလႄႈ ငိုၼ်းတႃႇပူၵ်းပွင်ၸွႆႈထႅမ်ၽဝၵူၼ်းမိူင်းႁႂ်ႈၶိုၼ်ႈယႂ်ႇမႂ်ႇသုင် သင်ႉငိုၼ်း (5000)သႅၼ်ပျႃးယူႇယဝ်ႉ။

['ၶၢဝ်ႇ', 'ပၢႆးပိင်ႇၺႃႇ']

2020-03-30T05:43:17

https://ssppssa.org/2020/03/%e1%81%bd%e1%80%b0%e1%82%88%e1%80%99%e1%80%ae%e1%80%b8%e1%80%95%e1%80%af%e1%81%bc%e1%80%ba%e1%82%88%e1%81%bd%e1%80%bd%e1%81%bc%e1%80%ba%e1%80%b8-%e1%80%95%e1%82%83%e1%82%87%e1%80%90%e1%80%ae%e1%82%87/

ၽူႈမီးပုၼ်ႈၽွၼ်း ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆးႁူပ်ႉထူပ်းပေႃႈမႄႈၵူၼ်းမိူင်း ၼႂ်းထုင်ႉမိူင်းယေႃ

By – SSPP/SSA လိူၼ် March,30ဝၼ်း၊ ပီႊ2020ၼီႊ ၽူႈမီးပုၼ်ႈၽွၼ်း ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ဢၼ်တူင်ႉၼိုင်ၼႂ်းထုင်ႉမိူင်းယေႃ လူင်းထူပ်းပေႃႈမႄႈၵူၼ်းမိူင်း သပ်းလႅင်းလွင်ႈတၢင်းပဵၼ်ၶူဝ်ႊဝိတ်ႉ-19လႄႈ ႁေႉႁၢမ်ႈတႃႇတေဢမ်ႇပဵၼ် လွင်ႈၵူၼ်းၶွၼ်ႈၼမ်သေ ႁဵတ်းပွႆးႁဵတ်းလၢမ်း။ မိူဝ်ႈၼႆႉ ဝၼ်းထီႉ-(26/03/2020) ၶၢဝ်းယၢမ်း(08 45)မူင်း တေႃႇထိုင်(09 20)မူင်း ၽူႈၸတ်းၵၢၼ် ၸေႊတွၼ်ႈမၢႆ(10)လႄႈ ၽူႈၸတ်းၵၢၼ်ၸေႊဝဵင်းမၢႆ(28) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ဢိၵ်ႇပႃးႁူဝ်ၼႃႈဝၢၼ်ႈ၊ ဢိူင်ႇလႄႈ ႁူဝ်ၼႃႈၸုမ်းၵူၼ်းၼုမ်ႇတႆး ၼႂ်းထုင်ႉမိူင်းယေႃ ဢိၵ်ႇပႃးပေႃႈမႄႈ ၵူၼ်းမိူင်း ၸိူဝ်းဢၼ်တေဢဝ်လုၵ်ႈလၢင်းၶၢမ်ႇသၢင်ႇလွင်းၼၼ်ႉသေ သပ်းလႅင်းပၼ်ပိုၼ်ႉႁူႉ တႃႇၵႅတ်ႇၶႄႁေႉၵင်ႈ ၵဵဝ်ႇလူၺ်ႈလွင်ႈတၢင်းပဵၼ်ၶူဝ်ႊဝိတ်ႉ(19)ယဝ်ႉ ႁၢမ်ႈတႃႇတေဢမ်ႇပဵၼ်လွင်ႈၵူၼ်း ၶွၼ်ႈၼမ် ႁဵတ်းပွႆးႁဵတ်းလၢမ်း ၵႂႃႇယူႇ။ ဝၼ်းထီႉ – 25/03/2020 ၼၼ်ႉ ယူႇတီႈငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ဢွၵ်ႇၶေႃႈ ပူင်ပိုၼ်ၽၢဝ်ႇ တႃႇၵႅတ်ႇၶႄႁေႉၵင်ႈ တၢင်းပဵၼ်ၵၢပ်ႈလူင်(ၵႃႇလ)ၶူဝ်ႊဝိတ်ႉ-19 သေ ၼႂ်းလိၵ်ႈပိုၼ်ၽၢဝ်ႇ ၼၼ်ႉ ပႃးဝႆႉဝႃႈ တေလႆႈငိူင်ႉဝႄႈလွင်ႈၵူၼ်းၶွၼ်ႈၸုတုမ်ၵၼ်၊ လွင်ႈၶႅၵ်ႇတၢင်ႇတီႈမႃးၼွၼ်းၶၢင်ႉၶိုၼ်း၊ လွင်ႈၵူၼ်းလုၵ်ႉၼွၵ်ႈမိူင်းမႃး တေလႆႈၵူတ်ႇထတ်းပၢႆးယူႇလီ ဢွၵ်ႇယူႇၼွၵ်ႈဝၢၼ်ႈတႃႇၶၢဝ်းတၢင်း(14-15)ဝၼ်း ပႂ်ႉတူၺ်းပၢႆးယူႇလီသေ လႆႈတမ်းၸႂ်ယဝ်ႉၸင်ႇႁွင်ႉၶဝ်ႈဝၢၼ်ႈ ယူႇၸွမ်းမုင်ႉႁေႃႁိူၼ်းၽႂ်မၼ်း ၸိူဝ်းၼႆႉယူႇယဝ်ႉ။

['ပၢႆးယူႇလီ', 'ၶၢဝ်ႇ']

2020-03-30T05:38:59

https://ssppssa.org/2020/03/%e1%82%81%e1%80%bd%e1%80%84%e1%80%ba%e1%82%88%e1%81%b5%e1%81%a2%e1%81%bc%e1%80%ba%e1%81%bd%e1%81%a2%e1%82%86%e1%82%87%e1%80%9a%e1%80%b0%e1%82%87%e1%80%9c%e1%80%ae-sspp-ssa-%e1%80%9c%e1%80%b0-2/

ႁွင်ႈၵၢၼ်ၽၢႆႇယူႇလီ SSPP/SSA လူင်းပိုၼ်ႉတီႈၸွႆႈထႅမ်ယူတ်းယႃပၼ်ၵူၼ်းမိူင်း

ၶၢဝ်ႇ – SSPP Info / March 30, 2020 ႁွင်ႈၵၢၼ်ၽၢႆႇယူလီ ၽၢႆႇဢုပ်ႉပိူင်ႇၸေႈဝဵင်းမၢႆ (10) ၊ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး လူင်းပိုၼ်ႉတီႈသေ ၸွႆႈထႅမ်ယူတ်းယႃပၼ်ၵူၼ်းမိူင်း ၼႂ်းဢိူင်ႇတူၼ်ႈၵႅင်း ၊တူင်ႇဝဵင်းသီႇပေႃႉ။ ဝၼ်းထီႉ – 23.03.2020 ၶၢဝ်းယၢမ်းၵၢင်ၼႂ် (09:00)မူင်းၼၼ်ႉ သိုၵ်းႁၢၼ် လုင်းၶမ်း ၵေႃႉပဵၼ်မေႃယႃ ၼႂ်းၸေႈဝဵင်းမၢႆ(10)လူင်းပိုၼ်ႉတီႈၸွမ်းၽူႈၸတ်းၵၢၼ်ၸေႈဝဵင်း ႁဵတ်းပၢင်ၵုမ်ၼႂ်းဢိူင်ႇတူၼ်ႈၵႅင်း လႄႈ ဢွၼ်ႁူဝ်မေႃယႃ ႁႅင်းၵူၼ်း(21)ၵေႃႉသေ ၸွႆႈထႅမ်ယူတ်းယႃပၼ်ၵူၼ်းမိူင်း ၸိူဝ်းမႃးၶိုၼ်ႈႁွတ်ႈ ပၢင်ၵုမ်ၵႂႃႇယူႇ။ တၢင်းပဵၼ်ဢၼ်လႆႈယူတ်းယႃပၼ်ၵႂႃႇၸမ်ႉ – ၶူပ်းၶိုၼ်ႈ၊ ဢႆ၊ မဝ်း၊ ၼၢဝ်၊ တွင်ႉဢိဝ်ႈ၊ ၶူမ်း၊ လိူတ်ႈၶိုၼ်ႈ၊ ႁႅင်းယွမ်း၊ ၽိတ်းလိူတ်ႈ၊ ပဵၼ်ဝတ်း၊ ႁႅင်းသၢႆတႃယွမ်း၊ ၶေႃးၸဵပ်း၊ ထူင်ၶဝ်ႈၸဵပ်း၊ သလိူၵ်ႈ၊ ၸႂ်ၵပ်ႉ၊ သွင်ႁူၼ်၊ တိၼ်မိုဝ်းသၼ်ႇ၊ ႁူဝ်ၶႆႈ၊ ႁူဝ်ၼၵ်း၊ ၶဵဝ်ႈမႅင်းၶိုၼ်ႈ ၸိူဝ်းၼႆႉသေ လႆႈယူတ်းယႃပၼ် ၵူၼ်းပဵၼ် ၸၢႆး(42)ၵေႃႉ၊ ယိင်း(61)ၵေႃႉယူႇယဝ်ႉ။ ၶႅပ်းႁၢင်ႊ – မိူဝ်ႈၸုမ်းမေႃယႃ ယူတ်းယႃပၼ်ပေႃႈမႄႈၵူၼ်းမိူင်း ႁွင်ႈၵၢၼ်ၽၢႆႇယူႇလီၽၢႆႇပႃႇတီႇမႂ်ႇသုင်ၸိုင်ႈတႆး၊တပ်ႉသိုၵ်းၸိုင်ႈတႆးၼႆႉ တိုၼ်းမီးပုၼ်ႈၽွၼ်းတႃႇ တူၺ်းထိုင်ပၢႆးယူႇလီပေႃႈမႄႈၵူၼ်းမိူင်းလႄႈ လူင်းပိုၼ်ႉတီႈသေ ၸွႆႈထႅမ်ယူတ်းယႃပၼ်ပေႃႈမႄႈ ၵူၼ်းမိူင်းမႃးယူႇၵူႈပီႊပီႊ။ ၼႂ်းပီ 2020 ၼီႈၼႆႉ မေႃယႃၼႂ်း ႁွင်ႈၵၢၼ်ယူႇလီ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး လူင်ပိုၼ်ႉတီႈသေ ယူတ်းယႃပၼ်ပေႃႈမႄႈၵူၼ်းမိူင်း လၢႆပွၵ်ႈလၢႆၵမ်းယဝ်ႉ။

['ပၢႆးယူႇလီ', 'ၶၢဝ်ႇ']

2020-03-30T05:34:27

https://ssppssa.org/2020/03/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-%e1%81%b8%e1%80%bd%e1%82%86-2/

ၵေႃႉသိုၵ်းၵေႃႉႁၢၼ် ၸွႆႈထႅမ်ၵေႃႇသၢင်ႈၽၢႆပၼ်ပေႃႈမႄႈၵူၼ်းမိူင်း

By – SSPP/SSA လိူၼ် March ,30ဝၼ်း၊ပီႊ2020ၼီႊ ၵေႃႉသိုၵ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ၸွႆႈထႅမ်ၵေႃႇသၢင်ႈၽၢႆပၼ် သင်ႇၶႃႇၸဝ်ႈလႄႈ ပေႃႈမႄႈၵူၼ်းမိူင်း တီႈဝၢၼ်ႈၵုင်းၸူင်၊ ဢိူင်ႇၼွင်ဝၼ်း၊ ၸေႊဝဵင်းမၢႆ(26)။ ဝၼ်းထီႉ – 24/03/2020 ၶုၼ်ႁၢၼ် ၸၢႆးသွႆး တပ်ႉၵွင်(272) တပ်ႉၸုမ်း(738) တပ်ႉငဝ်ႈသိုၵ်း(798) ဢွၼ်ႁူဝ်ႁႅင်းၵူၼ်း(20)ၵေႃႉ ၸွႆႈထႅမ်ႁဵတ်းၽၢႆၼမ်ႉလႄ ၵပ်းလွတ်ႇၼမ်ႉ တႃႇမႃးၸႂ်ႉၼႂ်းဝိႁၢၼ်ႇၵုင်းၸူင်၊ ဢိူင်ႇၼွင်ဝၼ်း၊ ၸေႊဝဵင်းမၢႆ(26)ၵႂႃႇယူႇ။ ၶႅပ်းႁၢင်ႊ- ၽွင်းၵေႃႉသိုၵ်းၵေႃႉႁၢၼ် တိုၵ်ႉတေႃႉသၢႆးတႃႇတဵင်ၽၢႆ ဝၼ်းထီႉ – 25/03/2020 ၶုၼ်သိုၵ်း ၸၢႆးပႃႉ တပ်ႉၵွင်(272)၊ တပ်ႉၸုမ်း(738) တပ်ႉငဝ်ႈသိုၵ်း(798) ဢွၼ်ႁူဝ်ႁႅင်းၵူၼ်း(25)ၵေႃႉ ၸွႆႈထႅမ်တဵင်ၽၢႆၼမ်ႉ တႃႇၸႂ်ႉၼႂ်းဝၢၼ်ႈၵုင်းၸူင်၊ ဢိူင်ႇၼွင်ဝၼ်း၊ ၸေႊဝဵင်းမၢႆ(26)ၵႂႃႇယူႇ။ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်ႇ၊ ၵၢၼ်ပူၵ်းပွင်ပၢႆးပိင်ႇၺႃႇ၊ ပၢႆးယူႇလီ၊ ၵၢၼ်သႃႇသၼႃႇလႄႈ လွင်ႈယၢပ်ႇၽိုတ်ႇပေႃႈမႄႈၵူၼ်းမိူင်းၸိူဝ်းၼႆႉ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ႁဵတ်းသၢင်ႈမႃး ဢမ်ႇထၢတ်ႇဢမ်ႇဝၢႆးသေ တေၶိုၼ်ႈၵေးပူၵ်းပွင်ပၼ်ပေႃႈမႄႈၵူၼ်းမိူင်းႁဝ်းၵႂႃႇယူႇယဝ်ႉ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-03-23T12:40:42

https://ssppssa.org/2020/03/%e1%82%81%e1%80%bd%e1%80%84%e1%80%ba%e1%82%88%e1%81%b5%e1%81%a2%e1%81%bc%e1%80%ba%e1%81%bd%e1%81%a2%e1%82%86%e1%82%87%e1%80%9a%e1%80%b0%e1%82%87%e1%80%9c%e1%80%ae-sspp-ssa-%e1%80%9c%e1%80%b0%e1%80%84/

ႁွင်ႈၵၢၼ်ၽၢႆႇယူႇလီ SSPP/SSA လူင်းပိုၼ်ႉတီႈၸွႆႈထႅမ်ယူတ်းယႃပၼ်ၵူၼ်းမိူင်း

ၶၢဝ်ႇ – SSPP/SSA March 23, 2020 ႁွင်ႈၵၢၼ်ၽၢႆႇယူႇလီ ၸေႈဝဵင်းမၢႆ (10) ပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး လူင်းပိုၼ်ႉတီႈသေ ၸွႆႈထႅမ်ယူတ်းယႃပၼ်ၵူၼ်းမိူင်း ၼႂ်းဢိူင်ႇႁၢင်ၼႃး၊ တူင်ႇဝဵင်းလႃႈသဵဝ်ႈ။ ဝၼ်းထီႉ- 21.03.2020 ၶၢဝ်းယၢမ်းၵၢင်ၼႂ် 09:00မူင်း သိုၵ်းႁၢၼ် လုင်းၶမ်း ၵေႃႉပဵၼ်မေႃယႃ ၼႂ်းႁွင်ႈၵၢၼ်ၸေႈဝဵင်းမၢႆ (10) လူင်းပိုၼ်ႉတီႈၸွမ်းၽူႈၸတ်းၵၢၼ်ၸေႈဝဵင်းသေ ႁဵတ်းပၢင်ၵုမ် ၵူၼ်းမိူင်းလႄႈ ယူတ်းယႃပၼ်တၢင်းပဵၼ်ၵူၼ်းမိူင်း ၸိူဝ်းမႃးၶိုၼ်ႈႁွတ်ႈပၢင်ၵုမ်ၵႂႃႇယူႇ။ ၶႅပ်းႁၢင်ႊ- မေႃယႃ ပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး ယူတ်းယႃပၼ်ပေႃႈမႄႈၵူၼ်းမိူင်း တီႈႁွင်ႈယူတ်းယႃတၢင်းပဵၼ်ပၼ်ပေႃႈမႄႈၵူၼ်းမိူင်းၼၼ်ႉမီးမေႃယႃယိင်းၼႂ်းဢိူင်ႇၼႃးၼိဝ်ႉ(6)ၵေႃႉ မေႃယႃ ၸၢႆး(2)ၵေႃႉ မႃးၶဝ်ႈႁူမ်ႈၸွႆႈထႅမ်ယူတ်းယႃၸွမ်းၵႂႃႇယူႇ။ ၶႅပ်းႁၢင်ႊ- မေႃယႃၼႂ်းဢိူင်ႇၼႃးၼိဝ်ႉ ဢၼ်လူင်းယူတ်းယႃပၼ်ၵူၼ်းမိူင်းၸွမ်းပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး တၢင်းပဵၼ်ဢၼ်လႆႈယူတ်းယႃပၼ်ၵႂႃႇၸမ်ႉ – ၶူပ်းၶိုၼ်ႈ၊ ဢႆ၊ မဝ်း၊ ၼၢဝ်၊ တွင်ႉဢိဝ်ႈ၊ ၶူမ်း၊ လိူတ်ႈၶိုၼ်ႈ၊ ႁႅင်းယွမ်း၊ ၽိတ်းလိူတ်ႈ၊ ပဵၼ်ဝတ်း၊ ႁႅင်းသၢႆတႃယွမ်း၊ ၶေႃးၸဵပ်း၊ ထူင်ၶဝ်ႈၸဵပ်း၊ သလိူၵ်ႈ၊ ၸႂ်ၵပ်ႉ၊ သွင်ႁူၼ်၊ တိၼ်မိုဝ်းသၼ်ႇ၊ ႁူဝ်ၶႆႈ၊ႁူဝ်ၼၵ်း၊ ၶဵဝ်ႈမႅင်းၶိုၼ်ႈ ၸိူဝ်းၼႆႉသေ လႆႈယူတ်းယႃပၼ် ၵူၼ်းပဵၼ် ၸၢႆး(35)ၵေႃႉ၊ ယိင်း(79)ၵေႃႉယူႇယဝ်ႉ။ပူၼ်ႉမႃးၼႂ်းဝၼ်းထီႉ – 13.03.2020 ၼၼ်ႉၵေႃႈ ႁွင်ႈၵၢၼ်ၽၢႆႇယူႇလီ ၸေႊဝဵင်းမၢႆ(10) လႆႈလူင်းပိုၼ်ႉ တီႈသေ ယူတ်းယႃပၼ်ပေႃႈမႄႈၵူၼ်းမိူင်း ၼႂ်းဢိူင်ႇမိူင်းၸိတ်ႇၵႂႃႇယူႇ။

['ပၢႆးယူႇလီ', 'ၶၢဝ်ႇ']

2020-03-23T08:28:38

https://ssppssa.org/2020/03/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af-11/

ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၸတ်းႁဵတ်းပၢင်ပွႆးသွၼ်ႉမိင်ႈ ပၼ်ၵေႃႉသိုၵ်းၵေႃႉႁၢၼ် ပဵၼ်ပွၵ်ႈႁူဝ်ႁႅၵ်ႈ

March 23,2020 By – SSPP/ SSA ၼႂ်းလိူၼ်မၢတ်ႉ 22 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 10:00 မူင်း တေႃႇထိုင် ယၢမ်းတဵင်ႈ ဝၼ်း12:00 မူင်းၼၼ်ႉ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) လႆႈၸတ်းႁဵတ်း ပၢင်ပွႆးသွၼ်ႉမိင်ႈၵူပ်ႉၵူႈပဵၼ်ႁိူၼ်းပၼ် ၵေႃႉသိုၵ်းၵေႃႉႁၢၼ် ၸိူဝ်းတႄႇၼႃႈႁိူၼ်း တမ်ႈတီႈႁူင်း ႁဵၼ်းသိုၵ်းငဝ်ႈငုၼ်းၵႂႃႇယူႇ။ ပၢင်ပွႆးသွၼ်ႉမိင်ႈၵူပ်ႉၵူႈပဵၼ်ႁိူၼ်းပွၵ်ႈၼႆႉ ၸဝ်ႈမၢဝ်ႇၸဝ်ႈသၢဝ်မီး(5)ၵူႈသေ ၽူႈယႂ်ႇၵူၼ်းလူင်ငဝ်ႈ ငုၼ်း(SSPP/ SSA)လၢႆလၢႆၸဝ်ႈလႄႈ ပေႃႈမႄႈပီႈၼွင်ႉၸဝ်ႈမၢဝ်ႇၸဝ်ႈသၢဝ် လႆႈၶဝ်ႈႁူမ်ႈသုတ်း မုၼ်းပၼ်ၵႂၢမ်းၽွၼ်း မင်ႇၵလႃႇၵူပ်ႉၵူႈၵႂႃႇယူႇ။ ၵေႃႉႁၢၼ်မၢဝ်ႇ ယိင်းႁၢၼ်သၢဝ် ၸိူဝ်းဢၼ်ၵူပ်ႉၵူႈၵၼ်ၼၼ်ႉ ၸၢႆးၼုမ်ႇတႆးလႄႈၼၢင်းသူၺ်ႇႁၢၼ်ႇ၊ ၸၢႆးၼၼ်ႇတေႃးလႄႈၼၢင်းၸိင်ႇပုၼ်ႉ၊ ၸၢႆးထုၼ်းလႄႈၼၢင်းသူၺ်ႇၼူႉ၊ ၸၢႆးၸၢမ်ႇၽေႇလႄႈ ၼၢင်းၵူမ်ၶိူဝ်း ဢိၵ်ႇတင်းၸၢႆးပီးလႄႈၼၢင်းသူၺ်ႇဢိင်ႇ ၼႆယူႇ။ ၶႅပ်းႁၢင်ႊ-ၸဝ်ႈမၢဝ်ႇၸဝ်ႈသၢဝ် လႄႈပေႃႈမႄႈပီႊၼွင်ႉ ၶပ်ႉမၢႆပၢင်ပွႆးသွၼ်ႉမိင်ႇတွၼ်ႈၵၢင်ၼႂ်ၼၼ်ႉ ၽူႈယႂ်ႇၵူၼ်းလူင်ငဝ်ႈငုၼ်းလႄႈ ပေႃႈမႄႈပီႈၼွင်ႉ ၵေႃႉႁၢၼ်မၢဝ်ႇ ယိင်းႁၢၼ်သၢဝ်ၶဝ် လႆႈသုတ်ႇမုၼ်းပၼ်ၵႂၢမ်းၽွၼ်း မင်ႇၵလႃႇသေ တွၼ်ႈဝၢႆးဝၼ်း ၼၼ်ႉ လႆႈၸတ်းႁဵတ်းပၢင်ၵိၼ်ၶဝ်ႈသုမ်လီ ႁွင်ႉၽဵင်းၵႂၢမ်းလဝ်ႇမူၼ်ႈတူၼ်ႈၸႂ်ၵၼ်ၵႂႃႇယူႇ။ ပွႆးသွၼ်ႉမိင်ႇၵူပ်ႉၵူႈပဵၼ်ႁိူၼ်း ႁူမ်ႈၵၼ်(5)ၵူႈၼႆႉ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈ တႆး လႆႈၸတ်းႁဵတ်းၵႂႃႇပဵၼ်ပွၵ်ႈဢွၼ်တၢင်းသုတ်းသေ ၸွမ်းၼင်ႇငဝ်းလၢႆးၵူႈၽၢႆႇၽၢႆႇၽၢၼ်ႇပွင်မီး ၼၼ်ႉ မိူဝ်းၼႃႈၶၢဝ်းလိုၼ်းမႃးၵေႃႈ တေၸၢင်ႈပွင်သၢင်ႈၸတ်းႁဵတ်းၵႂႃႇထႅင်ႈယူႇ။

['ၶၢဝ်ႇၵူႈလွင်ႈလွင်ႈ', 'ၶၢဝ်ႇ']

2020-03-19T17:50:14

https://ssppssa.org/2020/03/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-%e1%80%95%e1%82%83%e1%82%87-2/

ၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၸွႆႈထႅမ်တီႇႁႆႈပၼ် ပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း

March 19,2020 By – SSPP/ SSA ၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၸွႆႈထႅမ်တီႇႁႆႈပၼ် ပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း ၸေႈဝဵင်းသီႇပေႃႉ ၸိုင်ႈတႆးပွတ်းႁွင်ႇ ဝႃႈၼႆ။ ၼႂ်းလိူၼ်မၢတ်ႉ 19 ဝၼ်း ပီႊ 2020 ၼီႊ ယၢမ်းၵၢင်ၼႂ် 8:30 မူင်းၼၼ်ႉ သိုၵ်းႁတ်းႁၢၼ် ၸၢႆးထုၼ်း လူႇ ၼႂ်းႁွင်ႈၵၢၼ်တပ်ႉႁူမ်ႇလူမ်ႈၸေႈဝဵင်းမၢႆ(10) လႆႈဢွၼ်ႁူဝ်ႁႅင်းၵူၼ်း(10)ၵေႃႉသေ ၸွႆႈထႅမ်တီႇ ႁႆႈပၼ် လုင်းလႅင်းလႄႈ ပႃႈမူၺ်း ယူႇဝၢၼ်ႈၼွင်တူမ် ဢိူင်ႇတူၼ်ႈၵႅင်း တူင်ႇဝဵင်းသီႇပေႃႉ ၵႂႃႇယူႇ။ ၶႅပ်းႁၢင်ႈ – ၵေႃႉသိုၵ်းၵေႃႉႁၢၼ် (SSPP/ SSA) ၸွႆႈထႅမ်တီႇႁႆႈပၼ် ပေႃႈမႄႈၵူၼ်းမိူင်း ဢိူင်ႇတူၼ်ႈၵႅင်း ၸွမ်းၼင်ႇၼႃႈၵၢၼ်ပေႃႈမႄႈၵူၼ်းမိူင်းမီးၼၼ်ႉသေ ၶၢဝ်းႁိူဝ်ႉၶၢဝ်းၽူၼ် ၶၢဝ်းၵတ်း ဢိၵ်ႇၶၢဝ်းမႆႈ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) တိုၼ်းပုၼ်ႈၽွၼ်း ႁၢပ်ႇႁၢမ် ပွင်သၢင်ႈ ၸွႆႈထႅမ်ၼႃႈၵၢၼ်ပေႃႈမႄႈၵူၼ်းမိူင်း ၵႂႃႇယူႇ။

['ၶၢဝ်ႇ', 'ၵၢၼ်သိုၵ်း']

2020-03-18T13:19:03

https://ssppssa.org/2020/03/%e1%80%90%e1%80%95%e1%80%ba%e1%82%89%e1%80%84%e1%80%9d%e1%80%ba%e1%82%88%e1%80%9e%e1%80%ad%e1%80%af%e1%81%b5%e1%80%ba%e1%80%b8798-%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99/

တပ်ႉငဝ်ႈသိုၵ်း(798) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၸွႆႈထႅမ်ငိုၼ်း တႃႇသိုဝ်ႉလွတ်ႇၼမ်ႉပၼ်ပေႃႈမႄႈၵူၼ်းမိူင်းဝၢၼ်ႈၸႃႇလီႇ

March 18,2020 By – SSPP/ SSA ၼႂ်းလိူၼ်မၢတ်ႉ 16 ဝၼ်း ပီႊ 2020 ၼီႊၼၼ်ႉ ၵေႃႉသိုၵ်းၵေႃႉႁၢၼ်ၼႂ်းတပ်ႉငဝ်ႈသိုၵ်း(798) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) လႆႈၸွႆႈထႅမ်ငိုၼ်း(1,578,000) ပျႃး တႃႇႁႂ်ႈပေႃႈမႄႈၵူၼ်းမိူင်း သိုဝ်ႉလွတ်ႇၼမ်ႉသေ ဢဝ်ၼမ်ႉမႃးၸႂ်ႉတိုဝ်းတီႈၵျွင်းမုၼ်ၸဝ်ႈလႄႈ ၼႂ်းဝၢၼ်ႈၸႃႇလီႇ ဢိူင်ႇဝၢၼ်ႈၼွင် ၸေႈဝဵင်းမၢႆ (8) တူင်ႇဝဵင်းသီႇပေႃႉ ၵႂႃႇယူႇ။ ၼႂ်းဝၢၼ်ႈၸႃႇလီႇၼႆႉ ႁူဝ်ၼပ်ႉၵူၼ်းၸၢႆးယိင်းႁူမ်ႈမီး(184)ၵေႃႉသေ လင်ႁိူၼ်းၵူၼ်းမီး(26)လင် ၼႆယူႇ။ ၼႂ်းၶၢဝ်းမႆႈပီႊၼႆႉ ၼမ်ႉၸႂ်ႉတိုဝ်းဢမ်ႇၵုမ်ႇထူၼ်ႈလႄႈ ပေႃႈမႄႈၵူၼ်းမိူင်းၼႂ်းဝၢၼ်ႈၸႃႇလီႇ လႆႈၸူႉတုမ်ၶွၼ်ႈႁႅင်းၵၼ်သေ တေဢဝ်ၼမ်ႉတီႈလုၵ်းတွင်း ဢၼ်ယၢၼ်ၵႆဝၢၼ်ႈမွၵ်ႈ(1580)ဝႃး (4,740)ထတ်းၼၼ်ႉ မႃးၸႂ်ႉတိုဝ်းတီႈၵျွင်းမုၼ်ၸဝ်ႈလႄႈ ၼႂ်းဝၢၼ်ႈၸႃႇလီႇ ၼႆယဝ်ႉ။ၼႂ်းၶၢဝ်းမႆႈပီႊၼႆႉ ပေႃႈမႄႈၵူၼ်းမိူင်း လႆႈထူပ်းတၢင်းယၢပ်ႇၽိုတ်ႇၼမ်ႉႁႅင်ႈ ဢမ်ႇၵုမ်ထူၼ်ႈတႃႇၸႂ်ႉ တိုဝ်းလႄႈ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၶဝ်ႈပဵၼ်လုၵ်ႈလၢင်းပေႃႈမႄႈ ၵူၼ်းမိူင်းသေ ၶတ်းၸႂ်ၸွႆႈထႅမ်ၵေႈလိတ်ႈပၼ်ႁႃတၢင်းယၢပ်ႇၽိုတ်ႇပေႃႈမႄႈၵူၼ်းမိူင်းၵႂႃႇယူႇ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-03-16T18:13:49

https://ssppssa.org/2020/03/%e1%80%9e%e1%80%84%e1%80%ba%e1%82%87%e1%81%b6%e1%82%83%e1%82%87%e1%81%b8%e1%80%9d%e1%80%ba%e1%82%88-%e1%81%bc%e1%82%82%e1%80%ba%e1%80%b8%e1%80%90%e1%80%b0%e1%80%84%e1%80%ba%e1%82%87%e1%80%9d%e1%80%b5/

သင်ႇၶႃႇၸဝ်ႈ ၼႂ်းတူင်ႇဝဵင်းမိူင်းယႆ ဢွၼ်ႁူဝ်ပိုတ်ႇၽုၺ်ႇပၢင်သွၼ်လိၵ်ႈတႆးၶၢဝ်းမႆႈ

March 16,2020 ၶၢဝ်ႇ – သိူဝ်လမ် သင်ႇၶႃႇၸဝ်ႈ တီႈဝိႁၢၼ်ႇၵျွင်းမိူင်းၸိတ်ႇ တူင်ႇဝဵင်းမိူင်းယႆ ပိုတ်ႇၽုၺ်ႇပၢင်သွၼ်လိၵ်ႈတႆးၶၢဝ်းမႆႈ လႄႈ ၾိင်ႈငႄႈပုတ်ႉထ ဢိၵ်ႇႁူင်းႁဵၼ်းထမ်ႇမဝႃႈၼႆ။ ၼႂ်းဝၼ်းထီႉ – 15.3.2020 ၶၢဝ်းယၢမ်းၵၢင်ၼႂ် 8:00 မူင်းၼၼ်ႉ ၸဝ်ႈၵၼ်ႇၼ ၸဝ်ႈသြႃႇၼင်ႈၵျွင်း ဝိႁၢၼ်မိူင်းၸိတ်ႇ လႆႈဢွၼ်ႁူဝ်ၼၢမ်းၼႃႈသေ ပိုတ်ႇၽုၺ်ႇပၢင်သွၼ်လိၵ်ႈတႆးၶၢဝ်းမႆႈလႄႈ ၾိင်ႈ ငႄႈပုတ်ႉထ ဢိၵ်ႇႁူင်းႁဵၼ်းထမ်ႇမ တီႈၵျွင်းမုၼ်ၸဝ်ႈမိူင်းၸိတ်ႇ တူင်ႇဝဵင်းမိူင်းယႆ ၸိုင်ႈတႆးပွတ်း ႁွင်ႇၵႂႃႇယူႇ။ ၼႂ်းပၢင်သွၼ်ၼၼ်ႉ မေႃသွၼ်မီး(4)ၵေႃႉ လုၵ်ႈႁဵၼ်းၸၢႆးယိင်းမီး(120)ၵေႃႉၼႆယူႇ။ၼႂ်းဝၼ်းလဵဝ်ၵၼ်ၼႆႉၵူၺ်း တီႈႁူင်းႁဵၼ်းဝၢၼ်ႈပုင်းထုၼ်လႄႈ ထုင်ႉၼွင်မွၼ် တူင်ႇဝဵင်းလႃႈသဵဝ်ႈ ၸိူဝ်းၼႆႉၵေႃႈ လႆႈပိုတ်ႇၽုၺ်ႇပၢင်သွၼ်လိၵ်ႈတႆးၶၢဝ်းမႆႈၵႂႃႇ ၶပ်ႉၶပ်ႉတၢမ်းတၢမ်းယူႇယဝ်ႉ။ ၶႅပ်းႁၢင်ႈ – လုၵ်ႈႁဵၼ်းၸၢႆးယိင်း ၼႂ်းဢိူင်ႇမိူင်းၸိတ်ႇ ၸိူဝ်းမႃးၶိုၼ်ႈပၢင်လဵပ်ႈႁဵၼ်းၶၢဝ်းမႆႈ တီႈဝိႁၢၼ်ႇမိူင်းၸိတ်ႇ တူင်ႇဝဵင်းမိူင်းယႆ

['ပၢႆးပိင်ႇၺႃႇ', 'ၶၢဝ်ႇ']

2020-03-16T16:47:13

https://ssppssa.org/2020/03/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99-4/

ၽၢႆႇဢုပ်ႉပိူင်ႇပႃႇတီႇမ်ႂႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၸေႈဝဵင်းမၢႆ 9 ႁဵတ်းပၢင်ၵုမ်ၽွတ်ႈႁႅၼ်းၸုမ်းၸၢႆးယိင်းပၢၼ်မ်ႂႇ

လိူၼ် March (16)ဝၼ်း၊ ပီႊ2020 ၶၢဝ်ႇ – SSPP Info မိူဝ်ႈၼႆႉ ဝၼ်းထီႉ- 16/03/2020 ယၢမ်း(09:00)မူင်း တေႃႇထိုင် (12:00)မူင်းၼၼ်ႉ ၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး လႆႈႁဵတ်းသၢင်ႈပၢင်ၵုမ် ၶွတ်ႇၽွတ်ႈၸုမ်းၸၢႆးယိင်းပၢၼ်မႂ်ႇ တီႈၵွင်းၸဝ်ႈမိူင်း ဝၢၼ်ႈၼႃးလၢၼ်ႇ ဢိူင်ႇပႃႇၵၢင်း ၸေႊဝဵင်းမၢႆ(9) ၸေႊတွၼ်ႈမၢႆ(4) ၵႂႃႇယူႇ။ ၶႅပ်းႁၢင်ႊ- ပၢင်ၵုမ် ၽွတ်ႈႁႅၼ်း မုၵ်ႉၸုမ်းၸၢႆးယိင်းပၢၼ်မႂ်ႇ ၼႂ်းၸေႊဝဵင်းမၢႆ(9) ၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး ၼႂ်းၸေႊတွၼ်ႈမၢႆ(4)၊ ၸေႊဝဵင်းမၢႆ(9) လႆႈႁဵတ်းသၢင်ႈပၢင်ၵုမ် တႃႇၶွတ်ႇၽွတ်ႈမုၵ်ႉၸုမ်းၸၢႆးယိင်းပၢၼ်မႂ်ႇ တီႈၵွင်းၸဝ်ႈမိူင်း ဝၢၼ်ႈၼႃးလၢၼ်ႇ သေ ၽၢႆႇဢုပ်ႉပိူင်ႇလႄႈ ၽၢႆႇႁူမ်ႇလူမ်ႈ ၶိုၼ်ႈႁွတ်ႈ(21)ၵေႃႉ၊ ၵေႃႇမတီႇဢုပ်ႉပိူင်ႇ ၸုမ်း/ဢိူင်ႇ (8)ၵေႃႉ၊ ၵေႃႇမတီႇ ၸၢႆးယိင်း(9)ၵေႃႉ၊ မုၵ်ႉၸုမ်းၸၢႆးယိင်းပၢၼ်မႂ်ႇ(361)ၵေႃႉ ႁွင်ႈၵၢၼ်လူင် တပ်ႉငဝ်ႈသိုၵ်း-999 (1)ၵေႃႉ ႁူမ်ႈသဵင်ႈ ၽူႈၶိုၼ်ႈႁွတ်ႈမီး (401)ၵေႃႉၼႆယူႇ။ ၶႅပ်းႁၢင်ႊ- ၽူႈၶိုၼ်ႈႁွတ်ႈပၢင်ၵုမ် တီႈၼႂ်းပၢင်ၵုမ်ၼၼ်ႉ ၽူႈၸတ်းၵၢၼ်ၸေႊဝဵင်း လႆႈမွၵ်ႈလၢတ်ႈသပ်းလႅင်းၼႄ လွင်ႈပိူင်ၵၢၼ်ဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး၊ ပိူင်ၵၢၼ်ၸၢႆးယိင်းပၢၼ်မႂ်ႇ၊ ပုၼ်ႈၽွၼ်းၽူႈၶဝ်ႈၸုမ်းၸၢႆး ယိင်းပၢၼ်မႂ်ႇလႄႈ သုၼ်ႇလႆႈၸၢႆးယိင်းပၢၼ်မႂ်ႇၸိူဝ်းၼႆႉၵႂႃႇယူႇ။ လိူဝ်ၼၼ်ႉ ၽူႈၶိုၼ်ႈႁွတ်ႈပၢင်ၵုမ် တၢင်ႇၼႄတၢင်းႁၼ်ထိုင်ၽႂ်မၼ်းၸိူဝ်းၼႆႉသေ လႆႈၽွတ်ႈႁႅၼ်း မုၵ်ႉၸုမ်းၸၢႆးယိင်းပၢၼ်မႂ်ႇ ၼႂ်းဢိူင်ႇပႃႇၵၢင်း ၸေႊဝဵင်းမၢႆ(9) ယဝ်ႉတူဝ်ႈၵႂႃႇလီငၢမ်းယူႇယဝ်ႉ။ ၶႅပ်းႁၢင်ႊ- ၽူႈၶိုၼ်ႈႁွတ်ႈပၢင်ၵုမ် ၽၢႆႇဢုပ်ႉပိူင်ႇ ၼႂ်းၸေႊဝဵင်းမၢႆ(9) လႆႈၽွတ်ႈႁႅၼ်းႁဵတ်းသၢင်ႈပၢင်ၵုမ်မႃး ၼႂ်းဢိူင်ႇႁူဝ်ယ၊ ဢိူင်ႇဝၢၼ်ႈ မေႃႈ၊ ဢိူင်ႇပႃႇၵၢင်းၸိူဝ်းၼႆႉသေ တေသိုပ်ႇႁဵတ်းသၢင်ႈပၢင်ၵုမ်တႃႇၶွတ်ႇၽွတ်ႈ မုၵ်ႉၸုမ်းၸၢႆးယိင်း ပၢၼ်မႂ်ႇ ၼႂ်းဢိူင်ႇသႅင်ၵႅဝ်ႉ၊ ဢိူင်ႇႁူဝ်တိုဝ်ႉလႄႈ ဢိူင်ႇဝၢၼ်ႈပၢၼ်းၸိူဝ်းၼႆႉၵႂႃႇထႅင်ႈယူႇ။

['ၶၢဝ်ႇ', 'ၵူၼ်းၼုမ်ႇ']

2020-03-16T15:45:20

https://ssppssa.org/2020/03/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99-3/

ၽၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၸတ်းႁဵတ်းပၢင်လိူၵ်ႈတင်ႈ ၽူႈဢွၼ်ႁူဝ်ဢိူင်ႇ

March 16,2020 By – SSPP/ SSA ၼႂ်းလိူၼ်မၢတ်ႉ 14 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 9:50 မူင်း တေႃႇထိုင်ၶၢဝ်းယၢမ်းဝၢႆးဝၼ်း 2:30 မူင်းၼၼ်ႉ ၸဝ်ႈႁၢၼ် သၢင်ႇၶွင်ႇ ၵေႃႉပဵၼ်ၽူႈၸတ်းၵၢၼ်ၸေႈတွၼ်ႈမၢႆ(3) လႆႈဢွၼ်ႁူဝ် ၸတ်းႁဵတ်းပၢင်လိူၵ်ႈတင်ႈၽူႈဢွၼ်ႁူဝ်ဢိူင်ႇလႄႈ ၵႅမ်ၽူႈဢွၼ်ႁူဝ်ဢိူင်ႇ ၼႂ်းဢိူင်ႇဝၢၼ်ႈၽုၺ်း ၸေႈဝဵင်းၵေးသီး ၵႂႃႇယူႇ။ ၶႅပ်းႁၢင်ႈ – ပၢင်လိူၵ်ႈတင်ႈၽူႈဢွၼ်ႁူဝ်ဢိူင်ႇ ၼႂ်းဢိူင်ႇဝၢၼ်ႈၽုၺ်း ၸေႈဝဵင်းၵေးသီး ပၢင်လိူၵ်ႈတင်ႈၼၼ်ႉ လႆႈၸတ်းႁဵတ်းၵႂႃႇ တႂ်ႈတူၼ်ႈမႆႉႁုင်း ၼႂ်းဝၢင်းၵျွင်းမုၼ်ၸဝ်ႈဝၢၼ်ႈပႃတႅပ်း ဢိူင်ႇပၢင်ႇၸႄႈ ၼႂ်းၸေႈဝဵင်းမၢႆ(5) ၸေႈတွၼ်ႈမၢႆ(3)သေ ၽူႈၶၢမ်ႇလိူၵ်ႈတင်ႈပဵၼ်ၽူႈဢွၼ်ႁူဝ် ဢိူင်ႇလႄႈ ၵႅမ်ၽူႈဢွၼ်ႁူဝ်ဢိူင်ႇမီး(17)ၵေႃႉ၊ ၵေႃႇမတီႇၸေႈတွၼ်ႈဢိၵ်ႇၸေႈဝဵင်းၶိုၼ်းႁွတ်ႈ(7) ၵေႃႉ၊ ၽူႈၵႅဝ်ပၢင်လိူၵ်ႈတင်ႈ(2)ၵေႃႉ၊ ပေႃႈမႄႈၵူၼ်းမိူင်းၸၢႆးဢိၵ်ႇယိင်းၶိုၼ်ႈႁွတ်ႈ(226)ၵေႃႉ ႁူမ်ႈ သဵင်ႈၽူႈၶိုၼ်ႈႁွတ်ႈမီး(252)ၵေႃႉ ၼႆယူႇ။ ၶႅပ်းႁၢင်ႈ – ပၢင်လိူၵ်ႈတင်ႈၽူႈဢွၼ်ႁူဝ်ဢိူင်ႇ ၼႂ်းဢိူင်ႇဝၢၼ်ႈၽုၺ်း ၸေႈဝဵင်းၵေးသီး ၸွမ်းၼင်ႇၶေႃႈတုၵ်းယွၼ်းပေႃႈမႄႈၵူၼ်းမိူင်းလႄႈ မူႇပိူင်လၢႆးၵၢၼ်ဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈ တႆး၊ တပ်ႉသိုၵ်းၸိုင်ႈတႆး(SSPP/ SSA)မီးၼၼ်ႉ တၢမ်တူဝ်ၽူႈၸတ်းၵၢၼ်ၸေႈတွၼ်ႈမၢႆ(3) ၸင်ႇ လႆႈဢွၼ်ႁူဝ်ၸတ်းႁဵတ်းပၢင်လိူၵ်ႈတင်ႈၽူႈဢွၼ်ႁူဝ်ဢိူင်ႇ ၼႂ်းဢိူင်ႇဝၢၼ်ႈၽုၺ်းၵႂႃႇယူႇ။

['ၶၢဝ်ႇ', 'ၶၢဝ်ႇၵူႈလွင်ႈလွင်ႈ']

2020-03-15T17:19:26

https://ssppssa.org/2020/03/%e1%81%bd%e1%81%a2%e1%82%86%e1%82%87%e1%80%9a%e1%80%b0%e1%82%87%e1%80%9c%e1%80%ae-%e1%82%81%e1%80%bd%e1%80%84%e1%80%ba%e1%82%88%e1%81%b5%e1%81%a2%e1%81%bc%e1%80%ba%e1%81%b8%e1%80%b1%e1%82%88%e1%80%9d/

ၽၢႆႇယူႇလီ ႁွင်ႈၵၢၼ်ၸေႈဝဵင်းမၢႆ (10) လူင်းယူတ်းယႃပၼ်ပေႃႈမႄႈၵူၼ်းမိူင်း

ၶၢဝ်ႇ – SSPP info March 15, 2020 ႁွင်ႈၵၢၼ်ၽၢႆႇယူႇလီၸေႈဝဵင်းမၢႆ(10)၊ ပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး လူင်းယူတ်းယႃပၼ် ပေႃႈမႄႈၵူၼ်းမိူင်း ဢိူင်ႇမိူင်းၸိတ်ႇ၊ တူင်ႇဝဵင်းမိူင်းယႆ၊ ၸိုင်ႈတႆးပွတ်းႁွင်ႇ။ ၶႅပ်းႁၢင်ႊ- ၽွင်းမေႃယႃၼႂ်းႁွင်ႈၵၢၼ်ၽၢႆႇယူႇလီ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ယူတ်းယႃပၼ်ပေႃႈမႄႈၵူၼ်းမိူင်းၶႅပ်းႁၢင်ႊ- ၽွင်းမေႃယႃၼႂ်းႁွင်ႈၵၢၼ်ၽၢႆႇယူႇလီ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ယူတ်းယႃပၼ်ပေႃႈမႄႈၵူၼ်းမိူင်း ဝၼ်းထီႉ-13/03/2020 ၶၢဝ်းယၢမ်း ၵၢင်ၼႂ်(09:00)မူင်းၼၼ်ႉ သိုၵ်းႁၢၼ် ၸၢႆးၶမ်းပၢင်ႇ ၵေႃႉပဵၼ် မေႃယႃ ၼႂ်းႁွင်ႈၵၢၼ်ၽၢႆႇယူႇလီ ၸေႈဝဵင်းမၢႆ(10) ၊ လႆႈလူင်းပိုၼ်ႉတီႈၸွမ်း ၽူႈၸတ်းၵၢၼ် ၸေႈဝဵင်းၵႂႃႇႁဵတ်းပၢင်လိူၵ်ႈတင်ႈပႃႇတီႇၵေႃႇမတီႇ ၼႂ်းဢိူင်ႇမိူင်းၸိတ်ႇသေ ၸွႆႈထႅမ်ယူတ်းယႃပၼ် ပေႃႈမႄႈၵူၼ်းမိူင်းၸိူဝ်းမႃးၶိုၼ်ႈ ပၢင်လိူၵ်ႈတင်ႈၼႆယူႇ။ တီႈႁွင်ႈယူတ်းယႃပၼ်တၢင်းပဵၼ်ပေႃႈမႄႈ ၵူၼ်းမိူင်းၼၼ်ႉ မီးမေႃယႃၼႂ်းထုင်ႉဢိူင်ႇမိူင်းၸိတ်ႇ လၢႆလၢႆၵေႃႉ မႃးၶဝ်ႈႁူမ်ႈၸွႆႈထႅမ်ယူတ်းယႃၸွမ်း ဝႃႈၼႆ။ ၶႅပ်းႁၢင်ႊ- ၽွင်းမေႃယႃၼႂ်းႁွင်ႈၵၢၼ်ၽၢႆႇယူႇလီ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ယူတ်းယႃပၼ်ပေႃႈမႄႈၵူၼ်းမိူင်းၶႅပ်းႁၢင်ႊ- ၽွင်းမေႃယႃၼႂ်းႁွင်ႈၵၢၼ်ၽၢႆႇယူႇလီ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ယူတ်းယႃပၼ်ပေႃႈမႄႈၵူၼ်းမိူင်း လႆႈၸွႆႈထႅမ်ယူတ်းယႃပၼ်ပေႃႈမႄႈၵူၼ်းမိူင်း ၸၢႆး(38)ၵေႃႉ၊ ယိင်း(113)ၵေႃႉ။ တၢင်းပဵၼ်ဢၼ်လႆႈ ယူတ်းယႃပၼ် လိူတ်ႈၶိုၼ်ႈ၊ ႁႅင်းယွမ်း၊ ၼၢဝ်၊ ႁူင်ၶဝ်ႈၸဵပ်း၊ ၶဵဝ်ႈမႅင်းၶိုၼ်ႈ၊ တိၼ်မိုဝ်းသၢၼ်ႈ၊ ဢႆဝတ်း၊ ႁူမေႃး၊ ၸႂ်သၼ်ႇ၊ ႁူဝ်ၼၵ်း၊ ႁူဝ်ၶႆႈ၊ ႁူဝ်ငၢၼ်ႈ၊ သွင်ႁူၼ်၊ ၶူမ်း၊ ဢႅင်ႈၸဵပ်း၊ ၵုၵ်ႈၶႅင်၊ တႃမူဝ်း ၸိူဝ်းၼႆႉၵႂႃႇယူႇ။ ၶႅပ်းႁၢင်ႊ- ၽွင်းမေႃယႃၼႂ်းႁွင်ႈၵၢၼ်ၽၢႆႇယူႇလီ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ယူတ်းယႃပၼ်ပေႃႈမႄႈၵူၼ်းမိူင်းၶႅပ်းႁၢင်ႊ- ၽွင်းမေႃယႃၼႂ်းႁွင်ႈၵၢၼ်ၽၢႆႇယူႇလီ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ယူတ်းယႃပၼ်ပေႃႈမႄႈၵူၼ်းမိူင်း ႁွင်ႈၵၢၼ်ၽၢႆႇယူႇလီ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA)ၼႆႉ တိုၼ်းမီးၽႅၼ် ၵၢၼ် တႃႇလုမ်းလႃးတူၺ်းထိုင်ပၢႆးယူႇလီပေႃႈမႄႈၵူၼ်းမိူင်းလႄႈ လႆႈလူင်းပိုၼ်ႉတီႈသေ ပၼ်ပိုၼ်ႉ ႁူႉလွင်ႈပၢႆးယူႇလီ၊ လွင်ႈတၢင်းပဵၼ်ပေႃႇမႂ်ႇ(ဢၼ်လၢၵ်ႇလၢႆး)၊ လူင်းယူတ်းယႃ ပၼ်တၢင်းပဵၼ်ၵူႈၸိူဝ်း ၸိူဝ်းၵႂႃႇယူႇ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ပၢႆးယူႇလီ']

2020-03-15T16:48:12

https://ssppssa.org/2020/03/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd%e1%82%86%e1%82%88%e1%80%91%e1%82%85%e1%80%99/

ၵေႃႉသိုၵ်းႁၢၼ် SSPP/SSA ၸွႆႈထႅမ်ၽၵ်ႉႁႆႈပၼ်ပေႃႈမႄႈၵူၼ်းမိူင်း

ၶၢဝ်ႇ – SSPP info ၊ March 15, 2020 ဝၼ်းထီႉ-14/03/2020 ၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ၸွႆႈထႅမ်ၽၵ်ႉႁႆႈပၼ် ပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း၊ တူင်ႇဝဵင်းသီႇပေႃႉ၊ ၸိုင်ႈတႆးပွတ်းႁွင်ႇ။ ၶႅပ်းႁၢင်ႈ- ၵေႃႉႁၢၼ်ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ၸွႆႈထႅမ်ပေႃႈမႄႈၵူၼ်းမိူင်းၶႅပ်းႁၢင်ႈ- ၵေႃႉႁၢၼ်ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ၸွႆႈထႅမ်ပေႃႈမႄႈၵူၼ်းမိူင်း ဝၼ်းထီႉ – 14/03/2020 ၶၢဝ်းယၢမ်းၵၢင်ၼႂ်(08:00)မူင်းၼၼ်ႉ သိုၵ်းႁၢၼ် ၸၢႆးၵိုင်ႇ ၼႂ်းတပ်ႉၵွင် သိုၵ်းၵူၼ်းမိူင်း(162) လႆႈဢွၼ်ႁူဝ်ႁႅင်းၵူၼ်း(5)ၵေႃႉသေ ၵႂႃႇၸွႆႈထႅမ်ၽၵ်ႉႁႆႈပၼ် ၼႂ်းမုင်ႉႁေႃႁိူၼ်း ပႃႈသူၺ်ႇ တီႇယူႇ ဝၢၼ်ႈၼွင်တူမ်၊ ဢိူင်ႇတူၼ်ႈၵႅင်း၊ တူင်ႇဝဵင်းသီႇပေႃႉ ၼႆယူႇ။ ၶႅပ်းႁၢင်ႈ- ၵေႃႉႁၢၼ်ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ၸွႆႈထႅမ်ပေႃႈမႄႈၵူၼ်းမိူင်းၶႅပ်းႁၢင်ႈ- ၵေႃႉႁၢၼ်ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ၸွႆႈထႅမ်ပေႃႈမႄႈၵူၼ်းမိူင်း ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) တိုၼ်းတမ်းဝၢင်းမီးၽႅၼ်ၵၢၼ်ၵူႈပီႊပီႊ ဝႆႉလွင်ႈၸွႆႈထႅမ်ၵၢၼ်ပေႃႈမႄႈၵူၼ်းမိူင်းပဵၼ်ယႂ်ႇသေ ၸွမ်းၼင်ႇၶိင်ႇလႂ်ၶၢဝ်းၼၼ်ႉ တိုၼ်းတေႁူမ်ႈ ႁွမ်းၸွႆႈထႅမ်ၵၢၼ် ပေႃႈမႄႈၵူၼ်းမိူင်းၵႂႃႇယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2020-03-10T08:23:48

https://ssppssa.org/2020/03/%e1%81%b8%e1%80%9d%e1%80%ba%e1%82%88%e1%81%bc%e1%82%83%e1%82%88%e1%80%90%e1%80%ae%e1%82%88%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0/

ၸဝ်ႈၼႃႈတီႈၽၢႆႇဢုပ်ႉပိူင်ႇၸေႈဝဵင်းမၢႆ (10) ၊ SSPP/SSAA ၶိုၼ်ႈၵေးသူၼ်းတုမ်ပၢႆးပၺ်ႇၺႃႇ

ၶၢဝ်ႇ – sspp info March 9, 2020 ၸဝ်ႈၼႃႈတီႈၽၢႆႇဢုပ်ႉပိူင်ႇၸေႈဝဵင်းမၢႆ (10) ၊ SSPP/SSA ၸတ်းႁဵတ်းပၢင်ၵုမ်ၽၢႆႇပၢႆးပၺ်ႇၺုႇ တႃႇပူင်သွၼ်လိၵ်ႈလၢႆးတႆးၶၢဝ်းမႆႈ ၽိတ်ႈပၢင်းပႃးသင်ႇၶၸဝ်ႈလၢႆႁူဝ်ၵျွင်းၶဝ်ႈႁူမ်ႈပၼ်တၢင်း ႁၼ်ထိုင်။ ဝၼ်းတီႈ 09,03,2020 ၶၢဝ်းယၢမ်း ၵၢင်ၼႂ် (09:35) ၸဝ်ႈၼႃႈတီႈၽၢႆႇဢုပ်ႉပိူင်ႇၸေႈဝဵင်းမၢႆ (10) ၊ SSPP/SSA ၸတ်းႁဵတ်းပၢင်ၵုမ်ၽၢႆႇပၢႆးပၺ်ႇၺႃႇ ၊ဢွင်ႈတီႈ ၵျွင်းလူင်ၼမ်ႉမႃႉ ၊ၸုမ်းမၢႆ (4) ၊ဢိူင်ႇၼႃးၼိဝ်ႉ ၊တူင်ႇဝဵင်းသီႇပေႃႉ ၊ၸိုင်ႈတႆးပွတ်းႁွင်ႇ လႆႈၽိတ်ႈပၢင်း သင်ႇၶႃႇၸဝ်ႈ (35)ၵျွင်း ၊ ႁူမ်ႈပႃးမေႃသွၼ်လိၵ်ႈလၢႆးတႆး လႄႈ ၵေႃႇမတီႇပွင်ၵၢၼ်ၽၢႆႇပၢႆးပၺ်ႇၺုႇ ၶိုၼ်ႈႁွတ်ႈ (271) ၵေႃႉ။ ၼႂ်းပၢင်ၵုမ်ၼၼ်ႉ လူဢၢၼ်ႇသပ်းလႅင်းၼေ ပပ်ႉပိူင်ၵၢၼ်ပၢႆးပၺ်ႇၺႃႇ ပႃႇတီႇမႂ်ႇသုင်ၸိုင်ႈတႆး ၊တပ်ႉသိုၵ်းၸိုင်ႈတႆးသေ ၼင်ႇႁိုဝ်ႁူင်းႁဵၼ်းပၢင်သွၼ်လိၵ်ႈလၢႆးတႆး `မ’ ႁႃႈတူဝ်ႈလႄႈ ႁူမ်ႈပႃး ႁူင်းႁဵၼ်း သႃႇသၼႃႇ (ႁူင်းႁဵၼ်းထမ်ႇမ) ပေႃးတေပိုတ်ႇၽုၺ်ႇၵႂႃႇ လႆႈၶိုတ်းတၼ်းၶၢဝ်းယၢမ်းၼၼ်ႉ သူၼ်းတုမ်ႁႂ်ႈဢွၼ်ၵၼ်ႁၢင်ႈႁႅၼ်းသွၼ်ၵႂႃႇၵူႈႁူင်းႁဵၼ်း/ လုၵ်ႉတီႈလုမ်း ၸေႈဝဵင်းမၢႆ (10) တေလူႇ တၢၼ်းၵမ်ႉထႅမ်ၶိူင်ႈၸႂ်ႉတိုဝ်းၼႂ်းႁူင်းႁဵၼ်း မိူၼ်ၼင်ႇ ပပ်ႉ ၊ၵမ်တႅမ်ႈ လႄႈၶိူင်ႈဢၼ်လူဝ်ႇၸႂ်ႉ ၵူႈလွင်ႈလွင်ႈ ၸိူဝ်းၼႆႉဝႃႈၼႆ။ ၼႂ်းၶၢဝ်းပၢင်သွၼ်ႁဵၼ်းလိၵ်ႈတႆးၶၢဝ်းမႆႈ ၼႂ်းပီ 2020 ၼႆႉ ယူႇတီႈႁွင်ႈၵၢၼ်ပၢႆးပၺ်ႇၺုႇၸေႈဝဵင်းမၢႆ (10) တေမီးၽႅၼ်ၵၢၼ်လူင်းပိုၼ်ႉတီႈသေ သူၼ်းတုမ်ပၼ်ႁႅင်းၵူႈႁူင်းႁဵၼ်း /လူင်းၵမ်ႉၸွႆႈ ၶိူင်ႈၸႂ်ႉ တိုဝ်းႁူင်းႁဵၼ်း ၊ ထတ်းလွင်ႈယူႇပိူင်ၵိၼ်လုၵ်ႈႁဵၼ်းလႄႈမေႃသွၼ် ၊ ထၢင်ၽၢႆႈ ၊လွင်ႈမူတ်းသႂ် လႄႈ လူင်းမေးပိူင်ၶွတ်ႇၽွတ်ႈၵေႃႇမတီႇႁူင်းႁဵၼ်းၸွမ်းၼင်ႇပိူင်ၵၢၼ်ပၢႆးပၺ်ႇၺႃႇ ပႃႇတီႇမႂ်ႇသုင်ၸိုင်ႈ တႆး၊ တပ်ႉသိုၵ်းၸိုင်ႈတႆး တမ်းဝၢင်းဝႆႉ ၸိူဝ်းၼႆႉ ဝႃႈၼႆ။

['ၶၢဝ်ႇ', 'ပၢႆးပိင်ႇၺႃႇ', 'ၵၢၼ်သူၼ်းတုမ်']

2020-03-06T10:00:16

https://ssppssa.org/2020/03/%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba/

ၵေႃႉႁၢၼ်ပႃႇတီႇမႂ်ႇသုင်ၸိုင်ႈတႆး ၸွႆႈထႅမ်ၼႃႈၵၢၼ် ပေႃႈမေႈၵူၼ်းမိူင်း

By – SSPP/SSA Date – March 5, 2020 ၵေႃႉႁၢၼ်ၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၸွႆႈထႅမ်ၽၼ်းမႆႉႁူဝ်ႉပၼ် ပေႃမေႈၵူၼ်းမိူင်း ဝၢၼ်ႈၵွင်း တူင်ႇဝဵင်းသီႇပေႃႉၸိုင်ႈတႆးပွတ်းႁွင်ႇ။ ၶႅပ်းႁၢင်ႈပႃႇတီႇမႂ်ႇသုင်ၸိုင်ႈတႆး ၸွႆႈထႅမ်ၼႃႈၵၢၼ်ပေႃႈမႄႈၵူၼ်းမိူင်း ဝၼ်းတီႈ 04.03.2020 ၶၢဝ်းယၢမ်း (8:30) မူင်း ၽၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်း ၸိုင်ႈတႆး ၼႂ်းၸေႈဝဵင်းမၢႆ(10) ၵေႃႉႁၢၼ် ၸၢႆးပၢၼ်းဢေး ဢွၼ်ႁူဝ် ႁႅင်းၵူၼ်း (5) ၵေႃႉ ၽၼ်းမႆႉႁူဝ်ႉ ပၼ် လုင်းတႃႉ+ ပႃႈၸၢမ်ႇ တီႈယူႇဝၢၼ်ႈၵွင်း ၸုမ်း (2) ဢိူင်ႇၼႃးၼိဝ်ႉ ၸေႈဝဵင်းမၢႆ (10) တူင်ႇဝဵင်း သီႇပေႃႉ ၸိုင်ႈတႆးပွတ်းႁွင်ႇ ဝႃႈၼႆ။ၸွမ်းၼင်ႇၵၢၼ်ငၢၼ်းပေႃႈမေႈၵူၼ်းမိူင်းမီး ၶိင်ႇလႂ်ၶၢဝ်းၼၼ်ႉ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်း ၸိုင်ႈတႆး တိုၼ်းမီးၽႅၼ်ၵၢၼ် တႃႇၸွႆႈထႅမ်ၼႃႈၵၢၼ်ပေႃႈမႄႈၵူၼ်းမိူင်း မိူၼ်ၼင်ႇပၢႆးၽုၵ်ႇသွမ်ႈ၊ ပၢႆးယူႇလီ၊ ပၢႆးပိင်ႇၺႃႇလႄႈ ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်ႇ ၸဵမ်ၸိူဝ်းၼႆႉၵႂႃႇယူႇယဝ်ႉ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-03-02T12:04:03

https://ssppssa.org/2020/03/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8-sspp-ssa-%e1%81%b8%e1%80%90%e1%80%ba%e1%80%b8%e1%80%95%e1%81%a2%e1%80%84%e1%80%ba%e1%80%9c%e1%80%b0%e1%80%84%e1%80%ba/

ငဝ်ႈငုၼ်း SSPP/SSA ၸတ်းပၢင်လူင်းလိုဝ်ႈပၢင်သွၼ်ငဝ်ႈၶၢမ်ႇပိုၼ်ႉၵၢၼ်သိုၵ်း ပွၵ်ႈၵမ်း (39)

ၶၢဝ်ႇ- SSPP/SSA March 2,2020 ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၸတ်းႁဵတ်းပၢင်လူင်းလိုဝ်ႈပၢင်သွၼ်ငဝ်ႈၶၢမ်ႇပိုၼ်ႉၵၢၼ်သိုၵ်း ၸုပ်ႈထီႉ (39) တီႁူင်းႁဵၼ်းၽိုၵ်းသွၼ်ၵၢၼ်သိုၵ်း ၸေႈဝဵင်းၵေးသီး ၸိုင်ႈတႆး ပွတ်းၸၢၼ်း မီးၵူၼ်းသိုၵ်း ၶဝ်ႈႁူမ်ႈ ၼပ်ႉႁူဝ်ပၢၵ်ႇ ။ ဝၼ်းထီႉ- 01- လိူၼ်မၢသ်ႉ-2020 ၼႆႉယူႇတီႈၸွမ်သိုၵ်း ၶိၼ်ႇမိၼ်ႇ ၽူႈပွင်ၵၢၼ်သိုၵ်း ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ဢွၼ်ႁူဝ်ပိုတ်ႇပၢင်လူင်းပၢင်သွၼ်ငဝ်ႈၶၢပ်ႇပိုၼ်ႉၵၢၼ်သိုၵ်းၵႂႃႇ မီးၽူႈယႂ်ႇၵူၼ်းလူင် ၵေႃႇမတီႇလုမ်း ပွင်ၵၢၼ်သိုၵ်း ၊ ၽူႈၼမ်းၼႂ်း ၊ ၽူႈမီးၸၼ်ႉထႅင်ႈလၢႆလၢႆၸဝ်ႈ လႄႈ လုၵ်ႈႁဵၼ်းသိုၵ်း ၶူးပူင်သွၼ် ၶိုၼ်ႈႁွတ်ႈ ႁူဝ်ၵူၼ်း 200 ပၢႆ ဝႃႈၼႆ။ ၸွမ်သိုၵ်း ၶိၼ်ႇမိၼ်ႇ ၽူႈပွင်ၵၢၼ်သိုၵ်း မွၵ်ႇလၢတ်ႈၶေႃႈၵႂၢမ်း ပိုတ်ႇပၢင်ၵႂႃႇဝႃႈ – ၸိူဝ်းပဵၼ်လုၵ်ႈႁဵၼ်းတင်းသဵင်ႈၼႆႉ မိူဝ်ႈမီးၼႂ်းႁူင်းႁဵၼ်းတႄႉ ပဵၼ်သိုၵ်းႁၢၼ် ပေႃးဢွၵ်ႇၼွၵ်ႈႁူင်းႁဵၼ်းသိုၵ်းၵႂႃႇယဝ်ႉ တေလႆႈပဵၼ်ၵူၼ်းၵတ်ႉငၢၼ် ၊ တေလႆႈ ႁဵတ်းၸွမ်းပၵ်းပိူင်လၵ်းမၢႆ ၊ တေလႆႈထွမ်ႇၶေႃႈပူင်ၶေႃႈၸီႉသင်ႇၽူႈယႂ်ႇၵူၼ်းလူင်တမ်းဝၢင်းပၼ် ၊ တေလႆႈၶတ်းၸႂ် ႁဵတ်းသၢင်ႈၼႃႈၵၢၼ် ၸွမ်းၼင်ႇပုၼ်ႈၽွၼ်းတူဝ်ၸဝ်ႈၵဝ်ႇမီးၼၼ်ႉ တဵမ်တဵမ်ထူၼ်ႈထူၼ်ႈ ၸင်ႇတေၸၢင်ႈၶိုၼ်ႈယႂ်ႇ ၊ လိူဝ်သေၼၼ်ႉ လူဝ်ႇမီးၸႂ်မေႃႁၵ်ႉၸိူဝ်ႉၶိူဝ်းတူဝ်ၵဝ်ႇ လူဝ်ႇလႆႈမေႃဝူၼ်ႉဝႃႈ မီးၵမ်းပိူၼ်ႈၵေႃႈ တေၸၢင်ႈမီးၵမ်းႁဝ်း မိူဝ်ႈလဵဝ် ပိူၼ်ႈယိုဝ်းၽူႈၶဵၼ်မေႃးယူႇၵေႃႈ ဝၼ်းၼိုင်ႈႁဝ်းၵေႃႈတိုၼ်းတေလႆႈယိုဝ်းၽူႈၶဵၼ်မိူၼ်ၵၼ်ယဝ်ႉ ယႃႇပေလူင်လိုမ်း၊ တိူဝ်ႉၽႂ် ၵေႃႈလီ ၸၢဝ်းၶိူဝ်းဢၼ်ယူႇႁူမ်ႈ ၼႂ်းမိူင်းတႆးၼႆႉ တိုၼ်းပဵၼ်ပီႈၼွင်ႉၵၼ်မူတ်းမူတ်းယဝ်ႉ ႁဝ်းတိုၼ်းလူဝ်ႇမေႃ ၸွႆႈထႅမ် ၵၼ်ၵႂႃႇ ဝႃႈၼႆ။ၼႂ်းပၢင်လူင်းၵၢၼ်သွၼ်ငဝ်ႈၶၢမ်ႇပိုၼ်ႉၵၢၼ်သိုၵ်းပွၵ်ႈၼႆႉ လုၵ်ႈႁဵၼ်းသိုၵ်းၶဝ် ၼႄၽၢင်ႁၢင်ႈသိုၵ်း လၢႆးၼပ်ႉယမ် လၢႆးမိုဝ်း လၢႆးၵွင်ႈ ၊ လၢႆးတႅင်းႁွၵ်ႇ ၊ လၢႆးၽႅၼ်ႉၼႃႈသိုၵ်း လၢႆးၶိုၼ်ႈၼႃႈသိုၵ်း ၸိူဝ်းၼႆႉသေ ၽူႈယႂ်ႇၵူၼ်းလူင် ယိုၼ်ႈဢၢပ်ႈပၼ် ၶႅပ်းဝႂ်တူဝ်ယဝ်ႉ ၵိၼ်ၶဝ်ႈသုမ်လီ ၸွမ်းၵၼ်ၵႂႃႇ ဝႃႈၼႆ။

['ၵၢၼ်သိုၵ်း', 'ၶၢဝ်ႇ']

2020-02-27T18:44:18

https://ssppssa.org/2020/02/%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87-%e1%80%95/

သိုၵ်းၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး ၸွႆႈထႅမ်ၵၢၼ် ပေႃႈမႄႈၵူၼ်းမိူင်း

သိူဝ်လမ် ၊ February 27, 2020 သိုၵ်းၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး ၊ တပ်ႉသိုၵ်းၸိုင်ႈတႆး ၊ ႁွင်ႈၵၢၼ်ၸေႈဝဵင်းမၢႆ (10) ၊ လူင်းၸွႆႈထႅမ် တီႇႁႆႈပၼ်ပေႃႈမႄႈၵူၼ်းမိူင်း ဝၢၼ်ႈၵွင်း ၊ ဢိူင်ႇၼႃးၼိဝ်ႉ ၊တူင်ႇဝဵင်းသီႇပေႃႉ။ ဝၼ်းထီႉ 27, 02, 2020 ၊ ၶၢဝ်းယၢမ်းၵၢင်ၼႂ် 09:00 AM တပ်ႉသိုၵ်းၵူၼ်းမိူင်း ႁူမ်ႇလူမ်ႈၸေႈဝဵင်းမၢႆ (10) သိုၵ်းႁၢၼ် လုင်းၵေႃးလိင်ႇ ဢွၼ်ႁူဝ်ႁႅင်းသိုၵ်း (3) ၵေႃႉသေ လူင်းၸွႆႈထႅမ်တီႇႁႆႈ လုင်းၸၼ်ႇတေႃး + ပႃႈႁွမ် တီႈယူႇဝၢၼ်ႈၵွင်း ၸုမ်းမၢႆ(2) ၊ ဢိူင်ႇၼႃးၼိဝ်ႉ ၸေႈဝဵင်းမၢႆ (10) ၊ တူင်ႇဝဵင်းသီႇပေႃႉ ဝႃႈၼႆ။ ပႃႇတီႇမႂ်ႇသုင်ၸိုင်ႈတႆး ၊ တပ်ႉသိုၵ်းၸိုင်ႈတႆး တိုၼ်းတမ်းဝၢင်းမီးၽႅၼ်ၵူႈပီပီ ဝႆႉလွင်ႈၸွႆႈထႅမ်ၵၢၼ်ပေႃႈမႄႈ ၵူၼ်းမိူင်း ပဵၼ်ယႂ်ႇသေ ၸွမ်းၼင်ႇၶိင်ႇလႂ်ၶၢဝ်းၼၼ်ႉ ၵူႈတပ်ႉၵူႈႁွင်ႈၵၢၼ် ၽၢႆႇတပ်ႉ ၊ၽၢႆႇဢုပ်ႉပိူင်ႇ တိုၼ်းတေ ႁူမ်ႈႁွမ်းၸွႆႈထႅမ်ၵၢၼ်ပေႃႈမႄႈၵူၼ်းမိူင်းၵႂႃႇၸွမ်းၼင်ႇပွင်ပဵၼ်လႆႈၼႆယူႇယဝ်ႉ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-02-27T18:29:58

https://ssppssa.org/2020/02/%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88%e1%80%9c%e1%82%84%e1%82%88%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b6%e1%80%b0/

သိုၵ်းမၢၼ်ႈလႄႈသိုၵ်းၶူဝ်းလၢႆးပဵၼ်ပၢင်တိုၵ်းၵၼ်တီႈလွႆတွၼ်

ၶၢဝ်ႇ-SSPP info February 27, 2020 သိုၵ်းမၢၼ်ႈဢမ်ႇလႆႈႁူႉမၢႆတပ်ႉ ဢဵၼ်ႁႅင်း(70)ၵေႃႉ လုၵ်ႉတီႈဝၢၼ်ႈၵဝ်ႇ ပၢင်ဝၢတ်ႈသေ ဢဝ်မၢၵ်ႇလူင် ပွႆႇသႂ်ႇတီႈၼိူဝ်သၼ်လွႆတွၼ်း ၽၢႆႇတူၵ်းဝဵင်းၵေးသီး ဢၼ်တပ်ႉၶွင်ႇၸီႇဢဝ်ၶိုၼ်းၸိုင်ႈတႆး RCSS ပၵ်းတပ်ႉဢဝ်တီႈယူႇဝႆႉ တႄႇယၢမ်းၵၢင်ၼႂ် (8)မူင်း တေႃႇယၢမ်း 1030မူင်းၼၼ်ႉ ၽၢႆႇတပ်ႉ ၶွင်ႇၸီႇဢဝ်ၶိုၼ်းၸိုင်ႈတႆး ၸင်ႇတုမ်ႉတွပ်ႇယိုဝ်းၶိုၼ်းသေ သွင်ၽၢႆႇလႆႈပဵၼ်ပၢင်တိုၵ်းၵၼ်ယူႇယဝ်ႉ။ ၼႂ်းယၢမ်းဢၼ်ပဵၼ်ပၢင်တိုၵ်းယူႇၼၼ်ႉ သိုၵ်းမၢၼ်ႈလုၵ်ႉတီႈႁၢမ်းငၢႆးဢွၵ်ႇ ႁႅင်း 100 ပၢႆ ၽႅဝ်ဝႆႉတီႈ ၸၢမ်ပွင်ႇ ထႅင်ႈၸုမ်းၼိုင်ႈ ဢွၵ်ႇတီႈၼႃးလိူဝ်ႇ ဝၢႆႇၼႃႈၸူး တၢင်းပဵၼ်ပၢင်တိုၵ်းၼၼ်ႉယူႇ။ ပၢင်တိုၵ်း ၸၢင်ႈတေႁၢဝ်ႉႁႅင်းယူႇ ၵွပ်ႈတပ်ႉသိုၵ်းမၢၼ်ႈထႅမ်ႁႅင်း ၵူႈၽၢႆႇၵူႈတၢင်းၼၼ်ႉယဝ်ႉ။

['ၵၢၼ်သိုၵ်း', 'ၶၢဝ်ႇ']

2020-02-25T09:56:04

https://ssppssa.org/2020/02/%e1%80%95%e1%80%bd%e1%82%86%e1%80%b8%e1%80%90%e1%81%a2%e1%80%84%e1%80%ba%e1%82%87%e1%81%b8%e1%80%bd%e1%80%84%e1%80%ba%e1%82%88%e1%80%95%e1%80%ae%e1%80%9e%e1%82%85%e1%80%84%e1%80%ba-%e1%81%b5%e1%80%bd/

ပွႆးတၢင်ႇၸွင်ႈပီသႅင် ၵွင်းမူးထၢတ်ႈသပ်ႉပိင်ႇၺုၸုမ်ႈမိူင်း ၵူၼ်းမိူင်းၶျၢမ်းသႃႇ ဢိူင်ႇၼႃးၶႃႇ တူင်ႇဝဵင်းတၢင်ႉယၢၼ်း

February 23,2020 By – SSPP/ SSA လိူၼ်သၢမ်ၵတ်းၸီႈၸီႈ လိူၼ်သီႇၵတ်းငႅၼ်းငႅၼ်း ၼၢႆးဢမ်ႇတူၵ်းၵေႃႈ လူမ်းယဵၼ်ထွင်းၽိဝ်ႉၽိဝ်ႉ မႅၼ်ႈၽွင်းထိူၼ်ႇၶိူဝ်းၶဵဝ် ထႆႇလၢႆႈသီယွတ်ႈၼုမ်ႇၼေႃႇပူင်ႇ မွၵ်ႇသဵဝ်ႈၶၢဝ်ၵီႈပူင်းၸွတ်ႇၼိူဝ်တူၼ်း လုၵ်ႈသၼ်လွႆလၢၼ်းယူႇၼၼ်ႉ ပေႃႈမႄႈၵူၼ်းမိူင်း ထုင်ႉသၢပ်ႇလွႆၶူင်း လႆႈဢွၼ်ၵၼ်ပွင်သၢင်ႈ ႁဵတ်းပဵၼ်ပွႆးလၢမ်း လူႇတၢၼ်းဝႆႈသႃတမ်ႈတီႈ ထၢတ်ႈတေႃႇလူင်လွႆလၢၼ်းမႃးယူႇ ပၢၼ်သိုပ်ႇပၢၼ် တေႃႇထိုင်ဝၼ်း ၶၢဝ်းမိူဝ်ႈၼႆႉယဝ်ႉ။ Photo By – Drone ပွႆးတၢင်ႇၸွင်ႈပီသႅင်ၵွင်းမူးထၢတ်ႈလွႆလၢၼ်း(ႁိုဝ်)လွႆသၢင်ႇၵၢၼ်းၶမ်း တေးႁူတ်ႈသၼ်လွႆလၢၼ်းလူင်ၼႆႉ လုၵ်ႉတီႈၼႃႈမိူင်းၽၢႆႇႁွင်ႇ ဝၢင်းႁူဝ်မွၼ်ယင်ႇႁၢၵ်ႈ ယၼ်တိၼ် ၸူးၼႃႈမိူင်းတၢင်းၸၢၼ်းသေ ၼွၼ်းၶၢင်းဢိူမ်ႈၸမ် မႄႈၼမ်ႉၶူင်းမႃး ၸဵမ်မိူဝ်ႈမိုဝ်ႉသိုၼ်းၵွၼ်ႇ ပိုၼ်းတႅမ်ႈဝႆႉ ၽႂ်ႁိုဝ်ႁွၼ်ႇႁတ်းထဵင်။ သင်ဝႃႈယူႇတီႈၼိူဝ်သၼ်လွႆလၢၼ်း မုင်ႈဝၢႆႇၸူးၽၢႆႇဢွၵ်ႇ သိုဝ်ႈသိုဝ်ႈၸိုင် တေလႆႈႁၼ်မႄႈၼမ်ႉ ၶူင်းလႄႈ တေးႁူတ်ႈသၼ်လွႆပေ ဢိၵ်ႇတင်းဝဵင်းပၢင်ၵၢဝ်၊ ဝဵင်းပၢင်ယၢင်း တီႈယၢမ်ႈပူၵ်းတင်ႈႁေႃ ၶမ်းၵဝ်ႇ ၸဝ်ႈၾႃႉမင်းလိူၼ်း၊ သင်ဝၢႆႇၸူးၼႃႈမိူင်းၽၢႆႇႁွင်ႇၸိုင် တေလႆႈႁၼ်သၼ်လွႆၸေး၊ မႄႈၼမ်ႉမင်း၊ မႄႈၼမ်ႉၵေႃႇ ၸိူဝ်းၼႆႉသေ သင်ဝၢႆႇ ၼႃႈၸူးၼႃႈမိူင်းတၢင်းၸၢၼ်းၸိုင် တေလႆႈ ႁၼ်မႅၼ်ႈ လွႆၽႃလႅင်၊ လွႆၶဵဝ်၊ လွႆပူၵ်းတုင်း၊ လွႆႁူဝ်မေႃႈ၊ လွႆပၢင်ႁုင်း မုင်ႈတိူၵ်ႈထိုင်လွႆသွင်ထဝ်ႈ လွႆသႅင်မိူင်းသူႈ ယူႇယဝ်ႉ။ ၽၢႆႇတူၵ်းလွႆလၢၼ်းလူင်ၼႆႉ မီးဝႆႉၵေးၼမ်ႉသႃႈလႄႈ ဝၢၼ်ႈပၢင်ၸိုၵ်ႉ၊ ဝၢၼ်ႈသႅင်ႁွင်း ဢိၵ်ႇတင်းလွႆမၢၵ်ႇၼိမ်းလၢင်ႈ၊ လွႆမေႃႈ၊ လွႆငွမ်း၊ လွႆၵုမ်ႇၵႆႇ၊ လွႆပၢင်ဝူဝ်း၊ လွႆသၢမ်ၼႃႈ၊ ၸိူဝ်းၼႆႉယူႇ။ ၼႂ်းမိူင်းတႆးၼႆႉ မီးဝႆႉၸၢၵ်ႈတေႃႇ၊ မူၺ်ႇတေႃႇၽြႃးပဵၼ်ၸဝ်ႈ လၢႆလၢႆတီႈသေ တူၼ်းလုၵ်ႈသၼ်လွႆ လၢၼ်းလူင် ဢၼ်မီးဝႆႉ ၼႂ်းၸေႈဝဵင်းတၢင်ႉယၢၼ်း မိူင်းတႆးပွတ်းႁွင်ႇၼႆႉၵေႃႈ မီးဝႆႉၸၢၵ်ႈတေႃႇ ႁၢင်ႊပၼ်ႈၽြႃးပဵၼ်ၸဝ်ႈ(4)သူႇ ၸဝ်ႈၵေႃးၵသၼ်ႇ၊ ၸဝ်ႈၵေႃးၼၵုင်ႇ၊ ၸဝ်ႈၵတ်ႉသပ်ႉပ၊ ၸဝ်ႈ ၵေႃးတမၸိူဝ်းၼႆႉသေ ၶဝ်ႈပဵၼ်ဢွင်ႈတီႈၵိုၵ်းပိုၼ်း ဢူမုၼ်ၽုင်းယႂ်ႇဝႆႉတေႉတေႉ။ ပိုၼ်းတႅမ်ႈမီး ဝႆႉဝႃႈ ၽြႃးပဵၼ်ၸဝ်ႈၵေႃးတမ လုၵ်ႉတီႈလွႆဢၢင်းဝိၼ်း ၽၢႆႇဢွၵ်ႇမႄႈၼမ်ႉၶူင်း လႆလေႃႇလူင်းၸွမ်း မႄႈ ၼမ်ႉၶူင်းသေ မႃးယင်ၽႃႇသၢင်ႈၵၢၼ်း ၶဝ်ႈသိမ်ႇတီႈလွႆလၢၼ်းလူင်လႄႈ ၸင်ႇလႆႈႁိၵ်းႁွင်ႉဝႃႈ “ လွႆလၢၼ်း – လွႆသၢင်ႇၵၢၼ်းၶမ်း – လွႆသိမ်ႇၶမ်း” ၼႆယူႇ။ မႄႈၼမ်ႉမင်း၊ မႄႈၼမ်ႉၵေႃႇ၊ မႄႈၼမ်ႉ သႃႈ(3)မႄႈၼမ်ႉ လႆႈၽွမ်ႉၵၼ်ႁွပ်ႇဝႆႉလွႆလၢၼ်းသေ လွႆၶွၵ်ႈ၊ လွႆရႃႇၸႃႇ ဝၢင်ႇ၊ လွႆၸၢင်ႉ၊ လွႆႁွၼ်ၵႆႇ၊ လွႆဢိူၵ်ႇၸၢင်ႉ ၸိူဝ်းၼႆႉၵေႃႈ ၶဝ်ႈပဵၼ်လွႆၵႅမ်လွႆၼေႃႇ ဢၼ်ၵမ်ႉယၼ်ပၼ် တေးႁူတ်ႈသၼ်လွႆ လၢၼ်းလူင်ယူႇယဝ်ႉ။ Photo By – Camera သင်ႇၶႃႇၸဝ်ႈဢွၼ်ႁူဝ် ၽူႈယႂ်ႇၵူၼ်းလူင်လႄႈ ၵေႃႉသိုၵ်းၵေႃႉႁၢၼ် (SSPP/ SSA)သေ ယၢတ်ႇၼမ်ႉလဵပ်ႈၵွင်းမူးထၢတ်ႈလွႆလၢၼ်း ပေႃးထိုင်မႃးၶၢဝ်း လိူၼ်သီႇၵူႊပီႊပီႊၸိုင် ပေႃႈမႄႈၵူၼ်း မိူင်းၸိူဝ်းပဵၼ်ၸၢဝ်းၶိူဝ်းတႆး၊ ၸၢဝ်းၶိူဝ်း မႅၼ်း၊ ၸၢဝ်း ၶိူဝ်းလီႇသူး၊ ၸၢဝ်းၶိူဝ်းလွႆ၊ ၸၢဝ်းၶိူဝ်းဝႃႉ၊ ၸၢဝ်း ၶိူဝ်းလႃးႁူႇ လၢႆလၢႆၸၢဝ်းၶိူဝ်း ၼႂ်းၼႃႈတီႈသၢပ်ႇလွႆၶူင်း ဢိၵ်ႇပီႈၼွင်ႉတီႈၵႆ လႆႈၽွမ်ႉၵၼ်တဝ်ႈႁွတ်ႈၽႅဝ်မႃးတီႈၸၢၵ်ႇတေႃႇလွႆ လၢၼ်းသေ ႁဵတ်းပဵၼ်ပၢင်ပွႆးၵၼ်ႇတေႃး ၸၢၵ်ႈတေႃႇၽြႃးပဵၼ်ၸဝ်ႈမႃးၵူႊပီႊပီႊယူႇ။ မိူဝ်ႈပူၼ်ႉမႃး သဵၼ်ႈတၢင်းလူတ်ႉၵႃး ဢမ်ႇပႆႇသိူၵ်ႈထိုင်တီႈၸၢၵ်ႈတေႃႇလွႆလၢၼ်းလႄႈ ပေႃႈမႄႈ ၵူၼ်းမိူင်း လႆႈဢွၼ်ၵၼ်လုၵ်ႉတီႈတိၼ်လွႆ ပႆတၢင်းတႆႇၶိုၼ်ႈၸွမ်းပဵမ်ႉလွႆ တေႃႇပေႃးႁွတ်ႈၽႅဝ် ထိုင်တမ်ႈတီႈၸိၵ်းလွႆၸၢၵ်ႈတေႃးလႄႈ ပဵၼ်ဢၼ်ၶၢၼ်ၸႂ်ႁိူဝ်ႉၼူၼ်း ဢူၼ်ႈတူဝ်ၸႂ်ဝႆႉယူႇႁင်းၽႂ် မၼ်းယဝ်ႉ။ ယိူင်းဢၢၼ်းတႃႇပဵၼ်ၵၢၼ်ၸွႆႈထႅမ်ၵၢၼ်သႃႇသၼႃႇႁိူဝ်ႈႁိူင်းလႄႈ ၸွႆႈထႅမ်ပေႃႈမႄႈ ၵူၼ်းမိူင်းၼႆသေ ၼႂ်းပီႊ 2017 ၼီႊၼၼ်ႉ ၸွမ်သိုၵ်းလူင် ၸဝ်ႈပၢင်ႇၾႃႉ လႆႈဢွၼ်ႁူဝ် ၵေႃႉသိုၵ်း ၵေႃႉႁၢၼ်ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA)သေ ၶွၼ်ႈဢဝ်ႁႅင်းၶိူင်ႈၸၢၵ်ႈ၊ ႁႅင်းၵူၼ်း၊ ႁႅင်းငိုၼ်း ႁႅင်းလူင်(3)ပိူင်ၼႆႉသေ ၵေႃႇသၢင်ႈသဵၼ်ႈတၢင်းၵႃး ၶိုၼ်ႈၽႅဝ်တီႈၸိၵ်းလွႆ ၸၢၵ်ႈတေႃႇလွႆလၢၼ်းမႃးယူႇယဝ်ႉ။ Photo By – Camera Phone သင်ႇၶႃႇၸဝ်ႈဢွၼ်ႁူဝ်လူႇတၢၼ်းယၢတ်ႇၼမ်ႉ ပူင်ၵႂၢမ်းၽွၼ်း တႃႇၽီသၢင်ႇသတ်းၵူၼ်း တမ်ႈတီႈၵွင်းမူးထၢတ်ႈလွႆလၢၼ်း ၼႂ်းပီႊ 2018 ၼီႊၼၼ်ႉၵေႃႈ ယူႇတီႈပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) လႆႈၶိုၼ်းၵေႃႈသၢင်ႈယွင်ၼမ်ႉ တီႈၼိူဝ်လွႆလၢၼ်း(1)လုၵ်ႈယူႇယဝ်ႉ။ ဢိင်ၼိူဝ်ၶေႃႈမႅတ်ႉတႃႇ ၸဝ်ႈ ပေႃႈသိၼ်ထမ်းဝုၼ်းၸုမ်ႉသေ ၼႂ်းလိူၼ်မေႇ 5 ဝၼ်း ပီႊ 2019 ၼီႊ ယၢမ်းႁူဝ်ၼႂ်ၵၢင် ဝၼ်းၽုတ်း ဢွၵ်ႇလွႆမႃးၼၼ်ႉ ၸဝ်ႈသြႃႇသုၶမ်းဝဵင်းတၢင်ႉယၢၼ်းလႄႈ ၸဝ်ႈသြႃႇၺႃႇၼေႃး ဝဵင်းၼမ်ႉလၼ်ႈ ၸိုင်ႈတႆးပွတ်းႁွင်ႇ လႆႈဢွၼ်ႁူဝ်ၼၢမ်းၼႃႈ ၽူႈယႂ်ႇၵူၼ်းလူင် ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်း ၸိုင်ႈတႆး(SSPP/ SSA) ဢိၵ်ႇတင်းပေႃႈမႄႈၵူၼ်းမိူင်းၼႂ်းပိုၼ်ႉတီႈသေ တေႇႁႅၵ်ႈၶုတ်းတိၼ်သဝ် ထႃႇပၼႃႇၵွင်းမူးၸၢၵ်ႈတေႃႇလွႆလၢၼ်းမႃးယူႇယဝ်ႉ။ ထိုင်မႃးၼႂ်းလိူၼ်သီႇမႂ်ႇ 1 ၶမ်ႈ ၼႂ်းပီႊၶရဵတ်ႉ 2020 ၼီႊ လိူၼ်ၾႅပ်ႇဝႃႇရီႇ 23 ဝၼ်း ယၢမ်းၵၢင်ၼႂ် 8:00 မူင်းၼၼ်ႉ ၸဝ်ႈသြႃႇသုၶမ်း၊ ၸဝ်ႈသြႃႇၺႃႇၼေႃး ဢိၵ်ႇတင်းသင်ႇၶႃႈၸဝ်ႈ(113)ပႃး (20)ၵျွင်း လႆႈဢွၼ်ႁူဝ်ၼၢမ်းၼႃႈ ၸွမ်သိုၵ်းလူင် ၸဝ်ႈပၢင်ႇၾႃႉ၊ ၸွမ်ႁၢၼ်ၶုၼ်သႅင်၊ ၸွမ်ႁၢၼ် သၢႆၾႃႉလႄႈ ပေႃႈမႄႈၵူၼ်းမိူင်းလၢႆလၢႆၸၢဝ်းၶိူဝ်းသေ တၢင်ႇၸွင်ႈပီသႅင်ၵွင်းမူးၸၢၵ်ႈတေႃႇလွႆလၢၼ်းလႄႈ တၢင်ႇ ဢၼေႇၵၸႃႇလီငၢမ်းယူႇ။ ယၢမ်း 8:30 မူင်းၼၼ်ႉ ၽူႈယႂ်ႇၵူၼ်းလူင်(SSPP/ SSA)လႄႈ ပေႃႈမႄႈၵူၼ်းမိူင်းလႆႈဢွၼ်ၵၼ် ၵၼ်ႇတေႃးဝႆႈသႃၵၢပ်ႈၶူဝ်းလူႇသင်ႇၶႃႇၸဝ်ႈသေ လူႇတၢၼ်းယၢတ်ႇၼမ်ႉတမ်ႈတီႈ “ၵွင်းမူႇၸၢၵ်ႈ တေႃႇၸုမ်ႈသႅင်မိူင်း သၼ်လွႆလၢၼ်း(ႁိုဝ်)သၼ်လွႆသၢင်ႇၵၢၼ်းၶမ်း” ၼၼ်ႉၵႂႃႇလီငၢမ်းယူႇယဝ်ႉ။ လွင်ႈတၢင်းဢၼ်လႆႈတေႇတင်ႈၵွင်းမူးၸၢၵ်ႈတေႃႇၸုမ်ႈသႅင်မိူင်း တႃႇႁႂ်ႈမိူင်းၵတ်းယဵၼ် လွတ်ႈ ၽေးၶဵၼ်ၼႆႉ ဢမ်ႇၸႂ်ႈတႃႇပုၼ်ႈပၢင်ႈၽွၼ်းလီသုၼ်ႇတူဝ်ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈ တႆး(SSPP/ SSA) ဢၼ်လဵဝ် ပဵၼ်ၶေႃႈမႅတ်ႉတႃႇၸဝ်ႈပေႃႈသိၼ်ထမ်းဝုၼ်းၸုမ်ႉ ဝူၺ်ႇဝၢၵ်ႈႁဵတ်း ၵၢၼ်လီတႃႇၽီသၢင်သတ်းၵူၼ်းယူႇယဝ်ႉ။

['ၶၢဝ်ႇ', 'ၵၢၼ်သႃႇသၼႃႇ']

2020-02-24T13:56:05

https://ssppssa.org/2020/02/%e1%81%b6%e1%82%85%e1%80%95%e1%80%ba%e1%80%b8%e1%82%81%e1%81%a2%e1%80%84%e1%80%ba%e1%82%88%e1%80%99%e1%81%a2%e1%82%86%e1%80%90%e1%80%bd%e1%80%84%e1%80%ba%e1%80%b8-%e1%80%95%e1%80%bd%e1%82%86%e1%80%b8/

ၶႅပ်းႁၢင်ႈမၢႆတွင်း ပွႆးတၢင်ႇၸွင်ႈပီသႅင် ၵွင်းမူးထၢတ်ႈတေႃႇလွႆလၢၼ်း

ဝၼ်းထီႉ – 23.2.2020 လိူၼ်သီႇမႂ်ႇ(1)ၶမ်ႈ

['ၶၢဝ်ႇတူင်ႉၼိုင်ၸုမ်းဢွၼ်ႁူဝ်ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး', 'ၶၢဝ်ႇ']

2020-02-22T17:00:09

https://ssppssa.org/2020/02/%e1%80%90%e1%80%95%e1%80%ba%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90%e1%82%86%e1%80%b8%e1%80%90%e1%80%84%e1%80%ba/

တပ်ႉသိုၵ်းၸိုင်ႈတႆးတင်း တပ်ႉသိုၵ်းမၢၼ်ႈပဵၼ်ပၢင်တိုၵ်းၵၼ်

SSPP info February 22, 2020 တပ်ႉသိုၵ်းၸိုင်ႈတႆး ၽၢႆႇတႂ်ႈၵုမ်းၵမ် တပ်ႉငဝ်ႈသိုၵ်း 798 SSPP/SSA ထုၵ်ႇသိုၵ်းမၢၼ်ႈ တပ်ႉၵွင် 325 ငဝ်ႈတပ်ႉပၵ်းမိူင်းယႆၼၼ် လတ်းထိူၼ်ႇၵႂႃႇၽႃႇၺႃး တပ်ႉႁူမ်ႇလူမ်ႈပၢင်သဝ်း တပ်ႉႁိၼ်လၢႆးလႄႈ သွင်ၽၢႆႇ လႆႈပဵၼ်ပၢင်တိုၵ်းၵၼ် တီႈၽၢႆႇတူၵ်းလုၵ်းမွၵ်ႇသၢၼ်ႈ ဢိူင်ႇမိူင်းတုင် ၸေႈဝဵင်းသီႇပေႃႉ ၸိုင်ႈ တႆးပွတ်းႁွင်ႇ။ဝၼ်းထီႉ 22.2.2020 ယၢမ်းၵၢင်ၼႂ် (8:35)မူင်းၼၼ်ႉ သိုၵ်းမၢၼ်ႈ တပ်ႉၵွင် (325) ဢဵၼ်ႁႅင်း(36)ၵေႃႉ လုၵ်ႉတၢင်းဝၢၼ်ႈၵၢင်သေ လတ်းထိူၼ်ႇၵႂႃႇၽႃႇၺႃး တပ်ႉတူင်ႉၼိုင်ဢဝ်ႁူမ်ႇလူမ်ႈ ပၢင်သဝ်းႁိၼ်လၢႆး ၼၼ်ႉသေ သွင်ၽၢႆႇလႆႈပဵၼ်ပၢင်တိုၵ်းၵၼ် ဢမ်ႇလိူဝ်(5)မိၼိတ်ႉ ၽၢႆႇလႂ်ၽႂ်ဢမ်ႇမီးလွင်ႈလုသုမ်း သင်ႇ ၽၢႆႇတပ်ႉသိုၵ်းၸိုင်ႈတႆး လႆႈပၼ်ၶေႃႈသင်ႇ ႁုၼ်လင်ယွၼ်ႉဢမ်ႇၶႂ်ႈမီးပၼ်ႁႃ လွင်ႈပိုတ်းယိုဝ်း တိုၵ်းတေႃးၵၼ် တင်းၽႂ်ၼၼ်ႉယဝ်ႉ။

['ၶၢဝ်ႇ', 'ၵၢၼ်သိုၵ်း']

2020-02-21T08:06:42

https://ssppssa.org/2020/02/%e1%81%b5%e1%80%b0%e1%81%bc%e1%80%ba%e1%80%b8%e1%81%b8%e1%80%95%e1%80%ba%e1%80%b8%e1%80%90%e1%81%a2%e1%80%84%e1%80%ba%e1%80%b8%e1%80%95%e1%80%b5%e1%81%bc%e1%80%ba%e1%80%9c%e1%82%84%e1%82%88%e1%81%b5-2/

ၵူၼ်းၸပ်းတၢင်းပဵၼ်လႄႈၵူၼ်းတၢႆယွၼ်ႉတၢင်းပဵၼ် ၸိူဝ်ႉမႅင်း ၵူဝ်ႊရူဝ်ႊၼႃႊ တိူဝ်းၼမ်မႃး

ၶၢဝ်ႇ-SSPP info 21 February 2020 တၢင်းပဵၼ်ပွတ်ႇၸဵပ်း ဢၼ်ပဵၼ်မႃးတီႈၸိူဝ်ႉမႅင်း ၵူဝ်ႊရူဝ်ႊၼႃႊ ဢမ်ႇၼၼ်ႉ ၸိူဝ်ႉမႅင်းဝူႊႁၢၼ်ႊ ၼၼ်ႉ လႆႈၽႄႈတိတ်းၸပ်းၵႂႃႇ 30 မိူင်းပၢႆ၊ ၵူၼ်းတိတ်းၸပ်းတၢင်းပဵၼ်မီးမႃး (75726) ၵေႃႉ၊ ၵူၼ်းတၢႆ ယွၼ်ႉတၢင်းပဵၼ်ၼႆႉ မီးမႃး (2128) ၵေႃႉ၊ ဢၼ်ယူတ်းယႃၸိုၼ်ႈၶႅၼ်းမီး(16304)ၵေႃႉၼႆ ႁွင်ႈၵၢၼ် သိုဝ်ႇၶၢဝ်ႇ တီႊဝီႊပီႊ လၢႆးငၢၼ်းဝၼ်းထီႉ 20.2.2020 ၼၼ်ႉဝႃႈ“တီႈၼႂ်းမိူင်းႁူမ်ႈတုမ်(မျၢၼ်ႇမႃႇ) ၼႆႉ မီးၵူၼ်းပဵၼ် ဢၼ်ထၢင်ႇထိူမ်တိတ်းၸပ်းၸိူဝ်ႉမႅင်း မီး(11)ၵေႃႉသေ လႆႈၵူတ်ႇထတ်းယဝ်ႉ တႃႇ(8)ၵေႃႉ ဢမ်ႇႁၼ်မီးၸိူဝ်ႉမႅင်း ၵူဝ်ႊရူဝ်ႊၼႃႊ”ၼႆယူႇယဝ်ႉ။ တၢင်းပဵၼ်ပွတ်ႇၸဵပ်း ဢၼ်တႄႇပဵၼ်တီႈမိူင်းၶေႇ မိူဝ်ႈၼႂ်းလိူၼ် တီႊၸိမ်ႊပႃႇ ပီ 2019 ၼၼ်ႉ တေႃႇထိုင်ယၢမ်းၼႆႉ ဢမ်ႇပႆႇႁႃႁၼ်ယႃႈယႃတႃႇယူတ်းယႃၶႅၼ်းလႆႈတႅတ်ႈတေႃးသေဢမ်ႇၵႃး လႆႈၽႄႈတိူၼ်း ၵႂႃႇတၢင်ႇမိူင်း ၼမ်တိူဝ်းလိူဝ်မႃးၵူႈမိုဝ်ႉဝၼ်းယူႇယဝ်ႉ။

['ပၢႆးယူႇလီ', 'ၶၢဝ်ႇ']

2020-02-18T18:41:50

https://ssppssa.org/2020/02/%e1%81%bd%e1%80%b0%e1%82%88%e1%81%b8%e1%80%90%e1%80%ba%e1%80%b8%e1%81%b5%e1%81%a2%e1%81%bc%e1%80%ba%e1%81%b8%e1%80%b1%e1%82%88%e1%80%9d%e1%80%b5%e1%80%84%e1%80%ba%e1%80%b8%e1%80%99%e1%81%a2%e1%82%864/

ၽူႈၸတ်းၵၢၼ်ၸေႈဝဵင်းမၢႆ(4)ၶိုၼ်ႈႁွတ်ႈပၼ်ႁႅင်းပၢင်ပွႆးတွၼ်ႈသူးလုၵ်ႈႁဵၼ်း

ၶၢဝ်ႇ-SSPP info February 18, 2020 ၵႅမ်ၶုၼ်ႁၢၼ် ၸၢႆးၼေႃႇၶိူဝ်း ၽူႈၸတ်းၵၢၼ်ၸေႈဝဵင်းမၢႆ(4) SSPP/SSA တၢင်တူဝ်ၼႂ်းၵေႃႇမတီႇၸေႈ တွၼ်ႈမၢႆ(3)သေ ၵႂႃႇၶိုၼ်ႈႁွတ်ႈပၼ်ႁႅင်းပၢင်ပွႆး တွၼ်ႈသူးလုၵ်ႈႁဵၼ်း တီႈႁူင်းႁဵၼ်းၵဵင်ႇၽေၸၼ်ႉၵၢင် ဝၢၼ်ႈပဵင်း ဢိူင်ႇၶုမ်ပၢင် ၸေႈဝဵင်းၵေးသီး ၸိုင်ႈတႆးပွတ်းၸၢၼ်း။ ဝၼ်းထီႉ 17.2.2020 ယၢမ်း (10:00)မူင်းတေႃႇ(12:00)မူင်းၼၼ်ႉ ၵေႃႇမတီႇႁူင်းႁဵၼ်းလႄႈမေႃသွၼ် ႁူမ်ႈပႃးပေႃႈမႄႈလုၵ်ႈႁဵၼ်း ဢွၼ်ၵၼ်ၸတ်းႁဵတ်းပၢင်ပွႆးတွၼ်ႈသူးလုၵ်ႈႁဵၼ်း တီႈႁူင်းႁဵၼ်း ၵိင်ႇၽႄၸၼ်ႉၵၢင် ဝၢၼ်ႈပဵင်း ဢိူင်ႇၶုမ်ပၢင်ၼၼ်ႉသေ ဢၼ်ပဵၼ်ၽူႈၸတ်းၵၢၼ်ၸေႈဝဵင်းမၢႆ(4) ၵႅမ် ၶုၼ်ႁၢၼ် ၸၢႆးၼေႃႇၶိူဝ်း လႆႈၶိုၼ်ႈႁွတ်ႈပၼ်ႁႅင်းၵႂႃႇယူႇယဝ်ႉ။

['ပၢႆးပိင်ႇၺႃႇ', 'ၶၢဝ်ႇ']

2020-02-11T19:29:43

https://ssppssa.org/2020/02/%e1%81%bd%e1%80%b0%e1%82%88%e1%81%b8%e1%80%90%e1%80%ba%e1%80%b8%e1%81%b5%e1%81%a2%e1%81%bc%e1%80%ba%e1%81%b8%e1%80%b1%e1%82%88%e1%80%9d%e1%80%b5%e1%80%84%e1%80%ba%e1%80%b8%e1%80%99%e1%81%a2%e1%82%86-3/

ၽူႈၸတ်းၵၢၼ်ၸေႈဝဵင်းမၢႆ(10) ပၼ်ႁႅင်းပၢႆးပိင်ႇၺႃႇလႄႈႁႂ်ႈသွၼ်လိၵ်ႈတႆးၶၢဝ်းမႆႈ

ၶၢဝ်ႇ-SSPP info February 11, 2020 ၽူႈၶဝ်ႈၵေႃႇမတီႇၸေႈဝဵင်းမၢႆ(10) ၼႂ်းၸေႈတွၼ်ႈမၢႆ(4) SSPP/SSA ဢၼ်ၽူႈၸတ်းၵၢၼ် ၸေႈဝဵင်းမၢႆ(10) ဢွၼ်ႁူဝ် တၢင်တူဝ်ၼႂ်းႁွင်ႈၵၢၼ်ပၢႆးပိင်ႇၺႃႇသေ ၶိုၼ်ႈႁွတ်ႈပၼ်ႁႅင်းပၢင်ပွႆးတွၼ်ႈ သူးလုၵ်ႈႁဵၼ်း တီႈႁူင်းႁဵၼ်း ဝၢၼ်ႈၼႃးၽႅမ်း ၸုမ်း(1) ဢိူင်ႇတူၼ်ႈၵႅင်း ၸေႈဝဵင်းသီႇပေႃႉ ၸိုင်ႈတႆး ပွတ်းႁွင်ႇ။ ဝၼ်းထီႉ 11.2.2020 ယၢမ်းၵၢင်ၼႂ် (0940)မူင်းၼၼ်ႉ တူဝ်ၽူႈၸတ်းၵၢၼ်ၸေႈဝဵင်းမၢႆ(10) ပႃႈတႂ်ႈၵုမ်း ၵမ်ၸေႈတွၼ်ႈမၢႆ(4) SSPP/SSA ၶိုၼ်ႈပၼ်ႁႅင်းပၢင်ပွႆး တွၼ်ႈသူးလုၵ်ႈႁဵၼ်း ဢွင်ႇပူၼ်ႉၸၼ်ႉ တီႈႁူင်းႁဵၼ်းၸၼ်ႉငဝ်ႈ ဝၢၼ်ႈၼႃးၽႅမ်းသေ မွၵ်ႇလၢတ်ႈၶေႃႈၵႂၢမ်းပၼ်ႁႅင်း ႁႂ်ႈဢွၼ်ၵၼ်ပၼ်ႁႅင်း တုၵ်းသူၼ်း လုၵ်ႈၽႂ်လၢင်းမၼ်း ႁဵၼ်းသွၼ်ပိင်ႇၺႃႇဝႃႈ““လိၵ်ႈလၢႆးၼႆႉ ပဵၼ်ၵၢၵ်ႇသေႃးၵူႈလွင်ႈလွင်ႈ လႄႈ လူဝ်ႇဢွၼ်ၵၼ်ဝႆႉ ပၢႆးပိင်ႇၺႃႇပဵၼ်ၵၢၼ်လမ်ႇလွင်ႈသေ တိုၵ်းသူၼ်းပၼ်ႁႅင်း လုၵ်ႈဢွၼ်ႇ ၸိူဝ်း လူဝ်ႇလႆႈၶိုၼ်ႈႁဵၼ်းၼၼ်ႉ ႁႂ်ႈဢွၼ်ၵၼ်သူင်ႇၶိုၼ်ႈႁဵၼ်း၊ ၼႂ်းပီ 2020 ၼီႈၼႆႉ ယူႇတီႈႁွင်ႈၵၢၼ် ၸေႈ ဝဵင်းမၢႆ(10) တေဝႆႉပၢႆးပိင်ႇၺႃႇ ပဵၼ်ၵၢၼ်ထီႉ(1)သေ ႁဵတ်းသၢင်ႈၵႂႃႇလႄႈ ႁႂ်ႈပေႃႈမႄႈၵူၼ်းမိူင်း ပွင်ႇၸႂ် ႁူႉၸွမ်း၊ ပေႃးႁူင်းႁဵၼ်းလူင်ပွင်ၸိုင်ႈ လိုဝ်ႈၵိုတ်းၵၢၼ်ႁဵၼ်းယဝ်ႉ လူဝ်ႇတိုၵ်းသူၼ်းလုၵ်ႈလၢင်းၽႂ် မၼ်း ႁႂ်ႈသိုပ်ႇႁဵၼ်းဢဝ်လိၵ်ႈလၢႆးတႆးၵႂႃႇ”ၼႆယူႇယဝ်ႉ။ တီႈပၢင်ပွႆးတွၼ်ႈသူးလုၵ်ႈႁဵၼ်းၼၼ်ႉ ၽၢႆႇၸေႈဝဵင်းမၢႆ(10) တင်းသဵင်ႈၶိုၼ်ႈႁွတ်ႈ(11)ၵေႃႉ၊ ၸုမ်းမေႃ သွၼ် ႁူင်းႁဵၼ်းပိုၼ်ႉတီႈ(23)ၵေႃႉ၊ လုၵ်ႈႁဵၼ်း ႁူင်းႁဵၼ်းၸၼ်ႉငဝ်ႈ ဝၢၼ်ႈၼႃးၽႅမ်း ၸၢႆး/ယိင်း(67) ၵေႃႉ၊ ၵေႃႇမတီႇပွင်ၵၢၼ်ပၢႆးပိင်ႇၺႃႇပိုၼ်ႉတီႈလႄႈဢိၵ်ႇပႃးပေႃႈမႄႈလုၵ်ႈႁဵၼ်း ဢွၼ်ၵၼ်ၶိုၼ်ႈႁွတ်ႈ သေ မီးႁႅင်းၵူၼ်း(200)ပၢႆ ၶိုၼ်ႈႁွတ်ႈပၼ်ႁႅင်းၵႂႃႇ၊ ယူႇတီႈၵေႃႇမတီႇၸေႈဝဵင်းမၢႆ(10) လႆႈၸွႆႈထႅမ်ငိုၼ်း (100,000) ပျႃး ၵႂႃႇယူႇယဝ်ႉ။

['ၶၢဝ်ႇ', 'ၵၢၼ်ပူၵ်းပွင်']

2020-02-10T19:41:14

https://ssppssa.org/2020/02/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af-10/

ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ၸတ်းႁဵတ်းပၢင်ၵႅဝ်ႈၵိုတ်း လိုဝ်ႈပၢင်လဵပ်ႈႁဵၼ်း ၽၢႆႇဢုပ်ႉပိူင်ႇ ၸုပ်ႈထီႉ(10) ပီႊ 2020 ၼီႊ

February 9,2020 By – သႅင်ၸိုင်ႈ ၼႂ်းလိူၼ်ၾႅပ်ႇဝႃႇရီႇ 10 ဝၼ်း ပီႊ 2020 ၼီႊ ယၢမ်းၵၢင်ၼႂ် 9:00 မူင်း တေႃႇထိုင် ယၢမ်းၵၢင်ၼႂ် 9:50 မူင်းၼၼ်ႉ ၽူႈယႂ်ႇၵူၼ်းလူင်ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) လႆႈဢွၼ်ႁူဝ်ၸတ်းႁဵတ်းပၢင်ၵႅဝ်ႈၵိုတ်းလိုဝ်ႈ ပၢင်လဵပ်ႈႁဵၼ်းၽၢႆႇဢုပ်ႉပိူင်ႇၸုပ်ႈထီႉ(10) ပီႊ 2020 ၼီႊ ဢွင်ႈတီႈႁူင်းႁဵၼ်းၽူႈမီးၸၼ်ႉငဝ်ႈငုၼ်းၵႂႃႇယူႇ။ ၶႅပ်းႁၢင်ႈ – ၸွမ်သိုၵ်း ၶိူဝ်းတႆး ၵႅမ်ႁူဝ်ပဝ်ႈထီႉ(1) SSPP/ SSA မွၵ်ႇလၢတ်ႈၶေႃႈၵႂၢမ်းတီႈပၢင်ၵႅဝ်ႈ ၵိုတ်းလိုဝ်ႈ ပၢင်လဵပ်ႈႁဵၼ်းၽၢႆႇဢုပ်ႉပိူင်ႇ ၸုပ်ႈထီႉ(10) တီႈႁူင်းႁဵၼ်းၽူႈမီးၸၼ်ႉငဝ်ႈငုၼ်း ဝၼ်းထီႉ-10.2.2020 ၸွမ်သိုၵ်း ၶိူဝ်းတႆး ၵေႃႉပဵၼ်ၵႅမ်ႁူဝ်ပဝ်ႈထီႉ(1) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈ တႆး(SSPP/ SSA) ဢွၼ်ႁူဝ်ၽူႈယႂ်ႇၵူၼ်းလူင်ငဝ်ႈငုၼ်း(12)ၵေႃႉ ၶဝ်ႈပႃးလုၵ်ႈႁဵၼ်း(4)ၵေႃႉလႄႈ ၸုမ်းၼၢင်း ယိင်းငဝ်ႈငုၼ်း SSPP/ SSA (34)ၵေႃႉ ဢိၵ်ႇတင်းၽူႈၶပ်းပၢင်(2)ၵေႃႉ ႁူမ်ႈႁဵင်းၵူၼ်း (113)ၵေႃႉသေ ၸတ်းပဵၼ်ပၢင်ၵႅဝ်ႈၵႂႃႇယူႇ။ တီႈၼႂ်းပၢင်ၵႅဝ်ႈၼၼ်ႉ ၸွမ်သိုၵ်း ၶိူဝ်းတႆး မွၵ်ႇလၢတ်ႈၶေႃႈၵႂၢမ်းၵႂႃႇဝႃႈ “ ၵၢပ်ႈပၢၼ်ယၢမ်းလဵဝ်ၼႆႉ ပဵၼ်ပၢၼ်ၵူၼ်းၼုမ်ႇ ပဵၼ်ပၢၼ်ၶိူင်ႈၸၢၵ်ႈ ပၢႆးၸၢင်ႊ။ ၵၢၼ်ၵပ်းသိုပ်းတိတ်းတေႃႇ ပေႃႈမႄႈၵူၼ်း မိူင်းၼၼ်ႉၵေႃႈ တေဢမ်ႇလႆႈဝႆႉမႃႇၼ။ မႃႇၼၼႆႉ ၸၢင်ႈမေႃဢဝ်တႆးၵေႃႉ၊ သူၺ်ႇပီႈမဵဝ်းၼွင်ႉလႄႈ မုၵ်ႉၸုမ်းတႅၵ်ႇယၢႆႈ။ လွင်ႈယႃႈမဝ်းၵမ်ၼၼ်ႉၵေႃႈ လူဝ်ႇလႆႈပၼ်ပိုၼ်ႉႁူႉၵႂႃႇ။ ယႃႈမဝ်းၵမ်ၼႆႉ ပဵၼ် ၶဵၼ်လူင် ၼႃႈႁိူၼ်း၊ မူႇဝၢၼ်ႈ၊ မုၵ်ႉၸုမ်း တေႃႇထိုင် ၸၼ်ႉၸိူဝ်ႉၸၢတ်ႈ။ ၵၢၼ်ၽဵဝ်ႈမူၺ်ႉယႃႈမဝ်း ၵမ်ၼႆႉၵေႃႈ ပေႃႈမႄႈၵူၼ်းမိူင်းလႄႈ သင်ႇၶႃႇရႁၢၼ်း လႆႈဢွၼ်ၵၼ်တုၵ်းယွၼ်းမႃးတီႈငဝ်ႈငုၼ်း ႁဝ်းၶႃႈယူႇ။ လွင်ႈၼႆႉ ဢဝ်လၢႆးၵျၢမ်းၼႃႇၽႅဝ်ၵေႃႈ ၸၢင်ႈတုမ်ႉတိူဝ်ႉပေႃႈမႄႈၵူၼ်းမိူင်း၊ မုၵ်ႉၸုမ်း လႄႈ ၸိူဝ်ႉၸၢတ်ႈ။ ပေႃႈမႄႈၵူၼ်းမိူင်းၵေႃႈ ၸၢင်ႈၽူင်ႉယၢႆႈၵႂႃႇၼွၵ်ႈမိူင်း။ ၼင်ႇၵႃႈပွင်ပဵၼ်လႆႈ လူဝ်ႇလႆႈလိူၵ်ႈႁႃလၢႆးတၢင်း ဢၼ်တေသင်ႇထုၵ်ႇသေ ႁႄႉႁၢမ်ႈၽဵဝ်ႈမူၺ်ႉၵႂႃႇ” ၼႆယူႇ။ ၶႅပ်းႁၢင်ႈ – ၸွမ်ႁၢၼ် သၢႆၾႃႉ မွပ်ႈဢၢပ်ႈပၼ်ၶႅပ်းဝႂ်လူင်းပၢင်လဵပ်ႈႁဵၼ်း ၽၢႆႇဢုပ်ႉပိူင်ႇၸုပ်ႈထီႉ(10) ဝၼ်းထီႉ – 10.2.2020 ယၢမ်း 9:30 မူင်းၼၼ်ႉ ၸွမ်ႁၢၼ် သၢႆၾႃႉ လႆႈတၢင်တူဝ်ငဝ်ႈငုၼ်း(SSPP/ SSA)သေ မွပ်ႈဢၢပ်ႈပၼ် ၶႅပ်းဝႂ်လူင်းပၢင်သွၼ်လႄႈ တွၼ်ႈသူးယုၵ်ႉယွင်ႈတၢင်းၶတ်းၸႂ်လုၵ်ႈႁဵၼ်းၵႂႃႇယူႇ။ သိုပ်ႇၼၼ်ႉ ၸၢႆးသၢင်ႇဢေႃး လႆႈတၢင်တူဝ်လုၵ်ႈႁဵၼ်းသေ မွၵ်ႇလၢတ်ႈၶေႃႈၵႂၢမ်းၶွပ်ႈၸႂ်ထိုင် ၽူႈယႂ်ႇ ၵူၼ်းလူင်ငဝ်ႈငုၼ်းၵႂႃႇဝႃႈ “ ပၢင်လဵပ်ႈႁဵၼ်းၽၢႆႇဢုပ်ႉပိူင်ႇ ၸုပ်ႈထီႉ(10) ပီႊ 2020 ၼီႊ ဢၼ်ၽူႈ ယႂ်ႇၵူၼ်းလူင်ငဝ်ႈငုၼ်းႁဝ်းၶႃႈ လႆႈၶၢမ်ႇယၢပ်ႇၶၢမ်ႇၽိုတ်ႇသေ ၸတ်းႁဵတ်းပိုတ်ႇၽုၺ်ႇပၼ်ၼႆႉ ပဵၼ် ၵၢၼ်လီတႃႇမုၵ်ႉၸုမ်းလႄႈ ၸိူဝ်ႉၸၢတ်ႈတေႉတေႉ။ ပၢင်လဵပ်ႈႁဵၼ်းၼႆႉ ယုၵ်ႉမုၼ်းပၼ်ၼမ်ႉၵတ်ႉ ပၢႆးႁူႉပၢႆးႁၼ်ၵူၼ်းၼုမ်ႇသႅၼ်းႁုၼ်ႈမႂ်ႇတေႉတေႉ။ ငိၼ်းၸူမ်းၶွပ်ႈၸႂ်ထိုင် ၽူႈယႂ်ႇၵူၼ်းလူင်လႄႈ ၶူးပူင်သွၼ်ႁဝ်းၶႃႈတၢင်းသဵင်ႈယူႇၶႃႈ” ဝႃႈၼႆ။ ပၢင်လဵပ်းႁဵၼ်း ၽၢႆႇဢုပ်ႉပိူင်ႇ ၸုပ်ႈထီႉ(10) ပီႊ 2020 ၼီႊ ဢၼ်လႆႈၸတ်းႁဵတ်းၵႂႃႇတီႈငဝ်ႈငုၼ်း (SSPP/ SSA) လႆႈတေႇၸတ်းႁဵတ်းမႃး ၼႂ်းလိူၼ်ၸၼ်ႇဝႃႇရီႇ 7 ဝၼ်း တေႃႇထိုင် လိူၼ်ၾႅပ်ႇဝႃႇရီႇ ဝၼ်း ၶၢဝ်းတၢင်း(33)ဝၼ်းသေ ၼႂ်းၼၼ်ႉ ၽူႈလဵပ်ႈႁဵၼ်းမီးယူႇ(65)ၵေႃႉ ၶူးပူင်သွၼ်မီးမွၵ်ႈ(10) ၵေႃႉ၊ ၽႃႇသႃႇၵၼ်ႁဵၼ်းသွၼ်မီး(8)ၽႃႇသႃႇ ၼႆယူႇ။ ယၢမ်း 9:40 မူင်းၼၼ်ႉ ၸွမ်ႁၢၼ် သၢႆၾႃႉ ၽူႈၸတ်းၵၢၼ်ဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး၊ တပ်ႉ သိုၵ်း ၸိုင်ႈတႆး(SSPP/ SSA) လႆႈမွၵ်ႇလၢတ်ႈၶေႃႈၵႂၢမ်းသူင်ႇသင်ႇထိုင်လုၵ်ႈႁဵၼ်းၵႂႃႇဝႃႈ “ ၵၢၼ်သ ၽေႃးတြႃးလႄႈ ၵၢၼ်ထူပ်းမိုဝ်း လူဝ်ႇလႆႈၽၼ်ႈႁွမ်းၵၼ်။ လဵပ်းႁဵၼ်းၵၢၼ်သၽေႃးတြႃးယဝ်ႉ ၵေႃႈ လူဝ်ႇလႆႈလူင်းႁဵတ်းၵၢၼ်ထူပ်းမိုဝ်း။ မိူဝ်ႈႁဵတ်းၵၢၼ်ထူပ်းမိုဝ်းၼၼ်ႉၵေႃႈ ယႃႇပေလိူဝ်သေႁဵတ်း၊ ယႃႇပေယွမ်းသေႁဵတ်း၊ ယႃႇပေလၢမ်းသေႁဵတ်း လူဝ်ႇလႆႈႁဵတ်းၸွမ်းမူႇပိူင်” ၼႆယူႇ။ ၶႅပ်းႁၢင်ႈ – ၸွမ်ႁၢၼ် သၢႆၾႃႉ မွၵ်ႇလၢတ်ႈၶေႃႈၵႂၢမ်းသူင်ႇသင်ႇထိုင်လုၵ်ႈႁဵၼ်းၽၢႆႇဢုပ်ႉပိူင်ႇ ၸုပ်ႈထီႉ(10) ဝၼ်းထီႉ-10.2.2020 ယိူင်းဢၢၼ်းတႃႇႁႂ်ႈတပ်ႉသိုၵ်းလႄႈ ပေႃႈမႄႈၵူၼ်းမိူင်း မီးလွင်ႈၵပ်းသိုပ်ႇၶဝ်ႈဢွၵ်ႇၵၼ်၊ တႃႇႁႂ်ႈၽူႈ ႁၢပ်ႇၵၢၼ်ၽၢႆႇဢုပ်ႉပိူင်ႇ(SSPP/ SSA) ႁူႉပွင်ႇလွင်ႈၸဵပ်းသၢင်ႈၵၢၼ်မိူင်းၵၢၼ်သိုၵ်းၼႂ်းၸိုင်ႈတႆးၼႆ လႄႈ ယူႇတီႈပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA)ၸင်ႇလႆႈၸတ်းႁဵတ်း ပၢင် လဵပ်ႈႁဵၼ်းၽၢႆႇဢုပ်ႉပိူင်ႇ ၵႂႃႇပဵၼ်ၶၵ်ႉပဵၼ်ၸုပ်ႈယူႇယဝ်ႉ။

['ၵၢၼ်သိုၵ်း', 'ၶၢဝ်ႇ']

2020-02-09T09:45:40

https://ssppssa.org/2020/02/%e1%82%81%e1%80%af%e1%81%bc%e1%80%ba%e1%82%87%e1%82%81%e1%81%a2%e1%80%84%e1%80%ba%e1%82%88%e1%81%b8%e1%80%9d%e1%80%ba%e1%82%88%e1%81%be%e1%82%83%e1%82%89%e1%80%9e%e1%80%b0%e1%81%ba%e1%80%ba%e1%82%87/

ႁုၼ်ႇႁၢင်ႈၸဝ်ႈၾႃႉသူၺ်ႇမုင်ႇလႄႈဝၼ်းၶိူဝ်းတႆးၶွပ်ႈၶူပ်ႇ(73)ပီ ဝဵင်းၵေးသီး

ၶၢဝ်ႇ-SSPP info February 8, 2020 ပေႃႈမႄႈၵူၼ်းမိူင်း ၼႂ်းတူင်ႇဝဵင်းၵေးသီး ႁပ်ႉႁုၼ်ႇႁၢင်ႈ ၸဝ်ႈၾႃႉသူၺ်ႇမုင်ႇ (ဢၼ်ပဵၼ်ၸဝ်ႈၾႃႉ ဢုပ်ႉမိူင်းၵေးသီး ပႃးလိုၼ်းသုတ်း) သေ ပၢင်းၸၢမ်ႇႁၢင်ႈႁေႃ တီႈၼႂ်းႁွင်ႈၼႄပိုၼ်းမၼ်းၸဝ်ႈ ယိူင်း တႃႇပဵၼ်မၢႆတွင်း ဝၼ်းၶိူဝ်းတႆးၶွပ်ႈၶူပ်ႇ(73)ပီ လႆႈၸတ်းႁဵတ်းၵႂႃႇတီႈ ဝဵင်းၵေးသီး ၸိုင်ႈတႆးၵွၼ်ၵၢင် ၵႂႃႇယူႇ။ ဝၼ်းထီႉ 7.2.2020 ၼႆႉ ၸွမ်းၼင်ႇၼႂ်းပိုၼ်း လိၵ်ႈႁူမ်ႈမၢႆပၢင်လူင်မီးမႃးၼၼ်ႉ ဝၼ်းၶိူဝ်းတႆးၶွပ်ႈၶူပ်ႇ (73)ပီလႄႈ ၵႃႈပဵၼ်ၸၢဝ်းၶိူဝ်းတႆး ၵူႈတီႈၵူႈတၢင်းၵႃႈပွင်ပဵၼ်လႆႈၼၼ်ႉ ဢွၼ်ၵၼ်ၸတ်းႁဵတ်းပၢင်ၵႅဝ်ႈ ၶုၵ်းထူပ်း ဝၼ်းၵိုၵ်းပိုၼ်း ဢၼ်ဢမ်ႇလီလူင်လိုမ်း(February, 7)ဝၼ်းၼႆႉ သိုဝ်ႈၽႂ်မၼ်းယူႇ။တီႈပၢင်ၵႅဝ်ႈ ဝၼ်းၶိူဝ်းတႆး(ႁိုဝ်) ဝၼ်းၸိူဝ်ႉၸၢတ်ႈၸိုင်ႈတႆး ဝဵင်းၵေးသီးၼၼ်ႉ ၸဝ်ႈသိုၵ်း ၸၢႆးသူႉ ၽူႈ ၼမ်းၼႂ်း(2) ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၶဝ်ႈႁူမ်ႈပၼ်ႁႅင်း ဢိၵ်ႇပႃးၸွႆႈထႅမ်ငိုၼ်း 2,000,000 (သၢဝ်းသႅၼ်)ပျႃးသေ လႆႈလူဢၢၼ်ႇၽိုၼ်လိၵ်ႈ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ယိုၼ်ႈထိုင်ပၢင်ၵႅဝ်ႈ ဝၼ်းၶိူဝ်းတႆး ၶွပ်ႇၶူပ်ႇ(73) ၵႂႃႇယူႇယဝ်ႉ။

['ၶၢဝ်ႇၵူႈလွင်ႈလွင်ႈ', 'ၶၢဝ်ႇ']

2020-02-08T08:42:22

https://ssppssa.org/2020/02/%e1%81%b5%e1%80%b1%e1%82%83%e1%82%87%e1%80%99%e1%80%90%e1%80%ae%e1%82%87%e1%81%b8%e1%80%b1%e1%82%88%e1%80%9d%e1%80%b5%e1%80%84%e1%80%ba%e1%80%b8%e1%80%99%e1%81%a2%e1%82%8610sspp-ssa-%e1%80%9a/

ၵေႃႇမတီႇၸေႈဝဵင်းမၢႆ(10)SSPP/SSA ယုၵ်ႉယွင်ႈပၼ်ႁႅင်းပၢႆးပိင်ႇၺႃႇ ပိုၼ်ႉတီႈ

ၶၢဝ်ႇ-SSPP info February 8, 2020 ၽူႈၶဝ်ႈၵေႃႇမတီႇၸေႈဝဵင်းမၢႆ(10) ၼႂ်းၸေႈတွၼ်ႈမၢႆ(4) SSPP/SSA ႁူဝ်သိုၵ်း လၢဝ်ၶူင်း တၢင်တူဝ် ၼႂ်းႁွင်ႈၵၢၼ်ပၢႆးပိင်ႇၺႃႇသေ ၶိုၼ်ႈႁွတ်ႈပၼ်ႁႅင်းပၢင်ပွႆးတွၼ်ႈသူးလုၵ်ႈႁဵၼ်း တီႈႁူင်းႁဵၼ်း ဝၢၼ်ႈၼမ်ႉပူ ဢိူင်ႇႁၢင်ၼႃး တူင်ႇဝဵင်းလႃႈသဵဝ်ႈ ၸိုင်ႈတႆးပွတ်းႁွင်ႇ။ ဝၼ်းထီႉ 7.2.2020 ယၢမ်း (9:30)မူင်း တေႃႇထိုင်ယၢမ်း 12:30 မူင်းၼၼ်ႉ ၵေႃႇမတီႇပွင်ၵၢၼ် ႁူင်းႁဵၼ်း ပေႃႈမႄႈလုၵ်ႈႁဵၼ်းလႄႈၸုမ်းမေႃသွၼ် ဢိၵ်ႇပႃးၽူႈမီးပုၼ်ႈၽွၼ်းၼႂ်းဝၢၼ်ႈၼမ်ႉပူ ႁူမ်ႈၵၼ် ၸတ်း ႁဵတ်း ပၢင်ပွႆးတွၼ်ႈသူးလုၵ်ႈႁဵၼ်း ၸိူဝ်းဢွင်ႇပူၼ်ႉၸၼ်ႉၼႆလႄႈ ယူႇတီႈၽူႈမီးပုၼ်ႈၽွၼ်းၼႂ်းၼႃႈ တီႈ လႆႈၶိုၼ်ႈႁွတ်ႈမွၵ်ႇလၢတ်ႈၶေႃႈၵႂၢမ်းပၼ်ႁႅင်းၵႂႃႇဝႃႈ“လိၵ်ႈလၢႆးၼႆႉ ပဵၼ်ၵၢၵ်ႇသေႃးၵူႈလွင်ႈလွင်ႈ လႄႈ လူဝ်ႇဢွၼ်ၵၼ်ဝႆႉ ပၢႆးပိင်ႇၺႃႇပဵၼ်ၵၢၼ်လမ်ႇလွင်ႈသေ တိုၵ်းသူၼ်းပၼ်ႁႅင်း လုၵ်ႈဢွၼ်ႇ ၸိူဝ်း လူဝ်ႇလႆႈၶိုၼ်ႈႁဵၼ်းၼၼ်ႉ ႁႂ်ႈဢွၼ်ၵၼ်သူင်ႇၶိုၼ်ႈႁဵၼ်း၊ ၼႂ်းပီ 2020 ၼီႈၼႆႉ ယူႇတီႈႁွင်ႈၵၢၼ် ၸေႈ ဝဵင်းမၢႆ(10) တေဝႆႉပၢႆးပိင်ႇၺႃႇ ပဵၼ်ၵၢၼ်ထီႉ(1)သေ ႁဵတ်းသၢင်ႈၵႂႃႇလႄႈ ႁႂ်ႈပေႃႈမႄႈၵူၼ်းမိူင်း ပွင်ႇၸႂ် ႁူႉၸွမ်း၊ ပေႃးႁူင်းႁဵၼ်းလူင်ပွင်ၸိုင်ႈ လိုဝ်ႈၵိုတ်းၵၢၼ်ႁဵၼ်းယဝ်ႉ လူဝ်ႇတိုၵ်းသူၼ်းလုၵ်ႈလၢင်းၽႂ် မၼ်း ႁႂ်ႈသိုပ်ႇႁဵၼ်းဢဝ်လိၵ်ႈလၢႆးတႆးၵႂႃႇ”ၼႆယူႇယဝ်ႉ။ တီႈပၢင်ပွႆးတွၼ်ႈသူးၼၼ်ႉ လုၵ်ႈႁဵၼ်းၶိုၼ်ႈႁွတ်ႈ(90)ၵေႃႉ၊ ၸုမ်းမေႃသွၼ် (8)ၵေႃႉ၊ ပေႃႈလႄႈလုၵ်ႈ ႁဵၼ်းလႄႈၽူႈယႂ်ႇၵူၼ်းလူင်(94)ၵေႃႉ ႁူမ်ႈၽူႈၶိုၼ်ႈႁွတ်ႈပၢင်ပွႆးတွၼ်ႈသူးမီး(192)ၵေႃႉသေ ယူႇတီႈ ၵေႃႇမတီႇၸေႈဝဵင်း လႆႈသႂ်ႇငိုၼ်းၵွင်ၵၢင်ႁူင်းႁဵၼ်း 100,000ပျႃး ယူႇယဝ်ႉ။

['ပၢႆးယူႇလီ', 'ၶၢဝ်ႇ']

2020-02-08T08:19:17

https://ssppssa.org/2020/02/%e1%81%b5%e1%80%b0%e1%81%bc%e1%80%ba%e1%80%b8%e1%81%b8%e1%80%95%e1%80%ba%e1%80%b8%e1%80%90%e1%81%a2%e1%80%84%e1%80%ba%e1%80%b8%e1%80%95%e1%80%b5%e1%81%bc%e1%80%ba%e1%80%95%e1%80%bd%e1%80%90%e1%80%ba/

ၵူၼ်းၸပ်းတၢင်းပဵၼ်ပွတ်ႇၸဵပ်း ဢၼ်လုၵ်ႉတီႈၸိူဝ်ႉမႅင်းၵူဝ်ႊရူဝ်ႊၼႃႊ (Coronavirus) လႄႈၵူၼ်းတၢႆယွၼ်ႉမၼ်းတိူဝ်းၼမ်မႃး

ၶၢဝ်ႇ- SSPP info February 7, 2020 ၸွမ်းၼင်ႇၸုမ်းပၢႆးယူႇလီလုမ်ႈၾႃႉ ပိုၼ်ၽၢဝ်ႇဝၼ်းထီႉ 7.2.2020 ၼၼ်ႉ ၸိူဝ်ႉမႅင်းၵူဝ်ႊရူဝ်ႊၼႃႊ (Coronavirus) ဢမ်ႇၼၼ် ၸိူဝ်ႉမႅင်းဝူႊႁၢၼ်ႊ (Wuhun Virus) ၼႆႉ ၽႄႈထိုင်ၵႂႃႇၼႂ်းလုၵ်ႈ (28)မိူင်း၊ ၵူၼ်းၸပ်းတင်းပဵၼ်မီး (31164)ၵေႃႉ၊ ၵူၼ်းတၢႆယွၼ်ႉမၼ်းမီး(637)ၵေႃႉသေ ၵူၼ်းဢၼ်ယႃၶႅၼ်း မီး (1543)ၵေႃႉ ၼႆယူႇယဝ်ႉ။ ၼႂ်းသဵၼ်ႈမၢႆ ၸုမ်းပၢႆးယူႇလီလုမ်ႈၾႃႉ(WHO) ပိုၼ်ၽၢဝ်ႇၼၼ်ႉ ဢမ်ႇႁၼ်ပႃး မိူင်းႁူမ်ႈတုမ် မိူင်းမၢၼ်ႈ သေတႃႉ မိူင်းႁူမ်ႈတုမ်(မျၢၼ်ႊမႃႊ)ၼႆႉ ပဵၼ်မိူင်းဢၼ်တိတ်းၸပ်းမိူင်းၶေႇ ဢၼ်ၵူၼ်းမိူင်းၶဝ်ႈဢွၵ်ႇ ၵႂႃႇမႃးၵၼ် ၼမ်မိူင်းၼိုင်ႈယူႇလႄႈ ပဵၼ်လွင်ႈမႆႈၸႂ်ၵူၼ်းမိူင်း ထိုင်တီႈဢမ်ႇၶႂ်ႈၵႂႃႇမႃး တီႈၵူၼ်းၶွၼ်ႈ ၵူၼ်းၵိုၼ်းၼၼ်ႉယူႇ။ယွၼ်ႉပိူဝ်ႈတၢင်းပဵၼ်ၼႆႉသေ တုမ်ႉတိူဝ်ႉပႃးၵၢၼ်မၢၵ်ႈမီးမိူင်းၶေႇၵူၺ်းဢမ်ႇၵႃး တုမ်ႉတိူဝ်ႉပႃးပၢႆးမၢၵ်ႈ မီးလုမ်ႈၾႃႉယူႇၼႆ ၵူၼ်းႁဵတ်းၵၢၼ်မၢၵ်ႈမီးလူင် ၼႂ်းလုမ်ႈၾႃႉ ၵမ်ႈၽွင်ႈၼပ်ႉသၢင်ႈၼင်ႇၼႆ။ ဢၼ် လႆႈႁၼ်တုမ်ႉတိူဝ်ႉပၢႆးမၢၵ်ႈမီးၵမ်းသိုဝ်ႈၵေႃႈ ပဵၼ်ၵူၼ်းမိူင်းႁူမ်ႈတုမ် မိူင်းမၢၼ်ႈ၊ မိူၼ်ၼင်ႇမိူင်းတႆး လႄႈမိူင်းၶၢင်ၸိူဝ်းၼႆႉ ပဵၼ်တူဝ်ယၢင်ႇမၼ်းယူႇယဝ်ႉ။

['ပၢႆးယူႇလီ', 'ၶၢဝ်ႇ']

2020-02-07T20:17:01

https://ssppssa.org/2020/02/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-10/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၸတ်းႁဵတ်းပၢင်ၵႅဝ်ႈ မၢႆတွင်းဝၼ်းၶိူဝ်းတႆး ၶွပ်ႈၶူပ်ႇ(73)ပီႊတဵမ်

February,7.2020 By – SSPP/ SSA ၶၢမ်ႇပိုၼ်ႉတီႈငဝ်ႈငႃႇ လိူၼ်ၾႅပ်ႇဝႃႇရီႇ 7 ဝၼ်း ပီႊ 1947 ၼီႊၼၼ်ႉသေ ပေႃးထိုင်မႃးၼႂ်းလိူၼ် ၾႅပ်ႇဝႃႇရီႇ 7 ဝၼ်း ၵူႊပီႊပီႊၼႆၸိုင် တႆးၵူႈၵေႃႉတႆးၵူႈတီႈ၊ မုၵ်ႉၸုမ်းတူင်ႇဝူင်းတႆးၵူႈမူႇၵူႈၸုမ်း လႄႈ မုၵ်ႉၸုမ်းသင်ႇၶႃႇတႆးၵူႈတီႈ ဢိၵ်ႇတင်းၸုမ်းတႆးၸိူဝ်းယိပ်းၵွင်ႈၵၢင်ႇလုၵ်ႉၽိုၼ်ႉၵူႈၸုမ်း၊ ပႃႇတီႇၵၢၼ်မိူင်းတႆးၵူႈပႃႇတီႇ ၸင်ႇလႆႈဢွၼ်ၵၼ်မၵ်းမၼ်ႈပဵၼ်ဝၼ်း ၶိူဝ်းတႆးမႃးတေႃႇထိုင်ဝၼ်း ၶၢဝ်းမိူဝ်ႈၼႆႉယူႇယဝ်ႉ။ ၶႅပ်းႁၢင်ႈ – ၽူႈယႂ်ႇၵူၼ်းလူင်ငဝ်ႈငုၼ်း(SSPP/ SSA) ႁူမ်ႈတၵ်ႉယၼ်ၸွမ်ပိဝ်ၸိုင်ႈတႆး၊ ၸွမ်ပိဝ်ပႃႇတီႇမႂ်ႇသုင်ၸိုင်ႈတႆး၊ ၸွမ်ပိဝ်တပ်ႉသိုၵ်းၸိုင်ႈတႆး ဝၼ်းထီႉ-7.2.2020 ၼႂ်းလိူၼ်ၾႅပ်ႇဝႃႇရီႇ 7 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 7:30 မူင်း တေႃႇထိုင် ၶၢဝ်းယၢမ်း ၵၢင်ၼႂ် 9:30 မူင်းၼၼ်ႉ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA)ၵေႃႈ လႆႈၽိတ်ႈ ပၢင်းဢဝ်သင်ႇၶႃႇၸဝ်ႈဢွၼ်ႁူဝ်ၼၢမ်းၼႃႈသေ လႆႈၸတ်းႁဵတ်းပင်ၵႅဝ်ႈဝၼ်းၶိူဝ်းတႆး ၵမ်းထူၼ်ႈ (73)ပီႊတဵမ် ဢွင်ႈတီႈႁူင်းႁဵၼ်းသိုၵ်းငဝ်ႈငုၼ်း(SSPP/ SSA)ၵႂႃႇယူႇ။ ၼႂ်းပၢင်ၵႅဝ်ႈၼၼ်ႉ သင်ႇၶႃႈၸဝ်ႈ(6)တူၼ် ဢွၼ်ႁူဝ်ၼၢမ်းၼႃႈၽူႈယႂ်ႇၵူၼ်းလူင်ငဝ်ႈငုၼ်းလႄႈ ၵေႃႉသိုၵ်းၵေႃႉႁၢၼ်(SSPP/SSA) ၶဝ်ႈပႃးပေႃႈမႄႈၵူၼ်းမိူင်းၼႂ်းဢိူင်ႇဝၢၼ်ႈဝႃႉ၊ ဢိူင်ႇဝၢၼ်ႈ သေႃႉ၊ ဢိူင်ႇဝၢၼ်ႈႁႆး၊ ဢိူင်ႇၵဵင်းလိူၼ်၊ ဢိူင်ႇၶုမ်ႇပၢင်၊ ဢိူင်ႇႁၢႆးပႃ၊ ဢိူင်ႇႁႃႈဝၢၼ်ႈ၊ ဢိူင်ႇၶွၵ်ႈၸၢင်ႉ၊ ဢိူင်ႇ ၽႃယႃႉ၊ ဢိူင်ႇလွႆတင်ႈ၊ ဢိူင်ႇၽၵ်းၼၢမ် ၼႂ်း(9)ဢိူင်ႇ ဢိၵ်ႇတင်းလုၵ်ႈႁဵၼ်းၼေႃႇတႅၼ်းၶိူဝ်းငဝ်ႈ ငုၼ်း(SSPP/ SSA)လႄႈ လုၵ်ႈႁဵၼ်းၸၼ်ႉၸွမ်ဝဵင်းလႃႈသဵဝ်ႈ ႁူမ်ႈသဵင်ႈႁူဝ်ၼပ်ႉၵူၼ်းမွၵ်ႈ(2429) ၵေႃ သေ ၸတ်းပဵၼ်ပၢင်ၵႅဝ်ႈဝၼ်းၶိူဝ်းတႆး ၶွပ်ႈၶူပ်ႇ(73)ပီႊ ၵႂႃႇယူႇ။ ယၢမ်းၵၢင်ၼႂ် 7:45 မူင်းၼၼ်ႉ ၽူႈၶဝ်ႈႁူမ်ႈပၢင်ၵႅဝ်ႈတၢင်းသဵင်ႈ ဢွၼ်ၵၼ်ဝႆႈသႃၵၼ်ႇတေႃး သင်ႇၶႃႇ ၸဝ်ႈ(16)တူၼ်သေ သိုပ်ႇၼၼ်ႉၸဝ်ႈၶူးၼႃႇရၢတ်ႉတႃႉ လႆႈပၼ်ၵႂၢမ်းၽွၼ်းဢေႃးဝႃႇတႃႉပိုတ်ႇ ၽုၺ်ႇပၢင်ၵႅဝ်ႈၵႂႃႇဝႃႈ “ လွင်ႈသင်ၵေႃႈ မီးဢၼ်ႁၢႆႉလႄႈ ဢၼ် လီယဝ်ႉ။ လိူၼ်ၾႅပ်ႇဝႃႇရီႇ 7 ဝၼ်း ၼႆႉၵေႃႈ ပဵၼ်ဝၼ်းဢၼ်သင်ႇၶႃႇၸဝ်ႈလႄႈ ပေႃႈမႄႈၵူၼ်းမိူင်း ဢိၵ်ႇတင်းတပ်ႉသိုၵ်း (3)ၶႃၵဵင်း ပဵၼ် ၼမ်ႉၼိုင်ႈၸႂ်လဵဝ်ၵၼ်” ၼႆယူႇ။ ၶႅပ်းႁၢင်ႈ – ပေႃႈမႄႈၵူၼ်းမိူင်းၼႂ်း(9)ဢိူင်ႇ ၶဝ်ႈႁူမ်ႈၸွမ်းပၢင်ၵႅဝ်ႈမၢႆတွင်းဝၼ်းၶိူဝ်းတႆး ၶွပ်ႈၶူပ်ႇ(73) ပီႊ ဝၼ်းထီႉ – 7.2.2020 ယၢမ်းၵၢင်ၼႂ် 8:00 မူင်းၼၼ်ႉ ၽူႈၶဝ်ႈႁူမ်ႈပၢင်ၵႅဝ်ႈတၢင်သဵင်ႈ လႆႈဢွၼ်ၵၼ်ႁူမ်ႈႁွင်ႉၵႂၢမ်းတၢင်ႇ ၸွမ်ပိဝ်ႇၸိူဝ်ႉၸၢတ်ႈၸိုင်ႈတႆး၊ တၵ်ႉယမ်ၸွမ်ပိဝ်ၸိူဝ်ႉၸၢတ်ႈၸိုင်ႈတႆး၊ ၸွမ်ပိဝ်ပႃႇတီႇမႂ်ႇသုင် ၸိုင်ႈတႆးလႄႈ ၸွမ်ပိဝ်တပ်ႉသိုၵ်းၸိုင်ႈတႆး၊ တၵ်ႉယမ်ၽူႈႁတ်းႁၢၼ်လုၵ်ႉၽိုၼ်ႉ ဢၼ်လႆႈလူႇ ၼိူဝ်ႉလိူတ်ႈသၢႆၸႂ်ၵႂႃႇ ပုၼ်ႈတႃႇၸိူဝ်ႉၸၢတ်ႈဝၢၼ်ႈမိူင်းသေ ႁူမ်ႈတိူင်ႇၵၢဝ်ႇၵတိသတ်ႉၸႃႇ(4)ၶေႃႈ ၵႂႃႇယူႇ။ သိုပ်ႇၼၼ်ႉ ၸွမ်သိုၵ်းလူင် သိူဝ်ထႅၼ်ႈ ၽူႈၼၢမ်းၼႃႈထီႉ(1) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်း ၸိုင်ႈတႆး(SSPP/SSA) လႆႈၶူၼ်ႉၶႆႈၼႄ သိူၵ်ႈပိုၼ်းပိူင်ပဵၼ်ဝၼ်းၶိူဝ်းတႆး ၵႂႃႇယူႇ။ ၸွမ်သိုၵ်းလူင် သိူဝ်ထႅၼ်ႈ မွၵ်ႇလၢတ်ႈဝႃႈ “ ဝၼ်းၶိူဝ်းတႆးၼႆႉ တေႇမၵ်းမၼ်ႈၵၼ်မႃး ၼႂ်းလိူၼ်ၾႅပ်ႇ ဝႃႇရီႇ 7 ဝၼ်း ပီႊ 1947 ၼီႊသေ ၵူၼ်းမိူင်းတႆးလႆႈတူၵ်းလူင်းၵၼ် တႃႇဢဝ်လွတ်ႈလႅဝ်းသဝ်းၶေႃ ၵိုၵ်းၵၼ်တင်းမိူင်းမၢၼ်ႈမႃးၼႂ်းဝၼ်းလဵဝ်ၵၼ်ယဝ်ႉ။ ၸွမ်ပိဝ်ၸိုင်ႈတႆးလႄႈ ၵႂၢမ်းတၢင်ႇၸွမ်ပိဝ် ၸိုင်ႈတႆးၼၼ်ႉၵေႃႈ လႆႈမၵ်းမၼ်ႈၵၼ်မႃးၼႂ်းဝၼ်းလဵဝ်ၵၼ်” ၼႆယူႇ။ ဝၢႆးၼၼ်ႉ ၸဝ်ႈသိုၵ်း သႅင်ႁၢၼ် ၽူႈၵွၼ်းႁူင်းႁဵၼ်းသိုၵ်းငဝ်ႈငုၼ်းလႆႈ လူဢၢၼ်ႇၽိုၼ်လိၵ်ႈ ၵေႃႇ မတီႇငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ယိုၼ်ႈထိုင်ပၢင်ၵႅဝ်ႈဝၼ်းၶိူဝ်းတႆး ၶွပ်ႈ ၶူပ်ႇ(73)ပီႊၵႂႃႇယူႇ။ ၶႅပ်းႁၢင်ႈ – လုၵ်ႈႁဵၼ်းၼေႃႇတႅၼ်းၶိူဝ်းငဝ်ႈငုၼ်း(SSPP/ SSA)လႄႈ သၢႆသိုၵ်းငဝ်ႈငုၼ်း(SSPP/ SSA) ၶဝ်ႈႁူမ်ႈ ပၢင်ၵႅဝ်ႈမၢႆတွင်းဝၼ်းၶိူဝ်းတႆး ၶွပ်ႈၶူပ်ႇ(73)ပီႊ ၸဝ်ႈႁၢၼ် ၽုင်းႁၢၼ် လႆႈသိုပ်ႇဢဝ်ပုၼ်ၽွၼ်ႈ လူဢၢၼ်ႇၽိုၼ်လိၵ်ႈ ႁူဝ်ပဝ်ႈလူင် ၸဝ်ႈၶုၼ်ထုၼ်း ဢူး ႁူဝ်ပဝ်ႈလူင်ငဝ်ႈငုၼ်းတီႇမူဝ်ႇၶရေႇၸီႇၸိူဝ်ႉၶိူဝ်းတႆး(SNLD) ၵေႃႉပဵၼ်ၽူႈၼၢမ်းၼႃႈၵေႃႁူမ်ႈ သၢင်ႈၸိုင်ႈတႆးလႄႈ ၽူႈၼင်ႈၸိုင်ႈၵေႃပွင်ၵၢၼ်ၽွမ်ႉႁူမ်ႈၸိုင်ႈတႆး(CSSU) တႅမ်ႈၽၢၵ်ႇထိုင် ပၢင် ၵႅဝ်ႈဝၼ်းၸိူဝ်ႉၸၢတ်ႈၸိုင်ႈတႆး(ႁိုဝ်)ဝၼ်းၶိူဝ်းတႆး ၶွပ်ႈၶူပ်ႇ(73)ပီႊ ၼၼ်ႉၵႂႃႇယူႇ။ ၸဝ်ႈသိုၵ်း ပႃႉထုၼ်း ၽူႈၼမ်းၼႂ်း(3) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) လႆႈႁပ်ႉပုၼ်ႈၽွၼ်း လူႇဢၢၼ်ႇတၢင်ႇၼႄ ၽိုၼ်လိၵ်ႈလုင်းၸၢႆးဢၢႆႈပဝ်း ႁူဝ်ပဝ်ႈလူင် တီႇမူဝ်ႇၶ ရႅတ်ႉတိၵ်ႉပႃႇတီႇၸၢဝ်းၶိူဝ်းတႆး(ပႃႇတီႇသိူဝ်ၽိူၵ်ႇ) သူင်ႇယိုၼ်ႈထိုင် ပၢင်ၵႅဝ်ႈဝၼ်းၶိူဝ်းတႆး ၶွပ်ႈၶူပ်ႇ (73)ပီႊၵႂႃႇသေ လုင်းၸရေးၵေႃးသႃႇလ လႆႈတၢင်တူဝ်ပေႃႈမႄႈၵူၼ်းမိူင်းသေ မွၵ်ႇလၢတ်ႈၶေႃႈၵႂၢမ်း လူပ်းလင်ပၢင်ၵႅဝ်ႈၵႂႃႇယူႇ။ ၼႂ်းၶပ်ႉမၢႆလိုၼ်းသုတ်းၼၼ်ႉ သၢႆသိုၵ်း(SSPP/ SSA) လႆႈၼႄၽၢင်ႁၢင်ႊသိုၵ်း ယွင်ႈယေႃးဝၼ်း ၶိူဝ်းတႆး ၶွပ်ႈၶူပ်ႇ(73)ပီႊၵႂႃႇယူႇယဝ်ႉ။ 7 ဝၼ်း ၾႅပ်ႉဝႃႇရီႇ ဝၼ်းၶိူဝ်းတႆးၼႆႉ ပဵၼ်ဝၼ်းယႂ်ႇဝၼ်းလူင် တႃႇၸၢဝ်းၶိူဝ်းတႆး(ဢမ်ႇၼၼ်) ၵူႊၸိူဝ်ႉၸၢတ်ႈၸၢဝ်းၶိူဝ်းၼႂ်းမိူင်းတႆးလႄႈ ဝၼ်းၼႆႉ လိူၼ်ၼႆႉ ပီႊၼႆႉ ဢမ်ႇၵႃး ဢိင်ၼိူဝ်ငဝ်းလၢႆး မီးသေ မိူဝ်းၼႃႈပီႊလိုၼ်းမႃးၵေႃႈ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) တေ သိုပ်ႇၸတ်းပဵၼ်ပၢင်ၵႅဝႅႈမၢႆတွင်းဝၼ်းၶိူဝ်းတႆး ၵႂႃႇထႅင်ႈယူႇ။

['Uncategorized']

2020-02-06T10:44:16

https://ssppssa.org/2020/02/%e1%81%b5%e1%80%b0%e1%81%bc%e1%80%ba%e1%80%b8%e1%81%b8%e1%80%95%e1%80%ba%e1%80%b8%e1%80%90%e1%81%a2%e1%80%84%e1%80%ba%e1%80%b8%e1%80%95%e1%80%b5%e1%81%bc%e1%80%ba%e1%80%9c%e1%82%84%e1%82%88%e1%81%b5/

ၵူၼ်းၸပ်းတၢင်းပဵၼ်လႄႈၵူၼ်းတၢႆယွၼ်ႉတၢင်းပဵၼ် ၸိူဝ်ႉမႅင်း ၵူဝ်ႊရူဝ်ႊၼႃႊ တိူဝ်းၼမ်မႃး

ၶၢဝ်ႇ-SSPP info 6 February 2020 တၢင်းပဵၼ်ပွတ်ႇၸဵပ်း ဢၼ်ပဵၼ်မႃးတီႈၸိူဝ်ႉမႅင်း ၵူဝ်ႊရူဝ်ႊၼႃႊ ဢမ်ႇၼၼ်ႉ ၸိူဝ်ႉမႅင်းဝူႊႁၢၼ်ႊ ၼၼ်ႉ လႆႈၽႄႈတိတ်းၸပ်းၵႂႃႇ 28 မိူင်း၊ ၵူၼ်းတိတ်းၸပ်းတၢင်းပဵၼ်မီးမႃး 24549 ၵေႃႉ၊ ၵူၼ်းတၢႆ ယွၼ်ႉတၢင်းပဵၼ်ၼႆႉ မီးမႃး 492 ၵေႃႉၼႆ ႁွင်ႈၵၢၼ်သိုဝ်ႇၶၢဝ်ႇ တီႊဝီႊပီႊ လၢႆးငၢၼ်းဝၼ်းထီႉ 5.2.2020 ၼႆႉယူႇယဝ်ႉ။ တၢင်းပဵၼ်ပွတ်ႇၸဵပ်း ဢၼ်တႄႇပဵၼ်တီႈၼႂ်းမိူင်းၶေႇ မိူဝ်ႈၼႂ်းလိူၼ် တီႊၸိမ်ႊပႃႇ ပီ 2019 ၼၼ်ႉ တေႃႇထိုင်ယၢမ်းၼႆႉ ဢမ်ႇပႆႇႁႃႁၼ် ယႃႈယႃတႃႇယူတ်းယႃၶႅၼ်းလႆႈသေဢမ်ႇၵႃး လႆႈၽႄႈတိူၼ်း ၵႂႃႇတၢင်ႇမိူင်း ၼမ်တိူဝ်းလိူဝ်မႃးၵူႈမိုဝ်ႉဝၼ်းယူႇယဝ်ႉ။

['ၶၢဝ်ႇ', 'ပၢႆးယူႇလီ']

2020-02-06T10:39:42

https://ssppssa.org/2020/02/%e1%80%95%e1%80%b1%e1%82%83%e1%82%88%e1%80%99%e1%82%84%e1%82%88%e1%81%b5%e1%80%b0%e1%81%bc%e1%80%ba%e1%80%b8%e1%80%99%e1%80%ad%e1%80%b0%e1%80%84%e1%80%ba%e1%80%b8%e1%80%9d%e1%81%a2%e1%81%bc%e1%80%ba/

ပေႃႈမႄႈၵူၼ်းမိူင်းဝၢၼ်ႈႁၢႆးပႃ ၸတ်းႁဵတ်းပၢင်ပွႆး ပိုတ်ႇၽုၺ်ႇၵၢတ်ႇမႂ်ႇ တီႈတၢတ်ႇလူင်ႁၢႆးပႃး

February,5.2020 By – SSPP/ SSA ၼႂ်းလိူၼ်ၾႅပ်ႇဝႃႇရီႇ 4 ဝၼ်း ပီႊ 2020 ၼီႊ ယၢမ်းၵၢင်ၼႂ် 8:00 မူင်း တေႃႇထိုင် ယၢမ်းတဵင်ႈဝၼ်း 11:00 မူင်းၼၼ်ႉ ပေႃႈမႄႈၵူၼ်းမိူင်းပိုၼ်ႉတီႈဝၢၼ်ႈႁၢႆးပႃး လႆႈၽိတ်ႈပၢင်း သင်ႇၶႃႇၸဝ်ႈ(12)တူၼ် လႄႈ ၸတ်းႁဵတ်းပၢင်ပိုတ်ႇၽုၺ်ႇၵၢတ်ႇမႂ်ႇ တီႈတၢတ်ႇလူင်ႁၢႆးပႃ ဢၼ်မီးၼႂ်းတူင်ႇဝဵင်းမိူင်းသူႈ ၸိုင်ႈ တႆးပွတ်းၸၢၼ်း ၵႂႃႇယူႇ။ ယၢမ်းၵၢင်ၼႂ် 8:00 မူင်းၼၼ်ႉ သင်ႇၶႃႇၸဝ်ႈဢွၼ်ႁူဝ်ၼၢမ်းၼႃႈသေ မုၵ်ႉၸုမ်းၼၢင်းယိင်း ဝၢၼ်ႈႁႆး ဢိၵ်ႇတင်းပေႃးမႄႈၵူၼ်းမိူင်းမွၵ်ႈ(60)ၵေႃႉ ၵႅတ်းၽႃႈလၢႆႈ တေႇပိုတ်ႇၽုၺ်ႇၵၢတ်ႇမႂ်ႇ တီႈတၢတ်ႇ လူင်ႁၢႆးပႃၵႂႃႇယူႇ။ ယၢမ်း10:00 မူင်းၼၼ်ႉ သင်ႇၶႃႇၸဝ်ႈလႄႈ ၽူႈၶဝ်ႈႁူမ်ႈပၢင်ပွႆး လႆႈႁူမ်ႈ သုတ်ႇမုၼ်းယၢတ်ႇၼမ်ႉၵျွင်းမႂ်ႇ ၸဝ်ႈပေႃႈသိၼ်ထမ်းလႄႈ ႁေႃၸဝ်ႈမိူင်းတီႈတၢတ်ႇလူင်ႁၢႆးပႃၵႂႃႇ ယူႇ။ ယိူင်းဢၢၼ်း တႃႇႁႂ်ႈပဵၼ်ၽွၼ်းလီ ၵၢၼ်လဵင်ႉတွင်ႉပေႃႈမႄႈၵူၼ်းမိူင်းပိုၼ်ႉတီႈဝၢၼ်ႈႁၢႆးပႃ၊ တႃႇႁႂ်ႈ ၵူၼ်းၼွၵ်ႈမိူင်းၼႂ်းမိူင်းလႄႈ ၵူႊၸိူဝ်ႉၸၢတ်ႈၸၢဝ်းၶိူဝ်း မႃးဢႅဝ်ႇလႄႇတၢတ်ႇႁၢႆးပႃး၊ တႃႇထိင်း သိမ်းတၢင်းႁၢင်ႈလီသၽႃႇဝႃႉ ၼိူဝ်လိၼ်တႂ်ႈၼမ်ႉၼႆသေ ပေႃႈမႄႈၵူၼ်းမိူင်းပိုၼ်ႉတီႈ ၸင်ႇလႆႈ ၵေႃႇသၢင်ႈၵၢတ်ႇမႂ်ႇ တီႈတၢတ်ႇလူင်ႁၢႆးပႃ ယူႇယဝ်ႉ။ တၢတ်ႈလူင်ႁၢႆးပႃၼႆႉ ပဵၼ်တၢတ်ႇဢၼ်ၵိုၵ်းၼမ်ႉလိၼ်ႁိၼ်ၽႃႇမႄႈမိူင်းတႆးဢၼ်ၼိုင်ႈသေ လႆႈ ယင်ႇႁၢၵ်ႈယၼ်မၼ်ႈဝႆႉ ၸဵင်ႇၸၢၼ်းဝၼ်းတူၵ်းဝဵင်းလွႆသႅင်မိူင်းသူႈ ၸိုင်ႈတႆးပွတ်းၸၢၼ်းယူႇယဝ်ႉ။ မႄႈၼမ်ႉပၢင် ဢၼ်ၶၢမ်ႇပိုၼ်ႉႁၢၵ်ႈႁူဝ် တီႈတိၼ်သၼ်လွႆလဵင်း တူင်ႇဝဵင်းမိူင်းယႆ ၸိုင်ႈတႆးပွတ်း ႁွင်ႇၼၼ်ႉ လႆႈလေႃႇလတ်းၽၢၼ်ႇၶဝ်ႈ ၼႂ်းတူင်ႇဝဵင်းတၢင်ႉယၢၼ်း၊ တူင်ႇဝဵင်းမိူင်းသူႈ၊ တူင်ႇဝဵင်းမိူင်း ၸၢင်ၸိူဝ်းၼႆႉသေ ႁူပ်ႉၶွႆႈၵၼ်တင်းမႄႈၼမ်ႉၶူင်း တီႈႁိမ်းဝဵင်းၵုၼ်ႁဵင်သေ မီးဝႆႉတၢင်းႁၢင်ႈလီ ၵိုၵ်းပိုၼ်းဢၼ်ၼိုင်ႈယူႇ။ တၢတ်ႇလူင်ႁၢႆးပႃ (ဢမ်ႇၼၼ်) တၢတ်ႇဢူမ်ပူၼႆႉၵေႃႈ ပဵၼ်တၢတ်ႇ ဢၼ်မီးတၢင်းႁၢင်ႈလီသၽႃႇဝႃႉ ႁူမ်ႈၵိုၵ်းၵၼ်တင်း မႄႈၼမ်ႉပၢင်ယဝ်ႉ။ ၼႂ်းမိူင်းတႆးၼႆႉ မီးတၢတ်ႇ ႁၢင်ႈလီၵိုၵ်းပိုၼ်းတင်းၼမ်သေတႃႉ တၢတ်ႇလူင်ႁၢႆးပႃၼႆႉ ပဵၼ်တၢတ်ႇဢၼ်မီးတၢင်းႁၢင်ႈလီလိူဝ် ပိူၼ်ႈသေ ၶဝ်ႈပႃးဝႆႉ ၼႂ်းသဵၼ်ႈမၢႆတၢတ်ႇႁၢင်ႈလီ ထီႉ(2) ၼႂ်းၵုၼ်လူင်ဢေးသျႃးၸဵင်ႇၸၢၼ်းဝၼ်း ဢွၵ်ႇ(Southeast Asia)ၼႆယူႇ။

['Uncategorized']

2020-02-05T08:21:33

https://ssppssa.org/2020/02/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90%e1%82%86-9/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၸွႆႈထႅမ်ၵူၼ်းမိူင်း ၸိူဝ်းထူပ်းၽေးၾႆးမႆႈႁိူၼ်း

February,5.2020 By – SSPP/ SSA ၼႂ်းလိူၼ်ၾႅပ်ႇဝႃႇရီႇ 3 ဝၼ်း ပီႊ 2020 ၼီႊ ၶၢဝ်းယၢမ်းဝၢႆးဝၼ်း 2:22 မူင်းၼၼ်ႉ ႁူဝ်သိုၵ်းလူင် ၵေႃး လိင်ႇလႄႈ ႁူဝ်ႁၢၼ် ၵျေႃႇဢုင်း ၵေႃႇမတီႇၸေႈဝဵင်းမၢႆ(10) လႆႈၵႂႃႇၸွႆႈထႅမ်ၸႅၵ်ႇၽႄပၼ် ၶိူင်ႈၵိၼ် ယႅမ်ႉ ဢိၵ်ႇတင်းၽႃႈႁူမ်ႇၶူဝ်းၼွၼ်း ၶိူင်ႈၶူဝ်းႁိူၼ်း တွၼ်ႈတႃႇပေႃႈမႄႈၵူၼ်းမိူင်း ၸိူဝ်းထူပ်းၽေး ၾႆးမႆႈႁိူၼ်းဝႃႈၼႆ။ ပူၼ်ႉမႃးၼႂ်းႁၢင်လိူၼ်ၸၼ်ႇဝႃႇရီႇ 30 ဝၼ်း ပီႊ 2020 ၼီႊၼၼ်ႉ ပေႃႈမႄႈၵူၼ်းမိူင်းဝၢၼ်ႈၶၢႆးတူၺ် ထုၵ်ႇၾႆးမႆႈႁိူၼ်းမွၵ်ႈ(4)လင်သေ ၼႂ်းလိူၼ်ၾႅပ်ႇဝႃႇရီႇ 1 ဝၼ်း ပီႊ 2020 ၼီႊၼၼ်ႉၵေႃႈ ပေႃႈမႄႈ ၵူၼ်းမိူင်း ဝၢၼ်ႈၼမ်ႉၽၢတ်ႇ လႆႈထူပ်းၽေးၾႆးမႆႈႁိူၼ်း(1)လင် ၼႂ်းဢိူင်ႇမႄႈႁၢၼ်ႇ ၸေႈဝဵင်းလႃႈ သဵဝ်ႈၼၼ်ႉလႄႈ ၵေႃႉသိုၵ်းၵေႃႉႁၢၼ် ၽၢႆႇဢုပ်ႉပိူင်ႇ ၼႂ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈ တႆး(SSPP/ SSA) ၸင်ႇလႆႈၸွႆႈထႅမ်ပေႃႈမႄႈၵူၼ်းမိူင်း ယူႇယဝ်ႉ။ ၵၢၼ်ၸွႆႈထႅမ်ပေႃႈမႄႈၵူၼ်းမိူင်းၼႆႉ ပဵၼ်ၶၵ်ႉၵၢၼ်လမ်ႇလွင်ႈဢၼ်ၼိုင်ႈလႄႈ ယူႇတီႈပႃႇတီႇမႂ်ႇ သုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၸင်ႇလႆႈၶတ်းၸႂ်ႁဵတ်းသၢင်ႈၵၢၼ်ၸွႆႈထႅမ် ပေႃႈ မႄႈၵူၼ်းမိူင်း ၵႂႃႇယူႇ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2020-02-05T08:19:45

https://ssppssa.org/2020/02/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87-%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99/

ၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၸႅၵ်ႇယႅၵ်ႈပၼ် ၶူဝ်းၼုင်ႈတၢင်းဝႆ တႃႇပေႃႈမႄႈၵူၼ်းမိူင်း

February,5.2020 By – SSPP/ SSA ၼႂ်းလိူၼ်ၾႅပ်ႇဝႃႇရီႇ 3 ဝၼ်း ပီႊ 2020 ၼီႊၼၼ်ႉ ၽၢႆႇဢုပ်ႉပိူင်ႇ ဝဵင်းမႂ်ႇဝၢၼ်ႈႁႆး လႆႈဢဝ်ၶူဝ်းၼုင်ႈ တၢင်းဝႆၶၢဝ်းၵတ်း ဢၼ်ၸဝ်ႈတႃႇၼႃႉၼွၵ်ႈမိူင်းၶဝ် လူႇတၢၼ်းမႃးတီႈငဝ်ႈငုၼ်း သိုပ်ႇပိုၼ်ၽႄ ၸႅၵ်ႇယႅၵ်ႈပၼ် ပေႃႈမႄႈၵူၼ်းမိူင်း ၼႂ်းဢိူင်ႇၶွၵ်ႈၸၢင်ႉလႄႈ ဢိူင်ႇဝၢၼ်ႈဝႃႉ ၸေႈဝဵင်းၵေးသီးၵႂႃႇ ယူႇ။ . ပေႃးမႄႈၵူၼ်းမိူင်း ၸိူဝ်းယူႇသဝ်းၼႂ်းဝၢၼ်ႈပၢင်ႇၼွင်၊ ဝၢၼ်ႈၼမ်ႉပလၢတ်ႈ၊ ဝၢၼ်ႈသင်ႇၶ၊ ဝၢၼ်ႈတ ၵႅင်၊ ဝၢၼ်ႈၵဝ်ႇလူင် ဢိူင်ႇၶွၵ်ႈၸၢင်ႉလႄႈ ဝၢၼ်ႈလွႆသႅင်၊ ဝၢၼ်ႈမႂ်ႇ ဢိူင်ႇဝၢၼ်ႈဝႃႉၼႆႉ မီးဝႆႉလၢႆၸၢဝ်း ၶိူဝ်းသေ ၶဝ်ႈပႃးၸၢဝ်းၶိူဝ်းလွႆ(ပလွင်ႈ)၊ ၸၢဝ်းၶိူဝ်းယၢင်းလမ်လႄႈ ၸၢဝ်းၶိူဝ်းတႆး ၸိူဝ်းၼႆႉယူႇယဝ်ႉ။ လိူၼ်ၾႅပ်ႇဝႃႇရီႇၼႆႉ ပဵၼ်လုၵ်ႈလိူၼ် ဢၼ်ၵတ်းလၢင်ႈထိုင်ၼိူဝ်ႉလုပ်ႈလႄႈ ယူႇတီႈၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၸင်ႇလႆႈမီးတၢင်းၶုၵ်းၸႂ်လႆႈၶႆႈၸႂ်ထိုင် ပေႃႈမႄႈၵူၼ်းမိူင်းသေ ၸႅၵ်ႇယႅၵ်ႇပၼ် ၶူဝ်းၼုင်ႈတၢင်းဝႆၶၢဝ်းၵတ်းၵႂႃႇယူႇ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-02-02T16:08:58

https://ssppssa.org/2020/02/%e1%80%99%e1%80%b0%e1%82%87%e1%81%b8%e1%80%af%e1%80%99%e1%80%ba%e1%80%b8%e1%80%90%e1%80%95%e1%80%ba%e1%82%89%e1%81%bd%e1%80%bd%e1%80%99%e1%80%ba%e1%82%89%e1%82%81%e1%80%b0%e1%80%99%e1%80%ba%e1%82%88-f/

မူႇၸုမ်းတပ်ႉၽွမ်ႉႁူမ်ႈ FPNCC လူႇတၢၼ်းၸွႆႈထႅမ် Mask ၽႃႈတူမ်းသူပ်း/ၶူႈၼင် တႃႇမိူင်းၶေႇ

ၶၢဝ်ႇ-SSPP info 2 February 2020 တပ်ႉၽွမ်ႉႁူမ်ႈ FPNCC လူႇတၢၼ်းၸွႆႈထႅမ် ၽူႈတူမ်းသူပ်း/ၶူႈၼင် တီႈလူင်ပွင်ၸိုင်ႈမိူင်းၶေႇ ၽွင်း ၸိူဝ်ႉမႅင်း ၵူဝ်ႊရူဝ်ႊၼႃႊ ဢမ်ႇၼၼ် ၸိူဝ်ႉမႅင်းဝူႊႁၢၼ်ႊ တိတ်းၸပ်းၵႂႃႇ 20 မိူင်းပၢႆ။ ဝၼ်းထီႉ 02.02.2020 ယၢမ်း11:15 မူင်းၼၼ်ႉ ၽူႈတၢင်တူဝ် တပ်ႉၽွမ်ႉႁူမ်ႈ FPNCC လႆႈဢဝ်ၽႅၼ်ႇ တူမ်းသူပ်း/ၶူႈၼင် 424220 ဢၼ် ယိုၼ်ႈမွပ်ႈလူႇတၢၼ်းပၼ် တီႈၽူႈမီးပုၼ်ႈၽွၼ်း ၸေႈဝဵင်း သူၺ်ႇလီႇ ၸေႈတွၼ်ႈ ယူႇၼၢၼ်ႇ ၸိုင်ႈမိူင်းၶေႇၵႂႃႇယူႇယဝ်ႉ။ ယွၼ်ႉၵွပ်ႈၸိူဝ်ႉမႅင်း ၵူဝ်ႊရူဝ်ႊၼႃႊသေ ၵူၼ်းမိူင်းၼႂ်းၸိုင်ႈမိူင်းၶေႇလႄႈသင် တီႈမိူင်းႁိမ်းႁွမ်းလႄႈ သင် ဢွၼ်ၵၼ်ၾၢင်ႉလႄႈ ၽႃႈတူမ်းသူပ်း/ၶူႈၼင် ဢမ်ႇၵုမ်ႇဢမ်ႇလွၵ်ႉၵူၼ်းလႆႈ၊ မီးငိုၼ်းၵေႃႈသိုဝ်ႉ ဢမ်ႇလႆႈယဝ်ႉလႄႈ ယူႇတီႈတပ်ႉၽွမ်ႉႁူမ်ႈ FPNCC လႆႈၵဵပ်းသိုဝ်ႉလၢႆလၢႆတီႈသေ လူႇတၢၼ်းၸွႆႈထႅမ် ပၼ်ၵႂႃႇယူႇ။ ၸိူဝ်ႉမႅင်း ၵူဝ်ႊရူဝ်ႊၼႃႊ ဢမ်ႇၼၼ် ၸိူဝ်ႉမႅင်းဝူႊႁၢၼ်ႊၼႆႉ မၼ်းပဵၼ်ၸိူဝ်ႉမႅင်းဢၼ်လုၵ်ႉတီႈ ႁွင်ႈၵၢၼ်ၶူၼ်ႉၶႂႃႉ ၵဵဝ်ႇၵၢၼ်ႁဵတ်းဢွၵ်ႇၶိူင်ႈၵွင်ႈၵၢင်ႇလွတ်ႈဢွၵ်ႇပဵၼ်မႃးလႄႈ ၽႄႈဝႆးတိတ်းဝႆးတၢႆဝႆး တေႃႇထိုင်ယၢမ်းလဵဝ် ဢမ်ႇပႆႇႁႃႁၼ်ယႃႈယႃမၼ်းလႄႈတိုၵ်ႉလႆႈၸႂ်ယႂ်ႇလၢႆးႁေႉၵင်ႈမၼ်းၵူၺ်းၼၼ်ႉ ယူႇ။ ၵဵဝ်ႇလွင်ႈ ၸိူဝ်ႉမႅင်းၵူဝ်ႊရူဝ်ႊၼႃႊ လႆႈလွတ်ႈဢွၵ်ႇႁွင်ႈၵၢၼ်ၶူၼ်ႉၶႂႃႉ တီႈၸၼ်ႉၸွမ်ႁႃႊပႅတ်ႊၼၼ်ႉ ယွၼ်ႉမီးၽူႈလၵ်ႉၶေႃႈမုၼ်းလႄႈၵူၼ်းၵိၼ်သူးၵိၼ်လၢပ်ႈလႄႈ ႁွင်ႈၵၢၼ်ၶၢဝ်ႇၶိုၵ်ႉတွၼ်း ဢႅပ်ႉပီႇ ဢၢႆႊၶဝ်လႆႈတီႉၺွပ်းၵုမ်းၶင်ဝႆႉ ၽူႈပၢႆးမေႃမၼ်း မိူဝ်ႈဝၼ်းထီႉ 28.01.2020 ၼၼ်ႉယဝ်ႉလႄႈ တႃႇတေ ႁႃလၢႆးၵေႈမၼ်းလႆႈၵေႃႈ ၶႅၼ်းတိူဝ်းၵႆၵႂႃႇယူႇယဝ်ႉ။

['ပၢႆးယူႇလီ', 'ၶၢဝ်ႇ']

2020-01-31T15:56:10

https://ssppssa.org/2020/01/%e1%81%b8%e1%81%a2%e1%80%9d%e1%80%ba%e1%80%b8%e1%81%b6%e1%80%ad%e1%80%b0%e1%80%9d%e1%80%ba%e1%80%b8%e1%81%b6%e1%80%b1%e1%82%87%e1%80%a2%e1%81%bc%e1%80%ba%e1%80%99%e1%80%ae%e1%80%b8%e1%81%bd%e1%81%a2/

ၸၢဝ်းၶိူဝ်းၶေႇဢၼ်မီးၽၢင်ႁၢင်ႊတိတ်းၸပ်းၸိူဝ်ႉမႅင်း ၵူဝ်ႊရူဝ်ႊၼႃႊ ၽႅဝ်တႃႈၵုင်ႈ

ၶၢဝ်ႇ- SSPP info 2020 (31) January ၸၢဝ်းၶိူဝ်းၶေႇ ၸိုဝ်ႈ ဝၢၼ်ႊၵျိၼ်ႊပိင်ႊ ဢႃႇယူႉ (55)ၶူပ်ႇ ၼၼ်ႉ လုၵ်ႉတီႈဝဵင်းၵႂၢၼ်ႊၵျူဝ်ႊသေ ၼင်ႈႁိူဝ်းမိၼ် China Southern Airline ၽႅဝ်မႃးတႃႈၵုင်ႈယၢမ်း 10:45 မူင်း ၵွပ်ႈမီးလွင်ႈထၢင်ႇထိူမ် ပဵၼ် ၵူၼ်းတိတ်းၸပ်းၸိူဝ်ႉမႅင်း ၵူဝ်ႊရူဝ်ႊၼႃႊလႄႈ လုၵ်ႉတီႈဝၢင်းႁိူဝ်းမိၼ် မင်ႇၵလႃႇတူင်ႇသေ ဢဝ်ၵႂႃႇ တီႈႁူင်းယႃ ဝူၺ်ႇပႃႇၵီႇယဝ်ႉဝႃႈၼႆ။ ႁိူဝ်းမိၼ် ဢၼ်လုၵ်ႉတီႈဝဵင်းၵႂၢၼ်ႊၵျူဝ်း မိူင်းၶေႇသေ ၽႅဝ်မႃးတီႈဝဵင်းတႃႈၵုင်ႈၼၼ်ႉ ပႃးၵူၼ်းမႃး (86)ၵေႃႉ သင်ဝႃႈ ဝၢၼ်ႊၵျိၼ်ႊပိင်ႊၼၼ်ႉ တိတ်းၸပ်းၸိူဝ်ႉမႅင်း ၵူဝ်ႊရူဝ်ႊၼႃႊ(တၢင်းပဵၼ်ပွတ်ႇၸဵပ်း )မၢၼ်ႇမႅၼ်ႈယူႇၼႆ ပဵၼ်လွင်ႈမႆႈၸႂ်တွၼ်ႈတႃႇမိူင်းမၢၼ်ႈတႄႉတႄႉယူႇၼႆ ၵမ်ႉၼမ်ထတ်းသၢင်ၼင်ႇ ၼႆယူႇ။ၸိူဝ်ႉမႅင်းၵူဝ်ႊရူဝ်ႊၼႃႊၼႆႉ တႄႇပဵၼ်တီႈဝဵင်းဝူႊႁၢၼ်ႊ မိူင်းၶေႇ မိူဝ်ႈၼႂ်းလိူၼ် တီႊၸိၼ်ႊပႃႊ ပီ 2019 ၼၼ်ႉသေတႃႉ ၵွပ်ႈၽၢႆႇလူင်ပွင်ၸိုင်ႈၶေႇ ႁူမ်ႇတူမ်းဝႆႉမဝ်မၢင်မၼ်းလႄႈ ယၢမ်းလဵဝ်ၽႄႈတိူၼ်း ၵႂႃႇၸွမ်းမိူင်းႁိမ်းႁွမ်း 20 မိူင်းယဝ်ႉၼႆ ယူႇတီႈၽၢႆႇယူႇလီလူမ်ႈၾႃႉ (WHO)ၵေႃႈ ဝၼ်းထီႉ 31.1.2020 ၼႆႉ ၵူၼ်းတၢႆယွၼ်ႉ ၸိူဝ်ႉမႅင်းၵူဝ်ႊရူဝ်ႊၼႃႊမီး 213ၵေႃႉ၊ ၵူၼ်းၸိူဝ်းတိတ်းၸပ်းၸိူဝ်ႉမႅင်းမီးၵႂႃႇ ႁိမ်း10,000ၵေႃႉလႄႈ လႆႈပိုၼ်ၽၢဝ်ႇ ပဵၼ်ငဝ်းလၢႆးပၢႆးယူႇလီလုမ်ႈၾႃႉ ၶိုၵ်ႉၶၢၵ်ႉယူႇယဝ်ႉ။

['ပၢႆးယူႇလီ', 'ၶၢဝ်ႇ']

2020-01-25T10:31:28

https://ssppssa.org/2020/01/%e1%80%90%e1%81%a2%e1%80%84%e1%80%ba%e1%80%b8%e1%80%95%e1%80%b5%e1%81%bc%e1%80%ba%e1%80%95%e1%80%bd%e1%80%90%e1%80%ba%e1%82%87%e1%81%b8%e1%80%b5%e1%80%95%e1%80%ba%e1%80%b8%e1%80%9a%e1%80%bd%e1%81%bc/

တၢင်းပဵၼ်ပွတ်ႇၸဵပ်းယွၼ်ႉ မူင်ႈမႅင်းဝူႊႁၢၼ်ႊ(Wuhan Virus) ၽႄႈထိုင်မိူင်းထႆး

ပိၼ်ႇၶၢဝ်ႇ- SSPP info 2020 (25) January ဝၼ်းထီႉ 24.1.2020 ၼၼ်ႉ သိုဝ်ႇၶၢဝ်ႇၼႂ်းမိူင်းထႆး လၢႆႁွင်ႈၵၢၼ် လၢႆးငၢၼ်းၶၢဝ်ႇဝႃႈ ၵူၼ်းၼႂ်းဝဵင်းၵဵင်း မႂ်ႇ(5)ၵေႃႉ လႆႈႁၼ်ၸပ်းတၢင်းပဵၼ် ယွၼ်ႉမူင်ႈမႅင်းဝူႊႁၢၼ်ႊၼႆယဝ်ႉ။ ၽၢင်ႁၢင်ႈတၢင်းပဵၼ် လႆႈတိတ်း ၸပ်းမႃးတီႈမူင်ႈမႅင်း ဝူႊႁၢၼ်ႊၼၼ်ႉၸမ်ႉ- 1- လူမ်းၼၢဝ်ၶိုၼ်ႈဝႆးသေ တႃႇႁႂ်ႈလူမ်းၼၢဝ်တူၵ်းၼၼ်ႉ ယၢပ်ႇယဵၼ်းၼႃႇ သင်ဝႃႈလူမ်းၼၢဝ်တူၵ်းၵေႃႈၼိုင်ႈၵမ်းၵူၺ်း ၶိုၼ်းၼၢဝ်ၶိုၼ်းယူႇ။ 2- ပေႃးၼၢဝ်ၵေႃႈ တေပႃးဢႆမႃး သမ်ႉတေပဵၼ်ႁိုင်ယူႇယဝ်ႉ။ 3- ၸၢင်ႈပဵၼ်တီႈလုၵ်ႈဢွၼ်ႇၵမ်ႉၼမ်၊ 4-တေလႆႈၶၢမ်ႇႁႅင်း ပေႃးပဵၼ်ၵူၼ်းပၢၼ်ၵၢင်ၸိုင်ႈ တေပဵၼ်ပႃးႁူဝ်ၶႆႈလႄႈၸဵပ်းတူဝ်ၸဵပ်းၶိင်းၼႆ ၸုမ်းၽၢႆႇမေႃယႃၶဝ် ထတ်းႁၼ်ၼင်ႇၼႆ။ ၼင်ႇႁိုဝ်တေထိင်းလႆႈတၢင်းပဵၼ် ပွတ်ႇၸဵပ်းယွၼ်ႉမူင်ႈမႅင်းၵေႃႊရူဝ်ႊၼႃႊ တီႈဝဵင်း ဝူႊႁၢၼ်ႊ မိူင်းၶေႇ ၼၼ်ႉ ၸွမ်ၸိုင်ႈၶေႇ သျီႊၵျိင်ႊၽိင်ႊ လႆႈၸတ်းပွႆႇ မေႃယႃၽၢႆႇသိုၵ်း (200) ပၢႆ ၵႂႃႇတီႈဝဵင်း ဝူႊႁၢၼ်ႊ ဝၼ်းထီႉ 24.1.2020 ၵမ်းလဵဝ်ယူႇယဝ်ႉ။ မူင်းမႅင်းဢၼ်လႆႈၸိုဝ်ႈ ၵေႃႊရူဝ်ႊၼႃႊ ၼၼ်ႉ ယွၼ်ႉၵွပ်ႈတႄႇပဵၼ်မႃးတီႈဝဵင်း ဝူႊႁၢၼ်ႊလႄႈ မူင်ႈမႅင်း ဝူႊႁၢၼ်ႊ ၼႆၵေႃႈဝႃႈယူႇယဝ်ႉ။ လုၵ်ႉတီႈဝဵင်းဝူႊႁၢၼ်ႊၼႆႉသေ ၽႄႈတိူၼ်းၵႂႃႇ(15)မိူင်း၊ ၼႂ်း မိူင်းထႆးလႆႈထတ်းႁၼ်မႅၼ်ႈ ၵူၼ်းၸပ်းတၢင်းပဵၼ် ယွၼ်ႉမူင်ႈမႅင်း ၵေႃႊရူဝ်ႊၼႃႊၼႆႉ(5)ၵေႃႉယဝ်ႉ လႄႈ လႆႈဝႃႈပဵၼ်မိူင်းထီႉ(2)ဢၼ်ပဵၼ်ၼမ်လိူဝ်ပိူၼ်ႈၼႆယဝ်ႉ။

['ပၢႆးယူႇလီ', 'ၶၢဝ်ႇ']

2020-01-25T10:19:10

https://ssppssa.org/2020/01/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90%e1%82%86-8/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ၵေႃႇသၢင်ႈၽၢႆႇၼမ်ႉ တႃႇပေႃႈမႄႈၵူၼ်းမိူင်း

January – 25,2020 By – SSPP/ SSA ၼႂ်းလိူၼ်ၸၼ်ႇဝႃႇရီႇ ပီႊ 2020 ၼီႊၼႆႉ ယိူင်းဢၢၼ်းတႃႇပဵၼ်ၵၢၼ်တွပ်ႇၵုင်ႇၵုၼ်းမုၼ်ပေႃႈမႄႈ ၵူၼ်းမိူင်းၼႆသေ ၸွမ်သိုၵ်းလူင် ၸဝ်ႈပၢင်ႇၾႃႉ ၵေႃႉပဵၼ်ႁူဝ်ပဝ်ႈလူင် ပႃႇတီႇမႂ်ႇသုင်ၸိုင်ႈတႆး၊ တပ်ႉ သိုၵ်းၸိုင်ႈတႆး(SSPP/ SSA) လႆႈဢွၼ်ႁူဝ်ၼၢမ်းၼႃႈ ၵေႃႇသၢင်ႈၽၢႆႇၼမ်ႉ တႃႇပေႃႈမႄႈၵူၼ်းမိူင်း ၼႂ်းပိုၼ်ႉတီႈၸေႈဝဵင်းတၢင်ႉယၢၼ်းၵႂႃႇယူႇ။ ၶႅပ်းႁၢင်ႈ – မိူဝ်ႈတိုၵ်ႉႁဵတ်းတႅၼ်ႈ ၵႅတ်ႇၼမ်ႉ တႃႇၵေႃႇသၢင်ႈၽၢႆ ၼိူဝ်မႄႈၼမ်ႉသႃႈ ၼမ်ႉသႃႈ ဢၼ်ယင်ႇႁၵ်ႈတီႈႁိမ်တူၼ်းသၼ် လွႆလၢၼ်းလူင်ၼၼ်ႉ ပဵၼ်ၵေးၼမ်ႉ ဢၼ်ၵိုၵ်းၵပ်း မီးပိုၼ်းၵိုၵ်းႁွမ်းၵၼ်တင်း တူၼ်းသၼ်လွႆလၢၼ်းလူင်ၼၼ်ႉသေ လုၵ်ႉတီႈၼႃႈမိူင်း ၽၢႆႇႁွင်ႇလႆ လတ်းလေႃႇလူင်းၸူးမႄႈၼမ်ႉၶူင်းယူႇ။ ၶူပ်ႇပီႊၼိုင်ႈပွၵ်ႈ ၼႂ်းၶၢဝ်းႁိုဝ်ႉၶၢဝ်းၽူၼ်ၼၼ်ႉ ပေႃႈမႄႈၵူၼ်းမိူင်းၼႂ်းပိုၼ်ႉတီႈ လႆႈဢွၼ်ၵၼ် ၵေႃႇ သၢင်ႈၽၢႆႇမႆႉ တီႈၼိူဝ်မႄႈၼမ်ႉသႃႈသေ ၵွၵ်ႇဢဝ်ၵႄးၼမ်ႉသႃႈ လႆလေႃႇလဵင်ႉသႂ်ႇၼႂ်းတိူၵ်ႇလွၵ်း ၼႃး ႁိမ်းတူၼ်းလုၵ်ႈလွႆလၢၼ်းလူင်ၼၼ်ႉမႃး ၵူႊပၢၼ်ပၢၼ်ယူႇ။ ၽၢႆၼမ်ႉသႃႈ ဢၼ်ပေႃႈမႄႈၵူၼ်းမိူင်း လႆႈဢဝ်ႁႅင်းတူဝ်ႁႅင်းၸႂ်သေ ၵေႃႇသၢင်ႈမႃးၼၼ်ႉ ယွၼ်ႉ ဢမ်ႇၵမ်ႉငၢမ်ႇၵၼ်တင်း ႁႅင်းၼမ်ႉလႆလေႃႇ မိူဝ်ႈၶၢဝ်းၽူၼ်လႄႈ လႆႈၵူၼ်ႇပင်းၶၢတ်ႇယၢတ်ႇၵႂႃႇၵူႊ ပီႊသေ ႁဵတ်းႁႂ်ႈပေႃႈမႄႈၵူၼ်းမိူင်းၼႂ်းပိုၼ်ႉတီႈ လႆႈႁၢမ်းၵၢၼ်ၽုၵ်ႇသွမ်ႇ တႃႇႁဵတ်းၵိၼ်ၵၢၼ်ၼႃး မႃးၵူႊပီႊယူႇယဝ်ႉ။ ၶႅပ်းႁၢင်ႈ – ဢွင်ႈတီႈတေၵေႃႇသၢင်ႈၽၢႆ တႃႇတေၵႄႈလိတ်ႈပၼ် ပၼ်ႁႃၵၢၼ်ၽုၵ်ႇသွမ်ႈ ပေႃႈမႄႈၵူၼ်းမိူင်းၼႂ်းပိုၼ်ႉတီႈၵႂႃႇၼၼ်ႉ ၸွမ် သိုၵ်းလူင် ၸဝ်ႈပၢင်ႇၾႃႉ ၵေႃႉပဵၼ်ႁူဝ်ပဝ်ႈလူင် ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး (SSPP/ SSA) ၸင်ႇလႆႈဢွၼ်ႁူဝ်ၼၢမ်းၼႃႈသေ ၵေႃႇသၢင်ႈၽၢႆႁိၼ် တဵင်ၼမ်ႉလေႃႇလႆ တႃႇပွၼ်ႈ သွမ်လဵင်ႉလူတိူၵ်ႇၼႃး ပေႃႈမႄႈၵူၼ်းမိူင်းၵႂႃႇယူႇ။

['ၶၢဝ်ႇ', 'ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်']